
CUVANT-INAINTE 


La portile majoritatii templelor budiste se afla statuile unor 
demoni fiorosi ce stau de paza. Pentru a intra in spatiul sacru 
al templului, trebuie sa treci direct printre ei. Asta pentru ca 
toți oamenii - fiecare dintre noi - trebuie să se împace cu de- 
monii fricii, agresivitatii, tentatiei, ignoranței și cu toate co- 
hortele lor, dacă vor să trăiască o viata liberă si sfântă. Ei nu 
pot fi ignorati. 

În Cum să-ţi hrănești demonii, Tsultrim Allione a realizat 
o ispravă remarcabilă în privința tălmăcirii culturale și a ofe- 
rit lumii occidentale o nouă comoară. A urmat o străveche li- 
niea practicii, măreaţă și relativ necunoscută, și a interpretat-o 
într-o formulă modernă accesibilă, fără să îi compromită 
esenţa sau să îi piardă din tărie. În această carte, ea îşi folo- 
seste din plin profunzimea celor patruzeci de ani de pregătire 
budistă, talentul de lama desăvârșit și de vizionara, intelege- 
rea sofisticată a psihicului occidental și conștiința neînfrica- 
tă, formată în cele două lumi, a Tibetului clasic și a vieţii 
moderne. 


Nevoia de a ne transforma demonii este universală. Cu 
toții suferim uneori din cauza demonilor personali, fie că sunt 
cei ai confuziei, furiei, urii de sine, traumei, dorinţei sau pier- 
derii. Laolaltă, forța acestor demoni creează o suferință enor- 
mă pe pământ, incluzând aici un război continuu, rasism, 
distrugerea mediului, foametea și boala larg răspândite inutil. 

Pentru a alina aceste forme de suferinţă, va trebui ca noi, oa- 
menii, să ne confruntăm cu demonii lăcomiei, urii și amăgirii 
încă de la rădăcină. Niciun fel de schimbare politică sau știin- 
țifică nu va pune capăt acestor suferințe, dacă nu învăţăm să 
lucrăm cu demonii noştri, individual şi colectiv. Însă avem 
aici, grație învățăturii directe oferite de Tsultrim Allione, o 
metodă eficientă de a face acest lucru. În detaliu și cu o acura- 
tete rafinată, ea ne arată cum putem transforma energia de- 
pendentei, a rușinii, bolii, anxietatii, fricii și furiei în energie 
eliberatoare. 

Această transformare se află chiar în centrul filozofiei bu- 
diste și se referă la descoperirea faptului că eliberarea poate 
fi găsită exact acolo unde ne aflăm - nu evitând suferințele 
vieţii, ci întorcându-ne spre ele cu inima plină de compasiu- 
ne. Si, eliberându-ne din strânsoarea lor, putem învăţa să le 
transformăm energia și să ne găsim libertatea în sânul lor. 


Istoria budistă ne spune că, după mulţi ani în care i-a în- 
vatat pe alții, Buddha și-a invitat cei mai iluminati discipoli sa 
poarte lumina învățăturilor eliberării și compasiunii în toată 
lumea. l-a însărcinat să traducă aceste învățături în limba au- 
tohtonă a fiecărui ținut nou, astfel încât să poată aduce foloa- 
se tuturor. 


În Cum să-ţi hrdnesti demonii, Tsultrim Allione a făcut 
acest lucru, într-un mod minunat. Fie ca binecuvântările și 
eliberarea pe care ţi le oferă aceste practici de transformare a 
demonilor să iti elibereze inima, să aducă foloase tuturor fiin- 
telor și să ducă la insanatosirea si la deșteptarea lumii. Așa să 
fie! 

JACK KORNFIELD 
Centrul de meditație Spirit Rock 


INTRODUCERE 


Sa ne hranim demonii, in loc sa luptam cu ei, s-ar putea sa 
para o contrazicere a abordarii conventionale occidentale cu 
privire la problemele care ne asalteaza, dar se dovedeste a fi 
o cale remarcabil de eficientă către pace interioară și elibera- 
re. Demonii sunt obsesiile și temerile noastre, bolile cronice 
sau problemele obișnuite precum depresia, anxietatea și de- 
pendenta. Nu sunt niște strigoi insetati de sânge care ne aș- 
teaptă în locuri întunecate; se află în noi, sunt forțele cu care 
ne luptăm în interior. Sunt dușmanii dinăuntru care ne sub- 
mineaza cele mai bune intenții. Ideea conform căreia le dăm 
acestor forte interioare o formă si le hrănim, în loc să ne lup- 
tăm cu ele, a fost formulată inițial de o maestră budistă din 
secolul al XI-lea, Machig Labdrân (1055-1145). Perioada 
exactă de timp este controversată și variază potrivit diverse- 
lor surse, dar majoritatea invatatilor sunt de acord că s-a năs- 
cut în 1055 si a trăit până la mai bine de nouăzeci de ani. 
Practica ei spirituală s-a numit Chéd (pronunţat „chuh”) si 
înseamnă „a merge pe drumul cel mai scurt”. Ea a elaborat 
această formă de meditaţie, neobișnuită în Tibet chiar și pen- 
tru vremea ei, meditaţie care a produs rezultate atât de uimi- 
toare, încât a devenit foarte populară, răspândindu-se în 
toate școlile de budism tibetan și chiar mai departe. 


In lumea de astăzi, suferim din cauza unui nivel record al 
zbuciumului interior si exterior si suntem chiar si mai divi- 
zati din punct de vedere politic si spiritual. Avem nevoie de o 

paradigmă nouă, de o abordare nouă a conflictului. Strategia lui 
Machig de a ne alimenta dușmanii interni și externi, în loc să ne 
războim cu ei, ne oferă o cale revoluţionară de a rezolva conflic- 
tul, care duce la integrare psihologică și pace interioară. 


În 1967, la vârsta de nouăsprezece ani, am avut norocul 
de a călători în India și Nepal și de a-i întâlni pe tibetanii care 
se stabiliseră acolo ca refugiați, după ce fuseseră constrânși 
la exil, în timpul invaziei Chinei comuniste din Tibet. M-am 
îndrăgostit de tibetani și m-am întors în India în 1969, după 
ce am petrecut șase luni în prima mânăstire tibetană din 
Scotia, fondată de Chögyam Tsungpa Rinpoche. În 1970, am 
intrat în rândul calugaritelor budiste conform tradiţiei tibeta- 
ne, prin numirea celui de al XVI-lea Karmapa’, in Bodhgaya, 
India, și în următorii câţiva ani am avut parte de nemărginita 
binecuvântare de a primi învățături ca discipol al multor mari 
maeștri budiști, instruiți în Tibet. După cum voi arăta în ur- 
mătoarele pagini, după câţiva ani am luat decizia de a renunța 
la jurămintele monastice. În acest moment de tranziţie şi ne- 
siguranță, am făcut cunoștință cu practica Châd. M-am întors 
după aceea în America, am devenit mamă și am căutat să in- 
tegrez înțelepciunea tibetană în viața mea laică. În cele din 
urmă, am fost călăuzită să descopăr biografia lui Machig 
Labdrân (scrisă în limba tibetană), iar învăţăturile ei au deve- 
nit centrale pentru mine. 


Deoarece eu însămi am găsit o însemnătate colosală în 
învățăturile lui Machig, am fost motivată să descopăr o cale 
de a face accesibile ideile ei în contextul occidental. Când am 
început să predau practica Châd în Occident, am elaborat un 
exercițiu de vizualizare, de dialogare cu demonii și de hrănire 


* Karmapa - este conducătorul școlii Karma Kagyu, cea mai întinsă ramură 
a practicii Kagyu, ea însăși una dintre cele patru școli majore ale budismu- 
lui tibetam. (n.ed.) 

a acestora, care a dat rezultate palpabile. Treptat, de la acest 
exercitiu, procedeul in cinci pasi descris aici a evoluat, trans- 
formându-se într-o metodă pe care eu o numesc hrănirea de- 
monilor, care a început să fie folosită de studenții mei, separat 
de practica tibetană Chöd. În ultimii 25 de ani - cel mai recent 
la centrul nostru de reculegere din Colorado, Tara Mandala, și 
în cele de pregătire în practica Chéd si Kapala - am predat 
această metodă de hrănire a demonilor, pentru a ne împrie- 
teni cu lucrurile pe care am vrea cel mai mult să le evităm. 


Cei care au folosit metoda relatează că problemele cronice, 
fizice şi emoţionale, cum ar fi anxietatea, mâncatul compulsiv, 
atacurile de panică și bolile, au fost rezolvate or s-au amelio- 
rat semnificativ în urma acestei abordări. Procedeul în cinci 
pași s-a dovedit util și în confruntarea cu unele tulburări pe 
termen scurt, precum ruperea unei relații, stresul pierderii 
unui loc de muncă, moartea cuiva drag sau problemele inter- 
personale de la serviciu și acasă. Uneori rezultatele au fost 
imediate și au părut absolut miraculoase, pe când alteori 
efectele au fost treptate și mai subtile. 


Metoda pe care eu o numesc hrănirea demonilor - bazată 
pe principiile Chéd - este o practică simplă în cinci pași, care 
nu necesită cunoașterea budismului sau a altor practici spiri- 
tuale tibetane. La primul pas, aflăm în ce loc anume din corp 
ne ținem cel mai strâns „demonul”. Acest demon poate fi de- 
pendenta, ura de sine, perfectionismul, furia, gelozia sau ori- 
care alt lucru care te trage în jos și te seacă de energie. Mai 
simplu spus, demonii noștri sunt lucrurile de care ne e frică. 
După cum a spus Machig, orice ne blochează libertatea inte- 
rioară absolută este un demon. Ea a mai vorbit și de zei și 
zei-demon. Zeii reprezintă speranţele noastre, lucrurile care 
ne preocupă, cele dupa care tânjim, atasamentele noastre. 
Zeii-demon apar atunci când o speranţă și o frică sunt strâns 

legate una de cealaltă; atunci când oscilăm între speranţă și 
frică, avem de-a face cu un zeu-demon. Deși în paginile urmă- 
toare mă refer în cea mai mare parte la demoni, aceeași abor- 
dare se aplică la fel de bine zeilor și zeilor-demon. 


La al doilea pas, îi permitem energiei pe care o găsim în corp 
să ia forma personificată a unui demon, chiar în fața noastră. 
La al treilea pas, descoperim de ce are nevoie demonul, pu- 
nându-ne în locul lui, devenind una cu el. La al patrulea pas, 
ne imaginăm că ne dizolvăm corpul în nectarul de care demo- 
nul are nevoie, lăsându-l să se reverse asupra lui. Îl alimen- 
tam în acest fel, hrănindu-l până la satisfacția deplină. 
Satisfăcându-l pe demon, descoperim că energia care era în- 
catusata în el se transformă într-un aliat. Acest aliat ne oferă 
protecţie și sprijin, după care se dizolvă în noi. La sfârșitul 
celui de-al patrulea pas, ne dizolvăm în neant, iar la al cincilea 
si ultimul pas, ne relaxam pur și simplu în conștiința liberă ce 
vine din dizolvarea în neant. 

În mod paradoxal, hrănirea zeilor sau a demonilor noștri 
până la satisfacție deplină nu îi întărește; mai degrabă, dă 
voie energiei care a fost blocată în ei să devină accesibilă. În 
acest fel, marea încărcătură emoțională ce a fost încătușată 
de conflictul interior este eliberată și devine benefică. Atunci 
când încercăm să luptăm împotriva laturilor noastre renega- 
te sau reprimate, pe care eu le numesc demoni, ele câștigă de 
fapt putere și capătă rezistență. Hrănindu-ne demonii, nu nu- 
mai că îi facem inofensivi, dar, ocupându-ne de ei în loc să 
fugim din fața lor, ne alimentăm laturile întunecate, astfel 
încât energia prinsă în acest conflict se transformă într-o for- 
ta protectoare pozitivă. 

Dacă dăm o formă demonilor nostri personificandu-i, 
acest lucru face ca energiile incipiente sau tiparele obiceiuri- 
lor dăunătoare să devină vizibile, dându-le voie să fie 

eliberate, in loc sa fie lasate in voia lor ca forte distructive in- 
vizibile. Alternativa hranirii demonilor presupune sa ne 
angajam într-un conflict pe care nu-l putem câștiga nicioda- 
tă: demonii nostri nehrdaniti nu fac altceva decât să devină din 
ce în ce mai puternici și mai monstruoși, pe măsură ce noi ne 
războim fățiș cu ei sau rămânem ignoranti cu privire la ope- 
ratiunile lor sub acoperire. 

Deși tehnica terapeutică de personificare a unei frici sau 
a unei nevroze nu este necunoscută în psihologia occidentală, 
practica în cinci pași de hrănire a demonilor duce această 
abordare mai departe. Meritul ei suplimentar stă mai degra- 
bă în dizolvarea propriului corp și în alimentare, nu în simpla 
personificare și interacțiune cu dușmanii noștri interiori, 
precum și în experiența conștiinței meditative nondualiste 
care apare la ultimul pas al procedeului. Este o stare de con- 
știință relaxată, lipsită de fixatia noastră obișnuită a „sinelui” 
versus „celălalt”, care ne duce dincolo de punctul în care se 
sfârşeşte psihoterapia obișnuită. 

Găsirea unor modalități potrivite pentru a aduce intelep- 
ciunea străveche a Tibetului în lumea contemporană este o 
provocare cu care trebuie să se confrunte oricine este pro- 
fund implicat în această tradiţie. La o conferință din 1996, în 
Dharamsala, India, cu cel de al XIV-lea Dalai Lama, mi s-a ce- 
rut să prezint practica hrănirii demonilor într-o sesiune dedi- 
cată noilor metode de a preda budismul în Occident. Am avut 
marea onoare de a-i introduce pe Dalai Lama, un grup de dis- 
tinsi lama (maeștri budiști tibetani) din diverse tradiţii si pe 
colegii mei occidentali într-o variantă a practicii în cinci pași 
pe care o vei învăţa din această carte. După aceea, Dalai Lama 
s-a arătat foarte încurajator, asa încât câţiva maeștri occiden- 
tali au adoptat această metodă și au folosit-o în locurile lor de 
reculegere. 

Această experiență mi-a reîntărit sentimentul că toții 
maeștrii budiști, atât din Orient cât și din Occident, se con- 
fruntă cu întrebări legate de modul în care să prezinte cel mai 
eficient învățăturile lui Buddha în lumea de azi. Cum tradu- 
cem și interpretăm aceste învățături fără să pierdem binecu- 
vântările esenţiale si adesea imperceptibile ale metodelor 
tradiționale? Cum să predăm o învățătură care îi ajută cu ade- 
vărat pe oameni? Fiecare maestru trebuie să ajungă la propriile 
concluzii, iar răspunsurile par să treacă prin toată gama, de la 
cele foarte conservatoare, la cele extrem de experimentale. 
Desi natura minții umane transcende timpul si cultura, psihi- 
cul este influențat de istoria culturală si de limba, asa că tre- 
buie să ne ocupăm de aceste diferențe pentru a fi eficienți 
într-un context global. La urma urmei, budismul s-a schimbat 
când a trecut din India în Tibet, Japonia, Coreea, Birmania, 
Thailanda, Sri Lanka și China și va continua să se schimbe pe 
măsură ce se întinde spre restul lumii. 


Obiectivul meu este să iti prezint ceva din esența invata- 
turilor lui Machig, pe baza a ceea ce a fost eficient în experiența 
mea de practicant al budismului, de femeie și de maestru. 
S-ar putea ca această expunere să iti asigure o poartă de in- 
trare pe calea unei instruiri mai tradiționale în Chéd sau s-ar 
putea să constituie o metodă independentă de a te ajuta să 
faci fata provocărilor vieţii. Şi într-un caz și în celălalt, cred ca 
abordarea lui Machig de a da piept cu ,dusmanul” și de a-l 
hrăni oferă o schimbare de paradigmă revoluţionară, de la 
dominație, la toleranţă și integrare. Sistemele religioase care 
stabilesc câmpuri de luptă interne și externe ne-au adus o 
experiență polarizatoare, atât în interiorul nostru, cât și în 
lumea din ce în ce mai înfricoșătoare. Indiferent câți demoni 
încercăm să distrugem, apar și mai multi în locul lor; indife- 
rent câţi teroriști ucidem, mai multi le completează rândurile. 

Pentru a fi eficienţi, avem nevoie de un model nou, bazat pe 
compasiune, incluziune si dialog. Această abordare are impli- 
catii incredibile, atât la nivel personal, cât și la nivel colectiv. 
Deși ne vom concentra în primul rând pe nivelul personal, în 
ultima parte a cărții voi aborda și aplicaţiile la nivel colectiv 
ale învățăturilor lui Machig Labdrân, de care omenirea are 
nevoie atât de urgent, în lumea noastră divizată. 


Deoarece mi-am petrecut viața construind un pod între 
Orient și Occident, sunt profund hotărâtă să mă asigur atât că 
tradiția budismului tibetan ajunge intactă în Occident, cât și 
să adaptez acele învățături la viața occidentală de azi. Eu una 
am continuat să urmez cu strictețe învăţăturile tradiționale, 
în pregătirea mea cu lama tibetani. Dar atunci când predau, 
am considerat eficient atât să transmit învățăturile traditio- 
nale, cât si să folosesc metodele care au făcut practice aceste 
învățături în viața mea de om occidental. Cred că reducerea 
importanţei aspectelor specifice culturii in aceasta intelep- 
ciune străveche o va face mai accesibilă și va aduce beneficii 
multora dintre cei care ar putea fi intimidati de complexita- 
tea tradiţiei tibetane. 


Așadar nu voi încerca să predau Châd în forma sa origi- 
nara în cartea de fata, deoarece această practică necesita 
transmiterea în persoană, din partea unui maestru calificat, 
care folosește un clopoțel, o trompetă făcută dintr-un femur, 
o tobă și cântă în limba tibetană. Mă voi concentra pe utiliza- 
rea principiilor practicii, ca bază pentru aplicaţia în viata 
modernă, pentru folosirea ei în alinarea suferinţei și pentru 
a aduce orice om obișnuit mai aproape de libertatea 
interioară. 


Intenţia mea este ca această carte să transmită ceva din 
marea înțelepciune a maeștrilor mei și să iti asigure o legătu- 
ră vie cu învăţăturile lui Machig Labdrân. Fie ca ea să se 


15 


Cum să-ți hrănești demonii 


dovedească folositoare în viata, să te ajute în mod eficient sa 
te eliberezi de demoni și să contribuie în cele din urmă la 
crearea unei lumi mai pașnice. 

PRACTICA STRAVECHE 


INTALNIREA CU DEMONUL 


Demonii vicleni feminini si masculini 
Care creează o mulțime de necazuri și obstacole 
Par reali, înainte de a ajunge la iluminare. 
Dar atunci când adevărata lor natură este înțeleasă, 
Ei devin Protectori 
Si prin ajutorul și sprijinul lor, 
Se obţin numeroase realizări. 
- marele yoghin al Tibetului, Milarepa (1052-1135) 


MAHATMA GANDHI, unul dintre cei mai mari activiști pentru 
pace ai secolului XX, a schimbat cursul istoriei Indiei, hranin- 
du-și dușmanul la propriu. Povestea spune ca lui Gandhi i s-a 
comunicat că va fi vizitat de un oficial britanic, care îl va ame- 
ninta cu închisoarea, dacă nu renunţă la activitatea lui sub- 
versivă, așa cum era considerată de britanici, și anume aceea 
de a marsalui în semn de protest împotriva taxei britanice pe 
sare. Consilierii lui Gandhi au sugerat să pună cuie pe drum, 
pentru a intepa cauciucurile mașinii oficialului. 


— Nu veţi face asa ceva, a spus Gandhi. Îl vom invita la ceai. 


Dezamagiti, adepţii săi i-au dat ascultare. Atunci când a 
sosit oficialul, a intrat plin de fast și hotărâre. 

— Uite, d-le Gandhi, acest așa-zis mars al sării trebuie să 
înceteze imediat. Altfel voi fi obligat să vă arestez. 


— Ei bine, a zis Gandhi, haideţi mai întâi să bem un ceai. 


Englezul a acceptat cu reticenta. Apoi, după ce și-a golit 
ceașca, a spus aspru: 


— Trebuie să trecem la treabă acum. În legătură cu mar- 
șurile acestea... 


Gandhi a zâmbit. 


— Nu încă. Mai luaţi ceai și fursecuri; avem lucruri mai 
importante de discutat. 


Și tot așa. Englezul a devenit din ce în ce mai interesat de 
ce avea de spus Gandhi, a băut mai multe cești de ceai și a 
mâncat mai multe fursecuri, până când atenţia i-a fost abătu- 
tă cu totul de la însărcinarea lui oficială și a plecat în cele din 
urmă convins de cauza lui Gandhi. Acesta a folosit ceaiul, un 
ritual englezesc care presupune politețe și respect reciproc, 
și și-a hrănit la propriu dușmanul până când acesta i-a deve- 
nit aliat. Tactica de a-l hrăni în loc de a lupta cu ela contribuit 
la una dintre cele mai extraordinare revoluţii lipsite de vio- 
lenta din istorie. 


Aceeași tactică fusese folosită cu aproape un mileniu mai 
devreme, atunci când marea yoghină tibetană din secolul al 
XI-lea, Machig Labdrân, primea iniţierea de la maestrul său, 
Sonam Lama, împreună cu câteva dintre surorile ei spirituale. 
Într-un moment crucial din timpul iniţierii ei, Machig s-a ridi- 
cat ca prin minune din locul în care stătea, ajungând să stea 
suspendată în aer cam la 30 de centimetri de sol, distanţă de 
la care a dansat si a vorbit în sanscrită. Într-o stare de medi- 
tatie profundă, ea a trecut nestingherita prin zidurile de lut 
ale templului și a zburat într-un copac de lângă un iaz mic, 
aflat în afara mânăstirii. 

Iazul era sălașul unui puternic naga sau spirit al apei. 
Despre aceste ființe mitice capricioase se crede că provoacă 
probleme și boli atunci când sunt tulburate, putând totodată 
să joace rolul de deținători sau protectori ai unor comori, 
atunci când sunt îmblânzite. Acest naga era însă atât de în- 
spăimântător, încât oamenii locului nici nu îndrăzneau să se 
uite la iaz, nici vorbă să se apropie de el. Dar Machig a aterizat 
în copacul de lângă iaz și a rămas acolo într-o stare de 
meditaţie. 

Spiritul apei a considerat sosirea tinerei Machig drept o 
confruntare directă. S-a apropiat amenintator de ea, dar ea a 
rămas să mediteze, netemătoare. Acest lucru l-a înfuriat, asa 
ca, în încercarea de a o nimici, a adunat o armată uriașă de naga 
din zonă. Când a văzut sosind această mulțime de apariţii ma- 
gice, Machig și-a transformat pe loc trupul într-o ofrandă de 
hrană și, după cum afirmă biografia ei (aflată în cartea mea 
Women of Wisdom - Femei înțelepte): „Nu au putut s-o devo- 
reze, deoarece era lipsită de sine”. 


Nu numai că agresivitatea acelor naga s-a risipit, dar s-au 
si dedicat lui Machig, promițând să nu facă rău, ei sau altor 
ființe, jurând să o protejeze și făgăduind să o slujească pe ea 
şi pe oricine urma învăţăturile ei. În loc să se lupte cu ei, 
Machig i-a transformat pe demoni în aliați, înfruntându-i si 
oferindu-le trupul său drept hrană, cu o compasiune de 
neclintit. 


În timp ce studiam învățăturile lui Machig, am început să 
mă gândesc la concepția occidentală despre demoni. Când am 
căutat cuvântul într-un dicționar englez, am descoperit că 
„demon” nu a avut dintotdeauna o reputaţie atât de proastă. 
Derivat din grecescul daemon sau daimon, termenul se referea 
la început la spiritul călăuzitor al unei persoane. Daemon-ul 
grecesc era o creatură divină, un spirit călăuzitor în care să ai 

încredere și pe care să te bazezi. Această credință timpurie în 
daemon s-a schimbat treptat, odată cu apariţia atacului creș- 
tin la adresa credințelor păgâne, astfel încât, până în Evul 
Mediu, demonii erau învinuiți pentru orice dezastru posibil, 
dispretuiti și temuti ca fiind răi. Vom vedea că prin procedeul 
întâlnirii și hrănirii unui demon cu iubire și compasiune, el 
poate fi transformat într-un daemon. În acest fel, demonii tăi 
iti devin aliaţi, la fel cum fiorosii naga s-au transformat în 
protectori, atunci când Machig le-a oferit trupul ei ca hrană. 


Poveștile din mitologia occidentală se deosebesc cu totul de 
poveștile lui Machig și Gandhi. Mitul celor douăsprezece 
munci ale lui Hercule reprezintă o piesă clasică a literaturii 
occidentale, un exemplu remarcabil al aventurii eroului cuce- 
ritor, unul dintre miturile personale și politice cele mai im- 
portante care au călăuzit cultura occidentală. Pentru a fi iertat 
de uciderea copiilor săi, lui Hercule i se dau douăsprezece 
sarcini, dintre care a doua îl duce la lacul Lerna în sudul Italiei, 
unde un șarpe cu nouă capete și numeroase picioare, numit 
Hidra, ataca trecătorii nevinovați. Hercule ajunge la lac înso- 
tit de nepotul si discipolul său Iolau. Înainte de a găsi bârlogul 
Hidrei, cei doi bărbaţi trag cu săgeți aprinse pentru a atrage 
bestia. Însă, atunci când Hidra iese la suprafaţă şi Hercule in- 
tra în apa, Hidra furioasă își incolaceste un picior în jurul 
gleznei lui Hercule, prinzându-l în capcană, iar ajutorul ei, un 
crab gigantic, il trage la marginea unui lac fără fund. Spre dis- 
perarea lui Hercule, de câte ori tăia unul dintre capetele 
Hidrei, alte două creșteau la loc. 


Prins în capcana monstrului, Hercule strigă la lolau dupa 
ajutor. Grăbindu-se să îl ajute pe unchiul său, tânărul folosește 
o creangă aprinsă pentru a cauteriza ciotul fiecărui cap pe 
care îl taie Hercule, împiedicând astfel ca Hidrei să-i mai 

crească și altele. Acest lucru îi dă un avantaj lui Hercule și, în 
final, Hidrei îi mai rămâne un singur cap. Acest cap este ne- 
muritor, dar Hercule își dă seama că poate tăia gâtul muritor 
care îl tine. Taie capul, dar acesta rămâne în continuare în fata 
lui, sâsâind și privindu-l. Așa că îngroapă capul nemuritor 
sub un bolovan, considerând monstrul învins și cea de-a doua 
sarcină îndeplinită. 

Dar ce fel de victorie a obţinut Hercule? A eliminat cu 
adevărat dușmanul sau doar l-a tăinuit? Capul nemuritor al 
Hidrei, forța conducătoare a energiei sale înmănuncheate, se 
agită încă sub bolovan și ar putea să iasă din nou la suprafață, 
dacă împrejurările i-o permit. Ce spune acest lucru despre 
realizările lui Hercule și, în general, despre mentalitatea eroică 
de ucidere a monștrilor care fascinează atât de tare, străbă- 
tând literatura și societatea occidentală? 


Variante diferite ale mitului eroului ucigaș de dragoni au 
dominat psihicul occidental de-a lungul ultimilor patru mii 
cinci sute de ani. Deși aspectul pozitiv al mitului poate duce la 
bătălii eroice împotriva unor demoni periculoși ca Hitler, ca și 
împotriva bolilor, a sărăciei și a foametei, el prezintă totuși 
niște pericole grozave. Printre acestea se numără și îngâmfa- 
rea celor care se identifică cu rolul de erou ucigaș de dragoni, 
indiferent de virtuțile lor. Un altul este proiectarea răului asu- 
pra adversarilor, demonizându-i și justificând uciderea lor, în 
timp ce pretindem că noi ne identificăm în întregime cu bine- 
le. Tendinţa de a ucide în loc să avem un contact cu dragonul 
ne împiedică să ne cunoaștem demonii și să îi transformăm în 
aliați. 

Dovezile că noi continuăm să trăim în conformitate cu 
acest mit pot fi văzute peste tot, de la filmele de succes, la 
evenimentele globale actuale. În luptele din ziua de azi, fiecare 
parte se identifică cu binele divin, în timp ce luptă împotriva 

răului. Polarizarea în bine si rău justifică violența, ca un sacri- 
ficiu necesar ce trebuie îndurat pentru a obţine victoria. 
Astăzi, poate mai mult decât înainte, suntem prinși în capca- 
na identificării exagerate cu mitul uciderii dragonului. 


Starea noastră de polarizare nu se găsește numai în lumea 
exterioară; ne luptăm înlăuntrul nostru cu demonii depen- 
dentei, ai stresului, traumei, furiei și urii de sine, pentru a 
numi doar câţiva dintre ei. Încercăm să dominăm totul, înă- 
untrul nostru și în afară, inclusiv pe însăși Mama Natură. Dar, 
în loc să obținem vreodată victoria finală, suntem inghititi de 
lupta care ne ține captivi. Căutând să ucidem dragonul, ne 
găsim în pericolul de a ne distruge unii pe alții și lumea natu- 
rală, făcând viata pe această planetă incapabilă de a se mai 
susține. 


La fiecare colt se pot vedea semnele ineficacitatii acestui 
mit. De exemplu: 


e Americanii cheltuie zeci de miliarde de dolari în fiecare 
an pe produse și programe pentru a încerca să slăbească, 
și totuși „bătălia cu kilogramele” rămâne o cauză pierdu- 
tă. Cei care tin mereu dietă adaugă frecvent 2-4 kilograme 
la fiecare încercare, iar tulburările de alimentaţie declan- 
sate de ciclurile dietelor în care se înfometează și apoi 
mănâncă prea mult ucid mii dintre ei în fiecare an. 


e Urmărirea unor lucruri precum averea și succesul este 
atât de definită de luptă, încât, chiar dacă atingem în cele 
din urmă aceste țeluri, tiparul înrădăcinat al strădaniei 
nu ne va da voie să ne bucurăm de fructele muncii noas- 
tre. Si, odată ce reusim, ne confruntăm cu bătălia pentru 
apărarea a ceea ce am obţinut, bătălie care ne secatuieste 
și nu se mai termină niciodată. 

Experții care studiază dependența ne spun că folosirea 
puterii voinței pentru a lupta cu ea nu duce la moderație 
și că trebuie să încetăm să ne mai gândim c-o putem de- 
păși luptând împotriva ei. 

Nu încercăm să ne înțelegem bolile. În schimb, de câte ori 
ne îmbolnăvim, imediat începem să elaborăm strategii 
pentru a ne „lupta” cu boala. În necrologuri scrie adesea: 
„Cutare a murit după o luptă îndelungată cu cancerul”. 


Fundamentalismul religios se dezvoltă astăzi în multe 
țări din lume, accentuând prăpastia dintre bine și rău. 
Fiecare grup crede cu fermitate că îl are pe Dumnezeu de 
partea sa. Identificându-ne propria religie cu binele si pe 
celelalte cu răul, suntem blocaţi într-o luptă fără sfârșit si 
nu mai ajungem să facem fata răului din noi înșine si din 
cadrul sistemelor noastre politice. 

Am violat lumea naturală, zăgăzuind râurile și epuizând 
imprudent resursele, poluând atmosfera și ducând o bătă- 
lie împotriva celei care ne hrănește, Planeta-Mamă. Acum 
natura ripostează printr-o furie a dezastrelor naturale: 
uragane, tsunami-uri, tornade, secetă, inundații și încălzi- 
re globală. Ca răspuns, luptăm împotriva schimbărilor cli- 
matice căutând să le oprim, fără să ne ocupăm în primul 
rând de atitudinea de bază, care a creat problema. 
Încercăm să ne eliminăm duşmanii prin război şi violenţă, 
dar violența dă naștere la și mai multă violență. De exemplu, 
un studiu al serviciilor de informații americane a arătat 
că, în loc să oprească dezvoltarea terorismului, războiul 
din Irak a revigorat radicalismul și a înrăutățit amenința- 
rea teroristă la nivel global. 

Trăind după mitul potrivit căruia căutăm, ne luptăm și 
distrugem în cele din urmă dușmanul din interior și din exte- 
rior, îi învăţăm si pe copiii nostri acest mit. Ne întâlnim cu 
această temă în basme, povești religioase și în retorica poli- 
tică, în care eroi ca Sfântul Gheorghe omoară balaurul sau 
înving monstrul ascuns, adesea apărând și o fecioară nepu- 
tincioasă care este „salvată” de erou. Vedem acest lucru la 
nesfârșit în filme și în programe de televiziune. Căutarea și 
distrugerea „dușmanului” poate părea cea mai bună soluţie, 
dar în realitate creează o lume din ce în ce mai periculoasă. E 
clar că trebuie să cercetăm alternativa, intrând mai degrabă în 
contact cu dușmanul și comunicând cu el, în loc să îl distrugem. 


În această carte ne concentrăm în principal pe demonii 
personali, întorcându-ne la demonii colectivi și politici abia la 
sfârșit. Aceasta din cauză că demonii personali stau la baza 
celor globali și, lucrând cu propriii demoni, aducem o schim- 
bare care face valuri în exterior, în lume. Atitudinea de a hrăni 
demonii, în loc să luptăm cu ei, ne furnizează o cale prin care 
să fim atenţi la demonii din interior, evitând pericolele de a 
reprima înlăuntrul nostru lucrurile de care ne temem. 
Confruntarea și hrănirea demonilor noștri evită întruparea 
unui monstru furios care provoacă distrugere atât în noi, cât 
și în lume. 


Propun să urmăm exemplul lui Machig: dragonul nu este 
ucis și nici măcar nu are loc o luptă împotriva lui, ci este atras 
afară şi alimentat fără teamă. În acest fel construim un pod 
peste prăpastia dintre „bine” și „rău”, iar potenţialul dușman 
este transformat în aliat. Asta înseamnă că energia care a fost 
încătușată în luptă devine o forță pozitivă si potential protec- 
toare, mai degrabă un daemon decât un demon. Fiecare bătă- 
lie pe care o ducem în interiorul nostru încătușează resurse 
ce ar putea fi folosite mult mai bine. 


26 


Întâlnirea cu demonul 


În mitologie, dragonul apără adesea o comoară secretă. 
Hrănindu-ne demonii și transformându-i în aliaţi, ne desco- 
perim propriile comori ce au fost ascunse de preocuparea 
noastră pentru bătălie. După cum se dovedește, atunci când 
este eliberată, energia demonului care fusese blocată în luptă 
este comoara. Hrănirea demonilor ne face să fim o amenin- 
tare mai mică în lume. Atunci când suntem conștienți de 
demonii noștri și le oferim un elixir făcut din acceptare con- 
știentă și compasiune, avem mai puţine șanse să îi proiectam 
asupra altora. 

Carl G. Jung, celebrul psiholog elveţian, a descris partea 
noastră întunecată ca fiind „umbra”, care ar putea ieși la su- 
prafata în vise sau ar putea fi proiectată asupra altora. Umbra 
pe care a descris-o el este compusă din acele laturi ale noas- 
tre pe care mintea conștientă le consideră inacceptabile. 
Umbra reprezintă sinele reprimat, aspectele nedorite ale per- 
sonalitatii, pe care refuzăm să le recunoaștem. Ar putea fi 
rușinea, furia sau prejudecățile noastre. Este ceea ce nu do- 
rim ca alţii să știe despre noi și apare adesea în vise, făcând 
lucruri la care sinele nostru conștient nici nu s-ar gândi. 
Atunci când o persoană căsătorită visează că are o aventură, 
aceasta este umbra. Adesea nu suntem conștienți de laturile 
întunecate ale personalităţii noastre, deoarece ele nu sunt 
percepute de mintea conștientă. Umbra ne îndeamnă să mân- 
căm toată farfuria cu fursecuri, atunci când nu avem de gând 
să mâncăm nici măcar unul. Umbra trântește o insultă la 
adresa cuiva pe care încercăm să îl impresionăm. 


Procedeul prin care ne hrănim demonii reprezintă o meto- 
dă de a ne aduce umbra la nivelul conștient și de a accesa co- 
morile pe care ea le deţine, în loc să o reprimăm. Dacă nu ne 
integrăm umbra și nu devenim conștienți de ea, atunci aceasta 
operează sub acoperire, devenind sabotorul intentiilor 

noastre cele mai bune, dar și provocând rău altora. Aducerea 
umbrei în conștient îi reduce puterea distructivă și eliberează 
energia vitală depozitată în ea. Împrietenindu-ne cu ceea ce 
ne sperie cel mai mult, ne găsim înțelepciunea. Rezolvarea 
conflictului interior diminuează răul produs de inconștient, 
rău ce contribuie la mișcările colective periculoase. 


În practica hrănirii demonilor noştri, oferim lucrul cel 
mai preţios (propriul corp) celui mai amenintator si mai în- 
spăimântător aspect (demonii noștri) și, făcând acest lucru, 
biruim rădăcina tuturor suferințelor, care, în termeni budiști, 
este egocentrismul. Pentru a-ţi face o idee despre cum ar pu- 
tea arăta hrănirea demonilor în viata reală, dă-mi voie să iti 
spun o poveste despre ce s-a întâmplat în urmă cu câţiva ani 
când călătoream în Tibet. 


Prietena mea Sara și cu mine mergeam cu autobuzul 
într-un pelerinaj. Până în acel moment, eu ajunsesem deja la 
o înțelegere personală a demonilor, predam practica Châd și 
elaborasem metoda hrănirii demonilor pe care o descriu în 
această carte. Într-o zi, am tot mers până am ajuns la o altitu- 
dine semnificativ mai ridicată, după ce călătorisem toată 
noaptea. Mâncaserăm prea multe conserve de macrou în sos 
tomat, iar autobuzul sălta neîncetat pe drumul neasfaltat, 
agravându-ne durerile de cap cauzate de altitudine. Praful 
era atât de gros, încât nici dacă îmi înfășuram capul într-o 
eșarfă nu scăpam de el. 


Sara stătea singură și plângea, pe un scaun din faţa mea. 
M-am dus și m-am așezat lângă ea. Mi-a spus despre depresia 
care o ataca, un demon cu care se luptase întreaga viata, 
deoarece crescuse într-o familie în care nu era dorită. Era 
disperată, zguduindu-se de plâns. Încercarea de a o ajuta să-şi 
hrănească acest demon părea cel mai bun lucru pe care i-l 
puteam oferi, chiar și în aceste împrejurări dificile în care nu 

puteam urma toți pașii, pe deplin, cum as fi făcut-o in mod nor- 
mal. Așa că am început procedeul chiar acolo, clătinându-ne 
pe drumul prăfuit. 


Am spus: 


— Bine, Sara, hai să încercăm un experiment! Hai să vedem 
cum ar arăta această durere dacă ar fi să-i dai o formă! 

A închis ochii și a început să-și conștientizeze corpul, 
găsind o senzaţie de greață și mâhnire pe care a descris-o ca 
fiind întunecată, de un violet roșcat, grea și densă. Apoi i-am 
sugerat să-i permită acesteia să prindă viata în fata ei. A văzut 
un monstru uriaș și violet, cu o gură căscată acolo unde ar fi 
trebuit să aibă stomacul. Monstrul voia să o devoreze. 


I-am spus: 
— Hai să vedem dacă putem găsi adevărata nevoie care 
se află în spatele dorinţei demonului! 


Sara l-a întrebat pe demon de ce are nevoie și el i-a spus 
că vrea ca ea să nu mai încerce să scape, că, dacă ar face acest 
lucru, atunci el ar simţi iubire și acceptare. Apoi i-am sugerat 
Sarei să vizualizeze că își dizolvă corpul într-un nectar făcut 
din iubire cu care îl hrănește pe demon până când e pe deplin 
satisfăcut. 


Incetul cu încetul, Sara s-a oprit din plâns și s-a liniștit. 
După o vreme, a spus: 


— L-am hrănit și s-a făcut din ce în ce mai mic. Nu înțeleg 
cum s-a întâmplat, dar a dispărut. 


După ce s-a bucurat de acest moment, a spus: 


— Mintea mi s-a relaxat într-un spațiu liniștit care nu 
credeam că e posibil pentru mine. Dar tot nu știu cum s-a 
întâmplat. 

La câteva luni după ce ne-am întors acasă, Sara mi-a scris 
o scrisoare despre această experienţă. A spus: „Această ex- 
cursie a fost lucrul cel mai dificil, fizic și emoţional, pe care 
l-am făcut vreodată. Sunt o singuratică din fire. A fost dificil 
să mă aflu într-un grup mare, mai ales că tu erai singura per- 
soană pe care o cunoşteam dinainte să plec în pelerinaj. În 
acea zi, în autobuz, când am avut căderea nervoasă, ajunse- 
sem la un punct în viața mea în care nu mai puteam să trăiesc 
cu mine însămi; aveam să mor. La propriu. În acea zi s-a adu- 
nat toată durerea. Durerea de cap provocată de altitudine. 
Durerea din inima mea provocată de traumele îngrozitoare 
din copilărie. Durerea tuturor lucrurilor pe care le vedeam în 
Tibet. Durerea era excesivă. Când am hrănit acest demon al 
durerii și tristetii, a fost ca si cum, după asta, as fi ieșit o cu 
totul altă persoană. M-am simțit renăscută cumva”. 

Ce a fost interesant în privința experienţei Sarei a fost că 
nu a reprezentat doar o schimbare momentană. În scrisoare, 
a afirmat că durerea pe care o avusese toată viața nu s-a mai 
întors niciodată. Bineînţeles că hrănirea demonilor nu te eli- 
berează întotdeauna de o durere îndelungată într-o singură 
sesiune; acest lucru necesită de obicei o serie de întâlniri, dar 
în cazul Sarei nu a fost nevoie decât de una. 


Reflectând la poveștile lui Gandhi, Machig și a Sarei, ob- 
servăm o alternativă convingătoare la soluţia lui Hercule de a 
ne lupta cu demonii. Inspirati de compasiunea și curajul lor, 
putem acum să aruncăm o privire la modul în care e posibil să 
ne întâlnim demonii, să îi hrănim si, poate, să îi transformam 
în aliaţi - surse neexplorate de sprijin și protecţie. 

La început, un yoghin își simte mintea 
Rostogolindu-se ca o cascadă, 
Pe la jumătate, e precum Gangele, 
Curge încet și domol; 
La sfârșit, e un ocean vast, 
În care lumina mamei și copilului 
Se contopesc. 
- Cântecul lui Tilopa (988-1069) 


N-AM SĂ UIT NICIODATĂ când am asistat prima oară la prac- 
tica Chd. Era în 1973, aveam 25 de ani si mă întorsesem re- 
cent în India pentru a fi alături de maeștrii mei tibetani, după 
un an în Statele Unite. După trei ani și jumătate în care fuse- 
sem călugăriță budistă tibetană, mă aflam într-o stare de 
tranziție importantă. Deși, călugăriţă fiind, fusesem fericită, 
la 25 de ani mă hotărâsem că vreau să urmez calea spirituală 
fără capul ras, robă și jurăminte care să mă separe de oamenii 
din Occident. 


Îmi retrăsesem jurămintele în faţa unui lama blând și 
foarte respectat, care nu m-a certat, ci mai degrabă mi-a su- 
gerat să îmi dedic tuturor ființelor calităţile dobândite în 
urma perioadei în care am fost călugăriță. Mi-a propus, de 
asemenea, să urmez câteva practici de purificare pentru a 

îndepărta obstacolele ce ar putea apărea din faptul că mi-am 
încălcat angajamentele. Am început practicile pe care el mi 
le-a propus, în timp ce locuiam într-o cabană la poalele mun- 
tilor Himalaya, într-o zonă numită valea Kulu, lângă orașul 
Manali, acolo unde maestrul meu de meditaţie, Apho 
Rinpoche, un lama căsătorit, trăia cu nevasta și cei patru copii 
ai săi și cu un grup de călugări, călugăriţe și yoghini. Manali 
era ultima oprire înainte de trecătoarea Rohtang, poarta că- 
tre regatul Lahaul din Himalaya. O rețea de ulite neasfaltate și 
dughene din lemn se întindea de la drumul principal, care 
putea fi identificat după ceainăriile, feroneriile, restaurantele, 
dughenele cu mâncare și vânzătorii de haine care se desfășu- 
rau de-a lungul lui. Nu existau hoteluri, ci doar un oficiu poștal 
cu o fațadă ponosită. La câţiva kilometri în amonte, pe o coas- 
tă abruptă a dealului, era casa lui Apho Rinpoche. (Rinpoche 
este un titlu de respect ce se acordă maeștrilor spirituali din 
budismul tibetan.) 


Oamenii din Manali arătau ca scoși dintr-o poveste. 
Femeile purtau niște pături tesute de mână, unite printr-o 
centură și un ac de siguranță uriaș pe umăr. Eșarfe de bumbac 
de un roșu-cireșiu aprins, legate la spate sub păr, le acope- 
reau capetele. Bărbaţii purtau încălțăminte făcută manual și 
pantaloni subțiri de bumbac, cu tunici asortate până la ge- 
nunchi, legate cu straturi groase de pâslă neprelucrată. Valea 
Kulu producea orez roşu, mere și prune destinate vânzării, 
iar oamenii de aici trăiau din acest venit și din agricultura de 
subzistență. 


Închiriasem o casă mică, aproape de casa lui Apho 
Rinpoche. Casa mea, cu specificul multora din Manali, avea în 
jurul ei verande acoperite, astfel încât să poţi sta afară, prote- 
jat de capriciile vremii. De pe veranda mea din fata puteam să 
văd peste râu, până la livezile de pe partea cealaltă. Deasupra 

lor, padurile de conifere le faceau loc varfurilor stralucitoare, 
înzăpezite ale munţilor Himalaya. 


Într-o după-amiază, pe când stăteam în cabana mea dupa 
masa de prânz, am auzit un cântec vesel ce venea dinspre 
dealul aflat dincolo de pârâu. Se pregătea de furtună și nori 
întunecați și josi coborau în vale din trecătoarea Rohtang. 
Vântul biciuia coasta de deal gălbuie, aflată dincolo de pârâul 
ce curgea mai jos de cabana mea. Acolo, pe deal, am văzut o 
fată de vreo 14 ani, purtând o rochie tradițională roz, făcută 
din pături. Fără să știe de mine, dansa si cânta cât o tinea 
gura, învârtindu-se printre vacile pe care le păzea. 

La scurt timp după aceea, am coborât pe poteca din liva- 
da de meri spre casa lui Apho Rinpoche ca să îi pun câteva 
întrebări legate de practica mea de meditație. Am ajuns la 
casa de piatră a lui Rinpoche la doar câteva clipe după ce a 
izbucnit furtuna musonică. Rinpoche stătea la etaj, în camera 
de pe colt, care dădea spre curtea din fata casei sale si spre 
dealul de mai departe. Se stabilise recent cu familia in Manali 
după ce scăpaseră din Tibet. Avea cincizeci si ceva de ani si 
era inca chipes, cu o mustata subtire, par carunt si scurt si un 
zambet larg, cu dinti frumosi, regulati si albi. Purta cateva 
straturi de cămăși decolorate de bumbac, în nuanţe diferite 
de roșu și portocaliu, peste o robă maro lungă, legată în talie 
cu un brâu de mătase roșie. Stătea pe pat, cu picioarele încru- 
cișate, rezemat de pernele puse la perete. Perpendicular pe 
patul său era un pat mai jos, acoperit cu o carpetă. 


Pe o masă lângă patul lui se afla o delicată ceașcă de ceai 
tibetană, pe un picior de argint, cu un capac de argint ca să 
tina ceaiul fierbinte în timpul conversatiilor lungi. Langa 
ceașcă era un termos chinezesc de un albastru-deschis și vreo 
două texte tibetane, cu paginile lor de vreo treizeci de centi- 
metri lungime, aflate pe niște învelitori textile. Pe un perete 

era un dulăpior în care se afla și altarul său. Mi-a făcut semn 
să mă așez pe patul mai jos. Lângă peretele opus se afla o car- 
petă, pe care stătea un bărbat tibetan. 


Bărbatul care îl vizita pe Rinpoche era un muncitor la 
drumuri refugiat. Purta niște pantaloni de lână zdrentarosi si 
o cămașă cenușie cu câţiva nasturi lipsă și arăta palid și slab 
- aproape bântuit. Vorbea cu Rinpoche despre sănătatea sa 
precară, cerând ajutor. În timp ce afară ploaia bătea daraba- 
na, noi trei stăteam înăuntru împreună, bând ceai îndulcit, 
turnat din termosul chinezesc de nevasta lui Rinpoche, 
Urgyen Châdrân, căreia noi îi spuneam Amala. Rinpoche a 
ascultat, dând aprobator din cap și scoțând sunete pline de 
compasiune, părând preocupat. I-a spus în cele din urmă 
omului să revină în acea noapte și mi-a propus să mă întorc și 
eu în pe seară. 


M-am întrebat mereu dacă a avut vreun soi de previziune 
privind legătura mea cu ceremonia care avea să se întâmple. 
În orice caz, în acea noapte mi-am luat extraordinara mea 
lanternă chinezească și am patinat la vale pe poteca noroioa- 
să ce pornea de la casa mea, pe întuneric, cu ploaia șiroind în 
continuare. Când am intrat în casa întunecată a lui Rinpoche, 
am auzit sunetul ritmic al tobelor si clopoteilor. Urcând pe 
scara întunecată de la capătul holului, am văzut o lumină pe 
sub draperia camerei cu altarul. 

Înăuntru era un grup de călugări și călugăriţe cu robe 
maronii, dispuși în cerc în jurul bărbatului tibetan, care stă- 
tea întins pe spate, cu ochii închiși, nemișcat. Toţi călugării si 
călugărițele țineau în mâna stângă un clopoțel tibetan si in 
cea dreaptă o tobă pe care o întorceau de pe o parte pe alta. 
Cântau împreună, într-o stare de concentrare profundă. Am 
luat loc în liniște în spatele cercului și am ascultat melodia 
care urca și cobora, întreruptă din când în când de o trompetă 

făcută dintr-un femur, în timp ce ritmul era ţinut mai departe 
de clopoțel si de tobele cu două fete. Stand la marginea cercu- 
lui lor în lumina slabă, am simţit o dorință profundă pentru 
ceva ce nu puteam numi. Era oare o amintire sau o chemare 
către ceva nou? 


După ce practica s-a sfârșit, muncitorul la drumuri s-a 
ridicat, s-a scuturat și a zâmbit ușor. A adus ofrande în liniște 
călugărilor și călugărițelor și a plecat în noaptea furtunoasă. 
Urcând dealul către cabana mea, m-am gândit la furtună și la 
fata care cânta și dansa în acea după-amiază și am simţit că 
prezența ei semnalase că avea să apară ceva în viața mea. 
Știam că practica aceasta mă chema acasă. M-am culcat în 
acea seară în vechiul meu sac de dormit de bumbac, înflorat, 
în sunetul ploii care bătea pe acoperișul de tablă al cabanei 
mele și în ritmul tobei din inimă. 


În următoarea după-amiază, stăteam cu Rinpoche bând 
ceai, când s-a întors muncitorul de la drumuri. Era transfor- 
mat. Arăta radios, sănătos și avea o sclipire în ochi care nu 
fusese acolo cu o zi înainte. l-a mulțumit lui Rinpoche si am 
băut ceai împreună. 


După ce a plecat, l-am întrebat pe Rinpoche: „Ce practică 
a fost cea de aseară?” 


Si el mi-a spus: „Este practica Châd”. 


Știam un pic despre această practică dintr-o carte despre 
meditaţia și yoga tibetană pe care o citisem și am întrebat 
dacă as putea să învăţ Chöd. A dat imediat din cap aprobator, 
de parcă se aștepta la această întrebare, și a spus că pot să 
încep să învăţ imediat de la Gegyen Khyentse, un călugăr 
bătrân și desăvârşit care avea rolul de instructor pentru călu- 
gării și călugărițele de la centrul lui Rinpoche. Practica tradi- 
tionala însemna să învăţ să folosesc toba cu două fete cu mâna 

dreaptă, clopotelul cu stânga si din când în când trompeta din 
femur. Nevasta lui Apho Rinpoche, Amala, mi-a împrumutat 
cu plăcere toba ei ca să exersez. Am început să învăţ stând pe 
veranda mea, în fiecare după-amiază, cu Gegyen și Paul, un 
olandez pe care îl cunoscusem dinainte în Olanda. El studia 
cu Apho Rinpoche și alti lama de când îl întâlnisem eu, cu 
patru ani înainte în Olanda, chiar înainte ca el să plece în 
India, iar eu să mă întorc în Nepal și să fiu făcută călugăriță de 
către Karmapa. 

Toba Chéd are două bilute ce se lovesc, făcute din gheme 
de material textil răsucite strâns sau mărgele învelite în ma- 
terial. Acestea atârnă de sfori, pe fiecare parte a tobei cu două 
fete, care are un diametru de vreo 30 de cm. Când toba este 
ținută în poziţie verticală și întoarsă cu o mișcare puternică 
din încheietură, bilutele izbesc în același timp laturile opuse. 
Gegyen ne-a explicat că această tobă simbolizează legătura 
indisolubilă dintre existenţa ciclică și nirvana, dintre speranţe 
si temeri, dintre zei si demoni. 


Sforile bilutelor mele se incurcau mereu, iar eu îmi pier- 
deam speranța că voi ajunge vreodată pricepută. Gegyen nu 
făcea decât să râdă și să zică: „Hai să mai încercăm o dată!” 
Mă durea braţul, iar eu dădeam vina pe tobă pentru că nu 
mergea cum trebuie, dar am perseverat, căpătând până la 
urmă îndemânare. Treptat, am luat și clopotelul in mâna 
stângă. Să le fac pe amândouă simultan era ca și cum aș fi în- 
cercat să mă bat pe cap și să mă frec pe burtă în același timp. 
Gegyen ne-a învățat că sunetul clopotelului este sunetul ne- 
antului și reprezintă înțelepciunea feminină. Lăsându-se pe 
spate și mijindu-și ochii practic până dispăreau, a spus: „Tot ceea 
ce pare solid este doar aparent și nu are o natură esențială. 
Ceea ce noi considerăm că este real este la fel ca locurile și 

oamenii pe care îi vedem in vise”. A râs apoi, cu un ranjet stirb, 
si ne-a privit dand din cap. ,,Bine, inca o data.” 

Perioada aceasta în care am învățat Chéd a dus si la infi- 
riparea unei povesti de dragoste cu Paul, prietenul meu olan- 
dez, care se aprinsese in timpul corespondentei de patru ani, 
cat am fost călugăriță. Am intrat în curând într-o relaţie si 
vremea în care am fost singură s-a sfârșit. Îmi doream cu în- 
focare să înțeleg mai bine această practică și am hotărât că 
mă voi ocupa de ea cât mai curând posibil. Până la sfârșitul 
acelei primăveri însă, ne-am dat seama că eram însărcinată și 
ne-am hotărât să ne întoarcem în Statele Unite, prin Olanda. 
Ne-am căsătorit în Delhi și apoi, după ce i-am vizitat pe părin- 
tii mei în New Hampshire, ne-am așezat într-o căsuţă primiti- 
vă de culegători de fructe de pădure, de pe insula Vashon, de 
lângă Seattle, acolo unde am pus bazele unui mic centru de 
meditație budistă. În următorii ani, am născut două fiice la 
distanță de doar 17 luni. În majoritatea timpului, toba mea 
Chéd stătea atârnată pe perete, umplându-se de praf, în vre- 
me ce eu făceam față schimbării bruște de la viața monahală 
liniștită, la nopţile nedormite în care aveam grijă de două fe- 
tite frumoase și active, Sherab si Aloka. 


După patru ani, căsnicia mea s-a încheiat amiabil. Apoi, 
doi ani mai târziu, m-am măritat cu un producător italian de 
filme documentare și m-am mutat în Italia. În 1980, am năs- 
cut doi gemeni la Roma. S-au născut un pic mai devreme, dar 
amândoi aveau peste 2.260 kg și, după trei săptămâni în spi- 
tal, i-am putut aduce acasă. Băiatului i-am dat numele 
Costanzo (Cos, prescurtat) şi fetei, Chiara. În acest moment 
aveam patru copii cu vârsta sub șase ani. Eram ocupată până 
peste cap, dar am început să ne găsim un ritm în viata, iar lu- 
crurile păreau că se așază pe un fagas bun. 

Apoi, dimineaţa devreme, la 1 iunie 1980, am ieșit din 
asternuturi și mi-am târât picioarele prin baie, până în came- 
ra mica de alături ca să văd ce fac gemenii. Micutul Cos era 
treaz și gângurea. L-am sărutat, i-am schimbat scutecul și 
l-am luat în braţe să îl alăptez, lăsând-o pe sora lui, Chiara, să 
doarmă în continuare în micul ei patut albastru. Mă simțeam 
ușurată că nu erau amândoi treji și că nu trebuia să le dau să 
mănânce în același timp. 

Aveam sânii uriași și plini de lapte și mă durea spatele în 
timp ce stăteam și îl alăptam pe Cos. M-am uitat la Chiara în 
patul ei mic din apropiere. Dormea pe burtă, în poziţia ei pre- 
ferată, dar era prea liniștită. L-am pus pe Cos în patul lui și 
m-am dus la patutul Chiarei. Privind-o de sus, mi-am dat sea- 
ma că nu respira. M-a trecut un fior rece în timp ce m-am 
aplecat să o iau în brațe. Stătea cu capul într-o parte. Avea fata 
un pic vânătă în jurul ochilor și din nas îi ieșea un firișor de 
sânge. 

Corpul ei era un pic ţeapăn și părea mai ușor decât trebuie. 
Am strigat după soțul meu. A intrat alergând și i-am spus că 
Chiara e moartă. Mi-a luat-o din brațe, gemând: „Nu, nu, nu’, 
încercând în zadar să o facă să respire. 


Ştiam că Chiara s-a dus, dar am alergat cu toţii la spital, în 
speranţa că poate fi adusă înapoi. Mergând cu mașina dimi- 
neata devreme, pe drumul îngust, m-am gândit: „Asta e ceva 
ce nu mai poate fi dat înapoi, nu poate fi reparat. Totul se 
schimbă și eu nu pot face nimic ca să opresc schimbarea”. 
Viitorul meu devenise înceţoșat, ca ploaia care cade pe o 
acuarelă neterminată. 


Am devenit ciudat de calmă. M-am simţit de parcă as fi 
plutit afară din mașină, observând detalii nesemnificative - 
mugurii care se desfăceau, o pisică ce fugea mâncând 

pamantul printr-un gard viu. Apoi m-a potopit un iures de 
emotii. Jale, frica, vina si amintiri amestecate cu durere des- 
pre Chiara, trupul ei mic si alb, pielea ei cu miros dulce si 
zambetul drag. Moartea ei era oare vina mea? As fi putut sa 
fac ceva sa o impiedic? Chiara fusese intotdeauna mai palida 
si mai mica decât fratele ei. Păruse să se afle pe jumătate în- 
tr-o altă lume. Întotdeauna simtisem că era ceva în neregulă 
cu ea, dar medicul pediatru mă asigurase că era bine. 

Stăteam acum pe scaunul din fata al mașinii, tinand-o în- 
făşurată în plăpumioara cadrilată pe care o făcusem pentru 
ea. Sherab și Aloka erau în spate cu Cos cel mic, plângând și 
strigând-o pe Chiara, care înseamnă „limpezime” în italiană. 
În acel moment, limpezimea era lucrul de care aveam nevoie 
mai mult decât de orice altceva. Mă simțeam distrusă. 


Doctorul tânăr care ne-a primit la spitalul Velletri avea 
părul închis la culoare și fuma o țigară. Ne-a dus într-un salon 
de consultații și a declarat-o nepăsător pe Chiara moartă. 
E morta. A murit de sindromul morţii subite la sugari (SMSS), 
numit uneori moartea în patut. Doctorul a spus că acest gen 
de moarte e des întâlnită; avuseseră deja câţiva bebeluşi care 
muriseră la fel în ultimele câteva luni. Nu se cunoștea cauza. 
Se întâmpla pur și simplu: cea mai mare temere a oricărei 
mame. 


După moartea Chiarei am căzut în depresie. Am pus totul 
sub semnul întrebării: căsnicia mea, calea pe care o urmam și 
toate alegerile pe care le făcusem până în acel moment din 
viață. Totul era dureros și mă simţeam pierdută. Mă bântuiau 
demonii vinovatiei, chiar dacă mi se spusese că nu eram eu de 
vină. Bâjbâind în acest întuneric după un fel de salvare, de 
speranță, am manifestat o nevoie acută de a cunoaște poveș- 
tile femeilor budiste. Toată literatura budistă pe care o stu- 
diasem era despre bărbaţi iluminati, despre vieţile și poveștile 

lor. Ca mamă cu trei copii mici, aflată într-o mlaștină a triste- 
tii, aveam nevoie de povești cu femei. Ele ce au facut când au 
ajuns la răspântii ca aceasta în viață? Ştiam că fondatoarea 
practicii Chod, Machig Labdrân, era femeie, dar nu știam mul- 
te despre ea, așa că m-am hotărât să cercetez viața ei și pe cea 
a maestrelor din Tibet, sperând să găsesc câteva răspunsuri 
pentru propria-mi viață. 

În vara aceea ne aflam la un centru de reculegere cu 
Namkhai Norbu Rinpoche, un lama tibetan care trăia în 
Italia. Îmi amintesc că stăteam afară pe o platformă și el ne 
îndruma în practica Chd. O parte a acestei practici o consti- 
tuie vizualizarea lui Machig Labdrân sub forma unei dakini 
tinere şi albe (întruchiparea feminină a înțelepciunii). În 
mod normal, făceam o singură dată Chéd, dar în acea seară 
el o repeta întruna. Trecuse bine de miezul nopții, când, în 
loc sa văd o dakini tânără, am avut viziunea unei bătrâne 
care ieșea dintr-un mormânt. Din cap i se revărsa părul ce- 
nusiu. Era goală, cu sâni alungiti și lăsaţi, iar pielea îi era de 
un maroniu-auriu închis. S-a oprit chiar în fata mea și m-a 
privit intens, atât provocator, cât si cu compasiune; a rămas 
acolo cat a mai durat invocatia, iar după aceea am simţit o 
schimbare fundamentală. 


În acea noapte am avut un vis în care încercam să ajung 
pe un deal din Kathmandu numit Swayambhu, care înseamnă 
de fapt „autorealizare”. Este locul unui templu bine cunoscut 
și al unei stupa (o clădire în formă de dom alb care conţine 
multe relicve), din valea Kathmandu, iar eu trăisem acolo în 
perioada de început a călugăriei mele. Am avut o serie de vise 
care se repetau, cu mici variatiuni, în fiecare noapte, timp de 
o săptămână. Am visat că trebuie să merg la Swayambhu, dar 
erau multe obstacole, inclusiv războiul. 

După aceste vise m-am hotărât să călătoresc în Nepal, în 
căutarea poveștilor femeilor lama. Mi-am lăsat copiii si soțul 
în urmă și am făcut lunga călătorie spre Nepal. La sosire, 
mi-am lăsat bagajul la hotel și am urcat încet pe scara lungă 
care m-a dus în vârful dealului unde se află templul 
Swayambhu. Când am ajuns la ultima treaptă, l-am găsit pe 
Gyalwa, un călugăr care îmi fusese prieten bun când merse- 
sem prima oară în Nepal, la vârsta de nouăsprezece ani, și cel 
mai apropiat prieten când locuisem acolo, într-o camaruta, 
fiind călugăriță. Stătea în capul scărilor de parcă m-ar fi aș- 
teptat, cu ridurile de la colțul ochilor adâncite într-un zâm- 
bet. Mi-a urat bun venit și m-a condus în camera lui de la 
mânăstire pe o scară îngustă ce cobora, stropită de ceai tibe- 
tan cu unt. 


Gyalwa mi-a turnat o ceașcă de ceai cu unt și mi-a oferit 
kapsi bine prăjit, un biscuit uscat care se face de Anul Nou ti- 
betan. În timp ce beam din ceaiul fierbinte, dintr-o ceaşcă de 
lemn, si rontaiam din kapsi, i-am povestit în tibetană despre 
pierderea Chiarei și despre faptul că eram în căutarea poveș- 
tilor marilor maestre tibetane. A bătut din picior, apoi ochii i 
s-au aprins si s-a ridicat de pe pat. A tras de pe un raft de sus 
un text tibetan mare și gros și a spus: „Aceasta este biografia 
lui Machig Labdrân”. Pielea de pe brațe mi s-a facut de găină 
când mi-a înmânat foile învelite în pânză portocalie și am în- 
ceput să mă uit prin ele. L-am întrebat dacă am putea traduce 
împreună biografia ei si el mi-a spus: „Da, întoarce-te peste 
câteva zile”. 

Textul întreg se numea O expunere a transformării forme- 
lor de agregare într-o ofrandă de hrană, care lamureste sem- 
nificatia Chéd, iar primele două capitole erau intitulate 
„Uimitoarea viata a lui Machig Labdrân”, de Namkha Gyaltsen, 
care a trăit în secolul al XIV-lea. Stand cu un alt călugăr care 

știa engleza și cu lama al mânăstirii și traducând povestea lui 
Machig, zi după zi, pagină după pagină, am simţit că găsesc 
firul de ata care o să mă scoată din tulburarea mea. Am aflat 
că Machig propovăduia că ar trebui să ne hrănim demonii, nu 
să ne luptăm cu ei; deși încă nu intelegeam cum s-ar putea 
aplica acest lucru în viata mea, seminţele învățăturilor ei erau 
plantate. 


Din acel moment, Machig a devenit un far pentru mine, în 
căutarea înțelepciunii, într-o lume dificilă, o viziune a poten- 
tialului feminin. Povestea vieţii ei și învățăturile Chöd au în- 
semnat soluţia ieșirii mele din întunericul în care căzusem. 
Am început să înțeleg natura demonilor și necesitatea hrăni- 
rii lor. Am aflat că Machig fusese un copil-minune în Tibet, în 
secolul al XI-lea, momentul unei mari renașteri a budismului 
în acel loc. În tinereţe, a fost călugăriță, devenind o renumită 
cititoare a Sutrei (învățăturile lui Buddha) despre perfectiu- 
nea înțelepciunii - Sutra Prajnaparamita - în casele clienților 
maestrului ei. Se credea că citirea sutrei binecuvântează ca- 
sele și aduce noroc familiei. 

Crescând, Machig a primit învățături atât de la înţelepţi 
indieni, cât și tibetani, și a trăit multe experiențe profunde, 
inclusiv aceea care i-a dat prilejul de a-și oferi trupul ca hrană 
pentru armata de naga ce o ataca. Când avea douăzeci și ceva 
de ani, a părăsit viața monahală pentru a trăi cu un yoghin 
indian desăvârșit, Topabhadra, cu care a avut trei copii. După 
ce fusese foarte respectată, acum era criticată pentru că de- 
venise o călugăriță „decăzută” și familia a trebuit să se mute 
într-o altă zonă a Tibetului. După câţiva ani de viață cu 
Topabhadra și ca mamă, a simţit chemarea de a se întoarce la 
maeștrii ei și de a aprofunda practica. Așa că și-a lăsat copiii 
cu tatăl lor și s-a întors la viata de yoghină rătăcitoare. În 
timpul unei meditații dintr-o peșteră pe munte, a primit 

învățături direct de la varianta feminină a lui Buddha, Tara, si 
treptat a elaborat propriile învățături legate de ofranda tru- 
pului pentru a hrăni demonii. Acest lucru a dus la cea mai 
celebră învățătură a ei: Chéd. 


Până la vârsta de 40 de ani, învățăturile lui Machig se 
răspândiseră peste tot prin Tibet și vestea înțelepciunii ei 
ajunsese în India. Patriarhii budiști de acolo au auzit că o fe- 
meie pretindea că deține o învățătură cu originea în Tibet, nu 
în India. A fost ceva deosebit de surprinzător, deoarece, în 
acea vreme, teologia budistă pleca doar din India către Tibet, 
nu invers. Prin urmare, ea a provocat o agitație serioasă prin- 
tre superiorii din budismul indian. Au trimis în Tibet o dele- 
gatie de învățați ca să îi lanseze o provocare, dar, când a ieșit 
învingătoare din dezbateri, faima ei s-a răspândit și mai mult. 
Nu numai că a manifestat cunoștințe erudite bogate, dar a 
arătat și o adevărată înțelegere a naturii minții, fiind și o mare 
vindecătoare. Copiii ei i-au devenit discipoli și împreună 
cu alții au ajuns păstrătorii descendentei sale spirituale. 
Învățăturile ei au devenit singura linie de descendență spiri- 
tuală din Tibet iniţiată de o femeie. 


Povestea lui Machig și cele cinci biografii ale unor femei 
tibetane mistice pe care le-am găsit ulterior au devenit su- 
biectul primei mele cărţi, Women of Wisdom. În confuzia de 
după moartea Chiarei, descoperirea acestor biografii mi s-a 
părut asemenea descoperirii unor urme într-un peisaj vast 
acoperit de zăpadă. Urmărindu-le, am început să îmi găsesc 
drumul. 

Cu o stare de spirit iubitoare, adoră mai mult decât un copil 
Zeii și demonii ostili ai existenţei aparente 
Si înconjoară-te tandru cu ei. 

- Machig Labdrân (1055-1145) 


ÎN 1985, la 12 ani după ce am învăţat prima oară Châd de la 
Gegyen, în Manali, mi s-a întâmplat ceva care a făcut această 
practică relevantă pentru viata mea personală. Trăiam în 
Italia de șase ani, din care trecuseră cinci de la moartea 
Chiarei, iar eu ajunsesem să îmi dau seama că mariajul mea 
nu avea să funcționeze, din cauza infidelitatilor repetate ale 
soțului meu si a problemelor legate de dependentele lui. În 
timpul despărțirii care a dus la divorţul nostru, am descope- 
rit puterea Chéd într-un mod foarte intim. Acțiunea de divorț 
ajunsese într-un impas din cauza problemei pe care o ridica 
custodia fiului nostru. Potrivit legii italiene, fiul nostru, Cos, 
geamănul care supravietuise, putea să rămână în Italia sau 
puteam rămâne și eu cu el, dar nu puteam pleca cu el fără 
permisiunea tatălui său, iar el refuza să mi-o acorde. A fost o 
sursă de mare tensiune între noi și părea că nu putem găsi o 
rezolvare. Peste putin timp, trebuia să mergem la tribunal, 

când, într-o noapte, m-am hotărât: „Am să execut pur și sim- 
plu practica Chéd, gândindu-mă la această situație”. 

Pe când copiii dormeau în paturile lor, mi-am luat toba și 
clopotelul și am început să cânt străvechea melodie a practi- 
cii Chéd. În timpul acestei practici iti transformi propriul corp 
într-un nectar care hrănește toate ființele, începând cu 
Buddha și cei iluminati. Acest nectar este oferit cu compasiu- 
ne multor feluri de oaspeţi, inclusiv formelor personificate 
ale demonilor tăi, precum frica. Mi-am văzut soțul ca pe unul 
dintre aceşti oaspeţi şi mi-am personificat frica fata de el. În 
timp ce îmi imaginam că îmi dizolv trupul într-un nectar din 
iubire și acceptare, am vizualizat că el putea să bea cât avea 
nevoie din el. Aducând această ofrandă, m-am eliberat tem- 
porar de furie și de dorinţa de a pleca de lângă el cu fiul nos- 
tru si i-am oferit cu compasiune acest elixir. Pentru o vreme, 
am abandonat jocul nostru de-a lupta. 


Am hrănit și o formă personificată a demonului fricii 
mele, pe care l-am văzut ca pe o siluetă albastră chinuită, cu o 
grimasă îngrozitoare, păr tepos și mâini cu ventuze, ca tenta- 
culele de caracatita. Alimentându-i atât pe soțul meu, cât si pe 
demonul fricii mele, am slăbit eforturile în lupta împotriva 
lor. După ce ambii au fost satisfacuti, iar eu am încheiat prac- 
tica, m-am simțit eliberată de tensiunea lui „eu împotriva ta” si 
m-am dus la culcare, simtindu-ma mai liniștită si mai relaxată 
decât mă simtisem în luni de zile. 


A doua zi, m-a sunat soțul meu din apartamentul pe care 
îl închiriase, la capătul celălalt al Romei, și m-a întrebat dacă 
putem să stăm de vorbă. Nu voi uita niciodată acea întâlnire. 
Stăteam acolo, pe canapeaua de bumbac bej, în livingul pe 
care îl impartiseram cândva. Ferestrele erau deschise și soa- 
rele dimineţii se revărsa înăuntru. 

El mi-a spus: „Azi-noapte s-a schimbat ceva în mine. 
M-am hotărât dimineaţă că ar trebui să te las să te întorci în 
Statele Unite cu Cos. Înţeleg că am fost nedrept și că ai suferit 
mult. Am încredere că vei încuraja relația mea cu Cos și că mă 
vei sprijini să fac parte din viaţa lui cât mai mult posibil. 

L-am privit şocată, nevenindu-mi să cred. Era o schimbare 
totală fata de poziţia lui de dinainte. Ce se întâmplase? Și apoi 
mi-am amintit de practica Châd pe care o urmasem cu o seară 
în urmă, când renuntasem la lupta pe care o duceam de luni 
întregi și îl hrănisem cu compasiune, hrănindu-mi totodată și 
demonul fricii cu iubire. A fost ca și când, renunțând la jocul 
nostru de-a lupta, tensiunea nu a mai existat nici pentru el, 
lăsându-i loc să se răzgândească. 

Prin intermediul acestei experienţe foarte concrete, mi-am 
dat seama pentru prima oară că această practică a hrănirii 
demonilor era ceva care se lega precis și direct de viața mea, 
de problemele mele ca femeie occidentală și ca mamă. Mi-am 
dat seama că demonii pe care îi hrăneam în practica Chéd fă- 
ceau parte de fapt din viata mea de zi cu zi; erau „treburile” 
mele, problemele, temerile, furia mea. Nu erau tibetani; nu 
erau demoni exotici dintr-o pictură de pe un pergament 
asiatic, care nu aveau nicio legătură directă cu viața mea. 
Dintr-odată, această practică mi s-a părut a fi cu totul și cu 
totul relevantă pentru speranţele și temerile mele. 


După această experiență, am înțeles altfel practica Chéd 
și am început să îmi personific și să îmi hrănesc demonii, fie 
că erau emoții, boli sau temeri. Un pic mai târziu, când am 
început să predau Chd, am elaborat o variantă a practicii în 
cinci paşi pe care o veţi găsi aici, dar în acel moment mi se 
formase concepţia fundamentală cu privire la demoni, ca fi- 
ind conflictele interioare din viața mea. Orice problemă apă- 
rea, o hrăneam prin practica Châd. Era ușor să găsesc demonii. 

li purtam cu mine tot timpul! Și, indiferent ce demon invitam 
la ospăț, rezultatul era mereu eliberarea de tensiune. 


În 1989, la trei ani după ce m-am întors în Statele Unite, 
l-am întâlnit pe actualul meu sot, David. Era profesorul de 
teatru și dans al fiicei mele. Întâlnirea cu el a declanșat apari- 
tia unui demon uriaș pentru mine, un demon al abandonului, 
exacerbat de infidelitatile soțului meu italian. Ca urmare a 
acestui demon, distrugeam uneori o relație promițătoare, 
dorindu-mi prea devreme devotament, sau provocam trăda- 
rea, ca un fel de autoprofetie care se îndeplinește. 


Îmi spuneam în gând: „Nu vreau să am nimic de-a face cu 
această teamă ridicolă și umilitoare de abandon. Dacă o ignor, 
o să dispară. În plus, am motive bune să mă simt de parcă ar 
urma să fiu abandonată”. Demonul abandonului nu a dispărut 
însă; s-a făcut mai puternic şi mai insistent. În cele din urmă 
am început să-mi hrănesc demonul abandonului în practica 
Chd, deoarece mi-am dat seama că, atâta timp cât n-o să mă 
ocup de el, o să-mi facă un iad din relaţia mea cu Dave. Mă 
luptasem cu acest demon ani întregi, dar acest lucru nu în- 
semna că îi acordam atenţie cu adevărat. 


M-am hotărât să experimentez, lucrând intens cu demo- 
nul abandonului - în fiecare zi, timp de o luna - și folosind un 
jurnal în care să consemnez ce se întâmpla. Pe lângă practica 
Chd, am recurs și la o abordare a psihologiei occidentale, 
reprezentându-mi și personificându-mi demonul abandonu- 
lui si comunicând cu el, făcând schimb de locuri și devenind 
el și oferindu-i ceea ce avea nevoie. Am creat o variantă sim- 
pla a celor cinci pași bazati pe principiile Chöd: îmi dizolvam 
trupul în nectar și îl dădeam drept hrană demonului, până 
când era complet satisfăcut, moment în care ori se dizolva, ori 
se transforma într-o figură pozitivă. La sfârșitul acestui 

procedeu, ma odihneam in spatiul constiintei care se deschi- 
dea odata ce demonul era satisfacut si dizolvat. 


Cand mi-am localizat prima oara demonul abandonului, 
acesta era o fetiță de vreo cinci ani, cu ochi trişti si înșelători. 
Avea un păr castaniu ciufulit și ochi mari și albaștri, dar dinţii 
îi erau ascuţiţi ca ai unui vampir. Spunea: „Te va părăsi. 
Ascultă-mă; știi că am dreptate. Ştii că până la urmă totul se 
reduce la noi două. Sunt singura prietenă pe care o ai. Eu am 
să fiu mereu aici, spunandu-ti adevărul despre ce are să se 
întâmple. Eu sunt previzibilă. Pe mine cel putin poţi conta”. 
Spunând acestea, părea că devine și mai puternică. 


Pe măsură ce zilele treceau, o hrăneam regulat folosind 
Chéd si metoda pe care o elaborasem, așa că a început să se 
schimbe. Într-un final, când am chemat-o în fata mea ca să o 
hrănesc, nu mai era un vampir. Arăta doar tristă. Până la sfâr- 
situl lunii, arăta vulnerabilă și iubitoare, recunoscatoare pen- 
tru atenţia pe care i-o acordam. Lucrul uimitor a fost că, după 
acest efort concertat, nu mi-a mai făcut necazuri în viata si nu 
m-a mai deranjat. Acceptasem că va fi mereu cu mine, ca 
„problema mea centrală”, dar s-a dovedit că nu era cazul. 
Lucrurile s-au schimbat și la nivel concret. Relaţia mea cu 
Dave s-a îmbunătăţit și am pornit în cele din urmă în căsnicia 
minunată pe care o avem acum. 


Cam în această perioadă, încurajată de maestrul meu 
Namkhai Norbu Rinpoche, am început să conduc ședințe de 
reculegere Chod. Făcând acest lucru, am observat că occiden- 
talilor le e dificil să înțeleagă practica hrănirii demonilor, 
aceasta tinzând să rămână abstractă. Așa că am predat prac- 
tica vizualizării, de reprezentare și apoi de hrănire a demoni- 
lor, pe care o elaborasem în luna în care îmi hrănisem propriul 
demon al abandonului. I-am învățat pe cursanţi cum să 

lucreze în acest fel cu demonii care reprezentau probleme 
reale în viata lor, nu doar concepte teoretice budiste. 


Demonii la care mă refer nu sunt fantome, goblini sau 
creaturi ale Satanei. Când i s-a cerut lui Machig să definească 
demonii, ea a răspuns așa: „Ceea ce noi numim demoni nu 
sunt indivizi cu o existență materială, cu forme uriașe și negre, 
care înspăimântă și îngrozesc pe oricine îi vede. Un demon 
semnifică orice lucru care împiedică eliberarea”. 


Demonii noștri nu sunt niște gargui antici din Tibetul se- 
colului al XI-lea. Ei sunt preocupările noastre prezente, pro- 
blemele din viata noastră care ne blochează experienţa 
libertăţii. Demonii noștri pot proveni din conflictele pe care 
le avem cu persoana iubită, din anxietatea pe care o simțim în 
timpul zborurilor sau din disconfortul pe care îl simțim când 
ne privim în oglindă. Demonul tău specific ar putea fi teama 
de eșec sau dependenţa de tutun, alcool, droguri, pornografie 
sau bani. Am putea avea un demon care să ne facă să ne te- 
mem de abandon sau unul care ne face să îi rănim pe cei pe 
care îi iubim. O persoană cu o tulburare de alimentaţie ar 
putea avea un demon care cere cantități uriașe de dulciuri 
sau de mâncăruri bogate în grăsimi. Demonul anorexiei ne 
spune că am dat greș dacă am mâncat și că nu vom fi niciodată 
destul de slabi. Demonul fricii ne-ar putea spune că nu putem 
urca pe clădirile înalte sau că nu putem să ne plimbăm pe 
întuneric. 


Deși majoritatea oamenilor ar spune că nu cred în de- 
moni, cuvântul este încă folosit în mod obișnuit și, atunci 
când îl auzim, stim ce înseamnă. De exemplu, o femeie ar pu- 
tea vorbi despre invidia ei repetată ca despre „demonul gelo- 
ziei” sau am putea folosi expresia „demonii lui s-au întors ca 
să îl bântuie”. Se obișnuiește să se spună despre cineva că „se 

lupta cu demonii lui” sau ca veteranii din armata sa fie descrisi 
ca ,luptandu-se cu demonii stresului posttraumatic”. 


In fond, demonii sunt o parte a psihicului si, ca atare, nu 
au o existență independentă. Cu toate acestea, îi atacăm de 
parcă ar fi reali și credem în existenţa lor - întrebaţi pe orici- 
ne s-a luptat cu stresul posttraumatic, dependenţa sau anxie- 
tatea. Demonii apar în viata noastră fie că îi provocăm sau nu, 
fie că îi vrem sau nu. Mintea îi percepe ca fiind reali, așa că ne 
implicăm în lupta cu ei. În mod normal, acest obicei de a ne 
lupta cu problemele noastre aparente le oferă demonilor pu- 
tere, în loc să îi slăbească. Până la urmă toți demonii își au 
originea în tendința noastră de a da naștere la polarizare. 
Înţelegând cum să lucrăm cu această tendință de a încerca să 
ne dominăm dușmanul aparent și de a vedea lucrurile în ter- 
meni de ori așa, ori așa, ne eliberăm de demoni, eliminând 
chiar sursa lor. 


Avem și tendinţa de a ne proiecta demonii asupra altora. 
Dacă aruncăm o privire la ceea ce dispretuim cel mai mult la 
alții, vedem de obicei oglindindu-se înapoi un demon de-al 
nostru. Dacă ne uităm la cei pe care îi criticăm sau vrem să îi 
controlăm, găsim demonii pe care noi înșine îi adăpostim. 
Atunci când ne purtăm de parcă nu am avea umbră, suntem 
deosebit de vulnerabili în fața demonilor noștri care ne pot 
coplesi. Predicatorii și preoţii pot trece prin momente deose- 
bit de dificile din această cauză, deoarece se presupune că ei 
și-au învins demonii, lucru care nu face decât să exacerbeze 
tendința de a lupta împotriva lor. Aceasta îi face susceptibili 
de ipocrizie și autodistrugere, ca atunci când deplâng relele 
asociate cu sexul, în timp ce se angajează în secret în aceleași 
relaţii sexuale pe care le denunţă public. 


Celebrul predicator evanghelic Ted Haggard, preot al ce- 
lei mai mari biserici evanghelice din Colorado Springs, 

predica împotriva consumului de droguri, a homosexualității 
și a căsătoriei între homosexuali, în timp ce el însuși avea în 
secret întâlniri cu un prostituat din Denver. Căsătorit, cu cinci 
copii, Haggard părea din afară un familist strict heterosexual. 
După câțiva ani de vizite regulate ale lui Haggard, prostituatul 
l-a văzut la televizor predicând împotriva căsătoriei homose- 
xualilor. A fost atât de dezgustat de ipocrizia lui Haggard, în- 
cât s-a dus direct la presă și a dezvăluit că acesta îi era client 
de trei ani și că mai cumpăra și droguri de la el. După ce a fost 
obligat să părăsească biserica pe care o fondase, Haggard s-a 
retras, hotărât totuși să se „lupte” cu demonii dorințelor sale 
interzise. 


Ceea ce am vrut să spun prin acest exemplu este că, ade- 
sea, îi ridiculizăm sau îi criticăm pe ceilalţi, care nu fac decât 
să întruchipeze lucruri pe care le reprimăm în noi înșine. 
Bineînţeles că avem cu toţii dorințe cărora nu ar trebui să le 
dăm ascultare, cum ar fi impulsurile violente, dorinţa de a 
fura sau de a abuza de cineva. Totuși, reprimarea nu este me- 
toda cea mai eficientă de a ne ocupa de impulsurile inaccep- 
tabile. Atunci când le recunoaștem, scotandu-le la lumină si 
ocupându-ne în mod conștient de ele, devin de fapt mai putin 
periculoase decât atunci când ne luptăm cu ele. Ascunse nu 
fac decât să capete putere. Cu cât încercăm mai mult să le fe- 
recăm, cu atât devin mai deviante și mai periculoase. 


Când ne hrănim demonii folosind cei cinci pași descriși în 
această carte, ne reintegrăm de fapt acele laturi reprimate și 
renegate din noi înșine. Când C.G. Jung a avuto criză persona- 
la, a descoperit că, personificându-și laturile reprimate, se 
putea descărca de presiunea internă. După ce își imagina și 
invoca aceste aspecte reprezentate ale sale, le punea între- 
bări, în urma cărora descoperea că acestea produceau adesea 
o imagine, după care tulburarea dispărea. În mod similar, 

atunci cand va hraniti demonii, personificati anumite laturi 
ale voastre, interactionati cu ele si integrati-le, oferindu-le 
ceea ce au nevoie; astfel, ele pot fi eliberate. 


DEMONII SUNT ÎNTOTDEAUNA OBSTACOLE? 


Se dovedește că demonii au multe să ne ofere. În primul rând, 
demonii pot avea rolul unui semnal de alarmă. Atunci când 
suferim un acces de furie, de anxietate sau de stres, în loc să îl 
vedem ca pe ceva ce trebuie reprimat, împotriva căruia să 
luptăm sau de care să ne rușinăm, am putea să îl percepem ca 
pe un demon ce solicită atenţie. 


Atunci când Andrea, o profesoară de 38 de ani, a venit să 
se ofere voluntar la Tara Mandala, nimic nu părea să îi mear- 
gă bine. Lemnul de foc era ud, șemineul era înfundat, cabana 
ei era plină de lucruri nedespachetate, iar mintea îi era atât 
de aglomerată, încât simţea că nu poate medita. Se despartise 
recent de prietenul ei, cu care era de zece ani. I s-a facut 
dintr-odată dor de el și a început să se întrebe daca desparti- 
rea fusese o idee bună. 


A venit la mine și mi-a spus că simte că universul conspi- 
ră împotriva ei. Își dorea foarte tare să ordoneze lucrurile 
pentru a putea începe să mediteze efectiv. Andrea credea că 
practica ei poate începe cu adevărat doar atunci când stă li- 
nistita pe pernă, meditând în cabana ei ordonată cu grijă. Am 
încurajat-o să înțeleagă că situaţia externă nu e adevăratul 
demon și că aceste prefaceri sunt un semnal de alarmă, un 
dar. A început să recunoască aceste obstacole ca fiind propriile 
ei speranţe și temeri, nu forțe exterioare care o subminează. 
I-am sugerat că dorinţa, mâhnirea si frustrarea ei nu sunt 
niște obstacole demonice în calea practicii ei spirituale, ci in- 
vitatii de a aplica lucrurile învățate la ceea ce se întâmpla de 

fapt, în loc să le aplice ideii pe care o avea cu privire la ce ar 
trebui să se întâmple. Am călăuzit-o să își hrănească demonii 
și am invatat-o cum să facă să îi hrănească singură. 

După ce și-a hrănit demonii, Andrea a putut să schimbe 
modul în care îşi percepea situaţia. În loc să considere eveni- 
mentele drept o conspirație la adresa ei, a înțeles aceste pro- 
vocări ca pe o invitaţie. Ele au fost transformate astfel în aliați 
ai dezvoltării ei spirituale. A fost capabilă să admită cât de 
mult era preocupată să dea vina pe lumea exterioară pentru 
starea ei interioară. Cu toţii tindem să credem că practica 
noastră spirituală ar trebui să fie pașnică, dar adeseori mo- 
mentele cele mai dificile și mai umilitoare sunt cele care dau 
naștere celor mai intense experiențe de deșteptare. 


Când fiul meu, Cos, avea 25 de ani și se pregătea să intre 
într-o reculegere strictă de un an, maestrul său Adzom 
Rinpoche i-a spus: „Nu uita, e ușor să practici meditaţia atunci 
când ai condiţii bune, însă, pentru un practicant bun, testul 
este s-o practice atunci când acestea sunt grele”. Acest lucru 
i-a fost de mare ajutor când demonii au apărut în timpul recu- 
legerii. L-a determinat să fie hotărât să reușească, în ciuda 
situației, și să își hrănească demonii, în loc să se plângă pur și 
simplu de condiţia sa și să se simtă apăsat de gândurile și 
emoțiile lui. 

Atunci când apar dificultăţile in viata noastră, le putem 
vedea fie ca pe niște obstacole, fie ca pe niște pietre de moară 
ce au potenţialul de a ne aduce mai aproape de deșteptare. 
Fără aceste provocări și fără să ne recunoaștem defectele, 
ne-am petrece viața așteptând condiţiile ideale, în loc să lu- 
cram cu adevărat cu noi înșine. De fapt, „dușmanii” nostri, cei 
care ne solicită la maxim, sunt cei mai mari maeștri ai noștri 
și, în loc să îi vedem ca pe niște demoni, i-am putea vedea ca 
pe niște daruri. 

Temerile, obsesiile si dependentele sunt toate parti ale 
noastre care au devenit „demonice”, fiind date la o parte, re- 
negate și combătute. Când încercăm să fugim de demonii nos- 
tri, ei ne urmează. Luptându-ne cu ei ca și cum ar fi niște forțe 
lipsite de formă, le oferim putere și e posibil să cedăm cu totul 
în fata lor. De exemplu, un om care se luptă cu alcoolismul, în 
loc să hrănească toate cauzele de bază ale dependenței, poate 
muri în final de o boală a ficatului. Altul, care se luptă cu de- 
presia, fără să se împace cu cauza ei, poate ajunge să se sinu- 
cidă. Trebuie să recunoaștem zădărnicia luptei și nu este o 
soluție să ne simțim persecutați de condiţiile exterioare. 
Trebuie să le dăm o formă demonilor noștri și să le dăm o 
voce acelor laturi ale noastre de care ne simțim persecutați. 
Ocupându-ne de ele, putem ajunge la sursa acestor compor- 
tamente și putem transforma acea energie într-un aliat. Asta 
nu înseamnă că ne dedăm la acțiuni distructive, ci că ne recu- 
noastem nevoile de bază. Practica hrănirii demonilor face po- 
sibilă această transformare. 


Deși pe parcursul acestei cărți folosesc cel mai frecvent 
termenul de „demon” pentru a descrie ceea ce trebuie să 
transformăm, gândește-te și la zeii tăi, la dorințele tale arză- 
toare, obsedante. Ja în considerare că speranţele și dorințele 
pot fi la fel de problematice ca și temerile. Din fericire, zeii, la 
fel ca omologii lor demonici, pot fi transformați în aliați prin 
aceeași practică în cinci pași. 

CUM SA-TI HRANESTI DEMONII 


Gustul urii se duce, 
Mânia moare de cum e hrănită; 
Doar foamea o ingrasa. 
- Emily Dickinson 


ATUNCI CÂND NE OBSEDEAZĂ problemele alimentare, când 
tânjim după un partener perfect sau poftim la o țigară, le dăm 
putere demonilor, deoarece nu suntem cu adevărat atenți la 
nevoia din spatele dorinței. Când dăm atenție cu adevărat si 
identificăm chemarea profundă din spatele poftei, putem în- 
vata să hrănim adevăratele nevoi ale demonului, nu doar să îi 
facem pe plac sau să luptăm împotriva lui. Sătul fiind, el se 
duce. Demonii noștri se îngrașă dacă luptăm cu ei sau îi 
ignorăm (proces activ și acesta, la rândul lui), pentru că se 
hrănesc din energia luptei noastre împotriva lor. Acesta este 
principiul care stă în spatele grijii depline și hrănirii demoni- 
lor, în loc să ne luptăm cu ei sau să îi ignorăm. 

Dacă îi dai fiicei tale un DVD, când ea nu are nevoie decât 
de dragoste, nu va fi mulțumită. Dacă o ignori sau i te împotri- 
vești, va deveni din ce în ce mai nesuferită până când o să îi 
acorzi cu adevărat atenţie. Atenţia lipsită de răbdare nu o va 

mulțumi însă. Dacă îi dăm atenţie unui copil dificil si îi oferim 
ce are nevoie, nu ce își dorește, se poate relaxa și potoli. 
Oprindu-te si descoperind ce are nevoie, îi dai într-un fel 
atenţia ta. Metoda de a schimba lucrurile constă în a ne ocupa 
de problema de bază, hrănindu-ne demonii cu ce au realmen- 
te nevoie, nu cu ce par să își dorească. Poate vrem înghețată, 
de exemplu, dar de fapt avem nevoie să ne simțim iubiţi. 
Atunci când nu mai încercăm să ne alungăm demonii făcându-le 
pe plac, ci le dăm în schimb atenție și le oferim tovărășia noas- 
tră sinceră, „gustul urii se duce”. 


Atunci când mai bei încă un pahar de vin, în loc să îi dai 
atenţie depresiei, ea nu va pleca nicăieri; va deveni, de fapt, 
mai puternică. Depresia te epuizează deoarece ea „mănâncă” 
din tine nesupravegheată, în timp ce încerci să scapi de ea. E 
ca si cum ai avea pe tine o lipitoare care iti suge sângele, fără 
să știi. Dacă îi dai însă atenţie în mod conștient demonului 
depresiei și îl hrănești, urmând cei cinci pași pe care îi voi 
descrie în acest capitol, acesta se va transforma. 


PREGĂTIREA SCENEI 


Hrănirea unui demon va dura cam o jumătate de oră. Alege 
un loc liniștit unde te simți în siguranţă și confortabil. 
Stabileşte un moment în care să nu fii întrerupt de nimic. 
Dimineaţa la prima oră, înainte să-ți începi ziua este un mo- 
ment bun, dar oricare moment poate fi bun, dacă e liniște. 
Așază două scaune sau două perne fata în fata: una pentru 
tine și una pentru demonul și aliatul tău. Odată ce ești pregă- 
tit, vei dori să tii ochii închiși până la sfârșitul celui de-al cin- 
cilea pas, aşa că așază scaunele sau pernele suficient de 
aproape unul de altul, ca să poți să îl simţi cu ochii închiși pe 
cel din fata ta. Să tii ochii închiși te va ajuta să rămâi 

concentrat și prezent, în timp ce îți imaginezi această întâlni- 
re cu demonul. Totuși, până înveţi cei cinci pași pe de rost, va 
fi nevoie să arunci câte o privire la varianta prescurtată a ce- 
lor cinci pași (existentă în anexă). 

Iti sugerez să tii o înregistrate scrisă a activităţii tale. 
Ideal ar fi să tii un jurnal dedicat demonilor, dar e bun orice 
carnetel pe care îl folosești ca să iti urmărești demonii (pen- 
tru a afla mai multe despre cum să iti urmărești demonii, vezi 
paginile 84-85, referitoare la cum să tii un jurnal al demonilor). 
Dacă ai loc, ţine în casă un set de perne, așezate una în fața 
alteia, și cu jurnalul demonilor alături, lângă perne, pregătit 
pentru următoarea meditaţie. 


Nouă respiratii pentru relaxare 


In acest moment stai pe unul dintre scaune (sau pe una dintre 
perne), fata în fata cu celălalt. Acum ar trebui să închizi ochii. 


Începe cu nouă respiratii abdominale profunde, ceea ce 
înseamnă să respiri profund până când iti vei simţi abdomenul 
umflându-se. Pune-ti mâinile pe el si observă cum se umflă si 
se dezumflă. Acest lucru iti garantează că respiri profund, 
ceea ce te va ajuta la relaxare. 

Cand inspiri, în timpul primelor trei respiratii, imaginea- 
za-ti cum se duce inspiraţia către orice tensiune fizică pe care 
o ai în corp și imagineaza-ti apoi expiratia ducând cu ea 
această tensiune. 

În timp ce inspiri la următoarele trei respiratii, imaginea- 
za-ti cum se duce inspiraţia către orice loc din corp în care 
simţi că ai o tensiune emoțională si apoi cum duce expiratia cu 
ea această tensiune afară din corp. 

Pe parcursul ultimelor trei respiratii, trage aer în acea 
parte a corpului în care ai o tensiune mentală, cum ar fi 

îngrijorări, gânduri legate de ceea ce faci sau temeri că nu 
poți avea succes. Inspiră aer în acel loc din corp în care se află 
tensiunea mentală și elibereaz-o apoi odată cu expiratia. 


Cum să generezi motivația 


După cele noua respiratii pentru relaxare, odată ce te simți 
stabilizat si cu totul prezent, opreste-te putin pentru a te re- 
laxa și pentru a te concentra pe motivele pentru care recurgi 
la această practică. Iti sugerez să o faci pentru binele tuturor 
ființelor, generând o dorință profundă si din inimă de a te 
elibera de suferință, pe tine și toate formele de viață. Acest 
motiv este important pentru a schimba centrul atenţiei de la 
nevoile eu-lui către compasiune; el iti lărgește sfera actiuni- 
lor, de la interesul pur și simplu egoist, la un bine mai mare. 


E foarte important să generăm o motivație corectă înainte 
să facem ceva. Marele maestru tibetan din secolul al XIX-lea, 
Patrul Rinpoche, a spus: 


Ce face ca o acţiune să fie bună sau rea? 
Nu aparența, nu dacă e importantă sau măruntă, 
Ci motivaţia bună sau rea din spatele ei. 


Atunci când nu mai suntem prinși în capcana propriilor 
demoni, îi putem ajuta mai eficient pe ceilalți și pe noi înșine. 
Încearcă să simți în inimă o motivaţie pozitivă înainte să mergi 
mai departe cu această practică și sentimentul că nu faci acest 
lucru doar pentru tine, ci și spre binele întregii lumi. În bu- 
dism, acest lucru este cunoscut ca stabilirea unei intenții al- 
truiste, iar aceasta acordă practicii tale un plus de putere. 

CEI CINCI PAȘI 
Al HRĂNIRII DEMONILOR 


După pregătirea preliminară, esti gata să începi cei cinci pași. 
În această secţiune a cărții, vom analiza în profunzime fiecare 
pas. Pentru o vizualizare rapidă a tuturor celor cinci pași, vezi 
varianta prescurtată din anexă, pagina 269. 


PASUL 1: GĂSEȘTE DEMONUL 


Acest prim pas are trei etape: 


e  Hotărăște-te cu ce demon vrei sa lucrezi 
e Localizeaza in ce parte a corpului se află demonul 
e Observa demonul pe care Îl ai în corp 


Cum să te hotardsti cu ce demon să lucrezi 


O modalitate buna pentru a alege pe ce sa te concentrezi este 
să iti pui următoarele întrebări: 


e Ce mă secatuieste de energie? 

e Cematrage in jos? 

e Cema,consuma’? 

e Ce incident m-a tulburat de curând? 


Ar putea fi o problema veche care tot apare, poate o frica 
persistenta, o dependenta, o durere sau o boala. Ar putea fi 
un sentiment pentru o alta persoana sau o reactie fata de 
aceasta, cineva de care esti obsedat, cu care esti in conflict 
sau cineva care te înspăimântă. (În loc să te concentrezi pe o 
persoană concretă, vei lucra în privința sentimentului care 
apare în relaţie cu acea persoană.) Te-ai putea gândi la 

conflictele pe care le-ai avut cu persoana iubită sau cu cineva 
de la serviciu. Ar putea fi un demon al fricii, al dependenţei de 
o altă persoană sau al confuziei. Relaţiile noastre sunt adesea 
cei mai mari factori declanșatori ai demonilor noștri. 


E o idee bună să alegi primul lucru care iti vine în minte 
atunci când iti spui: „Cu care demon vreau să lucrez?” Uneori, 
când iti apare pe neașteptate ceva în minte, te vei gândi: „Ah, 
nu, nu asta. Orice, numai asta nu!” iti recomand sa mergi mai 
departe si sa-l alegi chiar pe acela. 


Nu trebuie sa te temi că acest prim demon este prea mare. 
Din experienta mea, demonii reprimati (sau demonii despre 
care spui ,ah, nu”) sunt mult mai potenti si mai distructivi 
atunci cand fi eviti, decat atunci cand devii constient de ei. Si 
atunci când un demon mare este hrănit, va fi eliberată multă 
energie pentru a-ți deveni aliat sau energie protectoare. 


Un alt indicator bun de a întâlni un demon este o emoție 
care tot apare. De exemplu, ai putea constata că ești supus 
unor accese frecvente și subite de furie, chiar dacă nu te con- 
sideri o persoană care se înfurie repede. În acest caz, ai putea 
alege să lucrezi cu demonul mâniei. Alte posibilități ar putea 
fi cele care au legătură cu problemele persistente din viață, 
cum ar fi depresia, relaţiile eșuate sau banii. 


Acestea sunt câteva exemple care să te ajute să începi. 
Dacă nu iti vine nimic în minte, verifica-ti corpul. Ai vreo boa- 
lă cronică sau alte probleme fizice? Ai vreo durere sau vreo 
tensiune pe undeva? Dacă da, lucrează la ea; de obicei, sub 
această senzaţie fizică vei descoperi ceva. 

Însă, cel mai probabil, te vei trezi cu o listă atât de lungă 
de posibili demoni, încât iti va fi greu să te hotărăști la care să 
lucrezi mai întâi. Dacă așa stau lucrurile, nu uita că poți efec- 
tua această practică de câte ori vrei și cu câți demoni dorești, 

asa că nu-ți face prea multe griji că nu l-ai ales pe cel potrivit. 
Începe cu cel care apare imediat! 

În timp ce efectuezi această practică a hrănirii demonilor, 
vei descoperi demoni înrudiţi cu cei care apar primii sau as- 
cunsi sub ei. Demonii pot fi ca papusile rusești, cuibariti unul 
într-altul. Ai putea începe, de exemplu, cu dependenţa de ca- 
fea şi ai putea descoperi sub ea un demon al exploatării, iar 
sub acesta un demon al fricii de eșec, și sub acesta un demon 
care iti spune că esti un prost si asa mai departe. Începe pur 
și simplu cu ce apare prima oară si, în procesul hrănirii demo- 
nilor, iti vei croi drum prin aceste straturi; nu încerca să gă- 
sești demonul suprem sau să lucrezi cu mai mult de un demon 
odată. 


Cum să localizezi demonul în corp 


Odată ce te-ai hotărât la ce să lucrezi, oprește-te puţin și as- 
culta-ti corpul. O metodă bună de a ocoli intelectualizarea 
este să te cufunzi în senzațiile fizice; te ajută să ieși din 
„minte”, oferindu-ti acces direct la înțelepciunea corpului. 


Petrecem adesea atâta timp în mintea noastră, încât tre- 
buie să facem un efort pentru a intra în contact cu trupul. 
Gandeste-te la problema sau la demonul cu care te-ai hotărât 
să lucrezi si lasa-ti conștiința să iti scaneze corpul din cap 
până în picioare, fără raționamente, fiind pur și simplu con- 
stient de senzațiile prezente. Identifică locul unde păstrezi 
această energie, observând încotro ti se îndreaptă atenţia în 
corp, atunci când te gândești la această problemă. Odată ce ai 
găsit senzația, intensific-o, exagereaz-o. 

Mai poți găsi locul în care se află demonul în corp, gene- 
rând în mod conștient emoția cu care lucrezi. De exemplu, 
dacă lucrezi cu furia, evocă amintirea unui moment în care 

furia a apărut cu putere și scaneaza-ti apoi corpul pentru gă- 
sirea senzatiilor legate de acest demon. Fiecare emoție se 
concentrează undeva în corp. 


Dacă demonul tău este sentimentul că ești împins de la 
spate - de presiunea de a avea realizări -, acest demon al 
stresului e probabil ceva cu care trăiești mereu, ceva care te 
împinge din momentul în care te trezești și până în momentul 
în care mergi la culcare. În care parte a corpului tii această 
tensiune? În umeri? În ceafă? Amintirea unei situaţii în care 
te-ai simţit deosebit de stresat te-ar putea ajuta să localizezi 
această energie în corp. 


Cum să observi demonul din corp 


Odată ce ai găsit locul din corp în care se află demonul, vei 
începe să-l explorezi. Acesta este un pas important, pentru că 
una dintre modalităţile în care demonii ne domină este chiar 
starea lor amorfă, iar acum vei începe să îl faci pe demon con- 
știent. Ținând ochii închiși, lasa-ti imaginaţia să exploreze 
senzațiile fizice pe care le-ai localizat. lata câteva întrebări pe 
care să ti le pui: 

e Ce culoare are? 

e Ce forma are? 

e Are o anumită textură? 

e Ce temperatură are? 

e Daca ar scoate un sunet, care ar fi acesta? 

e Daca ar avea un miros, care ar fi acesta? 

PASUL 2: PERSONIFICĂ DEMONUL 
ȘI ÎNTREABĂ-L DE CE ARE NEVOIE 


La al doilea pas, îl inviti pe demon să treacă de la starea unui 
simplu conglomerat de senzații, culori și texturi pe care le-ai 
identificat în corp, la aceea de entitate vie care stă chiar în 
fata ta. Personificarea demonului dă o forma pentru ceea ce 
este adesea dificil de perceput și iti permite să comunici cu el. 
Încurajează senzaţia localizată în corp să apară în fata ta, per- 
sonificată într-un fel sau altul. Ar putea fi un animal, o persoa- 
na, un monstru sau orice alta ființă ce întruchipează atributele 
pe care le-ai identificat. Nu încerca să controlezi sau să decizi 
cum va arăta; dă-i voie minții inconștiente să producă imagi- 
nea respectivă. Personificarea presupune imaginație, fiind 
vorba de transformarea unei senzații într-o ființă. Dacă apare 
ceva care pare stupid, ca de exemplu ceva stereotip sau un 
personaj din desene animate, nu îl respinge și nu încerca să îl 
schimbi; lucrează cu orice formă își face apariţia, fără s-o mo- 
difici. E totuși folositor dacă demonul are un chip, ochi și 
membre, deoarece acestea te vor ajuta să comunici cu el. Dacă 
demonul își face apariţia sub forma unui copac sau a unei 
pietre, întreabă-l: „Cum ai arăta dacă ai fi o ființă?” Vezi apoi 
ce apare, un copac noduros poate deveni o bătrână cocoșată 
cu încheieturile umflate. Ai încredere în imaginea care 
apare. 


Cum să personifici demonul 


lată câteva întrebări pe care ai putea să ti le pui pentru a-ţi 
înțelege mai bine demonul: 


e Cat de mare e? 
e Are brate sau picioare? Daca da, cum sunt? 

e Ce culoare are? 

e Cum este suprafața corpului său? 
e Are o vârstă? 

e Are sex? 

e Ince stare emoţională se află? 

e Cum ma simt cand ma uit la el? 


Intra in contact vizual cu el si observa-i expresia din ochi. 
Este important pentru a-l aduce la viata si pentru a stabili o 
legătură conștientă. 

La sfârșit, priveşte-l pe demon încă o dată și vezi daca 
acum poți observa ceva ce nu ai mai observat. 

De exemplu, durerea pe care am resimtit-o în umărul 
drept este un demon al stresului, care ia forma unui bărbat 
roşu, nervos si slab. Picioarele lui sunt scheletice. Ochii îi sunt 
foarte intensi si pătrunzători si arată furioși. Pare nerăbdător 
cu mine. Părul îi stă drept în sus și este foarte rigid și fragil. 
Este rece, deși e roșu, și e putin mai mare decât mine. E de 
vârstă mijlocie și aprig. Exactitatea imaginii personificării de- 
monului este importantă, deoarece aceste imagini sunt co- 
municări din mintea noastră inconștientă. Dacă îl observi 
îndeaproape pe demon, acest lucru iti va furniza mult mai 
multă informatie decât ceva vag, ca de exemplu „demonul 
fricii mele”. Poate că intelectul va încerca să analizeze demo- 
nul sau poate că se vor ivi o serie de imagini diferite, rămâi 
însă cu primul demon care apare. Nu te indoi de tine însuţi; 
de obicei, este cel mai bine să mergi mai departe cu imaginea 
originală. 

Cum să îl întrebi pe demon de ce are nevoie 


Următoarea parte a acestui al doilea pas este să comunici di- 
rect cu demonul, punându-i trei întrebări, fiecare dintre ele 
aducându-te mai aproape de a înţelege ce îl va satisface pe 
demon. Este ocazia ta favorabilă de a stabili un dialog cu de- 
monul și, imediat ce pui întrebările, vei schimba locul cu el. 
Cele trei întrebări ar trebui rostite cu voce tare, în ordinea în 
care sunt enumerate, pentru că te împing treptat către genul 
de nectar cu care îl vei hrăni pe demon: 


Ce vrei de la mine? 
De ce lucru ai nevoie de la mine? 
Cum te vei simţi dacă primeşti ce ai nevoie? 


Apoi, după cum am spus, odată ce ai pus aceste întrebări, 
nu aștepta un răspuns; schimbă locul cu demonul. Trebuie să 
devii demonul pentru a ști răspunsurile. 


PASUL 3: TRANSFORMĂ-TE TU ÎN DEMON 


Tot cu ochii închiși, mută-te pe locul pe care l-ai pregătit, fata 
în fata cu locul pe care ai stat la început, si imagineaza-ti ca 
ești demonul. Respiră adânc o dată sau de două ori și simte 
cum devii acest demon. Aminteste-ti clar ființa personificată 
în fata ta și imagineaza-ti că ești „în pielea demonului”. Stai un 
pic si obisnuieste-te cu noua identitate, înainte să răspunzi la 
cele trei întrebări, imaginandu-ti că în fata se află sinele tau 
obișnuit. 

Credem adesea că știm ce simte demonul atunci când îl 
privim, dar, când devenim demonul, ne simțim foarte diferit. 
Un demon care părea amenintator poate fi de fapt speriat si 

se poartă așa pentru a se proteja. Acest pas poate fi una dintre 
cele mai surprinzătoare parti ale procedeului, asa că fă efor- 
tul de a schimba locurile, chiar dacă pare stupid sau ciudat. 
Răspunde apoi cu voce tare la cele trei întrebări, la persoana 
întâi, din perspectiva demonului, ca aici: 


Vreau de la tine să... 
Am nevoie ca tu să... 
Atunci când nevoia imi vai fi satisfăcută, mă voi simţi... 


Demonul roșu și tepos al stresului pe care l-am mentio- 
nat mai devreme ar putea răspunde așa la prima întrebare: 
„Vreau să te grăbești și să faci mai multe pentru a avea mai 
mult succes”. 


Este foarte important ca aceste întrebări să facă distincția 
între dorințe și nevoi, deoarece multi demoni vor vrea forța 
ta vitală, tot ce e bun în viaţa ta sau să te controleze, dar nu de 
acest lucru au nevoie. Lucrul de care au nevoie se află adesea 
ascuns în spatele a ceea ce spun că vor, motiv pentru care punem 
și a doua întrebare, investigând în profunzime. Demonul alcoo- 
lismului vrea poate alcool, dar are nevoie de ceva diferit, ca de 
pildă siguranță sau relaxare. Până când nu ajungem la nevoia 
care stă la baza dorinţei arzătoare, aceasta va continua. 


Ca răspuns la întrebarea „De ce ai nevoie?”, demonul stre- 
sului ar putea răspunde: „Am nevoie de fapt să mă simt în 
siguranță”. 

Odată ce ai aflat că în spatele dorinței demonului stresu- 
lui de a te grăbi și de a face mai multe stă nevoia de a se simţi 
în siguranţă, trebuie să descoperi și cum se va simţi acesta 
dacă obține lucrul de care are nevoie. Aceasta iti va spune cu 
ce să îl hrdnesti pe demon. Întrebat fiind, așadar: „Cum te vei 
simţi dacă primeşti lucrul de care ai nevoie?”, demonul 

stresului ar putea răspunde: „Voi simți că as putea să renunţ 
si să mă relaxez în sfârşit”. Ştii acum să îl hrănești pe demon 
cu relaxare. 


În cazul unei boli precum cancerul, demonul ar putea 
spune: „Vreau forţa ta vitală, pe toată”. Și ca răspuns la: „De ce 
ai nevoie?”, el ar putea spune: „Am nevoie de putere”. Si daca 
la întrebarea: „Cum te vei simţi dacă primești lucrul de care ai 
nevoie?” - în acest caz, putere - demonul răspunde prin: „Mă 
voi simți puternic”, atunci vei ști să îl hrănești cu putere. 
Asigură-te că răspunsul la a treia întrebare este un sentiment. 
De exemplu, demonul cancerului ar fi putut spune: „Mă voi 
simţi imens”. Imensitatea nu este însă un sentiment; trebuie 
să ştii cum se va simţi când primește lucrul de care are nevo- 
ie. Sentimentul din spatele imensitatii poate fi unul de putere, 
așa cum este aici. 


Ne-am putea gândi că hrănirea cu putere a unui demon de 
tipul cancerului nu îl va face decât să crească, dar paradoxul 
este că, ocupându-ne direct de nevoia de bază a demonului, îi 
diminuăm forța. Este opusul unor abordări alternative ale 
cancerului, în care îl vizualizezi ca fiind atacat si distrus de 
armate întregi de globule albe. Ideea este că, dacă nevoia 
demonului este abordată și satisfăcută prin nectar, atunci 
cancerul din corp se micșorează. 

Dependenţa de țigări vrea probabil o țigară si are nevoie 
de siguranţă si, dacă primește siguranţă, se va simți împăcată. 
Aşa că licoarea va fi un sentiment de pace. Hrănindu-l pe de- 
mon cu sentimentul emoţional care stă la baza dorinţei pen- 
tru substanță, ne ocupăm de problema centrală, nu doar de 
simptome. Si dacă demonul stresului care vrea succes nu are 
nevoie în cele din urmă decât să se simtă relaxat, hrănirea sa 
cu un sentiment de relaxare va pune capăt activității lui 
compulsive. 

PASUL 4: HRĂNEȘTE DEMONUL 
ȘI INTALNESTE-TI ALIATUL 


Acest pas are două etape: hrănirea demonului și întâlnirea 
aliatului. Dacă te simți întregit după ce ai hrănit demonul 
până la satisfacția deplină, poţi, daca vrei, să treci de la hrăni- 
rea demonului direct la pasul cinci. Nu este necesar să-ţi în- 
tâlnești aliatul pentru a obține avantaje din practica în cinci 
pași. Totuși, întâlnirea cu aliatul poate fi o componentă plină 
de satisfacţii a procedeului. 


Hrănirea demonului 


Am ajuns acum la momentul crucial în care hrănim efectiv 
demonul. Întoarce-te la poziţia de la început și priveşte de- 
monul în fata. Acorda-ti putin timp pentru a te așeza înapoi 
în propriul corp, înainte să-ți închipui din nou demonul în 
fata ta. 

Separa-ti întâi conștiința de corp, astfel încât să o simți în 
exteriorul tău și să fie doar un observator în acest proces. 
Începe apoi să iti imaginezi corpul topindu-se într-un nectar, 
care constă în sentimentul despre care demonul ţi-a spus ca 
îl va simţi, dacă primește lucrul de care are nevoie. Pe măsură 
ce imaginaţia ta alcătuiește nectarul, renunţă la atașamentul 
fata de corp si imagineaza-ti că îl părăsește conștiința. În 
practica tradițională Chd, conștiința pleacă prin creștetul 
capului și se alătură unei variante vizualizate a sălbaticei 
mame înțelepte Troma, o zeiță negru-albăstruie ce dansează, 
care supraveghează transformarea corpului in nectar. Iti poţi 
imagina asta sau iti poți pune pur și simplu conștiința să sus- 
tind experiența corpului în timp ce devine nectar. În ambele 
cazuri, lasa-ti corpul să se dizolve. S-ar putea să constati că te 
dizolvi începând de la picioare si terminând încet, încet cu 

capul. Ai putea să te dizolvi pornind de la ambele extremități, 
spre inimă. Sau te-ai putea dizolva dintr-odată cu totul, 
spontan. 


Nectarul este de obicei lichid, dar ar putea să fie și o sub- 
stanta gazoasă sau orice altceva ti se ivește în imaginație. Unii 
oameni își închipuie nectarul ca pe un abur sau fum, în timp 
ce alții își pot imagina altceva, cum ar fi frișca - sau chiar 
inghetata! Observa-i atât culoarea, cât și modul în care va fi 
livrat. Vine într-un recipient din care demonul va bea sau în 
care se va scălda sau e doar un râu ori un șuvoi de lichid care 
curge către demon? Acest nectar este un distilat al lucrului pe 
care demonul îl descrie ca răspuns la a treia întrebare, adică 
sentimentul pe care îl va avea atunci când va primi ceea ce are 
nevoie. De exemplu, demonul ar fi putut să spună că se va 
simţi puternic, iubit sau acceptat atunci când va primi lucrul 
de care are nevoie. Așadar chiar asta ar trebui să fie esența 
sau proprietatea nectarului: putere, iubire sau acceptare. 


Dă frâu liber imaginaţiei în vizualizarea modului în care 
nectarul va fi absorbit de demon. Vizualizează-l pe demon 
bând ofranda ta de nectar, cu gura sau prin pori, inhalând-o 
sau absorbind-o altcumva. Indiferent ce îți imaginezi, încear- 
că să vezi limpede și în detaliu. Continuă să vizualizezi necta- 
rul curgând in demon și imagineaza-ti că există o sursă 
infinită de nectar și că o oferi cu o generozitate nelimitată. Pe 
măsură ce hrănești demonul, privește-l cu grijă, deoarece va 
începe probabil să se schimbe. Arată cumva diferit? Se me- 
tamorfozează într-o cu totul altă ființă? 


Ce se întâmplă atunci când demonul este satisfăcut pe 
deplin? În momentul satisfacerii sale totale, înfățișarea i se 
modifică semnificativ de obicei. Poate să devină ceva cu totul 
si cu totul nou sau poate să dispară în fum sau în ceață. Nu 
„trebuie” să facă obligatoriu ceva, așa că observă pur și 

simplu ce se întâmplă; lasă procesul să se desfășoare fără să 
încerci să creezi un anumit rezultat. Indiferent cum se mani- 
festă, va apărea spontan atunci când demonul este hrănit 
până la satisfacția deplină. E foarte important ca demonul 
să fie hrănit până la satisfacția totală. Ofranda nu ar trebui sa 
fie parţială sau condiţionată. Dacă demonul pare nesătul, 
imagineaza-ti cum ar arăta dacă ar fi pe deplin satisfăcut. 


Am trecut odată prin cei cinci pași cu o femeie din Los 
Angeles care în trecut fusese abuzată fizic și verbal. Îşi inte- 
riorizase acest lucru sub forma unui demon al urii de sine. 
Când i-am vorbit despre al patrulea pas, ea a spus: „Uite cum 
stă treaba, nu cred că va funcționa în cazul meu. Am înlăun- 
trul meu o voce plină de ură care nu mă lasă niciodată în pace, 
nici măcar un minut”. Era toată în lacrimi, simțindu-se lipsită 
de speranţă. 

Când a ajuns la al patrulea pas, cu ochii închiși, a început 
dintr-odată să râdă. Când practica s-a sfârșit și discutam des- 
pre ea, mi-a spus: „Nu-mi vine să cred. După ce l-am hrănit, 
demonul urii mele interioare s-a întors și a ieșit din cameră, 
închizând ușa după el. Când m-am uitat la ușă, de ea atârna o 
placuta pe care scria: Am plecat la pescuit”. Nu se mai oprea 
din râs și, pentru prima oară de ani de zile, s-a simțit eliberată 
de demonul urii de sine. 


Cum să îţi întâlneşti aliatul 


Îți amintesti poate din povestea cu Machig si spiritele apei 
din capitolul unu că, imediat ce Machig s-a oferit pe ea însăși 
ca hrană pentru naga ce o atacau, ele s-au transformat în aliați 
și s-au jurat să o protejeze, pe ea și pe discipolii săi. Același 
lucru este valabil și pentru noi: când ne oferim ca nectar pen- 
tru demon, energia sa negativă se transformă într-o forță 

pozitivă. Acum, când demonul se risipește prin îndestulare, 
avem ocazia să întâlnim acea forță sub forma ei personificată 
și să vedem exact cum poate deveni această energie o prezen- 
ta pozitivă si protectoare în viata noastră. 


Un demon satisfăcut se poate transforma într-o figură 
binevoitoare, care ar putea fi un aliat. Acest aliat ar putea fi 
un animal, o pasăre, un om, un zeu mitic sau un bodhisattva, 
un copil sau o persoană din familie. Dacă, după îndestularea 
deplină a demonului, rămâne prezentă o figură, întreab-o 
dacă ea este aliatul. Daca nu este, poţi lăsa acolo acea ființă și 
poți invita un aliat care să apară alături de ea. Poate că demo- 
nul s-a transformat în fum, s-a topit într-o băltoacă sau s-a 
dezintegrat, pur și simplu. Dacă demonul a dispărut și nu mai 
este prezentă nicio figură, poți totuși să-ți întâlnești aliatul, 
invitându-l să apară în fata ta. Orice formă ar lua el, observa-i 
detaliile înfățișării. Încearcă să îi sesizezi privirea, mărimea, 
culoarea și cu ce este îmbrăcat. Dacă este un obiect neînsufle- 
tit sau o plantă, invită-l să devină o ființă personificată. 

Din nou, cu voce tare, pune-i aliatului una sau toate între- 
bările următoare: 


Cum mă vei ajuta? 

Cum mă vei proteja? 

Ce imi fagdduiesti sau ce angajament iti iei fata de mine? 
Cum pot avea acces la tine? 


Schimbă apoi imediat locurile și devino tu aliatul, la fel 
cum ai făcut la pasul trei, atunci când ai devenit demonul. 
Odată ce ai devenit aliatul, acorda-ti putin timp pentru a-i 
ocupa pe deplin corpul. Observă cum este să fii acest gardian 
protector. Apoi, vorbind ca și cum ai fi aliatul, răspunde la în- 
trebările de mai jos. Încearcă să fii cât mai precis posibil. 

Te voi ajuta... 

Te voi proteja... 
Făgăduiesc că... 

Poţi avea acces la mine... 


Odată ce aliatul a spus clar cum te va servi și te va proteja 
si cum îl poți invoca, întoarce-te la locul tau de la început. 
Acorda-ti putin timp să reintri în tine si percepe-l pe aliatul 
din fata ta. Imagineaza-ti apoi că primesti ajutorul si devota- 
mentul făgăduit de aliatul tău. Simte cum intră în tine această 
energie care te sprijină si cum îşi face efectul. Ingaduie-ti să te 
bucuri un pic de suvoiul de energie pozitivă care vine de la 
aliatul tău. 

La sfârșit, imagineaza-ti cum aliatul se topește în tine si 
simte-i esența profund hrănitoare ce se încorporează în tine. 
Observă cum te simţi când aliatul s-a dizolvat în tine. Intelege 
că aliatul este de fapt o parte inseparabilă din tine si ingaduie-ti 
apoi să te dizolvi în neant, ceea ce te duce, firește, la cel de-al 
cincilea și ultimul pas. 


Cu cât a fost mai intens și mai formidabil demonul, cu 
atât mai mare este puterea aliatului, deoarece tăria demonu- 
lui devine sursa puterii aliatului. Pentru a transfera puterea 
aliatului în viata de zi cu zi, trebuie să îl chemam. Uneori e 
destul să păstrăm în minte imaginea sau cuvintele aliatului. 
Mai poţi păstra și o reprezentare a lui într-un loc în care să o 
vezi frecvent. 


Dacă figura rămasă iniţial la sfârșitul hrănirii demonului 
nu a fost aliatul, acea figură va fi prezentă în continuare ală- 
turi de aliat. Așa că, după ce i-ai pus aliatului întrebările și i-ai 
primit energia, încorporează în tine atât aliatul, cât și cealaltă 
figură și mergi mai departe la pasul al cincilea. Eu am văzut 

odată o fetiță mică la sfârșitul celui de-al patrulea pas, dar 
mi-a spus că nu ea este aliatul. Câteva clipe mai târziu, lângă 
ea a apărut o figură înaltă, ca o Fecioară neagră: ea era aliatul. 
Așa că, în timp ce eu am stat de vorbă cu figura asemănătoare 
Fecioarei, copila a așteptat. Apoi le-am dizolvat pe amândouă 
în mine și am trecut la pasul al cincilea. 


Un exemplu al puterii aliatului ni-l dă Frances, psihotera- 
peut și medic, în vârstă de 53 de ani. Se confrunta cu o senza- 
tie supărătoare la sân care o înspăimânta de ceva vreme. 
Simtea ca si cum ar avea în sân o pâlnie care o golește de 
energia vitală. Demonul pe care l-a văzut când a făcut al doi- 
lea pas era mare și negru, o creatură asemănătoare unui lup 
care stătea așezată pe picioarele din spate. Avea un bot uriaș, 
dinți ascuțiți si ochi roșii, fixati pe ea. Blana îi scăpăra de elec- 
tricitate, din când în când emitea câte o jerbă de scântei albe 
și avea gheare lungi ca niște lame. 


Când Frances s-a identificat cu demonul, s-a simţit uriașă 
și puternică, în timp ce sinele ei normal părea foarte mic. 
Demonul dorea ca sinele ei normal să îl servească pe el, să 
facă numai ce dorea el să facă. Obtinand acest lucru, a spus 
demonul, s-ar fi simţit puternic: mare și tare. 


Frances și-a topit corpul într-un nectar făcut din putere și 
tărie şi l-a oferit acestui demon-lup. Acesta a băut și a tot 
băut, timp în care blana îi devenea din ce în ce mai deschisă la 
culoare, până când a ajuns aproape albă. Ochii i-au devenit 
albaștri. În cele din urmă, arăta ca un husky imens, care o 
privea fidel. I-a spus că el este aliatul ei. 


Când l-a întrebat pe aliat cum o va servi, el i-a răspuns ca 
vrea să îi dea înțelepciunea lui, pe care ea o poate accesa ui- 
tându-i-se în ochi. Frances a fost deosebit de impresionată de 
devotamentul lui evident fata de ea, atunci când acesta s-a 
culcat, punându-și capul pe genunchiul ei. 

După ce s-a odihnit în spaţiul deschis la sfârșitul celor 
cinci pași, Frances a descoperit că senzaţia de pâlnie din sân 
dispăruse. Aliatul ei, câinele husky cu ochi albaștri, a insotit-o 
peste tot de atunci încolo, iar când s-a întors la lucru, s-a sim- 
tit protejată. Câinele husky alb si imens o mai însoțește și azi. 
Când se simte singură sau în nesiguranţă, el îi stă alături. Și 
când se uită în ochii lui albaștri, e ca și cum s-ar uita la cer, 
numai că aceștia oglindesc înțelepciune. 


Aliatul poate avea un rol de sprijin mult timp după ce 
sesiunea în care ţi-ai hrănit demonul s-a sfârşit. Învață să îţi 
foloseşti aliatul, poate chiar desenându-l și ținându-i imagi- 
nea pusă într-un loc unde s-o vezi des. Asigură-te, de aseme- 
nea, că întrebi cum să-l accesezi. Unei femei care avea nevoie 
să fie mai cu picioarele pe pământ, aliatul ei i-a spus să îl 
evoce atingând mărgelele de lemn pe care le purta mereu la 
încheietura mâinii. Unii oameni cumpără un animal de pluș 
sau o statuetă care să le reamintească de aliatul lor. Asemenea 
lucruri, care iti amintesc de resursele interioare, pot fi foarte 
utile. 


După ce iti întâlneşti aliatul, poți opta să îl accesezi într-o 
sesiune separată, dedicată creării unui dialog cu el. După ce 
faci exerciţiul celor nouă respiratii pentru relaxare, invită-l pe 
aliat să apară. Îi poţi pune apoi o întrebare. Faceţi schimb de 
locuri, răspunde, întoarce-te la locul de la început și pune altă 
întrebare, până când esti mulțumit. Acest lucru iti permite sa 
intri într-o relație mai profundă cu aliatul tău. 

PASUL 5: ODIHNEȘTE-TE ÎN STAREA 
DE CONSTIENTA 


Când ai terminat de hrănit demonul până la satisfacția depli- 
na și aliatul a fost înglobat, tu și aliatul vă dizolvati în neant. 
Apoi vă odihniti pur si simplu în starea de conștiință prezen- 
ta. Când mintea face o pauză, chiar si câteva secunde, o stare 
de constienta relaxată înlocuiește suvoiul obișnuit de gan- 
duri. Trebuie să permitem acest lucru și să nu umplem acest 
spaţiu cu altceva; lasă-l pur și simplu așa cum e. Nu mai există 
nici „eu”, nici „demonul”; ne-am ridicat deasupra sinelui și a 
fixatiilor sale. S-ar putea să experimentezi acest lucru ca pe o 
relaxare sau o stare de pace, dar nu încerca să fortezi aceasta 
stare sau să-i dai un nume. Permite-ti să te destinzi, pur si 
simplu. Poţi prelungi această stare de meditație cât dorești, 
întorcându-te, poate, de câteva ori la senzaţia și starea de 
constienta care au apărut imediat după ce te-ai dizolvat in 
neant. Nu deveni însă brutal; nu face altceva decât să te odih- 
nești într-o stare de relaxare și încetează atunci când mintea 
trece la altceva. Deși, într-un fel, „nu se întâmplă nimic”, de 
fapt, acest al cincilea pas este cel mai important moment din 
procedeul hrănirii demonilor. 


Sunt două beneficii principale ce derivă din practica hră- 
nirii demonilor. Unul este transformarea demonilor în aliați 
pentru ca noi să putem trece mai departe de la a fi dominați 
de lupte interne și externe la accesarea energiei blocate în 
acest conflict. Celălalt reprezintă un rod mai subtil, și chiar 
mai important, al practicii. Este vorba despre deschiderea 
care se ivește la al cincilea pas, o fereastră către o stare lipsită 
de vorbăria subconștientului, de confuziile emoţionale și de 
nenumăratele fixatii care ne alcătuiesc viata de zi cu zi. Este 
asemănător cu ceea ce se întâmplă după ce ai făcut o muncă 

fizică grea și cazi epuizat la pământ, numai că aceasta este 
mai degrabă o cădere mentală, nu una fizică. 


Unii oameni o descriu drept pace, alții drept relaxare, iar 
alții chiar ca pe o vastitate. Mie îmi place să o numesc „pră- 
pastia” sau spațiul dintre gânduri. Când experimentăm de 
obicei prăpastia, avem tendinţa să vrem s-o umplem imediat, 
cam ca atunci când venim acasă, suntem singuri și ne vine să 
dăm drumul la televizor, să dăm un telefon sau să intrăm pe 
internet. Nu ne simțim bine într-un spațiu gol. În al cincilea 
pas, în loc să umpli acest spaţiu, odihnește-te în el. Chiar dacă 
această stare de constienta deschisă apare numai o clipă, este 
începutul cunoașterii adevăratei noastre naturi. Pe măsură ce 
ajungi să te simţi bine în această stare lipsită de repere, începi 
să te îndepărtezi de atașamentele obișnuite. De obicei suntem 
atât de absorbiți de dificultățile și gândurile noastre, încât nu 
experimentăm această stare, așa că a ne odihni în ea e ca și 
cum ne-am lăsa să plutim și să fim leganati de ocean, în loc sa 
cedam în fata fricii de înec si să luptăm împotriva ei. 

În acest capitol am văzut cum se efectuează cei cinci paşi 
prin care iti hrănești demonul, îți găsești aliatul si te odih- 
nești în stare de constienta. Atunci când folosești cei cinci 
pași, încearcă să nu excluzi nimic. Fiecare pas aduce o contri- 
butie importantă la proces, de la respiratiile pentru relaxare 
de la început și până la meditaţia de la sfârșit. Urmând atent 
cei cinci pași, vei avea rezultate mult mai bune decât dacă ai 
sări peste unele parti. De exemplu, dacă presupui că știi de ce 
are nevoie demonul în loc să faci schimb de locuri efectiv cu 
el și să experimentezi perspectiva lui, pierzi experienţa de a 
deveni demonul. 


Acum, hai să aruncăm o privire asupra unui exemplu de 
practică în cinci pași, alături de câteva instrucțiuni și sugestii 
în plus! 

Nimeni nu ajunge iluminat imaginându-și figuri luminoase, ci 
conștientizând întunericul. 
- Carl G. Jung 


ÎN CAPITOLUL PRECEDENT am explicat cum să efectuăm cei 
cinci pași. În capitolul de fata începem cu exemplul unei per- 
soane care trece prin practica în cinci pași, după care vom 
analiza câteva modalităţi în care poţi dezvolta aceasta practi- 
că pentru a o face și mai eficientă. 


POVESTEA LUI KATE 


Kate a avut niște părinţi foarte critici, care îi spuneau mereu 
în mod indirect că nu e demnă de iubire. Nu e surprinzător că 
a început să se urască pe sine. Deși s-a maturizat și s-a căsă- 
torit, soțul său a părăsit-o până la urmă. Kate nu putea sa 
păstreze niciun loc de muncă. Simtea că nu merită deloc iubi- 
re și avea comportamente autodistructive. 


Vocea ei interioară îi spunea în mod constant că nu este 
suficient de bună, că e o ratată și că ar trebui să renunţe la 
viata. Acesta era demonul urii de sine, în plină dezlantuire. 
Desi ea nu era conștientă de cât de mult o influenţa, el 

distrugea totul. Vocea îi furniza totuși un fel de siguranță 
negativă, familiară, dar toxică. lată, pe scurt, cum i-a făcut 
fata Kate demonului urii de sine. 


Pasul 1: Găsește demonul 


După ce a efectuat exercițiul celor noua respiratii pentru rela- 
xare şi a conceput o intenţie altruista pentru practica ei, Kate 
închide ochii și se scufundă în conştientizarea corpului ei, 
încercând să localizeze sentimentul dispretului de sine și al 
faptului că nu este bună de nimic. Îşi aminteşte de un atac 
intens de negativism care i-a declanșat disprețul de sine. 
După ce fusese concediată de la un loc de muncă promițător, 
își sunase mama sperând la compasiune, dar, în loc să îi ofere 
sprijin, mama lui Kate a invinovatit-o pentru pierderea locu- 
lui de muncă. Plină de furie și ură de sine, Kate s-a tăiat pri- 
ma oară pe brațe. Amintindu-si de acest eveniment, are 
dintr-odată o senzaţie intensă în inimă. O resimte ca fiind 
rece, de un albastru-violet și sfâșietoare, ca un ciob de sticlă. 
Este ascuţită și dureroasă. O doare inima. 


Pasul 2: Personifică demonul și îl întreabă de ce are 
nevoie 


Kate își imaginează acum reprezentarea acestui sentiment. El 
ia forma unei siluete de bărbat înalt și slab. E de un albastru 
îngheţat, iar braţele lui osoase se sfârșesc cu gheare. O privește 
cu dispreţ. Dintii lui sunt ascuţiţi și galbeni, iar gura i se deschi- 
de de parcă vrea s-o muște. Ochii îi sunt mici si aprigi. Cand se 
uită a doua oară, observă că suprafața corpului este acoperită 
cu tepi albaștri, fini și ascuţiţi. 
Kate îl întreabă cu voce tare: 


— Ce vrei de la mine? 


82 


Cei cinci pași în acțiune 


— De ce ai nevoie de la mine? 


— Cum te vei simți dacă primeşti ce ai nevoie? 


Pasul 3: Devine demonul 


Înainte să răspundă, ea face schimb de locuri și devine el, se 
așază pe scaunul din fata scaunului ei si stă putin pentru a 
deveni demonul, pentru a se pune în pielea lui. Înainte de a 
răspunde la întrebări, se oprește pentru a experimenta ce 
simte. Intrând în corpul lui, Kate își dă seama că el este incre- 
dibil de amărât și se simte la rândul lui ameninţat și afectat. 
La întrebarea „Ce vrei?”, el răspunde: „Vreau să suferi pentru 
că nu ești bună de nimic și proastă”. 


La întrebarea „De ce ai nevoie?”, el răspunde: „Am nevoie 
să stai cu mine și să nu mai încerci să scapi de mine. Am nevo- 
ie să mă accepti și să ma iubești”. 

La întrebarea „Cum te vei simţi dacă primesti ce ai nevoie?”, 
el răspunde: „Mă voi putea relaxa. Voi simţi iubirea”. 


Pasul 4: Hrdneste demonul si tsi întâlnește aliatul 


Întorcându-se la locul ei de la început, Kate vede în faţa ei 
demonul urii de sine. Știe acum că trebuie să îl hrănească cu 
iubire. Își imaginează corpul topindu-i-se într-un ocean infi- 
nit de nectar de iubire și apoi că demonul îl primește pe tot 
deodată, prin fiecare por al corpului său de un albastru 
înghețat. 


Pe măsură ce demonul absoarbe nectarul, înfățișarea lui 
se schimbă. Corpul i se netezeste, iar culoarea păleşte. După 
un timp, el se transformă într-un cal cenușiu cu nări delicate 
și ochi blânzi, închiși la culoare. 

Kate îl întreabă pe calul cenușiu dacă el este aliatul ei. 
Când acesta dă din cap afirmativ, îl întreabă cum o va ajuta în 
viitor, cum o va proteja și ce îi făgăduiește. Schimbă apoi locu- 
rile cu aliatul și devine calul cenușiu. Se aude răspunzând: „Te 
voi duce în locuri în care nu ai mai fost până acum, unde nu 
poți merge singură. Îţi voi împrumuta puterea mea pentru a 
realiza diverse lucruri în lume. Când acestea sunt dificile, 
vino să mă vezi și pune-ti capul pe gâtul meu. Te voi proteja 
dandu-ti tărie interioară”. 

Kate se întoarce la locul ei și, uitându-se la calul din fata, 
îi primește tăria si promisiunea solemnă. Pe măsură ce aceste 
lucruri se scurg în ea, simte cum bucuria i se ridică în inimă. 
În cele din urmă, calul se dizolvă cu totul în ea, iar Kate simte 
un val uriaș de tărie. Apoi ea și aliatul ei se dizolvă amândoi în 
neant. 


Pasul 5: Se odihnește în starea de conștienţă 


În acest moment, Kate se simte împăcată. Se odihnește, per- 
mitandu-si sa se relaxeze în acea stare de constienta deschi- 
să. Nu trebuie să „execute” al cincilea pas; acesta există, pur și 
simplu. Nu este o stare în care intra cu gândul; este spațiul 
larg care apare după disoluția demonului și integrarea 
aliatului. 


CUM SATII UN JURNAL AL DEMONULUI 


În capitolul precedent ţi-am recomandat să iti consemnezi 
în scris experienţa celor cinci pași, cu cât mai multe detalii 
posibile. Pe măsură ce scrii, e posibil să iasă la iveală intuitii 
sau asocieri, așa că asigură-te că le notezi și pe acestea. Dacă 
lucrezi cu un anume demon mai mult timp, consemnează în 

acest jurnal cum evoluezi. Mai notează și efectele pe care le-ai 
experimentat ca rezultat al hrănirii demonului. E posibil să 
observi schimbări în starea de sănătate, în comportament 
sau în starea emoțională, schimbări cărora ar trebui să le 
acorzi o atenție deosebită. Să scrii despre hrănirea demonilor 
poate fi de folos în stabilizarea și reîntărirea procesului, pe 
măsură ce acesta se desfășoară. 


Dacă vrei, desenează o imagine a demonului și a aliatului, 
pe lângă faptul că scrii despre experiență. Să nu crezi că îţi 
trebuie pregătire artistică pentru a face acest lucru - o faci 
doar pentru tine, să iti folosească în lucrul cu demonul tău. 
Unii oameni cumpără un caiet mare și desenează imagini ale 
demonilor și aliaţilor lor cu carioci, creioane cerate sau colo- 
rate. (Pentru o analiză suplimentară a folosirii artei în hrăni- 
rea demonilor, vezi capitolul 7.) Tu hotărăști ce fel de jurnal 
vrei să tii, fie că e o relatare detaliată și bogat ilustrată, fie că 
sunt numai nişte simple notițe. Însă da-ti silinta de a con- 
semna cei cinci pași cu cât mai multe detalii posibil, împre- 
ună cu orice gânduri, asocieri sau amintiri declanșate de 
către demon. 


lată câteva întrebări pe care să tile pui în timp ce scrii: 


e  Cuce demon am lucrat? 

e  Încelocdincorp il tineam şi ce culoare, textură şi tempera- 
tură avea? 

e Cum arăta demonul meu? 

e Ce privire avea demonul meu? 

e Cum a fost să devin demonul meu? A fost diferit fata de 
ceea ce mă așteptam privindu-l? 

e  Cevrea demonul meu? 

e Deceavea el nevoie? 

e Ce sentiment căuta el cand a primit ce avea nevoie? 

e Cuce mi-am hrănit demonul? 

e Cumis-a schimbat înfățișarea când l-am hrănit? 

e Cearămas atunci cand a fost satisfăcut pe deplin? 

e Cum arăta aliatul meu? 

e Ce mi-a fagaduit? 

e Cum mă va proteja? 

e Cum m-am simţit când aliatul s-a dizolvat in mine? 

e Cuma fost etapa de odihnă, la al cincilea pas? 

e Cum pot aplica aceasta experiență în viata mea de zi cu zi? 

e Ce schimbări vreau să fac ca rezultat al hrănirii acestui 
demon? 

e Cepotface pentru a putea sa intru în legătură cu aliatul meu? 


Scrisul în sine poate declanșa reacţia în lanţ a unor gân- 
duri ulterioare. De exemplu, în timp ce își nota experiențele 
cu un demon al nesigurantei legate de înfățișarea ei, Clarissa, 
o chinetoterapeută în vârstă de 40 de ani, și-a adus aminte că 
mama ei, care fusese săracă în copilărie, era mereu rușinată 
de hainele ei. Nu era de mirare că avea mereu o atitudine cri- 
tică legată de aspectul exterior al Clarissei. Pe când scria, a 
străfulgerat-o amintirea unei fotografii vechi a mamei sale, de 
când era copil de cinci ani, îmbrăcată nepotrivit. A început să 
vadă legături între demonii mamei sale și ai săi. Fusese întot- 
deauna greu să se înțeleagă bine cu mama ei, dar, în procesul 
de a scrie despre demoni, compasiunea Clarissei pentru 
mama ei a crescut, ceea ce a făcut loc unei apropieri mai mari 
între ele două. Dacă nu și-ar fi făcut timp să scrie despre pro- 
cesul prin care trecea, această intuiție probabil că nu ar fi 
avut ocazia să iasă la lumină. 

În timp ce ne hrănim demonii, putem să dăm peste tot felul de 
forme de rezistență. Atunci când lucrăm la probleme de lungă 
durată sau fizice, poate fi dificil să ne eliberăm de respectiva 
problemă și demonul să ajungă la satisfacţie deplină. 
Problemele noastre pot deveni atât de mult o parte a identi- 
tatii noastre, încât, inconștient - și uneori chiar conștient - e 
posibil să ne agatam de ele. E posibil ca la un anumit nivel sa 
ne întrebăm: „Cine aș fi eu fără problema mea?” Deși poate nu 
vrem să recunoaștem, ne atașăm de treburile” noastre, de 
problemele noastre. Devin un fel de muncă cu normă întrea- 
gă. De vreme ce poate fi blocată așa multă energie atunci când 
suntem victime, dependenți sau furioși, convinși că numai noi 
avem dreptate, ne speriem de locul gol care ar fi creat dacă 
problema noastră s-ar dizolva. S-ar putea să ne agatam incon- 
stient de demonii nostri si să nu îi lăsăm să fie satisfacuti pe 
deplin la al patrulea pas. În cazurile mai grave, am putea de- 
veni dependenţi din punct de vedere emoţional de energia 
demonului. Persoanele cu un demon al furiei, de exemplu, ar 
putea să găsească o plăcere perversă explodând în fata oame- 
nilor sau intimidandu-i. 

Cel mai eficient mod de a lucra cu această rezistenţă este 
să îți imaginezi cum ar arăta demonul, dacă ar fi satisfăcut 
deplin după ce l-ai hrănit la pasul al patrulea. Eu recomand de 
obicei acea abordare a rezistenței de tipul „cum ar fi daca...?”, 
pentru că ocolește eficient tendinţa de a se crampona de 
demonul care are nevoie de atenţie. Am descoperit că, imagi- 
nandu-ti în detaliu cum ar arăta demonul dacă ar fi complet 
satisfăcut, ai avea acces deplin la libertatea celui de-al cinci- 
lea pas, chiar dacă, într-un fel, l-ai păcălit pe demon. 

Un alt gen de rezistenţă care ar putea apărea este resen- 
timentul fata de demon, ceea ce te împiedică să fii generos. 
Dacă se întâmplă acest lucru, aminteste-ti că lupta cu el nua 
funcționat, așa că ar putea merita să încerci o altă abordare. 
Vezi apoi dacă poţi hrăni demonul, chiar si un pic. Acest lucru 
creează o deschidere pentru a te elibera treptat de resenti- 
ment și pentru a hrăni demonul până la satisfacția deplină. 

Dacă întâmpini rezistență sub forma dificultății obţinerii 
unor răspunsuri de la demon, legate de ceea ce vrea sau are 
nevoie, încearcă să îi pui următoarele întrebări: „De ce mai 
stai pe aici? Ce încerci să obţii?” Dacă nu poţi vedea clar re- 
prezentarea demonului, întoarce-te la senzația fizică de la 
primul pas și așteaptă ca ea să se clarifice înainte de a încerca 
să vezi demonul. 


Dacă întâmpini rezistenţă, verifică, pentru a fi sigur, că 
urmezi fidel cei cinci pași. Dacă nu, încearcă te rog din nou și 
urmează îndeaproape instrucțiunile. Acești pași sunt structu- 
rati si formulati atent pentru ca procesul să iti reușească. 


CUM SĂ CERI AJUTOR 


Nu este neobișnuit ca atunci când începi cei cinci pași să apară 
o mulțime de emoții. S-ar putea să te trezești plângând sau sa 
fii supărat. Te îndemn să continui totuși procedeul, cu excep- 
tia cazului în care simți cu adevărat că nu mai vrei. Fii sigur că 
este absolut normal să trăieşti emoţii puternice atunci când, 
în sfârșit, infrunti lucrurile pe care le-ai evitat. Continuând 
practica în cinci pași, în ciuda acestor emoții, vei ajunge pro- 
babil să te simţi ușurat și eliberat. Uneori, dupa cum am vä- 
zut, trebuie să ne depășim mânia pe care o simțim fata de 
demonul nostru pentru a-l hrăni cu compasiune sau să ne 
depășim temerile pentru a-l hrăni cu iubire. Dar, dacă ne dăm 

voie să încercăm hrănirea demonului, întotdeauna se schim- 
bă ceva. 


Dacă începi să te simţi copleșit atunci când infrunti un 
demon mare, întreabă-te: „Cine mi-ar putea da tăria să pot 
face ofranda? Al cui ajutor îl doresc?” Imagineaza-ti apoi ca 
inviti o ființă inteleapta, un prieten drag sau un maestru spiri- 
tual să asiste la proces și să-ți asigure ajutor și sprijin moral. 

Poate că ai deja o călăuză spirituală la care să apelezi în 
momentele grele sau un prieten, un terapeut sau un maestru 
în care ai încredere. Dacă da, imagineaza-ti că acesta se află 
undeva deasupra demonului din fata ta, ajutandu-te să uiţi de 
frică sau mânie pentru a putea să-l hrănești. Această ființă 
care te ajută are rolul unui asistent plin de compasiune în 
timp ce hrănești demonul. 


CUM SĂ-ȚI HRANESTI DEMONII ÎMPREUNĂ 
CU UN PARTENER 


Hrănirea demonilor având alături un partener poate fi efici- 
entă atunci când simţi că ai avea nevoie de ajutor în timpul 
practicii. Atunci când lucrezi având un partener, o persoană 
preia rolul activ, in timp ce cealaltă îndeplinește funcția de 
martor, după care locurile se schimbă. 


Pregătirea 


Atunci când începi, așază trei perne sau scaune, unul pentru 
martor și celelalte două pentru partenerul activ și pentru demon. 
Locurile pentru demon și partenerul activ ar trebui să fie fata în 
fata. Martorul stă perpendicular fata de partenerul activ si de de- 
mon, destul de departe pentru a vedea usor ambele locuri, dar 
destul de aproape pentru a avea un sentiment de intimitate. 

Confidentialitatea 


Înainte de a începe să-ţi hranesti demonii având alături un 
partener, este esențial să vă puneţi de acord cu privire la re- 
gulile generale de confidentialitate. Ar trebui să stabiliți ca 
orice se întâmplă în timpul sesiunii comune nu va fi discutat 
cu nimeni, afară de cazul în care s-a acordat o permisiune 
specială. Asiguraţi-vă apoi că respectați acest angajament, 
fără a lăsa loc de negocieri, chiar fără a face glume. Nu permi- 
teti nici măcar ca sesiunea să apară în conversaţia dintre voi 
doi, afară de cazul în care partenerul activ vrea să vorbească 
despre ea. Pecetluiti practica prin confidentialitate și respec- 
tati în întregime termenii stabiliți. 


Martorul 


Martorul ar trebui să acorde sprijin și să nu emită nicio ju- 
decată. Rolul martorului este să servească drept prezență 
empatică pentru facilitarea procesului. Martorul nu este aco- 
lo pentru a juca rolul de terapeut, pentru a se consulta cu 
partenerul sau pentru a-i dirija acestuia experiența, ci doar 
pentru a fi prezent la această activitate și pentru a-l menţine 
pe partener pe calea cea bună cu privire la cei cinci pași. 
Martorul ar trebui să aibă o copie cu cei cinci pași. (Apelati la 
varianta prescurtată din anexă, dacă este necesar.) 


În timpul derulării practicii, martorul ar trebui să asculte 
atent și să acorde importanţă fiecărei nuanţe a expresiei par- 
tenerului activ și a limbajului trupului, pentru a rămâne pe 
deplin receptiv la ceea ce experimentează partenerul. De 
exemplu, atunci când demonul este complet satisfăcut, s-ar 
putea să aibă un zâmbet subtil, semnalând nevoia unui moment 
de tăcere, în care partenerul activ să poată sta liniștit. 

Dacă ești martor și partenerul tău începe să plângă în 
timpul procedeului, eu recomand să continui cu cei cinci pași. 
Am văzut adesea lacrimi de frică la începutul practicii, dar 
până la sfârșit lacrimile dispar și ceva important se schimbă. 
Totuși, dacă partenerul pare extrem de chinuit, ai putea să-l 
întrebi dacă n-ar vrea să se întoarcă și să-și întâlnească de- 
monul altădată. Martorul nu ar trebui să sugereze niciodată 
că partenerul său nu a mers destul de departe, că nu a ales 
demonul potrivit sau să critice în vreun fel procedeul. 


Martorul poate avea și altă funcţie importantă, jucând 
rolul de „scrib” și înregistrând ce se întâmplă în cei cinci pași; 
dar, dacă e prea mult, indruma-ti pur și simplu verbal parte- 
nerul. Un martor mai putin experimentat poate avea rolul de 
îndrumător în cei cinci pași, ținând la îndemână o copie scri- 
să a variantei prescurtate din anexă, pentru a apela la ea. Cel 
mai bine este însă atunci când martorul știe pe dinafară pașii 
și își poate îndruma partenerul fără ezitări. Mai este impor- 
tant și ca practica să nu degenereze într-o conversaţie între 
partenerul activ și martor, în loc să fie una între partenerul 
activ și demon. 


Practica 


Înainte de a începe, martorul ar putea să întrebe: „Știi cu ce 
demon vrei să vorbesti?” Partenerul activ va descrie atunci 
problema sau demonul cu care vrea să lucreze. Dacă nu este 
sigur, e în regulă să vorbiti un pic despre ce demon sau zeu ar 
vrea să hrănească, până când se ajunge la o decizie. 


Martorul isi îndrumă partenerul în timpul celor nouă res- 
pirații pentru relaxare. Apoi martorul îi sugerează să efectue- 
ze meditaţia pentru binele tuturor ființelor, astfel că cei doi 
creează împreună o motivaţie altruistă. Partenerul activ își 

tine ochii închiși, în timp ce martorul îi tine deschisi și se uită 
la partener. Când partenerul activ începe, îi relatează marto- 
rului ce vede în timpul practicii. 


Presupunând că partenerul activ nu știe practica pe de 
rost, martorul îl îndrumă pe parcursul pașilor. Atunci când 
partenerul activ ajunge la al patrulea pas, în care hrănește 
efectiv demonul, martorul poate întreba din când în când: „Ce 
se întâmplă acum? S-a schimbat?” 


După un timp, martorul poate să întrebe: „E pe deplin 
satisfăcut?” Dacă demonul rezistă și nu se satură, martorul 
poate sugera ca partenerul activ să își imagineze cum ar arăta 
demonul (ori zeul), dacă ar fi deplin satisfăcut. Martorul îi 
poate cere apoi să dea din cap când demonul pare a fi pe de- 
plin satisfăcut. 


Când demonul este satisfăcut sau arată ca și cum ar fi, 
martorul întreabă dacă partenerul activ ar dori să își întâl- 
nească aliatul și să meargă mai departe la pasul al patrulea. 
Tineti minte, partenerul activ e cel care vorbește cu demonul 
sau cu aliatul, nu martorul. Mergeţi mai departe până la fina- 
lizarea celui de al patrulea pas, în timp ce partenerul activ 
descrie ce simte cu privire la aliat, până când el și aliatul se 
dizolvă în neant. În acest moment, atât martorul, cât și parte- 
nerul încep meditaţia și sunt tacuti (pasul cinci). Cand proce- 
deul pare încheiat pentru partenerul activ, partenerii schimbă 
locurile, astfel încât partenerul activ să devină martor. E bine 
să nu se discute între rotații; dacă doriţi, puteţi vorbi mai târ- 
ziu, după ce ati terminat amândoi. 

Tineti minte, pe durata celor cinci pași, partenerul activ vor- 
beste mereu la persoana întâi. Dacă vorbește cu vocea demonu- 
lui, de exemplu, ar trebui să spună: „Am nevoie să nu mai alergi 
peste tot, ci să începi să mă asculţi”. E mult mai eficient si mai 

direct decât sa îi relateze martorului: „Demonul spune că are 
nevoie ca eu să nu mai alerg peste tot, ci să-i acord atenție”. 


De asemenea, o idee bună este să stabilesti un moment 
fix pentru a te întâlni cu partenerul ca să va hraniti zeii sau 
demonii. Acest lucru face ca practica să continue fără a fi ne- 
voie să vă comparati programul și să negociati în fiecare săp- 
tămână un alt moment, ceea ce ușurează lucrurile pentru 
ambele părți. 


CUM SĂ REALIZEZI CEI CINCI PAȘI 
CU UN TERAPEUT 


Dacă ești interesat să folosești această practică împreună cu 
un psihoterapeut, încearcă să găsești un terapeut sau un con- 
silier licenţiat care are experienţă în lucrul cu imagistica. 
Terapeutii gestaltiști' și psihanalistii jungieni îndeplinesc 
ambii cerinţele, la fel ca și specialiștii în alte ramuri de psiho- 
terapie care personifică elemente ale psihicului. Daca îi arăţi 
terapeutului tău cei cinci pași și îi explici principiile din spa- 
tele hrănirii demonilor, ar putea fi dispus să accepte rolul de 
martor. 


În cazul consilierilor care lucrează cu dependenţa sau 
tulburările de alimentație, demonul este evident și fiecare 
sesiune se va concentra pe acel demon. Și totuși, în fiecare 
sesiune, terapeutul ar trebui să o ia de la capăt și să îndrume 
clientul de-a lungul pașilor unu și doi; n-ar trebui să presupu- 
nă nimeni că demonul se va manifesta la fel de fiecare dată. 


*După I Mitrofan, terapeutii gestaltisti „caută să declanșeze în clienţi ca- 
pacitatea de a deveni observatori conștienți în prezent ai propriilor trăiri 
si experienţe trecute, readuse pe scena prezentului și reexperimentate 
pentru a deveni comprehensibile”. (n.ed.) 

Chiar și atunci când este o problemă familiară, pașii unu și 
doi ar trebui refacuti la fiecare sesiune. Terapeutul joacă rolul 
de martor, în maniera descrisă mai sus, dar acesta poate dis- 
cuta după aceea experienţa cu clientul, în contextul relaţiei 
terapeutice în curs de desfășurare. 


CUM SĂ FOLOSEȘTI CEI CINCI PAȘI 
ÎMPREUNĂ CU ALTE EXERCIŢII DE MEDITAȚIE 


Practica hrănirii demonilor a fost combinată cu succes cu câ- 
teva tipuri de exerciții de meditaţie. Maeștri și pastori din di- 
ferite tradiții spirituale au găsit folositori cei cinci pași ai 
hrănirii demonilor, atunci când persoana pe care ei încearcă 
s-o îndrume se blochează sau trece printr-o schimbare pro- 
fundă. Dacă lucrezi cu un maestru de meditaţie sau cu un pas- 
tor si este dispus s-o facă, atunci poate îndeplini rolul de 
martor, așa cum ar face și un terapeut. 


Dacă meditezi singur, fără un maestru, poţi să începi o 
sesiune de meditaţie cu cei cinci pași și apoi să extinzi pur și 
simplu al cincilea pas la exercițiul tău de meditație. De exem- 
plu, unii maeștri de meditaţie își îndeamnă elevii să practice 
hrănirea demonilor la începutul meditatiei și să treacă apoi la 
meditaţia lor normală, după al cincilea pas. Poate fi deosebit 
de folositor când vrei să meditezi, dar ceva te împiedică să te 
concentrezi. Hrănirea unui demon poate elimina blocajul, 
permițându-i exerciţiului meditatiei să continue. Elevul poa- 
te efectua cei cinci pași și separat, fără să îi lege de exercițiul 
lui de meditaţie. 

ÎNTREȚINERE 


Motto-ul meu este: „Un demon pe zi tine doctorul departe”. 
Dar de fapt depinde de tine cât de des iti hranesti demonii. 
Dacă lucrezi la o problema acută, cum ar fi un comportament 
dependent sau o criză emoţională, iti sugerez să îți hranesti 
demonul cel puţin o dată pe zi și, dacă e posibil, de câteva ori. 
Ai putea descoperi și aspecte ale demonilor care necesită se- 
siuni separate. De exemplu, e posibil să începi cu o durere în 
umăr și să descoperi apoi că ai un demon al obsesiei pentru 
muncă, iar sub acesta un demon al temerii că nu ești destul de 
bun. Să înveţi să iti hrănești demonii este un exerciţiu si, ca 
orice exercițiu care merită, el trebuie efectuat în mod repetat. 
Dacă nevoia nu este urgentă, iti poţi hrăni demonii „după cum 
este nevoie”. Însă practica exclusiv în momente de criză nu 
este la fel de eficientă ca atunci când o faci regulat. 


Este posibil să transformi chiar și cei mai bine înrădăci- 
nati demoni. Uneori un demon poate fi reactivat după o perioadă 
lungă de timp, dacă se ivesc circumstanţe care să îl declanșe- 
ze, dar alteori putem reuși să ne eliberăm permanent de el. 
Dacă ai un demon adânc înrădăcinat, o idee bună este să îl 
controlezi periodic, gandindu-te la el si cercetandu-ti cu grijă 
corpul în căutarea unor senzaţii sau „sedimente demonice”. 
Dacă găsești ceva, hrănește din nou demonul, folosind practi- 
ca în cinci paşi. 

Daca vrei într-adevăr să dezvoltați practica, îți sugerez să 
hrănești demonii de cel putin o sută de ori si să tii un jurnal. 
Gaseste-ti câțiva parteneri cu care să hrănești demonii, cu 
care să te întâlnești regulat. Fă ca al cincilea pas să se prelun- 
gească treptat și să devină o poartă spre meditaţie. Nu sări 
peste nicio parte a procedeului, gandindu-te că o știi deja. 
Dacă nu ai o opțiune mai bună, poți practica cei cinci pași 


95 


Hrănirea demonilor 


când stai întins în pat, pe o bancă în parc sau oriunde te-ai 
afla. Nu este ideal, dar e mai bine decât să nu practici deloc. 


În circumstanţele acestor hrăniri atipice, dacă e prea ciu- 
dat să schimbi locurile la modul fizic, poți deveni demonul 
sau aliatul fără acest pas. Am ghidat diverși oameni pe par- 
cursul acestui proces în timpul unor prelegeri și chiar așa 
l-am parcurs și eu noaptea, în timp ce stăteam trează. Totuși, 
ori de câte ori este posibil, recomand să treci prin întregul 
procedeu: e o mare diferență. Nimic nu înlocuiește situarea 
pe locul demonului și privirea asupra lumii decât fiind în pie- 
lea lui. 

Venerabila Machig propovăduia 
Să te folosești de condiţiile nefavorabile. 
Învățătura practicii Chod este 
Să consideri împrejurările potrivnice un prieten. 
- Machig Labdrân 


Numesc hidră un complex de demoni, pentru că ea reprezintă 
o încâlceală cu multe capete de zei și demoni interconectati. 
Vă mai amintiți de povestea lui Hercule care s-a luptat cu 
Hidra, un spirit rău al apei, din capitolul unu? Avea multe pi- 
cioare si nouă capete, dintre care unul era nemuritor. Cand 
Hercule i-a tăiat un cap, în locul lui au mai apărut încă două. 
Lucrul cu hidra ne va duce treptat la problema fundamentală 
a complexului, dar până nu ajungem la capul nemuritor și nu 
îl hrănim, complexul poate genera oricând membre și capete 
noi. O caracteristică a lucrului cu hidra este surpriza, atunci 
când descoperi demoni interconectati la care nu te-ai gândit 
înainte. 


Melissa a avut o experienţă de acest gen când a început să 
lucreze la anxietatea ei privind mâncarea. Femeie de afaceri 

în vârstă de cincizeci și ceva de ani, Melissa administrează o 
afacere cu comenzi prin poștă, are zece angajaţi și mare suc- 
ces. Este însă supraponderală și a început să aibă probleme 
de sănătate asociate obezității. S-a luptat cu anxietatea și pro- 
blemele alimentare în cea mai mare parte a vieții, mâncând 
prea mult în încercarea de a găsi o alinare. Mâncarea este 
modalitatea ei de a se ocupa de emoţii. Atunci când mănâncă 
excesiv, nici nu prea simte gustul mâncării. 


Înainte să înveţe cum să îşi hrănească demonii, Melissei îi 
era greu să găsească plăcere în compania oamenilor. Se izola 
treptat. Pe măsură ce se îngrășa, îi era rușine de corpul ei și se 
izola şi mai mult. Când mânca paste, mânca farfurie după 
farfurie. lar înghețată mânca un kilogram odată. 


Mai demult, Melissa a avut probleme cu nicotina și alcoolul 
si, atunci când a renunțat la ele, a început să mănânce prea 
mult. Obișnuia să bea singură, iar apoi, ca alternativă, a înce- 
put să mănânce singură. Are adesea impresia că a făcut o gre- 
seala si își cere scuze când nu e necesar. A tânjit întotdeauna 
după „iubirea maternă” și nu a știut niciodată de ce acest dor 
era atât de plin de tristeţe. Are un ansamblu complex de de- 
moni impletiti, o hidră. 

Prima dată când Melissa a încercat să-și hrănească demo- 
nul anxietatii legat de mâncare, atunci când l-a personificat la 
pasul doi, acesta a dispărut înainte ca ea să poată să îi pună 
cele trei întrebări şi să lucreze efectiv cu el. Întorcându-se la 
senzația din corp şi concentrându-se asupra ei, a putut să 
aducă demonul înapoi. A simţit niște valuri de emoție atât de 
puternice, încât i-a fost greu să rămână concentrată; devenea 
mereu „aeriană”. Demonul era o ființă ca o caracatita mare si 
cenușie cu niște ochi beti si triști. Când a reușit în cele din 
urmă să-i pună cele trei întrebări și să facă schimb de locuri 

cu el, Melissa a fost surprinsă de răspunsurile pe care i le-a 
dat acesta. 


„Ceea ce vreau’, a spus demonul, „este sex”. Melissa nu se 
asteptase ca demonul sa spuna acest lucru; nu isi daduse sea- 
ma ca anxietatea ei legata de mancare avea ceva de-a face cu 
sexul. A fost un moment de revelatie pentru ea, ca si cum pie- 
sele unui puzzle s-ar fi potrivit unele cu altele. 


Melissa și-a dat seama că exista o legătură între abuzul 
sexual suferit în copilărie și dependenţa ei de mâncare. Când 
era mică, fusese molestată de un unchi și, când mama Melissei 
descoperise acest lucru, reactionase într-un mod care o făcu- 
se pe Melissa să simtă o rușine profundă. Melissa începuse 
apoi să mimeze jocuri sexuale cu fratiorul ei, lucru descoperit 
de mama ei. O făcuse din nou de rușine pe Melissa și, de data 
aceasta, își retrăsese și afecțiunea. Melissa nu făcea decât să 
reproducă ce i se întâmplase ei, o reacţie firească, dar acum 
se confrunta cu trauma dublă a abuzului sexual din partea 
unchiului și pierderea sprijinului mamei sale. Acesta era capul 
nemuritor din centrul complexului-hidră, izvorul anxietatii 
ei, iar picioarele hidrei erau: dependenţa, rușinea, vinovăția, 
nesiguranța și dorința arzătoare pentru dragostea mamei 
sale. 


„Lucrurile de care am nevoie”, a continuat demonul, „sunt 
afecțiune și iubire. Dacă aş primi ce am nevoie, m-aș simți 
crescut cu dragoste, îngrijit, dorit și iubit pe deplin, exact așa 
cum este un copil mic.” Melissei i s-a părut important, pentru 
că și-a dat seama că așa s-a simțit ea înainte de abuzul sexual. 
Melissa și-a notat în jurnal că acest sentiment era ca o stare 
de „plenitudine și mulțumire lipsită de frică”. 


Când ea a hrănit demonul, acesta s-a transformat într-un 
copil mic fericit, dar s-a dovedit că nu acesta era aliatul. După 
ce partenerul în lucrul cu demonii a mai îmboldit-o puţin, 

Melissa a putut face să apară un aliat. Acest, o figură maternă 
inteleapta cu un par lung și negru, a promis că Melissa o să fie 
în siguranţă și că o să fie mereu alături de ea la nevoie. Cu 
timpul, Melissa a continuat să hrănească diverse parti ale hi- 
drei sale și să lucreze la problemele ei fundamentale: rușinea 
și dorința de afecţiune. De când și-a hrănit hidra, nu mai mă- 
nâncă excesiv și a slăbit. Mai gătește și acum mâncare deli- 
cioasă, dar mănâncă o farfurie și se simte sătulă. Dobândește 
rapid siguranţă, nu se mai îndoiește de ea tot timpul, își face 
noi prieteni și a intrat în legătură cu comunitatea budistă. 


Lucrul Melissei cu demonul anxietatii a făcut-o să își dea 
seama că abuzul sexual pe care îl suferise mai demult și reac- 
tia mamei sale vizavi de el stăteau la baza ansamblului ei de 
probleme, centrul hidrei sale cu mai multe capete. 


Și Peggy a avut un demon-hidră, pe care nu l-a descoperit de- 
cât recent. În urmă cu mai mult de 30 de ani, când era adoles- 
centă, Peggy avusese o relaţie și descoperise că era însărcinată. 
În timpul celor opt luni de sarcină, a aflat că iubitul ei avea o 
relație de iubire cu o altă femeie dintr-un oraș îndepărtat. 


Atunci când cealaltă femeie a aflat despre Peggy și sarci- 
nă, nu a pus capăt relaţiei cu bărbatul cu care erau încurcate 
amândouă, ci și-a lăsat locul de muncă și a venit cu avionul în 
orașul în care trăiau Peggy și bărbatul acesteia. Când cealaltă 
femeie a sosit, iubitul i-a abandonat imediat pe Peggy și pe 
copilul nenăscut. Aceasta își mai amintește foarte bine de 
tristețea care a cuprins-o în acel moment. 

Foarte îngrijorați de ce va spune lumea, părinţii lui Peggy 
au sunat-o să îi spună că nu există absolut nicio posibilitate să 
păstreze copilul. Copilul nu era legitim și, prin urmare, se vor 
face aranjamente ca să fie adoptat. Nici nu au ţinut cont de oferta 

unei prietene de-a lui Peggy să o ajute să păstreze copilul. 
Amenintata că va fi dezmostenita dacă nu își ascultă părinții, 
când a născut, Peggy și-a dat fiul spre adopţie, astfel că majorita- 
tea familiei sale extinse nici nu a știut că avea un copil. 

În anii care au urmat, Peggy a suferit de depresie si res- 
pect de sine scăzut. A manifestat și comportament distructiv. 
În același timp, a continuat să caute metode de a se vindeca și 
a încercat diferite căi spirituale. Din cauza inclinatiei ei de a fi 
introvertită, îi era jenă să caute ajutor sau sprijin. Nu îi era 
ușor să aibă încredere în cineva, și nici în stabilirea unei rela- 
tii cu un mentor spiritual. 


Peggy s-a tot mutat din loc în loc si a muncit ca bucătar. 
Dacă a împărtășit cuiva ceva din trecutul ei dureros, acesta 
era de obicei un terapeut plătit. Când le-a spus prietenilor că 
și-a dat copilul spre adopţie, nu a avut parte în general decât 
de niște comentarii seci. Acest lucru a contribuit în plus la 
sentimentul de izolare si, în cele din urmă, și-a reprimat 
amintirile și tristețea. 

Pe la șaizeci si ceva de ani, Peggy s-a hotărât să își caute 
fiul. I-a găsit repede numele pe internet și, în câteva luni, a 
putut să îi confirme identitatea și l-a contactat. După contac- 
tul iniţial, au început să corespondeze, dar încă nu s-au întâl- 
nit fata în fata. În acelaşi timp, Peggy a citit mult despre 
adoptii si despre alte femei care îi împărtășeau situaţia. 
Aceste povești i-au ușurat procesul de vindecare. 

Chiar dacă făcuse terapie, Peggy relata că nu trăia vinde- 
carea profundă pe care spera s-o găsească. Suferea încă din 
cauza izolării, a unui sentiment de respingere, a unei depresii 
ușoare, a rușinii și a codependentei într-o relaţie nesatisfaca- 
toare cu un bărbat. S-a hotărât să încerce meditaţia și a înce- 
put să caute reculegeri la care să participe, când un prieten 

i-a recomandat să participe la o perioadă de reculegere cu 
pregătire în Kapala, la Tara Mandala. 

Peggy a început să lucreze cu demonii izolării și ai respin- 
gerii și a relatat că „a simţit imediat o ușurare, ca prin mira- 
col”. A continuat cu acest procedeu și a făcut conexiunile 
dintre adoptia fiului său si diferitele ei probleme emoţionale. 
Aici se afla capul nemuritor, rana fundamentală pricinuită de 
pierderea copilului, a trădării tatălui fiului ei și a rușinii arun- 
cate asupra ei de părinţi, toate întâmplându-se cam în același 
timp. Usurarea și vindecarea pe care le-a simţit Peggy, ca re- 
zultat al hrănirii acestui demon-hidră, i-au dat marea speran- 
ta că există posibilitatea de a trăi o viata emoţională si 
spirituală sănătoasă. 


Mulţi dintre noi avem hidre și vom descoperi conexiuni sur- 
prinzătoare atunci când începem să ne hrănim demonii. 
Demonii cu care lucrăm prima oară sunt probabil numai un 
singur cap al hidrei. Dacă descoperi că ai un complex-hidră, 
schitarea acestuia poate fi foarte utilă. Pentru a face o hartă 
de acest gen, fă în centru un desen al aspectului pe care îl 
percepi a fi problema fundamentală, cum ar fi abuzul sexual. 
Desenează apoi alte capete sau picioare care ies din ea și dă-le 
nume: „demonul alcoolismului”, „demonul lipsei de respect 
de sine”, „demonul tendinţelor de sinucidere”, „demonul tul- 
burărilor de alimentaţie”, „demonul controlului” și așa mai 
departe. Scopul acestui desen este să unească laolaltă ceea ce 
ar putea părea a fi demoni separați, pentru a vedea cum se 
leagă unul de celălalt. Pe măsură ce lucrezi cu demonii noi ce 
apar conectaţi la acest complex, îi poţi adăuga la desen. 
Următorul capitol iti oferă mai multe idei de desene creative, 
sculpturi și „hărţi” ale demonilor. 

În psihicul uman răul provine din neputinta de a uni, de a 
reconcilia fragmentele experienţei noastre. Atunci când ne 
acceptăm cu totul, chiar și părțile rele, răul se transformă. 

- Andrew Bard Schmookler 


PICTAND în acuarele, sculptând în lut ori desenând în creion 
sau culori pastel, ne putem zugrăvi demonii și putem folosi 
aceste imagini în procedeul hrănirii lor. Crearea unei serii de 
imagini ale demonului ne furnizează de-a lungul timpului in- 
tuitii despre natura demonului și a evoluţiei sale. Arta oferă o 
prezenţă tangibilă pentru ceva care, altminteri, ar exista numai 
în mintea noastră. Arta servește la exprimarea conținutului 
inconștient care iese la lumină prin intermediul imaginației, 
aceasta ducând la conştientizarea sa. Este important să nu 
încerci să creezi ceva pentru a fi văzut de altcineva, ci să iti dai 
voie să pătrunzi netulburat în crearea imaginii. Mulți oameni 
au „demoni ai artei”, care pot fi starniti de acest procedeu - 
temeri că nu sunt talentați sau „nu pot desena”, motiv pentru 

care e atât de important să subliniem că arta este menită doar 
să ne ajute pe parcursul evoluţiei noastre. 


Poate fi satisfăcător să lucrezi cu arta în hrănirea demo- 
nilor, de vreme ce anumite parti ale demonului se vor revela 
mai clar decât ar face-o doar prin vizualizare. În plus, crearea 
unei reprezentări vizuale a aliatului și așezarea acestei repre- 
zentări într-un loc în care o vei vedea frecvent constituie 
niște memento-uri preţioase că poţi apela la el pentru a te 
sprijini. 

Înainte de a începe, pregateste-ti materialele. Pot fi foarte 
simple, ca de pildă carioci și un carnet, sau foarte elaborate, 
ca de pildă acuarele, hârtie pentru acuarele sau o pânză și 
culori acrilice sau în ulei. Dacă lucrezi în lut, pregătește buca- 
ta de lut pe care o vei folosi și așaz-o lângă tine. 


CUM SĂ REALIZEZI CEI CINCI PAȘI 
CU AJUTORUL DESENULUI SAU AL PICTURII 


Odată ce ai încheiat pasul unu (să găsești demonul în corp) și 
pasul doi (să îl vezi personificat în fata ta) si ai vizualizat toa- 
te detaliile demonului sau zeului din fața ta, începe lucrarea 
artistică. De exemplu, dacă tocmai ţi-ai imaginat o creatură ca 
o soparla mare și verde, cu ochi oblici și galbeni și piele tepoa- 
să, ia-ti repede jurnalul demonilor sau hârtie și reprezint-o cu 
toate detaliile pe care ti le poți aminti. Închide din când in 
când ochii pentru a evoca demonul, dacă ti se pare util. Cand 
ai terminat lucrarea, fă schimb de locuri, devino demonul și 
dă-i voie acestuia să vorbească (pasul trei), în timp ce ţii lu- 
crarea îndreptată spre locul în care iti vezi sinele ,normal”. 


Laurel, o arhitectă ce lucra în San Francisco, avea un demon 
al anxietatii legate de bani. Cheltuia în continuu mai mult 

decât câștiga, își epuiza cardurile de credit și se afla mereu 
sub stres financiar. Cand cheltuia bani, simțea atât entuziasm, 
cât si anxietate. Și-a localizat demonul în piept. Era de un por- 
tocaliu-gălbui si amorf. Îl simţea ca pe nişte valuri în corp, 
care îi dădeau o senzație de greață. Cand a personificat demo- 
nul, acesta a devenit o figură feminină mare și lacomă, cu mâini 
și picioare mari. Se uita la Laurel cu încăpățânare. 


Laurel își pregătise pensula și hârtia pentru acuarele îna- 
inte de a începe procedeul. După ce a văzut limpede demonul 
și i-a observat toate detaliile, a început să picteze. A păstrat 
imaginea în minte în timp ce picta, dar nu a fost foarte preo- 
cupată să facă o reproducere exactă. A pictat până când a sim- 
tit că a terminat, moment în care a așezat opera în fata ei sia 
pus cele trei întrebări: Ce vrei de la mine? De ce ai nevoie de 
la mine? Cum te vei simţi dacă primesti ce ai nevoie? 

A făcut schimb de locuri ţinându-și pictura în poală si, 
fata în fata cu sinele ei ,normal”, și-a imaginat că-i răspunde 
figura din pictură. Demonul a spus: „Vreau să te controlez. 
Vreau mai multe, vreau să consum”. La a doua întrebare, 
figura feminină uriașă a răspuns: „Am nevoie să mă simt pli- 
na”. La a treia întrebare, i-a răspuns: „Dacă aș fi plină, m-aș 
simţi satisfăcută si puternică”. 

Când s-a terminat această etapă, Laurel s-a întors la locul 
ei de la început si și-a dizolvat corpul într-un nectar de pute- 
re. A rezemat apoi pictura în fata ei și, cu ochii închiși, și-a 
imaginat că nectarul hrănește demonul. După ce demonul a 
fost pe deplin satisfăcut și a apărut aliatul, Laurel l-a pictat, 
discutând cu el așa cum este descris la pasul patru. Când a 
terminat de lucrat cu aliatul și a încheiat pasul patru, Laurel 
avea două picturi, pe care le-a agăţat mai târziu lângă biroul 
ei, pentru a-i aminti de practică. 

CUM SĂ LUCREZI CU LUTUL 


Aceeași practică poate fi efectuată și cu lutul. Un avantaj în 
folosirea lutului este că poți lucra cu ochii închiși, dându-i 
voie formei să se modeleze în timp ce iti imaginezi demonul, 
după care, mai târziu, poţi transforma efectiv demonul de lut 
în aliatul de lut. Îmi place simbolismul transformării aceleiaşi 
substanţe care a fost odată demonul în aliat. Pentru a lucra cu 
lutul, cumpără fie lut natural, din pământ, fie varianta lui sin- 
tetică. Asaza-l în fata ta, pe o masă. Apoi, închizând ochii, fă 
exercițiul celor nouă respiratii pentru relaxare și creează mo- 
tivatia. Când ajungi la al doilea pas si vezi în fata ta demonul, 
tine ochii închiși și începe să modelezi lutul în forma zeului 
sau a demonului. Când ai terminat, mergi mai departe la 
pasul trei. Odată ce ai devenit demonul, ţine figura de lut și 
privește în jos la ea, răspunzând totodată la cele trei între- 
bări. După ce te întorci la locul de la început, lasă figura de lut 
pe locul demonului. După ce îl hranesti și îți vizualizezi alia- 
tul, ia lutul în mână și transformă literalmente demonul în 
aliat, modelând lutul în forma aliatului. Urmează apoi restul 
pasilor. La sfârșit, vei avea sculptura aliatului pentru a-ţi 
aminti de el. 

Desenul, pictura și modelajul pot fi foarte utile în articu- 
larea suplimentară a demonilor și în scoaterea lor din incon- 
ştient. Înseamnă să îi scoatem literalmente la lumină. Ne 
furnizează și memento-uri vizuale ale procesului. 


HĂRȚILE DEMONILOR 


Realizarea unei hărți a demonilor poate fi folositoare pentru 
a rupe cercurile vicioase ale demonilor, care au fost trecuţi de 
la o generaţie familială la următoarea. Multi dintre noi ne 

putem urmări demonii până la generaţiile anterioare, totuși 
nu ne putem da seama cum ne afectează relaţiile prezente, 
mediul de lucru, copiii sau chiar nepoții. E adesea mai ușor să 
vedem demonii pe care i-am primit decât demonii pe care 
i-am dat mai departe. 


Pentru a realiza o hartă a demonilor, folosește o mare 
coală velină; e de preferat o coală mare ca de ziar, dar orice 
foaie de hârtie este în regulă. Începe prin a-ţi scrie numele in 
mijlocul foii. Apoi, în centrul porțiunii din stânga sus, scrie 
numele mamei. În jurul său scrie numele părinților si fraților 
mamei și mergi apoi cât de departe poți cu rudele din partea 
acesteia. 


Fă același lucru cu tatăl, pe partea dreaptă. Sub numele tău, 
scrie numele copiilor şi nepoților. În jurul numelui tău, scrie 
numele oamenilor care sunt sau au fost importanţi pentru 
tine: profesori, frați, persoane iubite, soţi, soţii, prieteni apro- 
piati, mentori, colegi de muncă, șefi - oricine consideri că se 
află în rețeaua ta de relaţii. Notează numai cele mai importan- 
te relaţii. 


Începe acum să consemnezi demonii tăi în jurul numelui, 
demonii părinţilor în jurul numelor lor și așa mai departe, 
completând cât de mulți demoni poţi. După ce ai terminat, 
uită-te putin la hartă. Cu un creion colorat, încercuiește de- 
monul acolo unde a apărut prima oară; de exemplu, la un bu- 
nic. Desenează apoi linii colorate de-a lungul generaţiilor, 
până la tine și de acolo la copii, angajaţi sau alte persoane pe 
care le-ai „infestat” cu demonul tău. Folosește o culoare dife- 
rită pentru fiecare demon. Uneori demonul își schimbă forma 
în timpul transferului și, de exemplu, violenţa de la tată poate 
deveni la tine respect de sine scăzut și o problemă comporta- 
mentală la fiică. Trasează și această linie cu aceeași culoare. 
Imagineaza-ti că aceste conexiuni sunt cabluri de energie 

electrică ce dau naștere la scântei acolo unde se conectează. 
Vei constata probabil o rețea complexă de conexiuni explo- 
zive. [a-ți apoi jurnalul și notează tot ce iti vine în minte atunci 
când priveşti această rețea de demoni interpersonali. 


Harti ale hidrelor 


Atunci când lucrezi intens la un anume demon-hidră, poate fi 
folositor să faci o hartă a demonilor doar pentru acea hidră. 
Încă o dată, începe cu tine, descendența maternă si paternă și 
asa mai departe. Notează apoi demonii care par legați de hidra 
ta lângă numele oamenilor corespunzători. După ce ai ter- 
minat de studiat harta, desenează linii între demoni și con- 
semnează ce iti trece prin minte. 


Hai să zicem că întocmești o hartă cu demonii unei hidre 
a abuzului. Începe prin a te plasa pe tine în mijlocul paginii și 
scrie apoi numele persoanei sau persoanelor abuzive deasu- 
pra numelui tău; sub numele tău scrie numele celor pe care 
i-ai afectat ca urmare a abuzului. Desenează apoi linii în late- 
ralele numelui tău și, la capătul acestor linii sau picioare, 
scrie numele demonilor care au provenit din abuz. De exem- 
plu, deasupra numelui tău poate fi numele rudei, profesoru- 
lui, pastorului sau terapeutului care a comis abuzul, iar sub 
numele tău vor fi numele copiilor, prietenilor sau persoane- 
lor iubite pe care le-ai afectat. În afară, în lateralele numelui, 
ar putea sta dependenţa de alcool, depresia, tulburările de 
alimentație, gândurile de sinucidere, lipsa respectului de sine 
si asa mai departe. Consemnează tot ce iti vine în minte, chiar 
dacă legăturile nu sunt directe. 


După ce realizezi harta hidrei, petrece timp cu fiecare 
dintre demoni, hrănindu-i separat folosind practica în cinci 
pași. Atunci când faci acest lucru, e posibil să mai apară și alți 

demoni și ar trebui să îi completezi pe hartă. Poate fi de folos 
să creezi un jurnal separat pentru această hidră, care să inclu- 
dă desene ale demonilor și aliaţilor. 


Hărţi ale relaţiilor 


Întocmirea unor hărţi poate fi importantă si dacă ai dificultăți 
într-o relaţie. Asaza-te pe tine alături de persoana cu care esti 
în relaţie. Fă apoi o schemă a familiei ei și a familiei tale și vezi 
cum se conectează demonii. Cineva cu un demon al urii de 
sine, de exemplu, se va lega de un iubit care este foarte critic 
și cineva al cărui tată este alcoolic se va lega frecvent de un 
iubit care suferă de o dependenţă. Cineva cu un demon al 
abandonului e posibil să aleagă un partener infidel. Realizarea 
unei hărţi a demonilor relaţiei ne poate ajuta să vedem limpe- 
de tiparele în care inconştientul nostru ne tine blocați. Numai 
după ce vom fi identificat aceste tipare, constientizandu-le, 
nu vom mai „atrage demoni” în relațiile noastre. Din nou, 
după ce termini, opreste-te să studiezi harta, apoi desenează 
linii între demonii similari. Scrie după aceea ce iti vine în 
minte. 


Poate fi de folos să creezi o hartă a demonilor cu ajutorul 
terapeutului tău. Hărțile nu sunt o parte esenţială a procede- 
ului hrănirii demonilor, dar iti oferă un context mai larg în 
care sa iti înţelegi demonii și modul în care ei se leagă de re- 
latiile prezente și trecute. Ai putea descoperi și demoni colec- 
tivi ai rasismului sau prejudecatilor de gen care stau la baza 
demonilor de pe hartă. Existăm cu toţii într-o reţea interde- 
pendentă, cu mai multe generații, și poate fi de folos să o ve- 
dem așternută în formă grafică, pentru a ne da seama de 
propriile tipare. 

Realizarea unei hărţi a demonilor reprezintă un adaos 
semnificativ la practica de hrănire a demonilor. Ne așază de- 
monii într-un context mai larg și clarifică originea lor, altmin- 
teri acești demoni par să fi apărut doar la noi. Ascendenta 
noastră ereditară ne aduce daruri mari, dar poartă cu sine și 
umbrele lor; realizarea unei hărți a demonilor ne poate elibe- 
ra de aspectele trecutului care sunt probabil ascunse. Ne aju- 
tă, de asemenea, să evităm să transmitem acești demoni 
generației următoare. Hărțile demonilor nu sunt menite să 
învinuiască pe cineva pentru problemele noastre, ci să clari- 
fice tiparele, ducând la o mai mare compasiune și la o comu- 
nicare mai deschisă între generații. 


HARTI ALE CORPULUI 


O altă idee folositoare pentru a da o formă demonului este să 
desenezi o hartă a corpului cu demonii. Aici vei lucra cu acele 
consemnări despre hrănirea demonilor pe care le-ai făcut în 
jurnal. Începe prin a desena un contur al corpului tău pe o 
foaie de hârtie. Uită-te apoi la consemnările cu privire la de- 
moni, la locul în care îi tii în corp și completează-le numele, 
acolo unde i-ai găsit la pasul unu. Poţi adăuga și culori și poţi 
încerca să desenezi textura de la pasul unu a fiecărui demon. 
De exemplu, Nancy avea un demon al muncii excesive, iar 
spatele ei „ceda” adesea, făcând-o să meargă frecvent la kine- 
toterapeut. Ea a desenat acest lucru sub forma unor siluete 
albastre și ascuţite și a scris lângă ele „obsedată de muncă”. 
Completează cu cât mai multe culori și nume posibil. Inclusiv 
cu demoni emotionali, cât și ai bolilor și ai durerii fizice. După 
ce ai terminat, privește harta corpului tău și vezi ce informaţii 
dobandesti. Scrie-le în jurnal. Poti desena și o hartă a unei 
anumite părți a corpului. Nancy a desenat o imagine separată 

a regiunii osului sacru si a părții inferioare a spatelui si a lo- 
calizat câțiva demoni în acea parte mărită a corpului ei. 


În următoarea parte a cărții, voi analiza felul în care a clasifi- 
cat Machig Labdrân demonii, apoi voi analiza anumiţi demoni 
și felul în care s-ar putea manifesta ei în viața ta. Voi include 
povești ale câtorva oameni care au folosit metoda în cinci pași 
pentru a-și hrăni demonii și a-și întâlni aliaţii și voi arăta cum 
i-a influenţat această practică. 

TIPURI DE DEMONI 


CEI PATRU DEMONI, ZEI 
ȘI ZEI-DEMON Al LUI MACHIG 


Atâta timp cât egoul meu există, există și demoni. 
Când nu mai există egoul meu, 
Nu mai există nici demoni! 
- Machig Labdrân 


ÎN NOAPTEA ÎN CARE viitorul Buddha, prinţul Siddharta, s-a 
strecurat afară din palat să caute răspunsuri la întrebările 
sale spirituale, lăsându-și în urmă soţia, copilul nou-născut și 
viata lui viitoare ca rege, a întâlnit-o prima oară pe Mara, in- 
truchiparea exterioară a forțelor dinlăuntrul lui care aveau să 
îi blocheze calea. Siddharta ajunsese în vârful unui deal și, 
privind în urmă, vedea încă palatul în lumina lunii, cu lămpile 
sale cu ulei sclipind la ferestre. Se hotărâse să își lase viata în 
urmă și să caute iluminarea, dar în acest moment a apărut 
Mara. 

Mara a plutit în spaţiul din fata lui, spunând: ,,Opreste-te! 
Ar trebui să te întorci la palat, căci în șapte zile vei ajunge 
monarh universal, rege al întregii lumi”. 


Tipuri de demoni 


Prinţul Siddharta a răspuns: „Mara, te cunosc. Nu caut să 
ajung rege al acestei lumi. Eu caut iluminarea și o cale prin 
care să pun capăt suferinței universale”. 


Recunoscându-l pe Mara, prinţul a putut să îl învingă și 
Mara s-a furișat cu coada între picioare în întuneric, în vreme 
ce Siddharta a mers mai departe pe drumul lui. Însă Mara a 
mai apărut de-a lungul vieții lui Buddha, manifestându-se 
deosebit de intens în noaptea iluminării sale. 


Afirmația lui Siddharta, „Mara, te cunosc”, mi se pare un 
secret deosebit de util pentru a înțelege importanța recu- 
noaşterii propriilor noştri demoni. În povestea lui Buddha, 
Mara a apărut de fapt sub formă personificată, ca o figură 
masculină neclară. Mai târziu, pe măsură ce budismul s-a 
dezvoltat, demonii-mara au fost identificaţi cu blocajele in- 
terne, ca schimbările emoţionale sau mândria, care împiedică 
deșteptarea completă. Posibilitatea de a ne identifica demo- 
nii-mara atunci când apar este primul pas când lucrăm cu ei. 
Dacă nu îi recunoaștem, vor prelua neobservati controlul. 
Machig Labdrân, care a trăit la un mileniu și jumătate după 
Buddha, a făcut propria clasificare a celor patru demoni-mara, 
pe baza celor din budismul Mahayana. Aceste patru categorii 
contribuie la clarificarea modului în care ne-ar putea apărea 
în față forţele care ne blochează deșteptarea. 


Mi se pare de folos să mă uit la modul în care a clasificat 
Machig demonii, ca și pe cei pe care ea i-a numit zei și zei-demon, 
astfel încât să putem spune și noi: „Mara, te cunosc”, atunci 
când apare demonul nostru. Machig a identificat patru cate- 
gorii principale de demoni: demoni exteriori, demoni interi- 
ori, demoni ai orgoliului și demoni ai egocentrismului. În 
general, aceste patru categorii ne oferă un mod de a-i vedea 
pe demoni - și activitatea noastră cu ei - ca pe o progresie, 
fiecare categorie ducându-ne mai profund în propria minte. 


116 


Cei patru demoni, zei si zei-demon ai lui Machig 


Deși cele patru categorii de demoni ale lui Machig trec de la 
cei exteriori la cei din ce în ce mai subtili, atunci când lucrăm 
cu demonii noștri, lucrurile pot să nu progreseze neapărat 
așa. Ai putea începe cu un demon interior ca rușinea sau de- 
presia și să descoperi apoi demoni exteriori, ca dependența, 
legați de acești demoni interiori. 


Aceste patru categorii nu sunt menite să ne îndrume să 
ne privim demonii într-o anumită ordine, ci să ne dea mai 
degrabă o imagine de ansamblu asupra modului în care pot fi 
văzuți aceștia - de la manifestări externe ale felului în care 
dăm vina pe alţii sau reactionam în fata situaţiilor, până la un 
nivel intern mai subtil, ce culminează cu demonul egocentris- 
mului, care este miezul ascuns al tuturor. 


Fiecare categorie este mai subtilă decât cea de dinainte, 
asa că demonii exteriori sunt cei mai evidenti. Acești demoni 
exteriori par să provină din lumea externă și includ bolile, 
anumite temeri, dependentele, relațiile și demonii familiali. 
Pasim mai în profunzime atunci când trecem de la demonii 
exteriori la cei interiori, deoarece acum lucrăm la nivelul psi- 
hicului. Demonii interiori ai furiei, anxietatii, rusinii sau de- 
presiei pot funcționa în afara oricărui stimul extern. 

Odată ce am văzut demonii exteriori și i-am identificat pe 
cei interiori, ne expunem riscului de a ajunge să ne umflăm în 
pene datorită succesului nostru spiritual. Demonii din a treia 
categorie, demonii orgoliului, reprezintă o avertizare cu pri- 
vire la posibilele capcane care stau în așteptarea noastră, a 
tuturor celor care caută succesul, fie spiritual, fie lumesc. 
Mândria pentru realizările noastre și infatuarea egoului care 
le poate însoţi sunt demoni ai orgoliului. 


Și ajungem, în sfârșit, la categoria demonilor care repre- 
zintă sursa tuturor demonilor, însăși fundaţia experienţei 
noastre cu lumea. Este ideea adânc înrădăcinată că suntem 

cumva separati de persoanele pe care le percepem ca fiind 
„ceilalți”. Este originea întregii izolări, a înstrăinării și a con- 
flictului și, fără acest demon al egocentrismului, nu ar mai 
apărea niciun alt demon. Dacă nu ar exista dușmani, atunci cu 
cine ne-am mai lupta? Atunci când ne ocupăm de acest de- 
mon, Începem să vedem petice de cer albastru infinit printre 
norii suferinței de zi cu zi. 


DEMONII EXTERIORI 


Pe 11 septembrie 2001, toată tara a privit atacurile de la 
World Trade Center șocată și îngrozită. Desi fiecare a reactio- 
nat diferit, frica a fost o stare de spirit obișnuită în următoa- 
rele săptămâni, luni și chiar ani, ca rezultat al acelor atacuri. 
Într-un fel, toată tara are un demon al stresului posttraumatic 
care își are originea în acest eveniment, doar că în cazul unor 
oameni este mult mai acut decât în cazul altora. 


Atunci când speranţa, teama sau alt sentiment însoțește 
un fenomen extern, fie că e o persoană, fie că e un eveniment, 
avem de-a face cu un demon exterior. Sintagma tibetană pen- 
tru demonii exteriori se traduce literalmente prin „demoni 
tangibili”. Numiti uneori demoni care blochează, demonii ex- 
teriori apar atunci când suntem atrași sau respingem lucruri- 
le pe care le percepem prin simţuri, iar această atracție sau 
aversiune ne preocupă obsesiv. Demonii exteriori se creează 
în relaţie cu ceea ce vedem, cu sunete, mirosuri, gusturi, oa- 
meni, animale, obiecte și evenimente, dar și cu substanțe pre- 
cum drogurile, alcoolul sau bolile. Cel mai precis mod de a 
descrie un demon exterior este să îl numim demon care se 
manifestă prin intermediul simţurilor. Demonii exteriori pot 
fi reacții vizavi de ameninţări propriu-zise, precum teroriști, 
hartuitori, violatori sau parteneri care săvârșesc abuzuri in 

familie. Pot proveni din fenomene naturale, cum ar fi torna- 
dele, uraganele sau tsunamiurile. Bolile sau durerea, fie că 
sunt cauzate de factori interni sau se transmit pe cale infecti- 
oasă, sunt demoni exteriori. Demonii exteriori sunt legați 
si de cei colectivi, cum ar fi prejudecățile, rasismul sau 
homofobia. 


Când lucrăm la un demon exterior care însoțește o relaţie, 
poate fi util să ne imaginăm că hrănim și cealaltă persoană 
odată cu demonul creat de reacția noastră fata de acea per- 
soana. Când mi-am hrănit demonul temerii că îmi pierd fiul 
odată cu divorțul, am hrănit și o formă imaginară a soțului 
meu. Dacă vizualizezi persoana reală cu care ai o problemă și 
o hranesti, ai putea, prin acest procedeu, să creezi empatie 
pentru modul în care simte acea persoană. 


DEMONII INTERIORI 


Demonii exteriori reprezintă nivelul cel mai evident de de- 
moni; pe măsură ce începem să devenim mai introspectivi, 
observăm că există și demoni care apar în minte, fără niciun 
impuls extern. Acești demoni intangibili - sau interiori - sunt 
demoni ce apar din psihic. Câteodată sunt numiţi demoni ce 
aleargă întruna, din cauza șuvoiului nesfârșit de gânduri. 
Spre deosebire de demonii exteriori, cei interiori nu se ba- 
zează pe impulsuri senzoriale, ci includ emoții, fantezii, amin- 
tiri si gânduri - atât gândurile noastre conștiente, cât si un 
suvoi neîntrerupt de vorbărie de la nivelul subconștient, pe 
care din când în când o ascultăm, dar în cea mai mare parte a 
timpului se derulează fără a ne atrage atenţia. Demonii inte- 
riori pot fi produsul imaginaţiei sau pot îmbrăca forma unei 
nevroze, ca paranoia. Depresia este un demon interior, la fel 
ca anxietatea generalizată (care apare fără niciun motiv 

aparent). Si furia poate fi un demon interior, daca apare fara 
un factor declansator extern. 


Jen, de exemplu, avea un demon al depresiei, un demon 
interior care o urma pretutindeni. S-a dus în vacanţă pe o in- 
sulă frumoasă din Caraibe, dar depresia a chinuit-o întruna. 
Avea acest demon indiferent care erau circumstanţele exterioa- 
re. Un demon exterior tinde să fie mai precis, cum ar fi teama 
de a zbura cu avionul. Pe când demonul interior al sentimen- 
tului de inadecvare poate deveni un demon al fricii de aban- 
don, gelozie sau nesiguranţă legată de evenimente exterioare. 
La fel cum capul nemuritor al Hidrei a rămas după ce toate 
celelalte capete au fost tăiate, un demon interior va rămâne 
chiar și atunci când vor dispărea toți demonii exteriori, legați de 
el. 


DEMONII ORGOLIULUI 


A treia categorie a lui Machig o constituie demonii orgoliului. 
Acești demoni apar în urma evidentierii, a realizărilor sau a 
succesului, care duc la creșterea ego-ului. Alte cauze includ 
celebritatea și reputaţia, cu puterea și atenţia ce izvorăsc din 
ele. Atunci când aceste experienţe se întrepătrund cu egoul ce 
se agaţă de sine însuși, ele produc un demon al orgoliului. 
Acest demon apare și în contextele spirituale, și în cele lu- 
mesti. De exemplu, demonii orgoliului spiritual reprezintă 
accesorii ale experienţelor ce se dezvoltă în meditaţie. 


Atunci când un demon al orgoliului se leagă de experien- 
tele spirituale, dezvoltarea noastră spirituală este blocată. 
Demonul orgoliului nu este cauzat de semnale pozitive în 
sine, ci de creșterea ego-ului ce poate să apară atunci când ne 
atasam de aceste experienţe. Şi în sens lumesc, dacă ajungi să 

ai succes si esti înconjurat de oameni care fac temenele în fata 
ta, atunci ești în pericol sa dezvolti un astfel de demon. 


DEMONII EGOCENTRISMULUI 


Al patrulea demon, cel ce stă la baza tuturor celorlalţi, este 
demonul egocentrismului. Fie că ne luptăm cu obiecte, stări 
mentale sau creșterea egoului, cea care stă la baza tuturor 
necazurilor este credinţa în importanţa de sine. În formula- 
rea lui Machig referitoare la cei patru demoni, demonul egou- 
lui reprezintă sursa celorlalţi trei demoni, deoarece ego-ul 
creează atașamentul nesănătos care generează acei demoni. 


ZEI ȘI ZEI-DEMON 


După cum am amintit în capitolul trei, Machig nu a vorbit 
doar despre demoni, ci și despre ceea ce ea a numit zei și 
zei-demon. Sperantele noastre sunt zeii. Zeii creează lupte 
similare bătăliilor cu demonii, numai că ele sunt încercări de 
a obține ceva, in loc de a scăpa de ceva. Zeii iau parte mai de- 
grabă la luptele cu dorințele și nazuintele, decât la cele cu 
aversiunea. Este important să distingem între inspiraţie, care 
declanșează energie pozitivă și optimism, fără a implica un 
mare atașament sau tensiune, și un zeu, care este legat de o 
dorință arzătoare pentru ceva sau de obsesia pentru un anu- 
mit rezultat. 


De exemplu, s-ar putea să iti dorești foarte tare un anumit 
loc de muncă, care să iti aducă o mărire de salariu. Îți poţi ima- 
gina deja mobila nouă pe care o vei cumpăra și vacanța pe care 
o vei face. Ai depus o cerere pentru locul de munca și aștepți un 
telefon. Ai speranţe mari legate de acesta și se generează multă 

tensiune in jurul acestor sperante. Sari ca ars de cate ori suna 
telefonul si urmează valuri de dezamăgire când nu sunt cei de 
la departamentul de resurse umane care să sune pentru a-ți 
spune că ai primit postul. Acest gen de speranţă bazată pe 
emoții este un zeu, cu totul altfel decât un demon. 


Zeii sunt adesea mai greu de recunoscut decât demonii ca 
fiind problematici. Dar speranţele noastre sunt bazate în rea- 
litate pe temeri. Stai putin și gândește-te la cea mai mare spe- 
ranta a ta. Ce iti dorești foarte tare, de fapt? Gândește-te apoi 
la cea mai mare temere. Nu sunt ele oare fețele opuse ale ace- 
leiași monede, ambele generând tensiune? Sper la dragoste și 
mă tem de singurătate. Sper la succes și mă tem de sărăcie. 
Sper să fiu lăudat si ma tem de critică. 


Descriind zeii și demonii, Machig le-a îmbinat pe cele 
două într-un singur cuvânt, zeu-demon, indicând că zeii și 
demonii sunt două fete ale aceleiași monede, că speranţele si 
temerile noastre sunt legate indisolubil unele de altele. În 
acest context, un zeu este ceva ce pare că va dezvolta egoul; 
un demon este ceva ce pare că îl ameninţă. Prin ideea dea le uni, 
Machig a vrut să spună că, dacă împarțţi toate experienţele în 
bune și rele, presiunile dorinţei și temerii sunt unite într-un 
ciclu al suferinței. 


Când locuiam în Italia și scriam la prima mea carte, a tre- 
buit să mă întorc în Nepal pentru a efectua cercetări supli- 
mentare. Aveam timp limitat și eram stresată să reușesc să 
termin. În plus, a trebuit să îmi las copiii într-un moment mai 
putin decât potrivit. Apoi, totul a mers prost în timpul călăto- 
riei, de la început până la sfârșit. Plecam de la Roma și mi-am 
dat seama că îmi uitasem pașaportul în drum spre aeroport. 
A trebuit să mă grăbesc înapoi, să îmi iau pașaportul si să mă 
întorc la aeroport, terorizându-i până şi pe şoferii italieni. În 
Nepal i-am ratat la câteva ore pe oamenii cu care trebuia să mă 

întâlnesc. Am ajuns și fără materialele de care aveam nevoie. 
Presiunea s-a acumulat pe măsură ce lucrurile mergeau prost. 
Cum aveam să termin treaba pe care trebuia să o fac? M-am stre- 
sat din ce în ce mai tare și până la urmă am făcut foarte puţin. 


Când în sfârșit m-am întors acasă, m-am dus să mă întâl- 
nesc cu maestrul meu. 


M-a întrebat: 
— Cum a fost călătoria? 
Am răspuns: 


— Ingrozitoare. Totul a mers prost de la început până la 
sfârşit. A fost epuizant și nici măcar nu am realizat lucrurile 
pentru care m-am dus. Ce credeţi că se întâmplă? 


M-a privit și a spus încet: 
— Poate prea multe speranţe și temeri? 


Uneori putem ajunge să ne blocăm într-un ciclu zeu-demon, 
chiar și când e vorba de o simplă vacanță. Dacă de ea se leagă 
prea multe speranţe și temeri, chiar și un lucru ce ar trebui să 
fie relaxant se poate transforma într-un coşmar. Încercăm să 
controlăm fiecare moment și facem rezervări pentru a sta la 
hotelul perfect sau pentru a lua masa la un restaurant foarte 
apreciat, dar nimic nu ne iese. Alteori, când abordăm mai re- 
laxat și spontan lucrurile, magia se poate manifesta chiar și în 
cele mai simple dintre ele, făcându-le să decurgă minunat 
unele din altele, fără efort sau manipulare. 


Zeii pot deveni cu ușurință demoni și viceversa. De exem- 
plu, persoana iubită poate trece de la zeu la demon și vicever- 
sa. Atunci când ea face ce vrem noi, simţim că este un zeu. 
Când ne stârneşte temerile, vedem un demon. Într-o relaţie 
disfunctionala, ne agatam cu o dorință arzătoare de zeu, desi 
de obicei ne confruntăm cu demonul. 

O persoana obsedata de munca poate trece la fel de la zei la 
demoni, agatandu-se acum de laudele si energia pe care le pri- 
meste din munca sa, pentru ca in urmatorul moment sa fie impin- 
să la epuizare. Am putea avea o teamă de boală prinsă în dorința 
de a fi sănătoși, care să ne facă să oscilăm între speranță și teamă. 


Dependenţa este un exemplu bun pentru un zeu ce devi- 
ne demon. Când folosim prima dată o substanță precum coca- 
ina, aceasta pare să îmbunătățească totul: performanța la 
muncă, experienţele sexuale și relaţiile. Pe toate le face mai 
bune. Investim multă speranță în ea, așadar este un zeu. 
„Chestia asta e răspunsul la toate! Dacă aș avea destulă, totul 
ar fi minunat!” 


În curând însă, zeul începe să fie foarte dificil şi se pare că 
niciodată nu avem suficient drog. Începe să aibă un efect ne- 
gativ asupra corpului. Nervii ne sunt distruși și drogul ne 
controlează, făcându-ne să furăm pentru a ne aproviziona. 
Moneda s-a întors: zeul este un demon acum. Unindu-le, 
Machig ne arată că lupta împotriva unui demon și căutarea 
unui zeu sunt două laturi ale aceleiași dinamici. 


Atât de multe lucruri din viaţa noastră sunt motivate de 
zeii-demon: dorința sexuală (speranţa satisfactiei/ teama de 
a nu reuși să „fii la înălțime”), obsesia muncii (dorința com- 
pulsivă de realizări / teama de eșec), obsesia frumuseţii (do- 
rinta de frumusete/ teama de bătrâneţe). Poti recunoaște 
mereu prezența unui zeu-demon, deoarece el este însoţit in- 
variabil de stres și tensiune. Gândește-te la propria viaţă! 
Unde găsești în același timp speranţă și teamă? Acela este un 
zeu-demon. 

Dacă am părăsi dinamica temerii și a strădaniei, n-am 
ajunge până la urmă să stăm pur și simplu, fără să facem ni- 
mic? De fapt, contrariul este adevărat: deblocarea tensiunii 
cauzate de zeii-demon eliberează energia, deoarece nu mai 

suntem îngropați în temerile și speranţele noastre. De exem- 
plu, după ce facem pace cu zeul-demon al obsesiei pentru 
muncă, am putea lucra în continuare într-un mediu corpora- 
tist, dar fără tensiunea respectivă. 


Există o expresie care mi s-a părut folositoare în eliberarea 
unui zeu-demon: „la-o ușor!” Indiferent câtă responsabilitate 
avem și indiferent ce lucru îngrozitor sau important se petrece 
acum în viata noastră, dacă putem „s-o luăm ușor” în interiorul 
nostru, situația se degajează și zeii-demon nu ne mai prind în 
capcană. Poate reușești să te gândești la acele ocazii în care ai 
putut să faci lucruri fără a fi foarte atașat de rezultat și ai ob- 
servat cât de bine au mers și cât de plăcute au fost. 


Acum hai să analizăm mai îndeaproape categoriile de de- 
moni și exemplele oamenilor care s-au ocupat de ei folosind 
practica în cinci pași. 

Si asa au ajuns toți să știe că Mama Labdron avea o învățătură 
specială numită „Mahamudra Chd”, care putea împiedica 404 feluri 
de boli și optzeci de mii de feluri de blocaje să îi afecteze - o învățătură 
extraordinară care îi putea consacra ca Buddha. 

- Sarah Harding, Machig's Complete Explanation: 
Clarifying the Meaning of Châd 

(O interpretare completa a lui Machik: clarificarea 
semnificației tradiției Chéd) 


UNA DINTRE aplicaţiile tradiționale ale practicii spirituale 
Chéd în Tibet era să se lucreze cu demonii exteriori ai bolilor 
și epidemiilor. Cei care practicau Chéd le dădeau formă de- 
monilor, desfășurând ritualul în locuri infricosatoare, în care 
se aflau cadavre infectate, cum ar fi cimitirele sau osuarele. 
Odată ce simțeau că au sosit demonii îngrozitori, în loc să se 
lupte cu ei, își imaginau propriul trup transformat în nectar și 
hrănind demonii până când erau cu totul sătui. 


În Tibet, existau colegii spirituale care se concentrau în 
principal pe practica Chd. Elevii studiau în profunzime tra- 
ditia lui Machig Labdrân timp de câţiva ani și apoi, treptat, 
ieșeau singuri în locurile infricosatoare. Exista, de asemenea, 
o tradiţie, pornită de Machig, a unui pelerinaj Chéd la 108 
locuri teribile, pentru a se pregăti în practica Chöd. În cele din 

urmă, elevii ajungeau destul de pricepuţi pentru a lucra cu 
epidemii și boli, așa cum am observat la mânăstirea lui Apho 
Rinpoche, atunci când călugărițele și călugării au desfășurat 
ritualul Chd pentru un muncitor la drumuri, din Tibet, care 
era bolnav. Nu toți cei care deveneau experți în Châd mergeau 
la aceste colegii, dar în anumite tradiţii era o opţiune. 


Un rezultat remarcabil al faptului că practicantii Chod 
sunt pricepuţi este că devin imuni în fata bolilor infecțioase, 
existând multe relatări cu privire la eficacitatea practicii Chd 
în Tibet. De câte ori erau epidemii de vărsat sau holeră, prac- 
ticantii Chöd erau chemaţi pentru a ajuta la eradicarea lor. Nu 
numai că practicantii Chöd extraordinari puteau să le ofere 
asistență celor bolnavi și să se ocupe de cadavre fără a se in- 
fecta, dar puteau adesea, după cum se spune, să pună capăt 
epidemiilor hrănind demonii exteriori ai epidemiei. 

Din punct de vedere medical și științific, bolilor li se spu- 
ne „entități nosologice”. Entitatile bolilor contagioase caută 
un mod de supravieţuire, așa că trebuie să „mănânce”. În mod 
normal, ele prosperă pe un corp sau în el. De fiecare dată când 
infectează pe cineva, devin mai puternice. Cea mai mare parte 
a medicinei se ocupă cu atacarea bolilor. Principiul din spate- 
le vindecării prin intermediul practicii Châd este că, atunci 
când bolile sunt hrănite de practicant, acestea nu mai trebuie 
să consume respectiva persoană sau animal. Li se oferă un alt 
loc în care să meargă la prânz și la cină! De aceea puteau fi 
oprite epidemiile de vărsat și holeră prin practica Chd în 
Tibet. Entitatea bolii era hrănită prin transformarea corpului 
în nectar, așa că nu mai trebuia să consume persoana sau ani- 
malul respectiv. 

Deși poate părea imposibil sau miraculos, există o logică 
reală în vindecarea pe care o realizează practicantii Chöd. 
Dacă ne putem schimba modul convenţional în care înţelegem 

boala, pentru a o percepe ca pe o forma de energie, putem 
înțelege acest mod de vindecare. Graţie experienței mele cu 
Fred, am întrezărit modul în care ar putea funcționa acest 
lucru în Occident. 


POVESTEA LUI FRED 


L-am cunoscut pe Fred când locuiam pe insula Vashon, lângă 
Seattle, după ce mă întorsesem din India, la mijlocul anilor '70. 
Eram însărcinată cu prima mea fiică, Sherab, și mă adaptam 
la viaţa laică, renunțând recent la rasa călugărească, după 
perioada în care fusesem călugăriță budistă tibetană. Eu și 
soțul meu ne plimbam pe câmpurile de coacăze și pe un drum 
forestier vechi din pădurea umedă de sequoia și cedri ba- 
trâni, până la plaja unde Fred locuia cu iubita lui la o fermă. 
Cultivau legume, făceau oale de lut și țineau o vacă pentru 
lapte. Cumpăram lapte proaspăt de la ei și apoi urcam pe deal 
înapoi la căsuţa noastră, unde conduceam grupuri de medita- 
tie duminica dimineaţa. Încet-încet, prin această legătură, 
Fred a devenit interesat de budism și s-a alăturat grupului 
nostru. Am devenit prieteni apropiaţi de-a lungul anilor. Am 
pierdut legătura atunci când eu m-am mutat în Boulder și 
apoi în Italia, dar mulți ani mai târziu, la începutul anilor '90, 
Fred a dat de mine și m-a sunat. 


După ce am stat un pic de vorbă despre prieteni vechi și 
despre cum mai e viața noastră, el a trecut la subiect: 


— Am SIDA. Am fost testat în 1987 și am aflat că am viru- 
sul HIV. În acel moment aveam limfocitele T helper destul de 
ridicate. 


— Cât e normal? l-am întrebat. 

— Normal e intre 800 si 1100, iar ale mele erau 1100. 
Dar de atunci au scazut constant. Tocmai mi-am facut anali- 
zele si acum sunt 477. Asta înseamnă ca am SIDA în toată re- 
gula. Sunt mai tot timpul speriat. N-am mai meditat și am 
mintea împrăștiată. Sunt manager la un bar și orele de muncă 
sunt îngrozitoare. E un mediu stresant. M-am oferit voluntar 
pentru un studiu dublu-orb' la spitalul VA” din San Francisco. 
E un studiu cu AZT și cu placebo. La fiecare trei luni îmi fac 
analizele de sânge, mi se numără limfocitele T și sunt consul- 
tat pentru problemele asociate cu SIDA. Sper că primesc AZT, 
dar nu știu. Cea mai rea este frica. Am văzut atâţia prieteni 
murind și e vorba de o transformare oribilă. De fiecare dată 
când răcesc mă întreb: până aici mi-a fost? Mă îngrijorez că 
nu dorm suficient si nu fac mare lucru pentru că mi-e frică să 
nu obosesc. Trebuie să muncesc și-mi fac griji și din cauza 
stresului de la muncă. 


Teama din vocea lui Fred era evidentă. Din întâmplare, 
urma să ajung peste câteva săptămâni în California pentru a 
preda Châd. l-am propus să vină în tabăra de reculegere. Nu 
credeam că e posibil ca practica să alunge o boală mortală 
precum SIDA, dar eram destul de sigură că poate să ajute în 
ceea ce privește teama. 

Fred s-a hotărât să vină și, când ne-am întâlnit în prima 
seară de tabără, am văzut că părul lui blond și lung fusese 


* Studiu dublu-orb - metodă de comparaţie a eficacitatii a două terapeutici 
sau a unui nou medicament și a unui placebo. O astfel de testare necesită 
participarea a două grupuri de pacienți. Produsul testat este supus 
acelorași condiţii ca și medicamentul utilizat ca referință sau placebo. 
Medicul prescrie pacienţilor unul dintre cele două produse fără să aibă 
nici el cunoștință de natura sa. Atunci când experimentul s-a încheiat, se 
analizează rezultatele si se verifică, în caz de ameliorare, cărui produs îi 
este datorată. (n.ed.) 


** VA - Veterans Administration (Administraţia pentru Veterani). (n.ed.) 

tăiat si că era brazdat acum de fire cenușii, dar sclipirea din 
ochi si simtul umorului erau la fel. Dupa ce am inceput recu- 
legerea si am predat procedeul hrănirii demonilor, m-a între- 
bat dacă nu am putea să lucrăm împreună, ca parteneri în 
practica hrănirii demonilor. Am fost de acord, abia așteptând 
să ne întâlnim doar noi doi, deoarece fusesem ocupată cu 
tabăra. 


Când ne-am așezat fata în fata, l-am întrebat dacă a lucrat 
cu demonul virusului HIV. A râs și a spus: 


— Nu, e prea mare. Nu pot. Am impresia că e peste tot. 
Mă tem că m-ar copleși. 

— Fred, cei mari devin si mai mari dacă nu îi infrunti. 
Atunci când nu dai piept cu ei, e și mai rău decât atunci când 
o faci, i-am spus. 


L-am îndemnat să lucreze cu el și, în sfârșit, a fost de 
acord să încerce. Ceea ce urmează este povestea spusă chiar 
de el însuși: 


— Când l-am găsit în corpul meu, era peste tot, un fel de 
mâzgă verde care mă vlăguia. Când l-am adus în fata mea si 
i-am dat o formă, demonul virusului HIV era enorm. Avea for- 
ma unei amibe verzui, care devenea mai galbenă în mijloc, 
acolo unde se afla o gură mare. Era aproape, ocupându-mi 
toată vederea periferică. Am simţit o mare neplăcere când am 
invocat acest demon, dar și multă mânie și resentimente pen- 
tru că face parte din viaţa mea. Când l-am întrebat ce vrea, 
mi-a spus: „Totul, inclusiv viata ta. Te vreau cu totul, dar viata 
vreau să ţi-o iau încet. Vreau să văd cum ajungi slab, bolnav si 
subred, până când vei fi infirm și urât, iar în final vreau să 
mori”. Am înțeles dintr-odată că demonul voia să mă tem de 
el. Voia să mă mistuie prin teamă. Mi-am dat seama că avea 
nevoie să simtă puterea pe care o obținea din frica mea. Drept 

raspuns, i-am oferit acestui demon putere, sub forma corpu- 
lui meu, putin cate putin: taria mea, capacitatea de a avea 
grijă de mine si de a munci, sângele meu, pielea, părul, vede- 
rea, judecata și așa mai departe. La fiecare ofrandă, mi-am dat 
seama din ce în ce mai mult că, dacă renunţ la vederea mea, 
de exemplu, eu nu sunt de fapt vederea mea. Ce mă definește 
pe mine? Cine este Fred? Ce înseamnă persoana mea? Dându-i 
putere demonului, am ajuns să îmi dau seama de goliciunea 
acestui corp de care am fost atât de atașat. Renuntand, am 
avut străfulgerări de conștientizare luminoasă. O conștienti- 
zare a neantului. Cam pe atunci, demonul s-a estompat și a 
dispărut în sfârșit, făcându-mă să îmi dau seama că și el era 
gol. M-am odihnit în acel spațiu în care nu exista „nici eu, nici 
demon”. Am continuat să hrănesc acest demon, la început zil- 
nic, acum din când în când. Observ că, dacă îl hrănesc regulat, 
e mai mic atunci când îl chem, dar, dacă aștept prea mult până 
îl hrănesc iar, se face din nou mare. După mai bine de doi ani 
și jumătate în care am hrănit acest demon al virusului HIV, a 
devenit mic și slab. Nu mă mai gândesc cu teamă la HIV. Nici 
măcar nu mă mai gândesc în fiecare zi la HIV, cu excepția ca- 
zului în care îl scot afară ca să îl hrănesc. Nu-mi mai e foarte 
teamă de el. Acum am alți demoni care solicită atenţie. HIV nu 
este singurul demon de pe strada mea, așa cum am sperat la 
început. 


La un an şi jumătate după ce a început studiul de la 
Administrația pentru Veterani, Fred a aflat că primea pastila 
placebo, nu AZT. Nu lua medicamente antivirale si nu tinea 
nicio dietă specială. Însă, după ce a început să îşi hrănească 
demonulvirusului HIV, asistentele și medicii care monitorizau 
studiul clinic au observat că limfocitele T creşteau rapid. În 
majoritatea cazurilor, odată ce scad, se stabilizează uneori, 
dar rareori urcă la loc. În cazul lui Fred, numărul lor a crescut, 

rămânând în limita inferioară a normalului în toţi acești ani. 
Când medicii și asistentele l-au întrebat pe Fred ce a făcut, el 
le-a spus: 

— A, doar puţină meditaţie. 

— Orice ar fi, fă în continuare, i-au spus. 

Așa a făcut, și acum trăiește într-o tabără de reculegere 
din California. 

Am văzut cum practica în cinci pași a ajutat multi oameni 
cu boli grave precum cancer, tulburări de alimentație, alergii, 
durere cronică, fibromialgie, ulcere și tensiune arterială, ca 
să numesc doar câţiva dintre demonii pe care i-am întâlnit 
la mine și la alţii. După ce Fred și-a hrănit demonul SIDA, 
toată acea energie care fusese blocată în teama lui de SIDA 
a devenit disponibilă. Nu mai este obsedat de frică, care era 
pentru el partea cea mai istovitoare a bolii. Energia prinsă în 
teama de SIDA este folosită acum în practica lui spirituală și 
în transmiterea compasiunii pentru toate ființele. 


CUM SĂ HRĂNEȘTI MESAJUL 
DE BOALĂ AL CORPULUI 


După cum am văzut în povestea lui Fred, hrănirea demonilor 
bolii poate avea rezultate remarcabile şi concrete. În mod 
convențional, s-ar considera că e inutil să vizualizăm entita- 
tea SIDA ca pe o ființă si să o hrănim până este satisfăcută. 
Fred a dovedit însă că este extrem de eficient. În mod normal, 
ne luptăm cu demonii bolilor. Imediat ce ne îmbolnăvim de 
gripă, ne gândim la apărare: vitamina C, medicamente pentru 
imunitate sau pentru răceală. Deși niciuna dintre aceste abor- 
dări nu este neapărat o idee rea, înțelegerea mesajului bolii, 
hrănirea ei și găsirea aliatului pot fi adaosuri importante la 
abordările medicale tradiţionale și complementare. Am 

putea aborda boala ca pe un mesaj din partea corpului si, 
apoi, in cinci pasi, i-am putea da voie sa ne vorbeasca. 


Dacă tratăm mereu simptomele, încercând să le facem sa 
dispară, și nu înțelegem niciodată ce încearcă să ne spună 
boala, am putea rata informaţii importante pe care corpul 
încearcă să ni le comunice. Creierul și sistemul imunitar co- 
munică în permanenţă unul cu celălalt, adesea pe aceeași 
cale, ceea ce ar putea explica motivul pentru care vizualizarea 
influențează sănătatea. Dacă te gândești bine, bolile care ne 
invadează corpul au și ele un fel de personalitate. Bacteriile și 
virusurile au fiecare trăsături și forme caracteristice ce pot fi 
văzute la microscop. Anumite tipuri de cancer sunt „agresive” 
și altele „lente”. 


În limba tibetană, un demon ce provoacă boală este nu- 
mit gonpo. Când ne îmbolnăvim, putem simți invazia acestui 
gonpo. Îmi amintesc că stăteam recent în pat, când aveam 
gripă, și simțeam efectiv cum virusul îmi invadează corpul. 
Pentru a „lua” o boală, aceasta trebuie să găsească în noi un 
mediu receptiv, ca o cheie care se potriveşte în încuietoare. 
Specialiștii din domeniul medical ar putea numi această încu- 
ietoare „sistem imunitar slăbit” sau „tendință genetică”. Frica 
de boală poate crea și ea o încuietoare prin care boala să se 
strecoare. Stresul, boala, o alimentaţie necorespunzătoare, 
predispoziția genetică și lipsa de mișcare creează și ele un 
mediu favorabil invaziei unui demon al bolii. 

Candace Pert, fost profesor în cercetare la Departamentul 
de fiziologie si biofizică de la Universitatea de Medicina din 
Georgetown si specialist in imunologie, a cercetat amanuntit 
legaturile dintre minte si corp. Ea a descoperit ca stabilirea 
conștientă a unei intentii sau crearea unei imagini poate afec- 
ta substanţa cenușie periapeductală, localizată între 


134 


Demonii bolii 


ventriculele celebrale' trei și patru, care este plină cu recep- 
tori pentru opioide” și centrul de control al durerii. După cum 
afirmă Pert: „Deși o marte parte din activitatea corpului are 
loc într-adevăr la nivel automat, inconștient, ceea ce face 
acest model atât de diferit este faptul că poate explica în ce fel 
este posibil ca mintea noastră conștientă să intre în această 
rețea și să joace un rol intenționat”. Ea nu este de părere ca 
mintea are putere asupra corpului, ci că mintea și corpul con- 
stituie o unitate; modelul care se potrivește acestei idei nu 
este acela al unui rege care își conduce supușii, ci acela al in- 
teligentei distribuite în mod democratic în tot corpul. Atât 
sistemul nervos central, cât și sistemul imunitar posedă ele- 
mente „senzoriale” - ambele sunt capabile să primească in- 
formaţii din mediu și din alte parti ale corpului -, și posedă, 
de asemenea, elemente „motorii”, care duc la un răspuns 
adecvat. 


Un exemplu poate fi găsit în sistemul digestiv, care este 
căptușit cu celule nervoase și alte celule ce conțin neuropep- 
tide și receptori. (Probabil din cauza aceasta avem „instincte” 
și indigestia ne afectează dispoziția.) Virusurile folosesc ace- 
iaşi receptori ca și neuropeptidele pentru a intra în celulă. 
Asa că, dacă receptorii ar fi ocupați de norepinefrină, să zi- 
cem, un transmitator despre care se crede că e secretat cand 
o persoană este fericită, atunci ar fi mai puţini receptori dis- 
ponibili pentru ca virusul să intre în celulă. 


Dacă luăm această dinamică și o aplicăm la practica noas- 
tră în cinci pași, am putea spune că, oferind nectar demonului 


* Ventricul cerebral - cavitate a encefalului, umplută cu lichid 
cefalorahidian. Acestea sunt numerotate de la 1 la 4, dar primul si al doilea 
sunt denumite mai curând ventricule laterale. (n.ed.) 

** Opioide - grupă de substanţe chimice heterogene naturale și sintetice 
înrudite cu morfina. (n.ed.) 

sau virusului, cream o varianta alternativa prin care el sa se 
hrănească; când virusul este hrănit prin practica în cinci pași, 
el nu mai are nevoie să se atașeze de un receptor celular și să 
intre în corp. Încă o dată, dacă ne gândim la boli ca la nişte 
„fiinţe” cu personalităţi și nevoi, le oferim o variantă alterna- 
tivă pentru ca nevoile să le fie satisfăcute. Entitatea bolii este 
redirectionata către o altă sursă de hrană și este satisfăcută, 
fiind aşadar distrasă de la a se hrăni din corp. Acest lucru are 
loc datorită inteligenței complexului corp-minte. 


În anii '80, Lydia Temoshok, psiholog la Universitatea 
California din San Francisco, a demonstrat că pacienţii bol- 
navi de cancer care și-au reprimat emoțiile, cum ar fi furia, au 
avut o rată a recuperării mult mai lentă decât cei care și-au 
exprimat mai prompt emoţiile. Temoshok a descoperit, de 
asemenea, că, la cei care și-au exprimat emoțiile, sistemele 
imunitare erau mai puternice și tumorile mai mici. 


Avem cu toții tumori canceroase care ne cresc în corp în 
orice moment, iar atunci când suntem sănătoși, avem cu toții 
celule ucigase naturale care tin sub control aceste tumori. 
Aceste celule ucigașe sunt controlate de peptidele din corp și 
din creier, al căror flux este legat de exprimarea emoţiilor. 
Dacă nu-ţi exprimi emoția, atunci e posibil ca peptidele nece- 
sare coordonării celulelor ucigașe, ce controlează prolifera- 
rea canceroasă, să nu fie secretate suficient de ușor pentru 
a-și face treaba. David Spiegel de la Universitatea Stanford a 
arătat că abilitatea de a exprima emoții ca mâhnirea și mânia 
poate influența semnificativ capacitatea de supravieţuire a 
pacienţilor bolnavi de cancer. 


Hrănindu-ne demonii, ne punem în mișcare energia într-un 
mod mai conștient decât am putea să o facem doar exprimân- 
du-ne emoţiile. Fragmentele de emoții blocate sau reținute 
sunt invitate să vorbească, fapt care le pune deliberat în 


136 


Demonii bolii 


mișcare. Dacă le dăm în mod conștient o formă semnalelor pe 
care le primim din corp, ca rezultat al durerii, bolii sau emoti- 
ilor, atunci celulele protectoare naturale vor circula mai ușor. 
Acest lucru înseamnă activarea aliatului în procesul de 
vindecare. 


Analizarea tuturor acestor lucruri ne ajută să explicăm 
modul în care procedeul hrănirii demonilor ar putea fi efici- 
ent în cazul bolii. Atunci când acești demoni sunt lăsaţi în in- 
conștient sau sunt reprimati, corpul nu poate să isi transmită 
mesajul, fapt care are drept rezultat tulburări și mai puterni- 
ce. Stresul constant duce la o cădere a sistemului imunitar. La 
început, mesajele corpului ar putea fi răceli mai frecvente, 
dar, dacă nu ne ocupăm de ea, această cădere poate duce la 
boli de inimă sau la alte boli grave asociate stresului. Hrănirea 
demonilor ne furnizează un instrument pentru a asculta de 
corpul nostru inteligent și a avea grijă de nevoile sale, înainte 
să ne trezim cu o boală ireversibilă. 


Hrănirea demonilor poate fi aplicată și în cazul durerii 
cronice. Deoarece se enerva foarte tare din cauza unor lu- 
cruri mărunte, Linda, o bucătăreasă în vârstă de 37 de ani, 
făcea terapie de doi ani. Linda provoca certuri cu oamenii, așa 
că își schimba adesea locul de muncă. A început să o doară 
spatele, dar a ignorat acest lucru. Apoi, când era într-o vacan- 
ta la plajă cu mama și fiica ei, durerea de spate i s-a agravat. 


După vacanța aceasta, terapeutul ei, care avea pregătire 
în procedeul în cinci pași, i-a propus să își hrănească demonii 
durerii, iar ea a fost de acord să încerce. Durerea din corpul 
Lindei era neagră, vâscoasă și rece. Demonul era o caracatita 
cu braţe multe care voia să îi aspire capul. Avea ochi roșii și 
nu voia să o privească. Identificându-se cu demonul, Linda a 
aflat că el dorea să se simtă relaxat și liber. A simţit că nu îi 
poate da acest lucru, pentru că dorea să păstreze pentru ea 

putina libertate pe care o avea. A putut însă să îi ofere compa- 
siune și iubire. Demonul a devenit mai prietenos și senzația de 
aspirare a încetat. Durerea s-a schimbat într-o furnicătură. 


Câteva zile mai târziu, durerea s-a întors, iar Linda și-a 
imaginat din nou demonul și i-a oferit iubirea ei; de data 
aceasta, a fost mai generoasă și, după alte câteva zile, durerea 
a dispărut. S-a hotărât să se ocupe și de problema lipsei de 
relaxare și recreere din viața ei, a început să participe la un 
curs de yoga și și-a planificat timp liber în natură. A făcut o 
prioritate din sănătatea ei, în loc să se extenueze. Când dure- 
rea de spate începea, asculta și își hrănea demonul. Accesele 
de furie au scăzut și a reușit să le sesizeze atunci când apă- 
reau, în loc să cedeze în fața lor. 


DEMONII MÂNCĂTORI DE CARNE Al BOLILOR 


Putem considera drept superstiție primitivă categoria pe 
care Machig o numește demoni mâncători de carne, dar gân- 
diti-va la anorexie, tuberculoză, lepră și cancer: nu sunt toate 
boli ce mănâncă din carne? Bineînţeles că nu sunt demoni 
mâncători de carne în sensul macabru al cuvântului, dar boli- 
le care consumă efectiv carnea pot fi resimtite ca demoni in- 
vadatori. Hrănirea demonilor acestor boli poate aduce lumină 
asupra factorilor și nevoilor care se află la baza bolilor, pe 
care tratamentul obișnuit le ratează complet. Hai să analizăm 
doi dintre acești „demoni mâncători de carne”. 


Demonii anorexiei 


Această tulburare de alimentaţie devine o adevărată epide- 
mie printre fetele de liceu și colegiu și afectează și din ce în ce 
mai multi băieţi. Anorexia începe cu diete urmate de excese 

alimentare si se amplifică apoi până la infometarea stricta, 
exercitii fizice excesive si folosirea laxativelor. In cazuri extre- 
me, care nu sunt neobisnuite, din pacate, corpul se mananca 
literalmente pe sine însuși, prima oară grăsimea, apoi mus- 
chii și în cele din urmă organele. Cea mai comună cauză a 
morții în anorexie este insuficiența cardiacă congestivă, ce 
apare atunci când inima este solicitată până când nu mai poate 
funcționa. 


Nu există statistici corecte pentru tulburările de alimen- 
tatie deoarece multor oameni le este rușine să vorbească des- 
pre ele, iar doctorii tratează adesea bolile asociate lor, fără să 
își dea seama că sunt cauzate de tulburări de alimentaţie. 
Știm că sunt în creștere si că există rapoarte despre fetițe de 
doar cinci ani cu tulburări de alimentaţie. Din punct de vede- 
re statistic, 20% dintre cei diagnosticati cu tulburări de ali- 
mentatie vor muri din cauza lor. Demonul anorexiei are de-a 
face cu controlul si perfectionismul, dar și cu presiunea cultu- 
rală pusă asupra fetelor de a fi excesiv de slabe. Anorexia apa- 
re la fete odată cu debutul pubertatii, ca un mod de a controla 
schimbările neplăcute din corpul aflat în dezvoltare. 


Jamie era cea mai mare dintre cei trei copii și a fost întot- 
deauna cea pe care mama ei se putea baza atunci când situaţia 
se înrăutăţea cu tatăl ei vitreg, așa cum se întâmpla adesea. 
Mama ei se bizuia atât de mult pe ea, încât Jamie simţea câteo- 
dată că ea e părintele, nu copilul. A început să tina dietă pe la 
11 ani, după ce tatăl vitreg a făcut un comentariu la adresa 
sânilor ei care începuseră să crească. Umilită de privirile pe 
care i le arunca acesta când a intrat la pubertate, i s-a făcut 
frică să devină femeie. Avea o voință puternică si a descoperit 
că dietele au succes. Asta i-a dat control asupra unui lucru, 
într-un mediu instabil și înfricoșător. 

Jamie a început să se infometeze. A slăbit din ce în ce mai 
mult până când, atunci când a ajuns la 42 de kilograme, 
mama ei a internat-o în spital. A încercat diferite metode pen- 
tru a se recupera, dar nu a funcționat nimic pe termen lung. 
Întotdeauna se întorcea la înfometare. Când avea 20 de ani și 
plecase de acasă pentru a merge la școală, a auzit despre 
practica hrănirii demonilor de la o prietenă, care i-a reco- 
mandat o prelegere pe care o tineam în California. A venit si 
s-a hotărât să ia parte la o tabără de reculegere. 


Cu o greutate de numai 45 de kilograme și la un pas dea 
renunța la scoala, Jamie avea toate semnele înfometării si 
anorexiei. Membrele ei erau numai piele si os, si pe ele cres- 
tea un puf fin, semn al anorexiei. Ochii îi erau strălucitori și 
sticlosi. Cu toate acestea, își adunase forțele pentru a se con- 
frunta cu demonul anorexiei. 


Demonul lui Jamie arăta ca vrăjitoarea din povestea cu 
Hansel si Gretel - slabă, furioasă și crudă. Vrăjitoarea se uita 
la Jamie cu o privire exigentă și poruncitoare. Când Jamie a 
devenit demonul, acesta i-a spus că nu trebuie să mănânce, 
spunând că vrea să o controleze. În loc să se simtă puternică, 
după cum se aștepta Jamie, s-a simțit nesigură. Vrăjitoarea a 
spus că vrea să deţină controlul, dar, după chestionare, a re- 
cunoscut că are nevoie de un sentiment de încurajare și 
siguranţă. 

Când Jamie a hrănit-o, vrăjitoarea a început să se rotun- 
jească, chipul ei zbârcit devenind neted, și a căpătat încet-încet 
un corp voluptuos si un par lung și ondulat, ca o zeiță greacă. 
Această zeiță era aliatul. I-a spus lui Jamie că o va ajuta să își 
accepte corpul și să renunţe la control, fiindcă asta îi va per- 
mite să se relaxeze. Avea să o ajute pe Jamie să nu mai încerce 
să fie perfectă. Jamie și-a dat seama după aceea că, atunci 
când mama sa se încurcase cu tatăl vitreg și lumea lor 

începuse să le scape de sub control, mâncarea era singurul 
lucru pe care îl putea controla. Dacă nu mânca, își proteja 
corpul să nu ajungă un obiect al dorinței pentru tatăl vitreg. 


Jamie a desenat o imagine a zeiţei și a început să facă în 
mod conștient ce dorea aliatul, în loc să fie mereu excesiv de 
responsabilă și controlată. A început să își dea seama că unele 
lucruri îi scăpau de sub control și că altele nu erau responsa- 
bilitatea ei. 


A început să danseze pentru a se distra și a petrecut mai 
mult timp în pădure si pe ţărmul oceanului, în apropiere de 
apartamentul ei din sudul Californiei. Aceste lucruri au rea- 
dus-o în corpul ei și au făcut-o fericită. Jamie a continuat să 
lucreze cu demonul anorexiei împreună cu un terapeut, lă- 
sându-și treptat în urmă dependenţa de perfecțiune și înce- 
pând să aibă încredere în corpul ei feminin și să se bucure de 
el. A crescut în greutate și, deși vrăjitoarea se întoarce uneori, 
Jamie știe acum cum să lucreze cu ea: nu se supune porunci- 
lor ei, o hrănește în schimb și îi cere ajutor aliatului. 


Demonii cancerului 


Cancerul este un demon care afectează mii de oameni. Sunt 
multe feluri de cancer și hrănirea acestui demon poate aduce 
o contribuţie foarte utilă în procesul de vindecare. Rose, spe- 
cialistă în domeniul medical, care îi sfătuia adesea pe alții în 
legătură cu sănătatea lor, a fost șocată când a fost ea însăși 
diagnosticată cu cancer la sân. A optat pentru chimioterapie 
și radioterapie și a început un program de tratament intensiv. 
Fără rezultat însă: cancerul se răspândea. Practicase și înain- 
te hrănirea demonilor, dar nu s-a gândit să o încerce până 
când nu și-a dat seama că chimioterapia nu are rezultate. 


141 


Tipuri de demoni 


Cand Rose si-a concentrat atentia asupra corpului si a 
sânului afectat, a găsit acolo o entitate lipicioasa, fierbinte si 
rosie. Când a invocat-o, a descoperit o tânără furioasă. A pus 
cele trei întrebări și a schimbat locurile. Fata era furioasă și, 
răspunzând la prima întrebare, a spus: „Vreau să te opresti si 
să mă asculti. De ce mă tot neglijezi? Idioată proastă, mă as- 
cunzi mereu. Am să pun eu mâna pe tine. Nu știi că sunt mai 
puternică decât tine?” 


Răspunzând la a doua întrebare despre adevărata ei nevo- 
ie, fata roșie a zis: „Nu te mai preface că nu s-a petrecut niciun 
abuz! Nu-mi place deloc cum mă ignori. Te urăsc!” 


Pe Rose a cuprins-o un val de rușine. Și-a amintit că, 
atunci cand era fetiță, a fost molestată de unchiul său, dar a 
crezut că „a depășit momentul” și nu a vrut să aducă vorba în 
familia ei, deoarece îi era rușine și simţea că fusese vina ei. 
Unchiul o amenintase că va zice că ea a fost cea care l-a sedus, 
dacă „spune”. S-a hotărât să uite, să nu spună nimănui și să 
reprime orice amintire. Când a apărut fata roșie, lucrurile au 
început să prindă contur. 


Fata roșie a continuat: „Am nevoie de un glas. Am nevoie 
să comunic. Nu vreau să fiu redusă la tăcere. N-am să fiu re- 
dusă la tăcere. Dacă mă mai reduci la tăcere, am să te fac să 
suferi”. 


Când a răspuns la a treia întrebare, referitoare la ce ar 
simți dacă ar fi ascultată, ea a spus: ,,M-as simți iubită”. 

Lui Rose i-a venit să vomite, nu doar din cauza efectelor 
secundare ale chimioterapiei prin care trecea, ci și din cauză 
că ştia că e adevărat. În acea seară, în timp ce realiza cei cinci 
pași, a hrănit-o pe fata roșie cu iubire și atenţie. A scos și un 
set de acuarele și culori și a pictat demonul. A fost înspăimân- 
tător, dar s-a simţit mai bine după ce a terminat. Să vadă 

imaginea în fata ei a ajutat-o să intre în contact cu demonul si 
să interacționeze cu el, fixându-i forma și vocea. Şi-a pictat și 
aliatul, figura zeiței Afrodita. 


Rose s-a hotărât să efectueze un procedeu în cinci pași și 
să creeze în fiecare zi câte o pictură, punându-le pe toate pe 
pereți. Și-a lăsat culorile la îndemână pentru a-i fi mai ușor, si 
a constatat că pictura era atât relaxantă, cât și clarificatoare. 
De-a lungul următoarelor câteva săptămâni, fata roșie a deve- 
nit din ce în ce mai putin supărată și tristă. În cele din urmă, a 
devenit un copil delicat și sensibil care purta o rochie roșie și 
tinea în brațe un iepuras de pluș, ca cel pe care îl avusese 
Rose când era copil. Rose şi-a pictat și aliaţii, care au apărut 
sub diverse forme. 


După câteva luni petrecute astfel, Rose a făcut o tomogra- 
fie şi i s-a spus despre cancer că era în remisiune completă. A 
lăsat câteva picturi ale demonului și aliatului pe perete, ca să 
își amintească, și a continuat să hrănească acest demon ori de 
câte ori apăreau temeri legate de remisiune. A continuat cu 
chimioterapia și radioterapia și a început psihoterapia pen- 
tru a lucra la problema abuzului. 


Analizând demonii bolii, ne putem da seama că hrănirea lor 
poate fi eficientă, în loc să luptăm împotriva lor. Chiar și în 
situații mai putin dramatice, atunci când simţi că te îmbolnă- 
vești de răceală sau gripă, de exemplu, încearcă sa hrănești 
acești demoni. Uneori boala va fi stopată dacă le dai proble- 
melor emoţionale care te înconjoară şansa să vorbească. În 
cazuri ca acestea este posibil să ai mai multi demoni cu care 
trebuie să lucrezi. 


Chiar dacă te hotărăști să lupti împotriva bolii cu remedii, 
soluţii tradiționale sau medicamente obișnuite, descoperirea 

nevoilor ce stau la baza demonului bolii poate stimula apari- 
tia unor noi intuitii. lar aliatul pe care îl găsești la al patrulea 
pas poate fi util în a-ţi oferi sprijin pe durata tratamentului. 

DEMONII FRICII 


Marturiseste-ti toate defectele ascunse! 
Apropie-te de ceea ce ti se pare dezgustător! 
Ajută pe cine crezi că nu poți ajuta! 
Oricărui lucru de care ești atașată, dă-i drumul! 
Du-te în locuri care te sperie, cum ar fi cimitirele! 
Fiintele conștiente sunt la fel de nelimitate ca cerul, 
Să ştii asta! 
- Dampa Sangye (1045-1117) către Machig Labdrân 


PENTRU MAJORITATEA celor dintre noi este un lucru obișnuit 
un anume fel de frică. Poate fi o fobie paralizantă, un sindrom 
de stres posttraumatic sau ceva mai puţin dramatic, dar ma- 
joritatea avem câțiva demoni ai fricii. Din punct de vedere 
statistic, unul din zece americani are frici iraționale specifice. 
Există multi demoni ai fricii care implică evitarea unor anu- 
mite situaţii sau obiecte: frica de vorbit în public, frica de în- 
tuneric, frica de câini (ori pisici sau păienjeni), frica de 
înălțime, frica de apă, frica de a zbura cu avionul, frica de a 
conduce pe autostradă, frica de contaminare, frica de aban- 
don, frica de moarte, frica de sărăcie, frica de viol, frica de 
cancer, frica de sânge sau injecții și frica de eșec, asta ca să 
numim doar câteva. Agorafobia, frica de spaţii deschise sau 
de orice spaţiu din care ar putea fi dificil de scăpat ori în care 

nu ar fi disponibil ajutorul, este o altă frică obișnuită care 
afectează mai mult de 3 milioane de americani. 


Toate aceste frici se bazează pe percepţia că „ni se întâm- 
plă” un eveniment extern, că ceva din exterior vine să ne facă 
rău sau să ne omoare, ceea ce ne indică faptul că aceștia sunt 
demoni exteriori. Dar factorul declanșator extern depinde de 
individ; atunci când un grup este expus la exact aceeași expe- 
rienta, este posibil ca o persoană din grup să reacționeze prin 
frică, în timp ce alte persoane să nu reacționeze la fel. Frica 
poate proveni din traume, poate fi „moștenită” de la un părin- 
te sau poate fi generată de o pierdere, dar adesea oamenii nu 
pot identifica sursa unei anumite frici. Chiar daca iti dai sea- 
ma că frica este iraţională și excesivă, e posibil să nu o poţi 
controla. 

[Evitarea situațiilor care provoacă frica poate interveni în 
ocupația voastră si in viata voastră socială. Frica poate să 
apară din senin si să vă „atace” dintr-odata. Din fericire, hra- 
nirea demonilor fricii poate fi foarte eficientă. Fricile dau 
naştere la evitare si trăiesc adesea în locuri întunecate si in- 
accesibile din interiorul nostru. Dându-le o formă, descope- 
rind nevoia de bază din spatele fricii si hranind acea nevoie, 
ne putem elibera de fobiile persistente si de anumite frici. 
Mai jos sunt două exemple de feluri diferite de frică si modu- 
rile în care oamenii au lucrat cu acești demoni. 


DEMONII FOBIILOR SOCIALE 


O categorie comună și paralizantă de frică este fobia socială, 
care afectează mai mult de 5 milioane de adulți americani. 
Fobia socială începe de obicei în copilărie și adolescenţă și 
presupune frica de a fi acuzat pe nedrept, judecat greșit și 
criticat. Aceasta poate duce la frica de a mânca sau bea în 

timp ce te priveste altcineva, frica de toaletele publice sau 
reticenta de a participa la situatii sociale. 


Douglas, un agent de bursa de 38 de ani, suferea din cau- 
za unui demon ce afecta mai multe generatii, un demon al 
lipsei de stima de sine si al fobiei sociale. Parintii sai, care fu- 
sesera ei insisi abuzati fizic si emotional, i-au transmis mai 
departe fiului propriile sentimente de respect de sine scazut. 
Douglas si-a compensat excesiv sentimentele de inferioritate 
și slăbiciune, generându-și sentimente de superioritate și 
aroganță care îl făceau să se simtă mai în siguranță. Mama lui 
suferea de depresie și, deoarece Douglas se simțea responsabil 
pentru fericirea ei, nu a vrut să îi împărtășească experiențele 
lui negative, de frică să n-o mâhnească. În consecinţă, el nu a 
învățat niciodată cum să facă fata emoțiilor negative. 


Pe Douglas îl afectează întâlnirea cu oameni noi, vorbitul 
în public si să se afle în spaţii închise cu alti oameni, fără nicio 
cale de scăpare. Încearcă să îşi ascundă frica şi anxietatea 
astfel încât ceilalți să nu știe prin ce trece, așa că acest lucru 
atrage după sine și rușinea. Atunci când demonul lui lovește, 
are atacuri de panică, suferă de imposibilitatea de a respira 
relaxat, transpiră abundent, își pierde vocea și are sentimen- 
tul intens că din moment în moment se va întâmpla un dezas- 
tru. Această fobie socială i-a afectat viata, făcându-l să isi 
dorească să evite situaţiile care îi declanșează respectivele 
simptome. A încercat să controleze toate situaţiile sociale 
pentru a evita să provoace un atac și a abuzat de droguri și 
alcool pentru a se relaxa în situaţii sociale. Ca rezultat al fobi- 
ei sale, Douglas a suferit teribil de furie și frustrare timp de 
foarte multi ani. 


Știe că o metodă sigură de a face fata fobiei sociale este să 
intre forțat în situaţii dificile și să învețe că, odată ce panica se 
domolește, totul este în ordine. Acest lucru îl ajută să vadă că 

nu era nimic de care sa ii fie frica de la bun inceput. Ca parte 
a efortului său de a lucra cu fobia socială, s-a hotărât sa re- 
nunte la serviciu si să vină voluntar la Tara Mandala, acolo 
unde se predă procedeul hrănirii demonilor. Deoarece sunt 
multe tabere de reculegere pentru grupuri, oamenii vin și 
pleacă des. Deși trebuia să întâlnească oameni noi în fiecare 
tabără, fapt ce știa că îl va obliga să facă fata fobiilor lui socia- 
le, știa, de asemenea, că se va afla într-un mediu care îi acordă 
sprijin. 

Sosirea la Tara Mandala i-a scos la iveală demonul la sca- 
ră mare, de vreme ce nu cunoștea pe nimeni acolo, și Douglas 
a început să sufere de anxietate extremă. Dar, în loc să apele- 
ze la alcool pentru a face fata, și-a găsit imediat un partener și 
a fost îndrumat în hrănirea demonilor. Hrănirea demonilor 
l-a ajutat să își „întâlnească” frica într-un mediu sigur, ceea ce 
i-a dat un plus de curaj pentru a înfrunta situaţii sociale și 
mai dificile. După ce a hrănit un demon legat de o anumită 
persoană, a reușit să stea de vorbă cu persoana respectivă 
despre temerile sale, atunci când acestea au apărut. De ase- 
menea, aliatul său îl sprijină în aceste confruntări directe și 
faptul că și-l imaginează lângă el îl ajută pe Douglas să se sim- 
tă mai putin singur. Știe că va dura ceva să schimbe complet 
aceste anxietati adânc înrădăcinate, dar între timp este des- 
tul de fericit că abordează cu regularitate respectivele situa- 
tii, fără droguri sau alcool, și că situaţia lui se îmbunătățește 
treptat. Acum câţiva ani, ar fi fost exclus să se confrunte cu 
aceste frici; dar, folosind practica în cinci pași, s-a antrenat să 
isi întâlnească direct frica. 

Miriam suferă de frică de moarte si de pierderea cuiva drag. 
Are trei copii, este rabin practicant și lucrează în calitate de 
capelan în diferite spitale. Tatăl ei a fost alcoolic și s-a luptat 
cu depresia. A încercat să le arate copiilor lui că îi iubește, dar 
era adesea furios și plin de gânduri negre. Și tatăl lui fusese 
alcoolic si isi bătuse copiii. Mama lui era, pare-se, destul de 
distantă și nu le arăta afecţiune fiilor ei. 


Bineînţeles că Miriam este foarte conştientă de tragediile 
ei a murit la vârsta de 13 ani, ea a preluat de la părinţi o frică 
aproape patologică de a pierde un copil, frică legată de teme- 
rile colective ale evreilor fata de pierdere și moarte. Frica ei 
principală este să nu îi moară copiii. 


Când a început procedeul hrănirii acestui demon, Miriam 
a localizat senzaţia de frică în centrul inimii. Era un sentiment 
care includea o tensiune teribilă și era aprins, portocaliu, acut 
și neîncetat. La al doilea pas, ea și-a imaginat sentimentul ca 
fiind o figură enormă de nazist zburlit, purtând sapca unui 
ofițer SS. Era tepos și avea un corp de un portocaliu aprins. 
Avea multe brațe și toate țineau arme de foc sau de alt tip. 
Chipul îi era furios, cu ochi intunecati, patrunzatori și sageta- 
tori. Părea să fie nebun și complet irațional. Voia să îi mănân- 
ce si să îi distrugă toți copiii. Dar când l-a întrebat ce sta în 
spatele acestei dorinţe, a descoperit, spre mirarea ei, că avea 
nevoie de siguranță, un cămin și părinți. Atunci s-ar fi simțit 
în siguranță și ocrotit. 

După ce a primit această informaţie, Miriam și-a transfor- 
mat corpul într-un nectar din siguranţă și protecție, gros, dul- 
ce si lăptos. L-a turnat pe tot peste demon, îmbăindu-l de mai 
multe ori. Demonul s-a făcut din ce în ce mai mic. În cele din 

urmă, s-a transformat într-un copil, apoi într-un bebeluș gol, 
neajutorat, delicat, roz şi dolofan. Încet-încet s-a făcut şi mai 
mic, dizolvându-se până la urmă într-o lumină aurie pură. 

Când Miriam l-a invitat pe aliat să apară, acesta a venit 
sub forma unei figuri angelice înaripate. A știut într-un fel că 
aceasta era Shekina, aspectul feminin al lui Dumnezeu în iu- 
daism, „suflarea lui Dumnezeu”. Era cam de mărimea lui 
Miriam, cu păr lung, închis la culoare și ondulat. Avea ochi 
pătrunzători și plini de iubire, piele albă, aripi uriașe, albe și 
fosforescente, ca ale unui fluture, și veșminte albe. A promis 
să stea mereu lângă Miriam, să nu o lase singură niciodată și 
s-o protejeze, dându-i tărie, înțelepciune și puterea de a se 
descurca. A făgăduit că va fi mereu acolo și pentru copiii lui 
Miriam, oferindu-le protecție și curaj. 


Câteodată, temerile de a pierde pe cineva sunt mai degrabă 
legate de viitor, nu de ceva cu care ne confruntăm în momen- 
tul prezentului; ne lansăm într-un scenariu imaginar care 
probabil nu se va întâmpla și ne speriem de un potenţial eve- 
niment, cu câţiva ani mai devreme. Mama Danei, Georgia, la 
fel ca şi mama ei, este o femeie foarte inteligentă, plină de 
viata si de succes. Si Dana este profesor cu un doctorat în is- 
torie, mamă a doi copii și foarte activă în comunitatea ei. Se 
teme însă exagerat de îmbătrânire. Georgia, mama Danei, 
avea putin peste 70 de ani când a început să „uite”. Acum, 
când se apropie de 80 de ani, a fost diagnosticată cu Alzheimer. 
Se chinuie când vine vorba de conversații, nu poate să își 
amintească ce a citit și a suferit diferite modificări de perso- 
nalitate. Dana, care locuiește la peste 3.000 de kilometri de 
mama ei, o vizitează de câteva ori pe an. Nu se teme numai de 
schimbările pe care le observă la mama ei; se teme și de ceea 
ce îi prevestesc acestea. 

Dana s-a hotărât să lucreze la această frică de îmbătrâni- 
re și de Alzheimer și a găsit-o în adâncul stomacului. O simțea 
ca pe o bilă grea de bowling, făcută din gheață. Emitea o lumi- 
nă rece, cu toate că era moartă. Aproape că i-a venit să vomi- 
te. Când Dana a personificat demonul, acesta a devenit un 
bărbat uriaș, de aproape 2,5 metri. Era de un albastru-deschis, 
rece și foarte tampit. Avea ochii incetosati și un corp mătăhălos 
și greu. Arăta ca prostul satului, era singur și trist. Se mișca 
greoi, fără niciun scop. 

Devenind demonul, Dana s-a privit pe sine însăși cu ne- 
dumerire. Demonul voia să se simtă normal. Avea nevoie de 
companie și de iubire și, dacă le primea, ar fi simţit si el căldu- 
ră si afecțiune pentru ceilalți. 

Când Dana a încercat să îl hrănească, i-a fost greu, dar a 
perseverat. Demonul voia să fie învăluit într-o eșarfă albă de 
iubire, așa că a făcut acest lucru și l-a hrănit apoi cu un nectar 
gros din iubire și căldură. Și-a ridicat capul și a băut încet. 
Usor-usor, demonul s-a micșorat, învăluit încă în esarfa albă 
și călduroasă. În cele din urmă, s-a metamorfozat într-o tână- 
ra, apoi într-un câmp de margarete. A apărut o fetiță, topaind 
fericită și culegând un buchet de flori. Dana a întrebat dacă ea 
este aliatul și aceasta a răspuns că nu. A apărut apoi o pasăre 
mare și albă. Acesta era aliatul ei. Pasărea a promis să o ajute 
pe Dana cu mama ei, linistind-o si reamintindu-i că vom muri 
cu toţii si că totul va fi bine. I s-a părut de mare ajutor sa își 
hrănească demonul, și nu se mai teme de îmbătrânire. 

DEMONII SINDROMULUI DE STRES 
POSTTRAUMATIC 


La sfârșitul anului 1999 participam la o tabără de reculegere 
de o lună în Bhutan și, din cauza unei obligaţii anterioare, 
trebuia să plec imediat după aceea, în timp ce restul grupului 
avea să călătorească în continuare pentru câteva zile. Regatul 
Bhutan din Himalaya are un singur drum principal de la est la 
vest, iar acesta este îngrozitor de șerpuit, cu stânci de o parte 
și un versant abrupt de cealaltă. Am plecat spre aeroport din 
estul Bhutanului la 4:30 dimineaţa, cu un ghid și un șofer. Era 
aproape imposibil să facem călătoria într-o singură zi și apoi, 
când am tras pe dreapta, ghidul mi-a spus că șoferul nu dor- 
mise, stătuse treaz toată noaptea cu oamenii locului, sărbăto- 
rind încheierea taberei noastre. După aproximativ o oră, 
șoferul a oprit ca să se spele pe fata, la o cascadă de munte. 
M-am uitat la el și mi-am dat seama că era epuizat. 


La scurt timp după aceea, luam încă un viraj strâns, când 
am observat că nu mergeam drept pe drum. Ne îndreptam 
direct spre marginea stâncoasă. Am aruncat o privire spre 
șofer și am văzut că adormise. Am strigat, dar era prea târziu. 
Eram deja în aer. Jeepul s-a rostogolit pe un terasament abrupt 
și împădurit, săltând din când în când și lovind copacii. 
Impactul a fost incredibil, accentuat de bufnituri îngrozitoare 
și de sunetul sticlei sparte. 

Când jeepul s-a oprit în sfârșit, totul era întunecat și nu 
intelegeam unde suntem. Mi-am dat seama după aceea că ne 
răsturnaserăm. Am încercat să îmi mișc membrele și am des- 
coperit că nu sunt rănită grav. Am găsit ușa, am ieșit și i-am 
ajutat pe şofer si pe ghidul care mă însoțea. Aveau tăieturi 
adânci și ghidul avea un umăr dislocat, dar am putut să ne 
târâm pe terasament până la drum. De acolo am fost luaţi 

până la urmă de cei din grupul nostru, duși la un spital aflat la 
patru ore distanță și consultaţi, după care ni s-a dat drumul. 
După această experiență traumatizantă, de câte ori mă aflu 
pe drumuri cu serpentine și cu pante abrupte, simt că îmi 
vine greață, strâng mânerele ușilor, mă uit numai în podea și, 
de câteva ori, chiar a trebuit să cobor din mașină și să merg 
pe jos. 

Am tot hrănit acest demon al fricii și treptat mă vindec. 
Când lucrez cu el, demonul îmbracă forme diferite, așa că 
merg înainte cu indiferent ce apare. Odată a apărut o figură 
masculină înaltă, neagră, acoperită cu ţepi si cu dinţi ascuțiți. 
Avea nevoie să îl ascult; avea nevoie să se simtă auzit și să mă 
controleze. Dacă putea să se facă auzit, se simţea puternic, 
așa că l-am hrănit cu putere. Când a fost hrănit până la satis- 
factia deplină, s-a dizolvat într-o băltoacă de apă neagră, cu 
reflexii, iar eu m-am odihnit în spaţiul rămas. 


Un demon al sindromului de stres posttraumatic este un fel 
de demon distinct al fricii, creat în urma unei experiențe trau- 
matice sau a unei serii de experienţe. Sindromul de stres 
posttraumatic (SSPT) afectează 5,2 milioane de americani 
adulți și aproape o treime dintre veteranii de război. Numărul 
de oameni cu SSPT crește odată cu avântul recent al teroris- 
mului și al războiului și odată cu caracteristicile vremii neo- 
bișnuite care provoacă evenimente îngrozitoare, precum 
uraganele și tsunami-urile. 


Simptomele sindromului de stres posttraumatic diferă 
de la individ la individ. Unele simptome includ cosmaruri, 
retrăirea repetată a incidentului traumatic, amintiri ale eve- 
nimentului sau evenimentelor traumatizante, insensibilitate 
emoțională, spaimă din orice, iritabilitate, agresivitate, apatie, 
sentimente de vină intensă, dureri de cap, probleme 

gastro-intestinale, slabiciune a sistemului imunitar, ameteala 
si insomnie. SSPT este o boală epuizanta care poate afecta 
capacitatea unei persoane de a avea o relație cu oamenii de 
care era apropiată. 


Rebecca, o profesoară de yoga de 45 de ani din Austria, se 
afla în vacanţă pe insula Sri Lanka, în decembrie 2004, atunci 
când a lovit tsunami-ul. Ea si soțul ei stăteau în acea diminea- 
ta pe plajă, cand apa s-a retras de la țărm. Un pescar din apro- 
piere le-a strigat să fugă. Au alergat la hotelul lor de pe plajă, 
dar apa era chiar în spatele lor și o motocicletă le bloca ușa 
camerei. Rebecca a reușit să intre într-o cameră alăturată, dar 
aceasta a început să se umple de apă învolburată. Soţul ei in- 
trase în camera lor și a reușit să se târască afară pe fereastra 
din spate, pe un deal din apropiere. În ultimul minut, cu apa 
până la mijloc, Rebecca a reușit și ea să iasă pe fereastră și i 
s-a alăturat soțului ei pe deal. Au alergat spre un teren mai 
înalt și au privit cu groază cum oamenii, casele, mașinile și 
motocicletele erau luate de ape. 


Întreaga zonă era devastată. Oamenii pe care îi cunoscu- 
seră erau morți sau pierduseră membri ai familiei. După ce au 
stat un timp să ajute la curăţenie, s-au întors acasă în Austria, 
dar stresul posttraumatic i-a urmărit pe amândoi. Rebecca 
studiase deja cu mine, înainte să lovească tsunami-ul, și cam 
la un an după aceea a venit la o tabără de pregătire Kapala, în 
Elveţia, copleșită încă de traumă. 


Când s-a hotărât să lucreze la demonul sindromului de 
stres posttraumatic, a simțit demonul fricii de tsunami ca pe 
o tensiune puternică în tot corpul. Avea impresia că e prinsă 
în capcană. A găsit miezul acelei senzaţii în inimă si a mai 
găsit ceva din ea și într-o durere din dreptul mijlocului. Era 
neagră, rece și alunecoasă. 

Demonul care a apărut în fața ei era un uriaș negru-cenușiu 
și solzos. Avea mâini enorme, brațe extrem de lungi și picioa- 
re deformate. Era foarte agresiv, greu și grosolan. Ochii lui 
erau atât mânioși, cât și tristi. Demonul avea nevoie de tan- 
drete, să fie mângâiat și dezmierdat. Inima lui avea nevoie 
să-i fie insuflată o respiraţie caldă pentru a-l face să se simtă 
în siguranță; Rebecca i-a oferit un nectar făcut din siguranță 
plină de tandrete. După ce a fost hrănit, s-a transformat într-un 
urs adormit, cu blană moale și aurie. Când Rebecca l-a între- 
bat dacă el este aliatul ei, el nu se trezise încă, așa că ea s-a 
odihnit în pace la al cincilea pas. 


Deoarece frica ei era atât de puternică, a repetat procedeul. 
Data următoare, demonul sindromului de stres posttrauma- 
tic a apărut ca un cavaler în armură, cu ochi negri și unghii 
ascuţite. După ce a fost hrănit, armura lui a căzut la pământ și 
a apărut o mică balerină. I-a oferit Rebeccăi insufletire și agi- 
litatea minţii și a corpului. Desi demonul tsunami-ului încă se 
mai ridică, Rebecca are acum această metodă cu care să lu- 
creze. Face acest lucru regulat și întotdeauna îi dă o stare de 
liniște. Treptat, valurile de frică au venit din ce în ce mai rar. 


Maura nu numai că suferă ea însăși de sindromul de stres 
posttraumatic, dar, ca asistent social, vede această tulburare 
și la clienţii săi. Locuiește singură într-o casă pe un „teren 
înalt” din New Orleans. Deoarece a trecut prin uraganul 
Katrina, se teme, pornind de la acest uragan, că natura este 
acum scăpată de sub control. Deși face planuri și se pregăteș- 
te pentru dezastre naturale, are convingerea profundă că tot 
ceea ce iubește va fi până la urmă distrus. S-ar putea întâmpla 
la vară sau în vara următoare, dar se va întâmpla. 


‘Multi oameni din New Orleans trăiesc cu sindromul de 
stres posttraumatic de când a lovit uraganul Katrina și 

împărtășesc o groază comună pentru următorul Mare Uragan. 
La muncă, Maura ascultă poveștile supravietuitorilor și aude 
despre temerile și pierderile cauzate de Katrina, despre griji- 
le pe care oamenii și le fac cu privire la alte uragane, așa că ea 
retrăiește mereu trauma. 


Când Maura a lucrat la sindromul ei de stres posttraumatic, 
demonul fricii se afla în umeri, pe partea de sus a pieptului și 
în braţe. Îi străbătea jumătatea de sus a trunchiului, partea pe 
care o folosește să muncească și să înoate (departe de peri- 
col!). ÎI simţea umed si de culoare negru-albăstruie. Demonul 
care a apărut ca răspuns la cercetarea Maurei era un uriaș 
care stătea în picioare în fața ei, mare, ud, albastru negricios. 
Pe tot corpul lui erau valuri albe. Era mai înalt și mai lat decât 
Maura. Era sălbatic, cu picioare și brațe lungi care devastau 
tot, aruncând valuri de apă în toate direcţiile, când dădea din 
membre. Se mișca mereu și era atât de mare și de greu, încât 
dansul său stângaci ar fi putut s-o distrugă pe ea și totul în jur. 


Demonul era mânios și speriat. Voia s-o omoare pe ea și 
tot ce iubea ea. Voia să prefacă New Orleans-ul în moloz. Voia 
să atace coasta golfului și să șteargă de acolo urmele omeni- 
rii. Avea nevoie să fie respectat. Dacă ar primi ce ar avea ne- 
voie, s-ar simţi calm. 

Hrănirea acestui demon a fost dificilă, pentru că Maura se 
temea nespus de el! Cu toate acestea, s-a hotărât că trebuie să 
aibă încredere în procedeu, deoarece nu functionase niciuna 
dintre celelalte metode de a-i face față. A încercat diferite me- 
tode de a întruchipa respectul şi calmul. În cele din urmă, a 
devenit un nectar alb și gros și a curs ca o ploaie peste demon. 
L-a hrănit pe gură. Demonul era hămesit și cu mare greutate 
s-a micşorat și s-a făcut mai slab, dar în cele din urmă s-a topit. 

Când Maura l-a invitat pe aliat să apară, o pasăre mică și 
maronie s-a ridicat de la pământ, de pe locul unde se topise 

demonul. Era o pasăre puternică si inteleapta. A spus că o va 
ajuta pe Maura dându-i înțelepciune și o va proteja ajutând-o 
să știe ce are de făcut. A făgăduit că Maura și familia ei vor 
supravieţui, indiferent ce schimbări vor veni. Când Maura 
vorbește acum cu clienţii ei stresaţi, își amintește de aceasta 
pasăre și de calmul pe care l-a simţit după ce și-a hrănit frica. 
Descoperă că nu se mai lasă prinsă de frică, iar acum, că e mai 
împăcată cu ea însăși, poate fi o resursă mult mai valoroasă 
pentru comunitatea ei. 


Unul dintre cei mai obișnuiți demoni ai sindromului de stres 
posttraumatic se găsește la veteranii de război. Leo este un 
veteran pe care Administraţia Veteranilor l-a evaluat ca având 
un handicap psihologic de 100 %. S-a înscris în Corpul de 
Marină al SUA la vârsta de 20 de ani și a luptat |n infanterie în 
1968 si 1969. 


Leo s-a întors acasă, a fost lăsat la vatră în următoarele 
trei zile și, în două luni, s-a întors la colegiu. A început un chin 
de 17 ani din cauza sindromului de stres posttraumatic, care 
a fost amplificat în 1977 de un accident de mașină ce l-a lăsat 
inconștient timp de opt zile. În 1985 a început să participe la 
întâlniri regulate ale veteranilor din Vietnam, la un centru de 
sprijin al veteranilor, în Boston, pentru a-și trata acest sin- 
drom. A făcut apoi psihoterapie în particular, timp de trei ani. 
Aceste tratamente păreau să îl ajute, dar simptomele sindro- 
mului de stres posttraumatic au persistat, așa că a luat câteva 
medicamente pentru a le ţine sub control. Leo s-a hotărât să 
participe la o tabără de pregătire elementară în Kapala, la 
Tara Mandala. Era reticent, dar s-a hotărât să încerce, deoare- 
ce i-o recomandase consilierul său. 


Demonul care s-a ridicat în cazul lui Leo era un demon al 
furiei, care a apărut sub forma unei cobre verzi. Era gata să 

atace si l-a privit pe Leo cu ochi reci si vicleni. Cobra voia pro- 
tectie si avea nevoie să se simtă în siguranță. După ce acest 
demon a fost hrănit cu un nectar din siguranţă, aliatul a apă- 
rut sub forma unei femei cu o cobră verde în poală, dar la un 
moment dat cobra a dispărut. Aliatul s-a oferit să ajute, linis- 
tindu-l pe Leo și dându-i încredere în el, și a făgăduit să-i fie 
tot timpul alături. 

La sfârșitul celui de-al cincilea pas, Leo s-a simţit odihnit 
și calm. Și-a dat seama că nu avusese încredere niciodată în 
latura lui feminină si că simtise întotdeauna că trebuie să fie 
macho. Tatăl lui fusese pușcaș marin și, în copilărie, se punea 
mare accent pe valorile militare. A fost foarte important pen- 
tru Leo să își recunoască latura feminină, ca un aliat în vinde- 
carea sindromului de stres posttraumatic, și simte că acest 
lucru îl ajută să fie o persoană completă și mai puţin temătoare. 
Sub îndrumarea medicului său, Leo nu mai ia niciun medica- 
ment si a avut mai puţine simptome ale sindromului de stres 
posttraumatic de când a început să își hrănească demonii; 
dacă aceștia se ivesc, el folosește cei cinci pași pentru a-i 
alunga. 


DEMONUL PANICII 


Frica se poate ivi și în situaţii de viata mai putin dramatice. 
Inga, o femeie din Norvegia, a venit într-o tabără de reculege- 
re în timp ce trecea prin procesul de obţinere a permisului de 
rezidență permanentă. Tocmai aflase că erau aspre condiţiile 
pentru obținerea rezidentei legale în Statele Unite. Era mul- 
tumita de viata ei in California și se îngrijora că va trebui sa 
plece. Frica de a completa cererea era atât de mare, încât îi 
era greu să finalizeze documentaţia. Panica exploda în ea și o 

împiedica să răspundă la întrebări. În timp ce efectua practi- 
ca în cinci pași, Inga a localizat acest demon al fricii în piept, 
de unde se întindea, prin gât, până în ochi, și a început să 
plângă. 

Demonul i-a apărut ca un vid de neînțeles, cu ochi albi. 
Era întruchiparea serviciului de imigrări: o fantomă albă, 
masculină, rece și lipsită de emoţii. Când a fost chestionat, 
demonul i-a spus Ingăi că vrea ca ea să recunoască puterea pe 
care o avea asupra ei. Dar ceea ce avea nevoie era ca ea să 
candideze pentru permisul de rezidență fără să facă o dramă 
din asta. Dacă ea ar face acest lucru, el s-ar simţi calm și liniștit. 


După ce a fost hrănit, demonul s-a preschimbat în cele 
din urmă într-o coală de hârtie acoperită de scris. Scrisul s-a 
estompat treptat, până când coala de hârtie a rămas goală. 
Aliatul Ingăi, o figură a unui Buddha vesel și înțelept, a apărut 
și a început să râdă la coala de hârtie. A făgăduit să o ajute pe 
Inga să se relaxeze în legătură cu permisul de rezidență și să 
îi dea răbdarea de a completa documentaţia. După numai o 
sesiune în cinci pași, Inga a putut să își completeze cu ușurin- 
ta cererea pentru permisul de rezidenţă. 


Cazul Ingăi constituie un exemplu bun pentru cum să lu- 
crăm la hrănirea unui demon determinat de o anumită situa- 
tie stresantă, de o frică izolată. E important să facem această 
distincție, deoarece frica se ivește adesea ca reacţie la un anu- 
mit eveniment, pe când o fobie reprezintă un demon interior 
ușor de stârnit, care se poate atașa de mai multe frici. Hrănirea 
demonilor fricii poate avea un impact imediat, așa cum a avut 
în cazul Ingăi, sau poate fi nevoie de o serie de hrăniri în cinci 
pași, dar în orice caz, această practică este un instrument 
foarte util atunci când lucrăm cu frica. 

Practica tradițională Chd este menită să scoată la iveală frica 
ascunsă si să o întâmpine cu acceptare, înfruntând direct ex- 
perientele neplăcute sau înfricoșătoare, pentru a înţelege că 
izvorul tuturor zeilor și demonilor este propria noastră min- 
te. Îndemnată de înțeleptul indian Dampa Sangye „să meargă 
în locuri care o sperie”, Machig a întreprins un pelerinaj la 
108 astfel de locuri și de fiecare dată a înfruntat și a hrănit 
diferitii demoni starniti în locul respectiv. Hrănindu-i cu sinele 
nostru pe zei și demoni, adică speranțele și temerile, sacrificăm 
acea parte din noi care ne generează temerile, eliberându-ne 
pentru a trăi libertatea într-un mod cu totul nou. 

Din clipa în care am auzit prima poveste de dragoste 
Am început să te caut, neștiind 
Cât de nechibzuit eram. 
Îndrăgostiții nu se întâlnesc pe undeva. 
Ei sunt dintotdeauna unul în celălalt. 
- Rumi (1207-1273) 


RELAȚIILE SUNT o zonă în care demonii adormiti se trezesc 
si își fac de cap. S-ar putea să-ți închipui că ai terminat cu un 
anumit demon și să începi o relaţie de dragoste, numai ca el 
să se întoarcă și să facă dezastru. Atunci când ne îndrăgostim, 
ne dăm jos o parte din armură, ne deschidem inima și suntem 
mai vulnerabili, încurajând demonii să iasă la suprafaţă. 
Dragostea necesită vulnerabilitate, iar aceasta ameninţă egoul, 
așa că demonii se ridică pentru a-l proteja; gelozia, nesigu- 
ranta, controlul, frica si codependenta pot apărea toate. 

A avea o relație de dragoste sau a trăi alături de alți oa- 
meni se poate dovedi foarte util pentru a vedea acele aspecte 
ale noastre pe care altfel nu le-am observa. lată în ce termeni 
a vorbit despre asta psihanalista jungiană Marie-Louise von 
Franz: „Dacă am trăi singuri, ar fi imposibil să ne vedem 

umbra, deoarece nu ar fi nimeni să ne spună cum arătăm din 
afară. E nevoie de un observator”. 


Am discutat despre modul în care demonii bolilor caută 
receptori disponibili în corpul nostru. În mod similar, demo- 
nii relațiilor sunt si ei atrași de anumiţi receptori emotionali. 
Găsim inconștient o legătură cu persoana pe care o alegem ca 
iubit /iubită și avem capacitatea neîntrecută de a ne găsi iu- 
biți cu demoni complementari cu ai noștri, ca și cum am găsi 
cheia potrivită pentru o încuietoare. În loc de „ne-am îndră- 
gostit” am putea spune la fel de bine că „ne-am legat demo- 
nii”. Poti descoperi multe despre demonii exteriori dacă 
analizezi pe cine alegi ca pereche și problemele care se ivesc 
cu acea persoană. Nu vedem nicăieri mai clar proiecţiile de- 
monilor și zeilor noștri. De obicei, când ne îndrăgostim, ve- 
dem mai întâi zeii, dezvoltăm dorinţe, gânduri obsesive sau 
fantezii romantice. Mai târziu, apar si demonii. 


În dragoste, demonii care ies la suprafață pot fi teama de 
dependență sau teama de a fi sufocat. Aceste temeri pot re- 
flecta răni mai vechi. Dacă am fost denigrati sau abuzati, s-ar 
putea să ne trezim „îndrăgostiți” de cineva care este lipsit de 
respect. Dacă am fost abandonați, alegem un crai. Atâta timp 
cât nu scoatem la lumină acești zei și demoni, ei vor continua 
să apară la partenerii noștri. 

Carl și Kit păreau un cuplu perfect; apoi demonii lor și-au 
inclestat coarnele. S-au întâlnit la nunta unui prieten. Carl 
avea 35 de ani și era avocat, iar Kit avea 28 de ani și făcea 
studii postuniversitare în domeniul afacerilor. Kit provenea 
dintr-o familie în care lucrurile erau adesea haotice, așa că își 
dorea mult stabilitate. Mama lui Carl îl abandonase când avea 
12 ani, lăsându-l să fie crescut de tată și mama vitregă. La în- 
ceput, Carl părea să fie puternic și protector, așa că Kit s-a 
simţit în siguranţă și iubită, exact ce își dorise dintotdeauna. 

După șase luni, protecţia lui Carl i s-a părut mai mult con- 
trol. Nu voia ca ea să se întâlnească cu prietenii ei sau să 
meargă la clubul de lectură. Kit se simțea sufocată și tânjea 
după libertate, iar Carl avea propriii lui zei-demoni bazati pe 
istoria familială. La gândul că o va pierde pe Kit, era asaltat de 
temeri iraționale legate de abandon. Când Kit a dorit mai 
multă independență, demonul abandonului a ieșit la suprafa- 
ta si el a vrut s-o controleze si mai mult, ceea ce nu a făcut 
decât sa atate dorinţa ei de a scăpa. 


Atunci când un cuplu lucrează împreună la un zeu-demon, 
proiecţiile pot fi detașate de partener și pot fi văzute drept 
ceea ce sunt. Kit și Carl au început să facă terapie de cuplu cu 
un terapeut familiarizat cu lucrul cu demonii. Au discutat 
despre problemele lor într-o sesiune comună, după care tera- 
peutul s-a întâlnit cu fiecare, separat, călăuzindu-i prin cei 
cinci pași cu demonii și zeii lor. Carl și Kit își împărtășeau 
unul altuia cele învățate, astfel că, treptat, și-au dat seama că 
demonii lor s-au împletit unii cu ceilalţi. Infruntandu-si de- 
monii, au putut să înlăture presiunea existentă în relaţia lor; 
Carl s-a relaxat treptat și Kit s-a simţit mai liberă. Au învăţat 
cum isi pot folosi aliaţii, au început să își dea seama repede 
când se ivesc demonii lor şi au învăţat să îi hrănească. Încetul 
cu încetul, a apărut o intimitate relaxată și sinceră în relația 
lor. 


DEMONI CARE BLOCHEAZĂ RELAȚIILE 


Dacă avem dificultăți în găsirea și păstrarea relaţiilor, acesta 
este un semn sigur că trebuie să găsim demonii care actio- 
nează. De exemplu, s-ar putea ca o femeie să spună că vrea să 
se căsătorească și să aibă copii, dar s-ar putea să aibă un 

demon care se teme de pierderea independentei, ceea ce 0 va 
face să aleagă numai bărbați cu demoni legati de 
angajament. 


Connie avea o carieră de succes ca administrator al unor 
programe pentru zonele sălbatice. Când a împlinit 30 de ani, 
a început să tânjească atât de tare după un partener și copii, 
încât a creat din această dorință un zeu-demon. Îşi dorea 
foarte tare să se căsătorească și era convinsă că nu va întâlni 
pe nimeni. Dar mama lui Connie renuntase la carieră pentru 
a avea copii și le purtase mereu pică pentru că aceștia o tinu- 
seră acasă. Inconștient, Connie se temea că va ajunge exact ca 
mama ei, asa că se tot trezea cu parteneri care fugeau imediat 
la ideea unei intimitati pe termen lung. 


În cele din urmă, și-a dat seama că ea ar putea fi de vină 
pentru incapacitatea de a găsi o relație plină de devotament. 
Apoi s-a hotărât să încerce să își hrănească demonii. După ce 
și-a hrănit zeul-demon al dorinţei și temerii folosind practica 
în cinci pași, acesta s-a transformat într-o căprioară mică, 
care s-a oferit să îi reamintească de latura ei sensibilă și vul- 
nerabilă. Și-a dat seama că această căprioară reprezenta po- 
sibilitatea ca ea să își păstreze forța, permitandu-si totodată 
vulnerabilitatea și apropierea care vin odată cu o relație. 
După ce și-a întâlnit aliatul, a găsit statueta unei căprioare și 
a păstrat-o pe biroul ei pentru a-și reaminti ce aflase. 

În prezent, Connie a devenit mai deschisă față de bărbaţii 
care sunt disponibili din punct de vedere emoţional, lăsându-și 
în urmă înclinația de a se îndrăgosti de bărbaţi indisponibili 
sau căsătoriți. A întâlnit recent un bărbat care caută o relaţie 
de durată și îi împărtășește dragostea pentru zonele sălbati- 
ce. Acum e pe cale de a crea o relație promițătoare, iar teama 
lui Connie că va ajunge ca mama ei nu s-a mai ivit. 

O variatiune pe această temă o reprezintă demonul de a 
dărui prea multă „dragoste” unui iubit pe care nu te poți baza. 
Sharon, o avocată de 46 de ani, a crescut fără tată. Când era 
copil, mama ei muncea toată ziua, iar bunica ei, care era bună 
și iubitoare, a avut grijă de ea. Deoarece mama ei nu avea un 
partener, Sharon a devenit sprijinul emoţional al acesteia și 
principala companie. Pentru că a pus pe primul loc nevoile 
mamei sale, Sharon a crescut cu sentimentul că e dominată și 
că aparține mamei sale, în loc să fie iubită și apreciată pentru 
ceea ce era. Când a devenit adult, Sharon s-a mutat pentru 
a-și face o viata a ei, dar a ezitat să se implice într-o relaţie, de 
frică să nu își piardă autonomia dobândită recent. Câţiva ani 
mai târziu, s-a trezit întrebându-se de ce relațiile ei nu merg 
niciodată, deși își dorea mult una. Fiind lesbiană, Sharon avea 
tendința de a dezvolta relaţii cu femei heterosexuale, indispo- 
nibile în final chiar din acest motiv. Oferea prea mult în relație 
și sfârșea prin a se simți trădată. 

Când Sharon a devenit conștientă de tendinţa ei de a intra 
în relaţii în care oferea mult, dar nu i se răspundea la fel, s-a 
hotărât să lucreze la acest demon. Acesta arăta ca o păpușă 
gonflabilă mare și umflată. Ceea ce voia demonul era să îi 
atragă atenţia lui Sharon și ceea ce avea nevoie până la urmă 
era să se simtă iubit. Sharon a putut să îl hrănească pe demon 
cu iubirea pe care și-o dorea mult și ea, dar nu părea s-o pri- 
mească niciodată din partea altora. După ce a făcut acest lu- 
cru un timp, a început o relaţie nouă și satisfăcătoare cu o 
lesbiană disponibilă. 

ZEII-DEMON Al RELAȚIILOR 


Obiceiurile compulsive reprezintă supape frecvente pentru 
demonii relaţiilor. Când Derek, un inginer ecologist de 38 de 
ani, a cunoscut-o pe Josie, de 40 de ani, care avea propria ei 
afacere de catering, s-a simțit pregătit să renunţe la sablonul 
lui din trecut, după care părăsea o femeie de îndată ce aceasta 
devenea dependentă de el. Josie era independentă și încreză- 
toare în sine, iar el era foarte atras de ea. Mama lui Derek fu- 
sese dependentă de el și îl transformase într-un surogat de 
iubit, asa că el se simțea adesea rebel și acționa pentru a-și 
afirma independenţa, atunci când o relație devenea serioasă. 
Derek și Josie s-au mutat împreună, dar după șase luni Derek 
a început să se uite la pornografie pe internet și să se mastur- 
beze de câte ori avea ocazia. Când Josie a descoperit acest 
comportament și și-a dat seama de proporțiile lui, s-a simțit 
trădată și l-a ameninţat că îl părăsește, așa că ela promis să se 
oprească. 

Derek avea de-a face cu un zeu al dorinţei și cu un demon 
al constrângerii. Își dorea mult libertate erotică şi se temea 
de angajament. În următoarea lună, și-a ținut promisiunea în 
legătură cu pornografia, dar a început să facă sex compulsiv 
la telefon, ca o nouă supapă pentru fanteziile sale. Josie a aflat 
din nou, s-a supărat și a devenit geloasă. De data aceasta, când 
el s-a oprit, nu a mai putut să se excite cu Josie. Incapacitatea 
lui Derek de a face dragoste fără o stimulare din afară l-a facut 
să se simtă confuz în legătură cu relaţia lor, și Josie nu a mai 
avut încredere în el. 

Temându-se să n-o piardă pe Josie, Derek s-a hotărât sa 
înceapă terapia. S-a întâmplat ca terapeutul lui să aibă pregă- 
tire în lucrul cu demonii, așa că l-a întrebat pe Derek dacă ar 
vrea să încerce. Zeul-demon al dorinţei și temerii a apărut ca 

un monstru verde și lipicios, cu ochi mari și buze lascive. Avea 
nevoie de asigurări, doar ele l-ar fi făcut să se simtă în siguran- 
ta, dar în același timp se temea să nu fie sufocat, așa cum fusese 
Derek de mama lui dependentă emoţional de el. Ce avea nevoie 
zeul-demon era să se simtă în siguranță, dar liber. 


După ce Derek și-a hrănit zeul-demon, acesta a devenit 
un aliat sub forma unui spiriduș al pădurii, care a promis să îl 
însoțească în aventurile sale în aer liber, pe care le abandona- 
se când o cunoscuse pe Josie, deoarece acesteia nu îi plăceau. 
Derek a început să își hrănească demonul ori de câte ori apă- 
reau pornirile sexuale compulsive și a reluat drumetiile de 
unul singur. Acest lucru i-a dat sentimentul de independență 
de care avea nevoie și i-a permis o separare sănătoasă de 
Josie, fără să o trădeze. După o vreme, nu a mai simţit nevoia 
unor supape pentru pornirile sexuale compulsive și Josie a 
început să îl excite din nou. Cu timpul, ea și-a recăpătat încre- 
derea în el și au reușit să își adâncească relaţia și să găsească 
adevărata intimitate. 


Un alt zeu-demon pe care îl găsim în relaţii este puer aeternus 
(sau, la femei, puella aeterna), tinereţea eternă, care dorește 
să fie deschis la orice posibilitate, neangajându-se niciodată 
și refuzând să se maturizeze. Oamenii cu acest gen de com- 
plex se implică adesea în activităţi tinerești și periculoase și 
evită aspectele practice ale vieţii de adult și ale relaţiilor 
serioase. Partea zeiasca a unui puer își dorește înălțare spiri- 
tuală, călătorește fără planuri, visează să zboare și consumă 
adesea alcool sau droguri în căutarea emoţiilor puternice. 
Partea demonică a unui puer poate ajunge dependentă de 
droguri sau alcool, în căutarea unei stări de euforie nesfârși- 
tă, şi îi poate rani pe ceilalți neasumându-și responsabilitatea 
pentru ceea ce face. Persoanele puer au adesea locuri de 

munca sezoniere sau de scurta durata, se intalnesc cu oameni 
mai tineri decat ei si vor sex fara responsabilitati. 

Aaron provenea dintr-o familie mare si tatal sau se sim- 
tea impovarat de responsabilitatea grea de a intretine gospo- 
daria. Mama lui, care fusese deprimata mult timp, a apelat la 
Aaron pentru a avea grija de ea, atunci cand tatal sau a murit 
din cauza unui atac de cord, pe la 50 si ceva de ani. Cand a 
început să se întâlnească cu fete, el nu s-a angajat în nicio re- 
laţie serioasă si a avut multe aventuri de o noapte. În jurul 
vârstei de 30 de ani, Aaron a lăsat o femeie însărcinată și a 
acceptat fără tragere de inimă paternitatea part-time. Pe mă- 
sură ce îmbătrânea, Aaron tot mai purta haine tinerești și îi 
plăcea să se poarte de parcă ar fi fost unul din gașca de prie- 
teni a fiului său. În cea mai mare parte a timpului, persista 
într-un stil de viață sănătos, ținând post și făcând yoga, dar se 
îmbăta crita în mod compulsiv, avea perioade de care nu își 
amintea, încerca să seducă femei mai tinere și conducea ires- 
ponsabil. Cu puţin timp înainte să împlinească 50 de ani, la 
petrecerea zilei de naștere a fiului său, care făcea 21 de ani, 
Aaron s-a îmbătat și a flirtat cu prietena acestuia atât de scan- 
dalos, încât a doua zi acesta i-a spus că nu vrea să îl mai vadă 
niciodată. 

În acest moment, Aaron a recunoscut în sfârșit că are o 
problemă. A venit la o tabără de instruire în Kapala pentru a 
se ocupa de această problemă și, atunci când am vorbit gru- 
pului despre puer, și-a dat seama că de asta suferea și el. Când 
a început practica în cinci pași de hrănire a acestui demon, s-a 
trezit fata în fata cu teama lui de a îmbătrâni si de a fi prins în 
cursă. Puer-ul era o figură asemănătoare unui centaur, care îi 
tot evita privirea si sărea în toate părțile. După ce Aaron l-a 
hrănit, a apărut aliatul. Aliatul era un cal sălbatic care i-a spus 
lui Aaron că îl va proteja „fiindu-i alături”. După ce a lucrat 

atât cu zeul dorinţei de a fi liber, cât și cu demonul temerii de 
a rămâne blocat, s-a hotărât că trebuie să nu mai bea. Și-a mai 
dat seama și că îmbătrânește si își dorește mult o parteneră, 
nu doar o serie de întâlniri scurte care nu duc nicăieri. A mers 
la terapie și, pe măsură ce a început să se înțeleagă, a realizat 
că poate avea o relaţie fără să reitereze neapărat nefericirea 
pe care o văzuse la tatăl său. A început să se schimbe și a ter- 
minat cu betiile. A descoperit că e util, de asemenea, sa discu- 
te cu aliatul său. A întâlnit în cele din urmă o femeie căreia îi 
plăcea să călătorească și era pasionată de aceleași sporturi ca 
si el, și a reușit sa îi fie devotat. 


CUM NE PROIECTĂM DEMONII 


Activitatea cu demonii poate fi foarte eficientă în domeniul 
relațiilor, deoarece în iubire se întâmplă atâtea lucruri, iar 
rezultatul inlantuirii demonilor poate fi intens. Dacă ai o rela- 
tie, gandeste-te atât la demonii, cât si la zeii tăi. Probabil ca 
acest lucru iti poate da informaţii mai bogate care să facă po- 
sibilă o nouă abordare a relaţiei. Poti totodată să iti hranesti 
demonii împreună cu partenerul, folosind instrucţiunile dis- 
cutate pentru o astfel de activitate. Acest lucru vă poate apro- 
pia şi mai mult și poate da naștere la o deschidere mai mare, 
dar poate fi si dificil. În activitatea cu demonii, iti expui părți- 
le cele mai vulnerabile, si, dacă relația nu pare sigură, ar fi 
mai bine să lucrezi cu un prieten în care ai încredere sau cu 
un terapeut. 


O presiune enormă poate fi ridicată de pe relaţie, daca iti 
vezi propriii demonii si îi hranesti. Deoarece în relații adu- 
cem atât de mulți demoni și îi proiectăm asupra partenerului 
nostru, atunci când lucrăm cu demonii proprii, ne eliberăm 
pentru a putea intra în relații mai sănătoase sau pentru a le 

vindeca pe cele in care ne aflam deja. In relatii suntem atrasi 
adesea de opusul nostru, dar criticam apoi chiar calitatile de 
care am fost atrași la început. Bărbatul puternic si tăcut devi- 
ne soțul distant, detașat de emoţiile lui. Prietena veselă si cu 
spirit liber devine soţia iresponsabilă și superficială. Calitățile 
inițiale de care am fost atrași ascund adesea demoni ce nu 
devin vizibili până când relaţia nu este mai profundă. De ase- 
menea, ele pot fi şi proiecţii ale unor laturi pe care ni le rene- 
găm. Lucrând cu demonii, am putea să descoperim propriile 
trăsături respinse în ceea ce percepem ca fiind demonii 
partenerului. 

Demonii relațiilor pot fi legaţi și de demonii familiali. 
Firea critică a tatălui meu poate fi o trăsătură care nu îmi pla- 
ce, aşa că mă căsătoresc cu cineva despre care cred că este un 
om cu totul diferit, dar descopăr că se dovedește a fi extrem 
de critic și el. Apoi îl critic pentru că este critic, ignorând fap- 
tul că, făcând acest lucru, și eu sunt de fapt foarte critică! 
Aducerea unui demon într-un conflict interpersonal presu- 
pune ca unul dintre cei doi parteneri intimi să proiecteze asu- 
pra celuilalt o latură negată sau nerecunoscută. Vedem aceste 
laturi ale noastre ca aparținând partenerului de viață și, în tot 
acest timp, facem constant aluzii subtile care îl îndeamnă să 
se poarte așa cum ne imaginăm noi. Apoi ne supărăm și îl 
atacam. Asa că ar fi o idee bună să te întrebi, atunci când iti 
ataci partenerul: nu cumva acesta e demonul meu proiectat? 


De exemplu, Len și Linda s-au căsătorit de tineri și, când 
au ajuns la 40 de ani, Len a vrut sa aibă si alte experiențe sexu- 
ale. În loc să fie sincer, o acuza tot timpul pe Linda de flirturi 
și infidelitate. Părea să o și încurajeze, întrebând-o dacă e 
atrasă de un bărbat sau altul. Uneori, problema devenea atât 
de intensă, încât o punea într-o situație imposibilă, spunându-i: 
„Recunoaște odată, e în regulă”. Ea a început să se întrebe 

dacă nu cumva chiar simte acest lucru. Dar când el a plecat 
într-o zi, spunând că vrea să aibă și altă relaţie, ea a înţeles că 
bărbatul făcea tot felul de proiecții. 

S-ar putea întâmpla același lucru și unei persoane care 
spune că nu se înfurie niciodată, dar se pricepe foarte bine să 
declanșeze furia soţului sau să îl întărâte să se înfurie pe alt- 
cineva. Aceste proiecții fac adesea parte dintr-un pact incon- 
stient pe care îl facem cu partenerii nostri cu privire la 
demoni. Tu iei furia, eu iau tristețea. Tu iei optimismul, eu iau 
pesimismul. Ca atare, atunci când ne analizăm relaţiile inti- 
me, e foarte util să devenim conștienți de proiecţii, fapt ce ne 
va da ocazia să ne asumăm responsabilitatea pentru demonii 
proprii. Nimeni nu iti cunoaște demonii mai bine decât parte- 
nerul, ceea ce face această relaţie atât un dar nepretuit, cât si 
o provocare deosebită. 

Poate că tot ceea ce este îngrozitor în noi este, in forma sa cea 
mai profundă, ceva neputincios care are nevoie de ajutorul nostru. 
- Rainer Maria Rilke 


UNUL DINTRE cei mai răspândiți demoni din lume este de- 
pendenta. Dependența înseamnă să cedăm obsesiv în fata a 
ceva, aşadar toate dependentele sunt încercări necontrolate 
(si prin urmare greşite) de a ne hrăni demonii. În spatele fie- 
cărei dependente, se află un spirit flamand în căutarea a ceva 
cu care să hrănească sufletul. 


Când cercetăm demonii dependenţei, este important sa 
ne dam seama ca substanţele ce dau dependenţă în sine nu 
sunt demoni; atasamentul fata de ele este demonul. Acesti de- 
moni provin din mintea noastră si se atașează de un lucru din 
exterior. De exemplu, alcoolul nu este un demon; nevoia inte- 
rioară care a dus la dependenţă este demonul. Îndepărtarea 
de substanţa (sau de comportamentul) ce dă dependenţă nu 
va schimba foarte mult lucrurile, dacă nu suntem pregătiți să 
lucrăm cu demonii noștri. 

Ai ţinut vreodată dietă si te-ai trezit răscolind prin gunoi, 
căutând fursecul sau ciocolata pe care ai aruncat-o în încerca- 
rea de a renunţa la ea? Lucia dorea să se lase de fumat și a 

hotărât să se tina departe de ţigări. Trăia la tara, asa ca și-a 
aruncat toate țigările, apoi i-a dat mașina prietenului ei, ca să 
nu mai poată pleca. A stat o săptămână acasă, tânjind după 
țigări, însă fără să fumeze. Cu toate acestea, în momentul în 
care și-a recuperat mașina, a mers până la cea mai apropiată 
benzinărie și a cumpărat un pachet de țigări. Pentru a se lăsa 
de fumat, trebuia să se elibereze de demonul aflat în spatele 
dependenței de tutun, nu doar să se tina departe de ţigări. 


Unele tipuri de dependență sunt destul de evidente; alte- 
le sunt mai subtile, ceea ce le face mai greu de identificat. O 
metodă de a determina dacă ai o dependenţă este să observi 
dacă iti orientezi sau nu viata în jurul unei anumite substanţe, 
dacă faci stocuri sau ai mare grijă de ea. Întreabă-te, de ase- 
menea, dacă relația ta cu substanţa iti deteriorează relaţiile 
personale si viata profesională. Unele dintre dependentele 
evidente includ dependența de mâncare, droguri, medica- 
mente eliberate pe bază de reţetă, alcool, tutun sau de auto- 
mutilare. Dependențele mai subtile implică perfectionismul, 
dependența de sex, de pornografie, de cumpărături și cheltu- 
it, de pariuri, de internet, de muncă sau de exerciţiu fizic. 
Unele dependențe au o componentă fiziologică, iar altele sunt 
exclusiv de ordin psihic. 


Dependenţa este complexă adesea, așa că, dacă pui capăt 
unui anumit fel de dependenţă, acest lucru nu elimină de obi- 
cei prezenţa dependenţei în viata ta. Ai putea să renunti la 
băutură, de exemplu, dar să devii dependent de medicamente 
pe bază de rețetă, deoarece nu te-ai ocupat de cauzele de bază 
ale comportamentului originar. Renuntarea la alcool repre- 
zinta începutul vindecării, dar ea lasă în urmă un demon flă- 
mand care va ieși să se hrănească altfel. Demonul interior 
este expus odată ce este înlăturat cel exterior, dar el tinde totuși 
să se ataseze de o altă substanţă pentru a face fata disperării 


174 


Demonii dependentei 


nerezolvate. Trebuie sa gasesti cauza principala a dependen- 
tei sisa hranesti acel demon, altminteri nu faci decat sa inlo- 
cuiesti o dependenta cu urmatoarea. 


La fel ca orice demon, demonul dependentei capata pute- 
re atunci cand incerci sa il reprimi. Te opresti o vreme, doar 
pentru a da nastere unei presiuni din cauza dependentei 
frustrate, care se adună până când explodează într-un con- 
sum exagerat, de obicei mai rău decât comportamentul care 
l-a precedat. În acest scenariu avem de-a face cu un joc pe 
viață și pe moarte; nu există echilibru. Consumul exagerat 
începe cu glas firav care protestează în fața reprimării, insis- 
tând că meriti măcar o băutură, o ţigară, o cutie de înghețată 
sau cine știe ce substanță sau comportament. Apoi bei, fu- 
maezi o ţigară și zăgazul dorinţei s-a rupt. Vrei din ce în ce 
mai mult si, dacă nu obţii, demonul dependenţei se înfurie. 
Doar când poți recunoaște cu adevărat demonul dependen- 
tei, spunându-i: „Bine, am să-ţi acord atenţie; spune-mi ce-ţi 
trebuie de fapt”, atunci poate începe adevărata vindecare. 


DEMONII ABUZULUI DE SUBSTANȚE 


Zoe, de 32 de ani, este asistent manager într-o stațiune mare. 
Mulțumită unor programe în 12 pași și hrănirii demonilor, ea 
a spart ciclul dependenţei, dar lucrurile nu au stat dintotdea- 
una asa. Când avea 13 ani, Zoe a început să reacționeze în fata 
necazurilor de acasă făcându-și diverse tăieturi. La început, a 
făcut acest lucru pentru că dorea să moară, dar apoi a devenit 
o metodă negativă de adaptare. Cât timp simţea durerea fizi- 
că a tăieturii, durerea emoţională se estompa, dar numai tem- 
porar. Când avea 14 ani, a descoperit alcoolul, care îi alina 
sentimentele de ură de sine și disperare. Bea cam de toate, 
fără să fie interesată de plăcere sau să socializeze; nu dorea 


175 


Tipuri de demoni 


decat rezultatul final. A descoperit si drogurile si a aflat ca, 
dacă fumează iarbă, acest lucru îi amorteste si mai mult dure- 
rea interioară. 


Câţiva ani mai târziu, Zoe s-a încurcat cu un traficant de 
droguri. Odată cu trecerea timpului, a consumat droguri din 
ce în ce mai puternice. Era sigură că nu va ajunge dependentă 
de heroină, dar, într-un an, era dependentă. Era încă la școală, 
avea prieteni și familie, dar avea nevoie și de droguri. Desi nu 
credea că are necazuri, sănătatea i s-a deteriorat atât de mult, 
încât părinţii au hotărât că are nevoie de ajutor. Zoe a intrat la 
dezintoxicare, deși nega în continuare că are o problemă. 
După ce a plecat de la dezintoxicare, s-a hotărât că îi va fi bine 
fără heroină, iarbă si alcool, dar într-o lună a ajuns în stradă, 
drogată și nefericită. 

Zoe căuta întotdeauna ceva care să îi umple golul emoțional. 
La început, drogurile si alcoolul păreau să facă acest lucru. Îi 
dădeau un oarecare răgaz de la senzaţia de gol. Dar se prăbu- 
sea la loc întotdeauna, iar lucrurile s-au înrăutățit. Nu se mai 
ametea suficient cât să scape de ea însăși, dar nici nu putea să 
se oprească. După ce a plecat a doua oară de la dezintoxicare, 
Zoe a intrat într-un program în 12 pași și a început să practice 
meditaţia. Nu s-a mai drogat, dar s-a scufundat în alte depen- 
dente - mai ales fata de muncă și dragoste - care au devenit si 
ele greu de controlat. Apela încă la lucruri exterioare pentru 
a face fata durerii. 


Cam în această perioadă, mama lui Zoe a aflat că fiica 
unui prieten locuia și muncea la Tara Mandala. Prin această 
legătură, Zoe a venit în Colorado să muncească pe timpul ve- 
rii ca voluntar și a aflat despre hrănirea demonilor. Demonul 
dependenţei ei era un monstru cenușiu cu foarte multe tenta- 
cule. Fiecare tentacul avea un ochi la capăt și bâjbâia peste 
tot, la întâmplare. Și-a dat seama că aceste tentacule erau 

toate fatete ale dependentei ei. Demonul i-a spus ca vrea sa 
fie întreg, pentru a putea să nu se mai agate de lucruri și să se 
simtă împăcat. Acest lucru i-a dat de înţeles că ar trebui sa îl 
hrănească cu pace. 


După ce a hrănit demonul, Zoe s-a simțit mai calmă, mai 
putin obsedată si mai încrezătoare. Pe măsură ce tentaculele 
i s-au micșorat si s-au dizolvat, demonul a devenit o marmota 
mică, care a fugit, lăsând-o pe Zoe să se odihnească, într-o stare 
de armonie. Acum, ori de câte ori Zoe are poftă de alcool, 
muncă sau dragoste, simte acest lucru în corpul ei ca pe o 
anxietate sâcâitoare care îi spune că „nu e destul de bună”, pe 
care ea o vede ca fiind sentimentul principal existent în spa- 
tele nevoii ei de a consuma. Atunci când cercetează acest sen- 
timent și efectuează cei cinci pași, de fiecare dată demonul 
arată altfel și are nevoie de lucruri întrucâtva diferite, dar de 
fiecare dată ea îl hrănește cu ce are el nevoie. Pe măsură ce 
procesul continuă, ea descoperă că demonul se întoarce din 
ce în ce mai rar. 


Și dependenţa de mâncare este extrem de obișnuită. Anna, în 
vârstă de 59 de ani, mânca ciocolată compulsiv. O făcea să se 
simtă bine si, ca un prieten vechi, o alina când se simţea vul- 
nerabilă. Născută în Germania, imediat după al Doilea Război 
Mondial, Anna a crescut fără tată, iar mama obișnuia să-i dea 
ciocolată pentru că era cuminte sau atunci când pleca pentru 
mai multă vreme. În acest fel, ciocolata a căpătat o semnifica- 
tie simbolică profundă pentru Anna, ca surogat al dragostei 
mamei sale. În situaţii stresante sau amenințătoare, ea s-a 
refugiat în ciocolată. Cumpăra cantități mari și o mânca pe 
toată, ceea ce a făcut-o să ajungă supraponderală și să sufere 
de depresie și bulimie. La începutul fiecărui episod de mân- 
cat excesiv, Anna avea mereu un moment de speranţă, de 

parca ar fi putut gasi in dulciuri ceva care sa-i satisfaca dorin- 
ta, dar, când ajungea la ultima bucăţică de ciocolată, se ura pe 
sine. 


Când a început să lucreze cu acest demon, a găsit o fetiță 
slabă cu ochi mari care părea să sufere de malnutriție. Ochii 
ei proeminenți și resemnati spuneau că a încercat adesea să 
își exprime nevoile, dar fără niciun succes; era lipsită de spe- 
ranta. Avea nevoie de blandete, căldură și siguranță - pe 
scurt, dorea să simtă dragostea maternă. Anna a hrănit-o cu 
nectar din dragoste maternă, iar corpul demonului a supt cu 
sete energia, devenind o fetiță normală și fericită care voia să 
alerge și să se joace. Anna a învățat să hrănească acest demon 
atunci când el apărea și, în cele din urmă, a încetat să mai 
mănânce excesiv. Acum, când a înţeles ce dorea de fapt demo- 
nul ciocolatei, poate ocoli ciocolata și îi poate da demonului 
iubirea după care tânjea si ea. 


DEPENDENȚA DE MUNCĂ 


Dependentii de muncă se cufundă in muncă și-și lasă putin 
timp pentru altceva. Din ce în ce mai multi americani devin 
dependenţi de muncă, lucrând peste 60 de ore pe săptămână. 
La fel ca în cazul oricărei dependențe, și la acest comporta- 
ment există un aspect compulsiv, care devine principalul 
punct de interes în viața celui obsedat de muncă. Acesta își 
neglijează sănătatea, viata de familie, prietenii si viata spiri- 
tuală, toate în favoarea muncii. 

Cei dependenți de muncă nu se întâlnesc numai în cazul 
locurilor de muncă foarte bine plătite. Aceștia pot fi găsiți în 
orice domeniu, de la construcții până la afaceri și la mediul 
academic. Persoanele dependente de muncă au o nevoie co- 
pleșitoare de a face cât mai mult posibil în cât mai puţin timp. 

Ele încearcă să controleze pe toată lumea, au greutăţi în a 
delega sarcinile și pun o mare presiune pe subordonați și co- 
legi. Atunci când sănătatea lor se deteriorează din cauza stre- 
sului și a epuizării, aceste persoane se trezesc singure, cu 
relaţii sociale care să-i sprijine firave sau chiar inexistente. 


Printre cei dependenți de muncă există o convingere fun- 
damentală că munca le va furniza la un moment dat o răspla- 
tă mare, care le va permite să iasă din joc. Acest moment nu 
vine însă niciodată. Întotdeauna mai e ceva de făcut. Spre de- 
osebire de oamenii care pur și simplu muncesc din greu, cei 
dependenţi de muncă nu se bucură când iau o pauză, ci mă- 
nâncă adesea în timp ce lucrează. Au mereu senzaţia că sunt 
contracronometru. Ei sunt adesea perfectionisti si nu simt 
niciodată că au făcut destul. 


Cei care au demonul dependenţei de muncă sfârșesc prin 
a fi prinși într-o roată de hamster în care se chinuie la nesfâr- 
sit. Dependentii de muncă le lasă adesea moștenire copiilor 
lor depresia și anxietatea, deoarece și-au pus așteptări foarte 
mari în ei, i-au prețuit frecvent mai mult pentru ceea ce fac 
decât pentru ceea ce sunt si nu au fost disponibili pentru a le 
oferi grijă și ocrotire. 


Ne găsim uneori scuze pentru tendinţele noastre de a fi de- 
pendenti de muncă. Sylvia a pornit afacerea vânzării de haine 
din fibre naturale pentru copii, ca modalitate de a reuși s-o 
scoată la capăt în timp ce își creștea propriii copii. Era o mama 
singură cu două fiice, Abigail și Lisa, așa că nevoile ei financi- 
are erau foarte reale. Când afacerea a început să meargă bine, 
s-a convins că tot pentru fiicele ei muncește, lucrând peste 
program pentru a putea să le ofere o viață mai bună. Fetele 
deveniseră însă nefericite pentru că mama lor era prea ocu- 
pată, ca să mai petreacă timp cu ele. Mânată de demonii 

dependenţei de muncă, a lăsat copiii cu o bona, nu a partici- 
pat la evenimentele de la școală și nu și-a făcut niciodată timp 
pentru vacanțe cu familia. Când a ajuns să aibă un mare suc- 
ces, Sylvia şi-a transformat conceptul de haine din fibre natu- 
rale pentru copii în franciză, fapt ce a însemnat că sărea 
mereu în avion pentru a ajunge la o întâlnire. 


Abia când una dintre fiicele ei a încercat să se sinucidă, la 
vârsta de 15 ani, Sylvia a început să acorde atenţie vieţii aces- 
teia. După ce a cumpărat un program audio de la librăria din 
apropiere, Sylvia a aflat despre hrănirea demonilor și a hotă- 
rât să participe la o tabără de reculegere pentru a putea să-și 
analizeze relația obsesivă cu munca. 


Când Sylvia și-a vizualizat demonul dependenței de muncă, 
acesta i-a spus că își dorește succes și putere, dar că nevoia 
lui fundamentală este să simtă pace și armonie. De-a lungul 
tuturor strădaniilor ei, Sylvia a persistat mereu în ideea că, 
odată ce va avea destui bani, se va simți împăcată. După ce l-a 
hrănit pe demon cu un nectar de pace, aliatul, o libelulă fru- 
moasă, turcoaz, a apărut și i-a spus Sylviei că strădania ei nu 
se va încheia niciodată, așa că trebuie să fie împăcată chiar 
acum, nu să mai aştepte. Ca rezultat al acestei practici de hră- 
nire a demonului, Sylvia și-a vândut toate magazinele, cu ex- 
ceptia celui mai apropiat de casă. Cu banii astfel deblocati a 
plătit pentru vacanțe cu familia și a reușit să muncească mai 
putin. A făcut toate acestea pentru a începe din nou să se bu- 
cure de copiii ei. Nu a mai făcut afaceri în weekenduri și a în- 
ceput să practice yoga, hrănindu-și astfel demonul cu ceea ce 
avea nevoie cu adevărat, nu cu ceea ce credea că își dorește. 
Continuând să hrănească demonul, relația cu copiii s-a îmbu- 
natatit. Aceștia sunt mari de-acum și i-au rămas aproape. 

Tom avea un demon al dependentei de munca, combinat cu 
un demon al puterii. Tom, un avocat corporatist de 34 de ani 
din New York, trebuia să aibă ultimul cuvânt în orice discuţie. 
În situaţiile sociale îi plăcea să creeze sentimentul că este 
special, excluzând anumiţi oameni și concentrându-se asupra 
celor pe care îi considera puternici. Câștiga o mulțime de bani 
și a cumpărat o casă de vară în Hamptons pentru a putea să 
socializeze cu oameni influenţi. S-a căsătorit cu un model din 
New York pentru farmecul și pentru prietenele ei șic. Lucra 
peste program și se gândea la muncă chiar și atunci când în- 
cerca să adoarmă. Acasă sau în weekenduri sărea peste mese 
sau mânca în fata computerului. Petrecea putin timp cu soția 
sa și, atunci când erau împreună, vorbea numai despre mun- 
că, necreând niciodată o legătură profundă și intimă. 

Apoi a început să nu mai poată să doarmă noaptea și să 
sufere de atacuri de panică ziua. În această perioadă, soția lui 
și-a dat seama că Tom nu o iubea cu adevărat pe ea, ca per- 
soană, așa că s-a hotărât să îl părăsească. În acel moment, 
Tom a început să simtă că se strâng zidurile în jurul lui, așa că 
și-a sunat o prietenă pe care o cunoștea din colegiu și care 
devenise psihoterapeut. Ea știa despre hrănirea demonilor și, 
după ce a auzit de atacurile de panică ale lui Tom, i-a recoman- 
dat practica în cinci pași a hrănirii demonilor. La început, el 
s-a împotrivit, dar, disperat cum era, s-a hotărât să încerce. 


Tom a început să lucreze cu demonul anxietatii, dar, în 
curând, în spatele lui a dat peste un demon al dependenței de 
muncă. Când a întruchipat acest demon, a aflat că era de fapt 
slab și vulnerabil, sub masca lui de fanfaronadă și eficiență. 
Tom și-a hrănit diverșii demoni ai fricii, nesigurantei, singu- 
ratatii și puterii. A descoperit că atacurile lui de panică erau 
de fapt mesaje care îl avertizau că viaţa lui nu e autentică. De 
atunci, Tom a reușit să creeze o relație adevărată cu o femeie 

pe care a cunoscut-o într-o tabără de reculegere, să își limi- 
teze munca la un program normal și să se abţină să mai fie 
obsedat de ea. Nici măcar nu își mai deschide computerul în 
weekenduri și se străduiește să fie mai deschis în fața senti- 
mentelor de vulnerabilitate, care se găseau în spatele demo- 
nului dependenței de muncă. Tom nu mai are atacuri de 
panică și, deși are și acum succes, nu mai caută să înlocuiască 
intimitatea adevărată cu munca. 


Atunci când îți analizezi demonii dependenţei, găsești nevoia 
existentă dincolo de dorul după o anumită substanţă sau o 
situație exterioară. Vei începe atunci să te ocupi de cauza 
dependenţei, nu doar de simptomele ei. Zeii-demon ai depen- 
dentei îmbracă multe forme, dar la baza tuturor se află senti- 
mentul că pe undeva pe acolo există ceva care va funcționa ca 
o soluţie rapidă sau ca un anestezic pentru sentimentele difi- 
cile din interior. În mod ironic, cu cât căutăm mai mult răs- 
punsuri în exterior, cu atât mai mare devine nevoia noastră. 
Dacă acordăm atenţie lucrului care stă în spatele demonului, 
îl eliberăm - pe el și toți demonii legaţi de el - și nu mai în- 
cearcă atât de mult să ne atragă atenția. 

Dependenţa este un exemplu clar al faptului că nu lumea 
exterioară reprezintă problema. De aceea, dietele, prohibitia 
și strategiile represive nu au funcționat niciodată în cazul de- 
pendentelor; ele presupun că problema este substanța, nu 
relația persoanei cu aceasta. Hrănind acești demoni și ajun- 
gând într-un loc al odihnei și integrării la al cincilea pas, pu- 
tem trata nebunia dependenţei la nivelul ei de bază. Atunci 
când avem de-a face cu o dependenţă gravă, sugerez o abor- 
dare holistică și integratoare, folosind atât psihoterapia și 
programele în 12 pași, cât si hrănirea demonilor. 

Umbra este de partea cealaltă. Ea este expresia propriei noastre 
imperfectiuni și a caracterului lumesc, negativul incompatibil cu 
valorile absolute. 

- Erich Neumann 


DEMONII ABUZULUI provin din sentimente interiorizate, de- 
clansate de abuzul fizic sau emotional, motiv pentru care 
acești demoni sunt transmisi în familie sau din generație in 
generație. Numărul oamenilor afectați de diverse forme de 
abuz este imposibil de estimat, deoarece majoritatea cazuri- 
lor nu sunt raportate. Cu toate acestea, nu trebuie să folosim 
lipsa dovezilor statistice pentru a minimiza importanța aces- 
tor demoni, deoarece sunt unii dintre cei mai distructivi pe 
care îi experimentăm. 


Există multe feluri de abuz, care includ - fără a se limita 
însă - abuzul copiilor, abuzul emotional, cel fizic, abuzul se- 
xual al copiilor, violul în timpul unei întâlniri, violența domes- 
tică, hărţuirea, intimidarea, abuzul sexual al adulților si 
abuzul psihologic. Abuzul sexual este unul dintre tipurile cele 
mai obișnuite și mai distructive de abuz, mai ales când este 
îndreptat împotriva copiilor. Abuzul sexual din copilărie duce 
adesea la o suferință de o viață întreagă, care poate include 

dependenta, comportament auto-distructiv si sinucidere. 
Molestarea nu este intotdeauna fizica; poate include si vio- 
lenta verbala. Acelasi lucru este valabil si pentru abuzul con- 
jugal, o forma de violenta domestica care implica des violul. 
Abuzul este comis adesea de cei aflati in pozitii de putere: 
parinti sau ingrijitori, profesori, pastori sau preoti si tera- 
peuti. Oriunde exista o diferenta de putere intr-o relatie, exista 
potentialul abuzului. 


Numai recent - si numai in anumite tari - abuzul copilu- 
lui a fost recunoscut ca fiind o problemă serioasă ce are ca 
rezultat prejudicii pe viata. În cazul abuzului sexual, presiu- 
nea tăinuirii pusă pe victimă, sentimentele intense de rușine 
și frica de repercusiuni îi pot împiedica pe copii, și chiar pe 
adulţii care pot fi conștienți de abuz, să caute ajutor. Abuzul 
sexual implică dinamica dublă a sexului și a puterii. Pastorii, 
terapeutii și profesorii sunt imputerniciti de instituţiile pe 
care le reprezintă, și există mulți oameni care au nevoie de 
încurajare, vulnerabili și încrezători, care vin la ei. Poate fi o 
invitație la abuz, dacă persoana aflată la putere are dorințe 
sau nevoi nesatisfacute si relationeaza cu ceilalți nesuprave- 
gheată. Un demon al abuzului s-ar putea prezenta inițial sub 
forma depresiei, a dependenței sau a altor comportamente 
auto-distructive, dar, după ce sunt hraniti acești demoni mai 
evidenti, iese la iveală și demonul abuzului. 


Atunci când este descoperit un demon al abuzului, eu su- 
gerez crearea unei hărți a demonilor pentru această proble- 
mă deosebită (vezi pagina 108 - hărți ale hidrelor). Demonii 
abuzului sunt de obicei hidre cu multe picioare și capete 
diferite. De asemenea, sugerez să lucrezi cu un terapeut au- 
torizat, pregătit pentru a se ocupa de demonii abuzului, de- 
oarece emoţiile pe care aceștia le ridică pot fi intense. E 
posibil să ai nevoie de sprijinul unui profesionist pentru a 

trece prin acest proces. De asemenea, este important să lu- 
crezi cu aliații care apar; poate fi deosebit de vindecător să 
clarifici cum te va proteja aliatul, deoarece lipsa protecţiei din 
partea celor care ar trebui s-o asigure este una dintre trau- 
mele abuzului. 


O persoană care a fost abuzată sexual sau molestată are 
adesea tendinţa de a se disocia de corp. Din acest motiv, suge- 
rez ca la al patrulea pas, în loc să iti dizolvi corpul în nectar, să 
iti imaginezi că ai capacitatea magica de a produce o cantitate 
infinită de nectar pentru a hrăni demonul. Acest lucru te 
menţine „în interiorul corpului”, fără să te disociezi de el, așa 
cum ai făcut probabil atunci când ai fost abuzat. Această me- 
todă poate fi folosită ori de câte ori cineva nu se simte în largul 
său când își imaginează corpul dizolvându-se în nectar. Și to- 
tusi corpul ar trebui adus ofrandă atunci când este posibil, 
deoarece aceasta constituie un element esenţial al invataturi- 
lor lui Machig, ca metodă de a depăși agatarea de sine. 


Uneori demonii abuzului de la începutul vieţii ne pot duce 
către alt abuz, ca în cazul Donnei, o femeie de 58 de ani, fru- 
moasă, cu părul argintiu, care administrează o brutărie. În 
copilărie, a fost bătută zilnic de tatăl ei vitreg și, la douăzeci și 
ceva de ani, s-a căsătorit cu un bărbat care a bătut-o la fel ca 
tatăl ei. A traumatizat-o, mentinand-o ani de zile într-o stare 
constantă de frică. Când a scăpat în sfârșit de căsnicie, res- 
pectul de sine şi încrederea îi erau grav afectate. Îi fusese dis- 
trusă încrederea în bărbaţi. În următorii 20 de ani, rareori i-a 
mai plăcut compania bărbaților. 

Donna s-a hotărât să lucreze cu demonul traumei sale 
legate de bărbaţi. Când a apărut demonul, ea nu a fost sur- 
prinsă să vadă că avea forma simbolului internațional mascu- 
lin aflat pe ușile toaletelor. Nu avea mâini sau picioare și nici 

trăsături ale feței. Trunchiul îi era acoperit în întregime de 
cristale transparente care ieșeau în afară ca niște cioburi de 
sticlă. Numele lui era Ghimpi. 


Când a făcut schimb de locuri cu demonul și a devenit el, 
acesta a spus: „Sunt acoperit cu cioburi tăioase de cuarţ și îmi 
este frig. Mă port rău. Mă asigur că respingi bărbaţii. Am fost 
cu tine foarte mult timp și te ascunzi în spatele meu pentru că 
te temi foarte tare. Eu sunt mare și tare și mai puternic decât 
tine. Ce am nevoie de la tine este să mă lași să mă retrag. 
M-am săturat foarte tare de negativismul tău și nu mai ai ne- 
voie de mine. Vreau să mă simt împăcat”. 


Donna și-a imaginat că poate să producă o cantitate infi- 
nită de nectar al păcii și, când i l-a dat demonului, el l-a luat 
într-o găleată și l-a turnat într-o cadă mare. Când a intrat în 
cadă, cristalele s-au desprins și corpul a început să i se îndoa- 
ie și să se înmoaie. A devenit un bărbat sănătos, deosebit de 
delicat și sensibil, care nu îi provoca Donnei frică. Acest băr- 
bat era aliatul ei. Donna s-a odihnit într-un spațiu al relaxării 
și încrederii. De când a hrănit acest demon, Donna a simţit că 
se schimbă ceva semnificativ în ea. A avut sentimentul dis- 
tinct că a scăpat de o prezenţă incomodă ce locuia în ea. Se 
simte plină de speranță că acum va putea primi un bărbat în 
viaţa ei. 


Oamenii care au fost abuzati sexual se rușinează adesea de 
acest lucru, de parcă a fost cumva vina lor. 


Chloe, de 44 de ani, este designer de interioare, căsătorită, 
cu câţiva copii. Când era fetiță, a fost abuzată sexual de tatăl 
ei. l-a făcut fotografii pornografice și a violat-o. Ea a început 
lucrul cu demonul după ce a trecut printr-o experiență foarte 
neplăcută cu un bărbat pe care îl iubea mult și îl dorea ca 

prieten. El voia însă o relație sexuală și prietenia lor s-a în- 
cheiat brusc când a devenit limpede că ea nu era interesată 
de o asemenea relaţie. Ea a fost extrem de supărată din aceas- 
tă cauză, dar nu și-a dat seama că era legată de abuz. A locali- 
zat respingerea din partea prietenului ei în partea stângă a 
corpului. O simţea în corp amortita, foarte încordată, ca un 
tendon uscat. 


Cand a adus în fata ei senzaţia, aceasta a arătat prima 
oară ca Gollum din Stăpânul inelelor. Apoi demonul s-a trans- 
format într-o ,soparla desfrânată” care nu voia altceva decât 
să facă sex, cu sau fără consimțământul partenerei. Când a 
întrebat șopârla de ce are nevoie, aceasta a spus că „nu vrea 
decât să fie bărbat”. Cand a fost întrebată cum s-ar simţi daca 
ar primi ce are nevoie, aceasta a spus: „Puternic”. 


Chloe și-a hrănit demonul cu nectar din puterea și încre- 
derea de „a fi bărbat”. Când a terminat să îl hrănească, prin 
fața ochilor i-a trecut imaginea tatălui său îndepărtându-se 
pe un câmp, cu capul plecat. Și-a dat seama că aceasta este 
încă o manifestare a demonului incestului. Tatăl ei îi părea 
adesea ca Gollum - alunecos, lingușitor și, mai presus de toa- 
te, un las. A văzut o tristețe enormă dincolo de fata soparlei 
violatoare. 


Unul dintre lucrurile unice în hrănirea demonilor este că 
te poate conduce să faci o legătură surprinzătoare la care nu 
te-ai gândit înainte. Chloe a făcut legătura dintre respingerea 
din partea prietenului, care dorea ceva ce ea nu era dispusă 
să îi dea, și tatăl ei, care voia de la ea ceva sexual, în loc s-o 
iubească pur şi simplu. Înainte să întâlnească acest demon, 
nu putuse să înțeleagă de ce neintelegerea cu prietenul ei fu- 
sese atât de traumatizantă pentru ea. De asemenea, a simţit 
întâia oară compasiune pentru slăbiciunea tatălui, deși lucra- 
se prin terapie la această problemă timp de ani de zile. 

Hrănind acest demon, Chloe a învăţat două lecţii importante: 
în primul rând, că își putea iubi tatăl, deși avea oroare de 
comportamentul lui; și, în al doilea rând, că reacţia intensă 
atunci când stabilise limitele cu prietenul ei era legată de fap- 
tul că avea nevoie de o iubire curată, fără să i se ceară sex, 
lucru pe care nu îl primise niciodată de la tatăl ei. 


Experiențele abuzului, care nu sunt chiar atât de fățiș sexuale 
precum cea a lui Chloe, pot fi totuși foarte dăunătoare. 
Molestarea abuzivă poate fi activă, verbală sau poate implica 
metode subtile de atingere sau priviri insistente. Acest lucru 
poate fi derutant, deoarece te-ai putea gândi că „nu s-a întâm- 
plat nimic cu adevărat”, dar nu e niciun motiv pentru care 
puterea sa distructivă să fie minimalizată. Problemele cauza- 
te de acest tip de abuz sexual pot fi foarte profunde. 


Sophia a trecut prin acest tip de molestare invazivă. 
Vindecătoare autorizată ce trăiește în nord-estul SUA, ea a 
fost atinsă în mod nepotrivit și invadată emoţional de tatăl 
său, de-a lungul întregii sale vieţi. Acesta a murit cu un an 
înainte ca ea să vină la pregătirea în Kapala, așa că, în timpul 
taberei de reculegere, încă încerca să se împace cu moartea 
lui. Suferea de durere cronică la ceafă, care putea fi uneori 
de-a dreptul epuizantă. Avusese durerea, cu întreruperi, 
multi ani și, atunci când „o lăsa” ceafa, avea dureri mari de 
cap care i se răspândeau în umeri. Pentru ajutor a trebuit să 
meargă ani de zile la un kinetoterapeut, de două ori pe 
săptămână. 

În profesia ei, Sophia avea de-a face adesea cu câmpurile 
energetice ale altor oameni. Mai des decât îi plăcea să recu- 
noască, se simțea invadată de energia clienţilor ei. Când s-a 
hotărât să lucreze cu acest demon, a scris în jurnalul demoni- 
lor: „Am simţit demonul invaziei. Un demon exterior, localizat 

la mine în stomac”. Demonul a fost personificat sub forma 
unui bărbat înalt de peste doi metri, cu o atitudine îngâmfată 
și ochi negri ca onixul. Era chipeș și sigur de sine și îi transmi- 
tea Sophiei că până la urmă el va câștiga. Cea mai puternică 
impresie pe care Sophia o avea în legătură cu demonul era 
sentimentul că avea un drept asupra ei. 


El i-a spus: „Eşti a mea si ai fost a mea mult timp. Câștig 
mereu în fața ta și acest lucru nu se va schimba acum. Ar tre- 
bui să nu mi te mai opui, pentru că pur și simplu nu vrei să mă 
superi”. Ochii demonului s-au schimbat într-un roșu pătrun- 
zător, in timp ce o avertiza pe Sophia, și ea s-a speriat foarte 
tare. A început să cedeze în fata unui sentiment de slăbiciune 
extrem de familiar, acela că viata ei nu îi aparţine. A simțit ca 
nu este în siguranţă si că vigilenta ei nu va fi de ajuns pentru 
a o ţine în siguranţă. În acest moment al hrănirii demonului, 
Sophia s-a simțit lipsită de speranţă și pierdută. Ce i se părea 
interesant era că demonul întruchipa atât de multe dintre 
caracteristicile tatălui său, deși nu făcuse niciodată legătura 
dintre el și problema ei cu ceafa. 


Când Sophia a pus cele trei întrebări - „Ce vrei de la mine?”, 
„De ce ai nevoie?”, „Cum te vei simți daca primesti ce ai nevo- 
ie?”-, a primit următoarele răspunsuri după ce s-a așezat pe 
locul demonului: „Vreau forţa vitală a Sophiei. Am nevoie să o 
devorez. Când voi primi ce am nevoie, mă voi simți întreg, 
relaxat și împlinit”. 

După aceea, Sophia a revenit pe scaunul ei și a început să 
îi ofere demonului nectarul din relaxare și împlinire. Nectarul 
era de un albastru cobalt, cu alb sidefat. Sophia a hrănit mult 
timp demonul, până când acesta a căpătat aceeași culoare al- 
bastră ca și nectarul. Demonul s-a desfăcut la mijloc și din 
carapacea lui ruptă au zburat mii de fluturi colorați. Acești 
fluturi erau aliații Sophiei. Tabara de reculegere în care 


189 


Tipuri de demoni 


Sophia lucra cu demonul avea loc intr-un cort mare, fara pe- 
reti. Cand procedeul s-a incheiat, s-a uitat in jos sia vazut ca 
pe bratul ei poposise un fluture galben si frumos! A conside- 
rat acest lucru o confirmare a reusitei procedeului prin care 
abia trecuse. 


După ce hrănește acest demon, ceafa Sophiei este relaxată 
și nu mai are nevoie să meargă la kinetoterapeut - nici nu-și 
mai aminteşte când a fost ultima oară. Îi e mai puţin frică în 
munca ei că va „culege” energiile altor oameni. Și ia regulat 
legătura cu aliatul ei fluture, vizualizându-l și cerându-i aju- 
torul sau sfatul. 

Cine se luptă cu monștrii ar trebui să ia seama să nu se 
transforme la rândul lui în monstru. lar atunci când privești îndelung 
în abis, și abisul te privește la rândul lui. 

- Friedrich Nietzsche 


DEMONII NU apar din vid; sunt adesea mosteniti. Demonii 
familiali sunt transmisi din generaţie în generație. Despre 
unii demoni ce trec de la o generaţie la alta, cum ar fi tendința 
către alcoolism și depresia biochimică, se crede că au o com- 
ponentă genetică, dar pot fi și deprinși din comportamentul 
părinţilor sau bunicilor. (Cercetările recente arată că genetica 
poate fi influenţată de factori emotionali si mentali.) Stim ca 
tendința către abuz fizic si sexual este adesea transmisă de la 
părinte la copil, la fel ca frica, problemele alimentare, furia, 
anxietatea, presiunea de a reuși din punct de vedere financiar, 
depresia și perfectionismul. Dacă nu devenim conștienți de 
acești demoni, este posibil să îi transmitem copiilor noștri. Se 
poate să le spunem copiilor noștri să nu facă anumite lucruri, 
cum ar fi să abuzeze de alcool; dar dacă noi înșine le facem, 
probabil și copiii noștri le vor face. 


Tibetanii de pe vremea lui Machig vorbeau despre de- 
moni din linia maternă și demoni din linia paternă. Mi s-a 

parut un mod interesant de a intelege conceptul demonilor 
familiali. Ce demoni provin din familia mamei mele, ce de- 
moni vad ca vin din familia tatălui? Ce demoni văd că „le-am 
dat” copiilor mei? S-ar putea să fim constienti că mama noas- 
tra a avut un anumit demon, dar s-ar putea sa nu ne fi gandit 
mai departe de atat, sa nu privim sincer la ce am transmis 
generației următoare sau la ce demoni manifesta nepoţii nos- 
tri (n funcție de vârstă, putem privi atât înainte, cât și înapoi 
la demonii liniei familiale). Clarificarea acestui lucru poate fi 
importantă pentru a ne spori compasiunea pentru noi și pen- 
tru rudele noastre. De exemplu, începem să trecem peste fap- 
tul că mama noastră nu a fost alături de noi, atunci când 
înțelegem că mama ei a fost cu totul nestatornică. Și apoi, 
poate, putem ajunge să recunoaștem că nici noi nu ne-am 
priceput prea bine să le asigurăm stabilitate copiilor noștri. 
Dacă putem percepe acești demoni ai descendentei, atunci 
putem să ne simțim si noi mai putin vinovaţi în ceea ce ne 
privește și să îi înțelegem într-un context mai larg. 


Când priveşti la unii demoni ereditari ce vin din arborele 
genealogic fie pe linie paternă, fie pe linie maternă, gândește-te 
la propriii tăi demoni ereditari. Uneori, în cadrul lucrului cu 
demonii, avem o revelație subită cu privire la istoria familiei 
noastre, așa cum i s-a întâmplat lui Lily. 


Mama lui Lily a fost abuzată sexual de unchiul ei, stră-unchiul 
lui Lily. A atacat-o violent pe mama lui Lily, uneori cu cuțitul, 
și a violat-o în mod repetat. Abuzul a fost extrem și prelungit. 
De la o vârstă foarte fragedă, atât Lily cât și sora ei, Alice, au 
fost expuse de către mama lor la o serie de detalii legate de 
molestare, fapt ce a determinat-o pe Lily să fie hipervigilentă 
și speriată multă vreme. Lily a fost depresivă încă din clasa a 
patra. Demonii anxietatii s-au intensificat si, când a ajuns 

să-și facă studiile postuniversitare, aceștia au început sa îi 
tulbure viața de zi cu zi. Abia putea să plece de acasă și, la un 
moment dat, nu a mai mâncat, de frică să nu fie otrăvită. De 
asemenea, avea coşmaruri repetate și fantezii că este împuș- 
cată sau înjunghiată în cap sau în gât, poate pentru că mama 
ei îi spusese cum fusese pusă la pământ sub amenințarea cu- 
titului de către unchiul ei și violată. 


Când a parcurs cei cinci pași, Lily a evocat un demon sub 
forma unei copile roșii, acoperite de solzi, cu păr blond stră- 
lucitor și urechi ascuţite. Era atât de furioasă, încât nu dorea 
să vorbească. Când Lily i-a pus cele trei întrebări, aceasta a 
răspuns: 

— Te vreau pe tine. Trebuie să te ucid ca să îţi atrag atenţia. 
Am nevoie de atenția și grija ta. Dacă primesc aceste lucruri, 
mă voi simți iubită și furia mea se va dizolva. 

Lily a hrănit-o pe fetiță cu nectar făcut din atenţie, iubire 
şi grijă. Încetul cu încetul, fetiţa a început să arate mai umană, 
până când s-a transformat într-o versiune a lui Lily de când 
avea patru ani. Dar nu ea era aliatul. Sora mai mare a lui Lily, 
Alice, a apărut lângă această copilă ca fiind aliatul. Alice o 
ajutase si o protejase pe Lily când demonii anxietatii și depre- 
siei o învinseseră în timpul colegiului și după aceea. Acest 
aliat-Alice a promis să o ajute pe Lily să își croiască drum 
printre sentimentele groaznice de vinovăţie, ambivalenta, fri- 
că şi tristețe ce o mistuiau pe Lily, pentru că era singura feme- 
ie din partea maternă a familiei sale care scăpase de abuzul 
sexual și violență. 


Cercetările recente au indicat că stresul posttraumatic 
poate fi transmis de la părinţi la copii, sub forma unui sin- 
drom numit SSPT secundar. În acest caz, demonul anxietatii 
lui Lily masca demoni ai tristetii, vinovatiei si fricii. La sfarsit, 
ea a absorbit-o în lăuntrul ei atât pe copila care a rămas la 

finalul hranirii, cât si pe aliat. A simţit o recunoștință reînno- 
ită pentru sora ei și o deschidere din inimă. După practică, a 
sunat-o pe Alice și au avut o discuţie profundă și vindecătoa- 
re despre copilăria lor. Lily s-a simţit vulnerabilă, dar în mod 
moderat și deschis. A continuat să lucreze cu acest demon 
familial de-a lungul timpului, cu foarte mult succes. 


Uneori, boala fizică poate să apară în urma problemelor emo- 
tionale legate de demonii familiali. Lucrul cu demonii poate 
contribui la clarificarea modului în care boala este indisolubil 
legată de demonii familiali sau de alte componente emotio- 
nale și poate dezvălui nivelurile demonilor care sunt probabil 
implicaţi. Adesea, în aceste împrejurări este posibil să fie ne- 
voie să hrănim fiecare demon ce contribuie, pentru a ne găsi 
alinarea. Constientizarea acestui lucru poate reprezenta un 
pas important în vindecare. 


Cindy, în vârstă de 43 de ani, mamă a doi copii, lucrează ca 
profesoară. Tatăl ei a fost alcoolic și ea, la rândul ei, s-a luptat 
cu alcoolismul. Și-a dorit să creeze familia perfectă, în care to- 
tul să fie ordonat, nu haotic și imprevizibil, ca în copilăria ei. A 
venit într-o tabără de reculegere după ce fusese diagnosticată 
cu cancer la sân și tocmai terminase chimioterapia. 


Când Cindy a descoperit că are cancer la sân, știa deja că 
are probleme cu controlul. Timp de multi ani, reușise să men- 
tina iluzia că își poate controla viata, dar acum știa că nu poa- 
te. Faptul că s-a îmbolnăvit de cancer a invatat-o că multe 
lucruri importante se aflau dincolo de controlul ei și că efor- 
tul lipsit de speranţă de a controla totul nu făcea altceva decât 
să creeze un stres toxic. Lucrând cu demonii cancerului și ai 
controlului, Cindy a descoperit că și controlul era un demon 
venit pe linie paternă; tatăl era obsedat de control. Ea dorea 
să fie perfectă și le impunea același standard și altora. Era 

nemulțumită de soțul ei si încerca mereu să îl oblige să aibă 
mai multă grijă de el. Acest lucra crea multă tensiune, atât în 
cazul ei, cât și al tuturor celor din jur. 


Cindy s-a hotărât să lucreze prima oară cu demonul con- 
trolului, nu cu boala, deoarece simțea că era o cauză care con- 
tribuia la cancerul ei. La primul pas, atunci când căuta în corp 
indicii ale demonului, l-a simțit în jurul maxilarului, pe care 
avea tendința să și-l inclesteze. Când și-a imaginat durerea 
din maxilar, aceasta era acută și de un galben roșiatic. Dar 
atunci când a luat o formă în fata ei, a avut dintr-odată viziu- 
nea unei fețe zâmbitoare galbene, bidimensionale. S-a gândit: 
„Nu se poate. E prea stereotip”. Apoi, s-a metamorfozat în chi- 
pul tatălui său pe care, dintr-odată, îl tinea în palme; în acel 
moment, și-a dat seama că tatăl ei era demonul și transforma- 
rea era indisolubilă. 


Cindy avusese mereu certuri cu tatăl ei și existau multe 
probleme nerezolvate între ei. Şi-a dat seama că demonul 
controlului își avea rădăcinile într-un zeu-demon: tatăl ei. Era 
zeu deoarece ea își dorea mereu dragostea lui și demon pen- 
tru că îl ura din cauza problemelor pe care i le adusese. 


Când l-a întrebat pe demonul care arăta ca tatăl ei de ce 
are nevoie, el a spus că are nevoie de iertare și, dacă i se va da 
acest lucru, se va simți iubit. Cindy și-a transformat corpul 
într-un nectar din compasiune și iubire. Oferindu-i-l, ea a pu- 
tut să simtă cum curgea iertarea și cum maxilarul i se relaxa. 
Când a terminat, tatăl ei s-a dizolvat, iar pe ea nu a mai du- 
rut-o maxilarul. A simţit o pace profundă și s-a odihnit acolo. 
Cindy și-a dat seama și că bea prea mult, ca reacţie la stresul 
bolii ei, și s-a hotărât pe dată să găsească ajutor cu privire la 
obiceiul acesta. S-a angajat să nu mai bea, să nu se mai certe 
cu tatăl ei și să utilizeze terapia pentru a reuși să dea de cap 
furiei pe care încă o mai avea în ea. Lucrând cu demonul 

controlului, Cindy a înţeles că acesta si supărarea pe tatăl său 
o îmbolnăviseră realmente și că, pentru ea, era important să 
nu mai poarte această bătălie și să recunoască faptul că amân- 
doi erau prinși în pânza demonului. 


Atunci când Joanna a început practica hrănirii demonilor, și-a 
dat seama că a moștenit din partea ambilor părinți demoni ce 
se întindeau pe mai multe generaţii. Joanna era o scriitoare 
de succes de 50 de ani ce trăia la New York și suferea de epu- 
izare profesională și de sentimentul unui gol spiritual. 


Mama Joannei, Helen, era o femeie care arăta bine, foarte 
cuviincioasă si oarecum puritană. În copilărie, Joanna avuse- 
se tot ce-și dorise din punct de vedere material: lecţii de dans 
și de muzică, școli bune, călătorii și haine de firmă. Familia ei 
avea un rol-cheie în comunitate și părinţii erau foarte preocu- 
pati de imaginea lor publică, un mesaj pe care Joanna și l-a 
însușit tacit. Așa că a crescut având grijă la ce făcea și ce purta. 
În familie, rolul ei era să fie drăguță si să îşi joace rolul pentru 
toată lumea. 


Joannei i se spunea constant că ar trebui să fie recunoscă- 
toare, că era foarte norocoasă. Când a crescut și a început să 
se exprime, se îmbrăca cu haine neconvenţionale și în cele 
din urmă a renunţat la colegiu. Mama ei i-a explicat cât se 
poate de clar că era foarte dezamăgiră și jenată de comporta- 
mentul ei. A fost acuzată de părinţi că era nerecunoscătoare. 
Ea era derutată, deoarece, deși era de acord că i se oferise 
totul, se simțea în același timp goală pe dinăuntru și neauten- 
tică. Lăsându-se de școală, căuta ceva autentic în care să se 
implice, în loc să joace un rol pentru imaginea familiei sale. 


Joanna s-a mutat apoi la New York și treptat a urmat cari- 
era scrisului; i s-a părut însă dificil să se apropie de cineva. 

Simtea o singurătate profundă și vinovăție, dar nu si le putea 
explica. În cele din urmă s-a căsătorit, dar nu a putut să aibă 
niciodată o intimitate sinceră cu soțul ei. A mers înainte și a 
făcut doi copii, creând un fragment din ceea ce părea a fi o 
viata perfectă - până când a descoperit că soțul ei avea o 
aventură. 


După divorţ, Joanna a locuit singură, împărțind custodia 
copiilor cu fostul sot. S-a retras cu totul în muncă, ignorând 
nevoile emoționale ale copiilor. Pe măsură ce aceștia cres- 
teau, sporea și dificultatea de a păstra legătura cu ei, așa că au 
ajuns să fie foarte distanti. A început să se simtă din ce în ce 
mai depresivă, desi câștigase între timp o mulțime de bani, 
care nu făceau însă decât să-i sublinieze faptul că nu avea nici 
un motiv să se plângă. 

Joanna a început să lucreze cu demonii după ce a auzit 
despre acest procedeu de la o prietenă, apoi a venit la o tabă- 
ră de pregătire în Kapala. Hrănindu-și demonii, Joanna a 
ajuns să-și dea seama că moștenise un demon, care spunea 
„niciodată nu ești suficient de bun”, de la tatăl ei, care, la rân- 
dul lui, îl moștenise de la tatăl său. Bunicul ei își dorise ca ta- 
tăl Joannei să fie avocat și nu îl sprijinise niciodată în alegerea 
lui de a deveni jurnalist. Tatăl Joannei devenise un neobosit 
dependent de muncă, sperând să aibă atât de mult succes în- 
cât tatăl său să îl laude în sfârșit. Lucrurile n-au ieșit așa, iar 
tatăl ei încă mai încerca să-și dovedească valoarea, atunci 
când, pe la șaizeci și ceva de ani, a murit din cauza unui atac 
de cord. 


Tatăl Joannei fusese foarte critic în legătură cu alegerea ei 
în carieră. Asemenea acestuia, și ea a răspuns obstacolelor 
din viata muncind excesiv, transferând demonul realizărilor 
externe și copiilor ei, care aveau tendinţa să se streseze din 
cauza rezultatelor școlare. De la mama ei, Joanna mostenise 

demonul „aspectului exterior perfect”, în timp ce era distantă 
din punct de vedere emoțional. 

Hrănind demonii depresiei, vinovatiei si ai tendinţelor de 
obsesie pentru muncă, Joanna a descoperit acești demoni ce 
traversau generațiile. A lucrat cu cei cinci pași pentru a se 
ocupa de nevoile demonilor care spuneau că e „detașată” și 
„nu e destul de bună”, pe care îi transferase și copiilor ei. După 
ce a hrănit acești demoni, a putut să aibă discuţii sincere cu 
copiii, transmitandu-le că e suficient că există, că nu trebuie 
să aibă succes sau să muncească excesiv pentru ca ea să îi 
accepte. Treptat, s-au apropiat cu toţii, ca o familie. Și Joanna 
a reușit să lege câteva prietenii cu femei care i se păreau au- 
tentice și sincere. Când a început să își folosească creativ ave- 
rea pentru a-i ajuta pe alţii la nevoie, în loc să se simtă 
vinovată, depresia s-a împrăștiat. 

Din acest exemplu putem vedea cum demonii traversea- 
ză generaţiile și cum un demon, ca cel al atitudinii critice sau 
al controlului excesiv al unui părinte, este însușit și transmis 
generației următoare. Deși Joanna nu a putut să lucreze efec- 
tiv cu demonii pentru copiii sau părinţii ei, lucrând în profun- 
zime cu ai ei și hrănindu-i atât pe cei exteriori, cât și pe cei 
interiori, a putut să dezlege incurcatura de probleme intrete- 
sute, iar schimbările ei au afectat în mod pozitiv întreaga matrice 
a familiei. 


După cum am văzut, demonii familiali sunt transmiși din ge- 
neratie în generaţie si pot include atât demoni veniţi pe linie 
feminină, cât si pe linie masculină. Reţeaua de demoni famili- 
ali este ca Hidra pe care a întâlnit-o Hercule. Demonii unei 
generații pot apărea sub forme multiple la următoarea gene- 
ratie, sau pot sări peste o generaţie, pentru a apărea la un 
nepot. Înțelegerea naturii multigenerationale a demonilor 

noștri și crearea unei hărți a demonilor (vezi pagina 106) ne 
pot da o perspectivă mai largă asupra poveștii noastre și ne 
pot ajuta să punem capăt demonilor distructivi pe care i-am 
dus mai departe generații întregi. 


Uneori credem că suntem conștienți de demonii ce tra- 
versează generaţiile și jurăm să nu îi perpetuăm. Dar, dacă nu 
îi hrănim, ei vor apărea în locuri neașteptate. În copilărie, Joe 
a văzut cum tatăl său o bătea pe mama sa. Când a încercat să 
îi sară în ajutor, a fost și el bătut. Furios și neputincios, a cres- 
cut și s-a însurat cu o femeie blândă și supusă, Martha, cu care 
a avut doi copii, un băiat și o fată. Joe era hotărât să nu se 
poarte ca tatăl său. A muncit din greu și a încercat să fie un 
părinte responsabil, dar nu lucrase niciodată pe partea emo- 
tionala pentru a rezolva problemele din copilărie, asa că a 
ajuns să fie depresiv şi să bea prea mult. 


Fiind conștient de tiparul violenţei din familia tatălui său, 
Joe a încercat să nu îl transmită mai departe. Deși nu a deve- 
nit abuziv din punct de vedere fizic, era abuziv verbal și făcea 
comentarii jignitoare despre soţia sa în fața copiilor. Copiii 
s-au identificat cu Joe ca fiind părintele mai puternic, așa că 
atât fiul lui, cât și fiica au învăţat să nu își respecte mama. 
Martha a reacționat la această situaţie devenind în secret de- 
pendenta de alcool. Bea atunci când soţul ei era la munca, 
pentru a face fata tristetii. Se simţea neputincioasă si a deve- 
nit indisponibila pentru copiii ei. A ajuns din ce în ce mai lipsită 
de încredere în capacitatea ei de a funcţiona în lume și mai 
dependentă de Joe, deși în același timp nu îl mai suporta. 


Fiica lor a crescut având tendința de a se compromite 
singură, si s-a încurcat cu un traficant de droguri chipeș. A 
ajuns dependentă de droguri și prostituată. Fiul lui Joe a sufe- 
rit de depresie, s-a lăsat de colegiu și părea incapabil să își 
pună ordine în viata. Ambii copii dezvoltaseră un complex al 

rusinii, sentimentul ca erau esentialmente inferiori. Tanjeau 
dupa aprobare, pe care nu o primisera niciodata, si sufereau 
din cauza demonilor depresiei si dependentei. 

Până când Joe nu a început să-și hrănească demonii, de- 
monii de la părinții lui i-au tot apărut în viata - și în viata so- 
tiei și copiilor lui. Joe și Martha au venit împreună într-o 
tabără de reculegere. Ea începuse meditaţia și auzise despre 
tabăra de pregătire în Kapala, în timp ce se afla la recuperare 
după abuzul de alcool. La început, Joe a spus că se află în ta- 
bără doar pentru a o sprijini pe Martha, dar, când a început 
practica în cinci pași, s-a entuziasmat văzând toate legăturile 
dintre membrii familiei și multe aspecte ale vieţii sale. 


S-a dedicat practicii în cinci pași și la fel a făcut și Martha. 
Relaţia lor a devenit mai plină de respect și, datorită acestei 
schimbări si a discuţiilor avute cu copiii lor, familia a devenit 
treptat mai conștientă de tiparele ei. Martha și Joe și-au facut 
un obicei regulat de hrănire a demonilor și, deși demonii sunt 
adânc inradacinati, ei văd o cale de ieșire din suferinţa lor. 
Relaţia lor îmbunătăţită i-a influenţat și pe copiii lor. Fiica a 
pus capăt relaţiei abuzive și a mers la dezintoxicare, iar fiul 
lor s-a întors la școală și a început o carieră multumitoare ca 
antrenor sportiv la liceu. 


Când Michael a început lucrul cu demonii, nu avea idee că aceș- 
tia sunt legaţi de demonii familiali. Suferise de fobie socială 
de când era adolescent și știa că este un demon-hidra cu 
multe braţe și picioare. Lucrând mai mult de un deceniu în 
marketing, Michael se afla într-o perioadă de tranziție majoră 
a vieţii, deoarece își dăduse demisia și își folosea timpul pen- 
tru a-și rezolva fobia socială. În copilărie, Michael recurgea la 
comportamente negative pentru a ajunge în centrul atenţiei. 
Era o metodă de a primi dragostea pe care altfel nu ar fi 

primit-o. Michael a descoperit recent că multe dintre temeri- 
le sale sunt împărtășite și de tatăl lui, ajungând să creadă că 
acestea i-au fost transmise de la o vârstă fragedă de tatăl său, 
care la rândul lui le-a preluat de la părinți și de la cei care l-au 
crescut. Michael a lucrat cu fobia lui socială, ca demon venit 
pe linie paternă. 

Deși Michael dorea să se afle în centrul atenţiei, i se părea 
dificil să socializeze în grup. Întotdeauna a nutrit temeri se- 
crete că nu e destul de bun sau că e inferior și imperfect. Acest 
lucru l-a făcut să creadă că urechile îi ieșeau prea mult în afa- 
ra, că respiraţia îi mirosea urât sau că numele de familie era 
inacceptabil și trebuia schimbat. Michael a scris în jurnalul 
demonilor: „Pe măsură ce o temere scădea, era înlocuită de 
alta. Întotdeauna teama era că trebuie să schimb ceva pentru 
a deveni perfect”. Această teamă a avut ca rezultat infidelitati 
repetate, alcoolism, incapacitatea de a mânca în public și im- 
pulsul frecvent de a se ascunde. 


Când Michael și-a găsit demonul în corp, acesta era o sen- 
zatie rece si albastră în pântec. Când l-a văzut în fata lui, era o 
figură slabă, urâtă și albastră, acoperită de negi. Când i-a pus 
demonului cele trei întrebări și a făcut schimb de locuri cu el, 
demonul i-a răspuns că nu vrea nimic deosebit. Totuși lucru- 
rile de care avea nevoie erau apa și vegetația. Dacă era hrănit 
cu ele, nu avea să se mai simtă atât de expus sau de rău. Ar 
avea sentimente de confort și echilibru și s-ar simți mai mult 
ca acasă și în siguranţă. 


Lucrul care i s-a părut lui Michael cel mai surprinzător când 
a schimbat locul cu demonul a fost că s-a simţit dintr-odată ca și 
cum ar fi știut cum fusese pentru tatăl său să îi fie tată. A scris 
în jurnal cât de bine a înţeles „iubirea totală pe care o simţi 
pentru copilul tău (eu), combinată cu teama absolută de res- 
pingere din partea celui pe care îl iubești, care este o parte a 

sentimentului ca nu esti demn de acest nivel de iubire. Eu 
(Michael) puteam sa vad ca lupta cu acest conflict putea sa 
ducă aproape până în punctul în care urăști ceea ce ai iubit cel 
mai mult. Asta m-a făcut să simt o compasiune extraordinară 
pentru tatăl meu, cu toate că până acum nu m-am concentrat 
decât pe respingerea lui constantă”. 


Dacă ne gândim la demonii noștri în contextul mai larg al 
genealogiei materne și paterne, acest fapt ne poate ajuta să 
identificăm tiparele mai extinse ale demonilor activi din viața 
noastră. De exemplu, mamei tale poate să îi fie teamă să nu se 
îngrașe, teamă pe care a luat-o de la mama ei, care a fost o 
adolescentă supraponderală si mai târziu şi-a criticat fiica 
pentru cea mai mică creștere în greutate. Ca formă de revoltă 
împotriva restricțiilor impuse de mamă, ai reacționat mân- 
când excesiv. Apoi, nefericit că ai ajuns și tu supraponderal, 
ţi-ai pus la dietă fiica de 11 ani atunci când a devenit un pic 
durdulie, lucru care a făcut ca, la vârsta de 15 ani, să fie inter- 
nată în spital pentru anorexie. Astăzi îi dau bătăi de cap pro- 
blemele legate de imaginea corporală și alimentație. 

Identificandu-ti tiparele, ţi-ai putea elibera demonii și ai 
putea discuta cu copiii tăi despre ceea ce ai văzut, cerându-le 
iertare pentru că le-ai transmis demonii. Demonii ce traver- 
sează generațiile cuprind mulți alți demoni și sunt adesea le- 
gati de propriii noștri demoni-hidra. 

Nu trebuie să fii cameră pentru a fi bântuit 

Si nici casă nu trebuie să fii; 

Mintea are coridoare ce întrec locurile reale. 

Esti mai în siguranță de-ntâlnești, la miezul nopţii, 
O fantomă din afară, 

Decât sa-nfrunti 

ceata lor albă dinăuntru. 


- Emily Dickinson 


CA PARTE a instrucției lor, un grup de Berete Verzi” a fost tri- 
mis odata intr-o tabara de reculegere budista de zece zile, 
pentru a învăţa cum să lucreze cu mintea lor. Era o tabără in 
care nu se vorbea și au fost instruiți să stea jos și să se con- 
centreze pe respiraţie de dimineaţa devreme până seara târ- 
ziu. Dacă erau distrași, erau instruiți să se concentreze încet 
la loc pe respiraţie. Dacă aveau o emoție, li s-a spus s-o remar- 
ce pur și simplu si să se întoarcă la respiraţie. Li s-au asigurat 


* Green Berets, în orig. În timpul celui de al Doilea Război Mondial, un grup 
de elită din armata Statelor Unite a fost antrenat la o școală de comando 
din Scoţia, de către soldaţii britanici care purtau berete verzi ca semn dis- 
tinctiv. După absolvire, soldaţii americani au primit același tip de berete. 
Deși armata SUA nu a aprobat purtarea acestora, cei care le-au dobândit le 
purtau pe ascuns, fiind astfel numiţi „beretele verzi”. (n.ed.) 

trei mese delicioase pe zi si un loc confortabil în care sa doar- 
mă. Centrul în care se tinea tabăra era idilic. La sfârșitul celor 
10 zile, atunci când soldaţii de elită au rupt tăcerea, unul dintre 
ei a spus: „Doamne, a fost cel mai greu lucru pe care a trebuit 
să-l fac vreodată. Mintea mea nu tăcea deloc. Ce coșmar!” 

lată-i pe acești bărbați curajoși, capabili să înfrunte orice 
dușman exterior, ingenuncheati pentru că trebuiseră să stea 
singuri, în liniște. Aceste Berete Verzi nu erau în război, dar se 
aflau într-un alt fel de bătălie, cu demonii interiori. Acești 
demoni sunt denumiți câteodată „demoni ce nu pot fi contro- 
lati” sau „demoni care aleargă întruna” sau, mai obișnuit, „de- 
moni intangibili”. Demonii interiori, cum ar fi furia, anxietatea 
sau depresia, ies la iveală din minte fără să fie instigati de in- 
formaţiile senzoriale sau de alte surse exterioare. 

Oricine a încercat vreodată să își oprească mintea de a 
mai gândi înțelege demonii care aleargă întruna. Contrar a 
ceea ce ne-ar plăcea să credem, nu ne controlăm mintea. 
Dimpotrivă chiar: suntem controlati de gândurile și emoțiile 
noastre. Nici măcar Beretele Verzi, extrem de antrenați și 
disciplinati, n-au ştiut cum să se descurce cu propria minte. 
Nici mintea nu se oprește, la fel ca banda nesfârșită cu stiri 
de ultimă oră, de pe CNN, din partea de jos a ecranului 
televizorului. 


Aceste gânduri și emoţii nu apar ca răspuns la stimulii 
direcţi din afară, dar ne pot împinge să facem tot felul de lu- 
cruri. Sunt legaţi de ceea ce numim nevroze sau complexe 
interioare și includ demoni cum ar fi furia, anxietatea, perfec- 
tionismul, paranoia, rușinea, depresia și neautenticitatea, 
deși aceste câteva exemple reprezintă cu greu domeniul vast 
al posibililor demoni ce se află în mintea umană. 


Dacă ai, de exemplu, un demon interior al depresiei, indi- 
ferent de cum se schimbă circumstanţele exterioare, tot 

depresiv vei fi. Ai fi deprimat chiar si in absenta unui eveni- 
ment trist sau a unei pierderi, ca moartea cuiva. O stare de 
dezorientare în care pur și simplu ne croim drum înainte fără 
să fim conștienți, trăind de la o zi la alta, reprezintă un demon 
mental al confuziei. Cand ai acest demon și nu poți să decizi 
ce să faci si te îndoiești de tine însuţi, acesta este un demon al 
îndoielii de sine. Un alt demon interior este obsesia, în care 
gândurile și fanteziile scapă de sub control. Ai mai putea avea 
și un demon al timiditatii care face dificil să te conectezi cu 
alți oameni. 

Demonii minţii aleargă zi și noapte, neobositi. Observând 
și identificând aceste mesaje interioare și dialogurile pe care 
le avem în interiorul nostru, putem să devenim conștienți de 
demonii interiori și să îi eliberăm. Hai să analizăm câţiva din- 
tre acești demoni interiori și felul în care am putea lucra cu ei. 


DEMONII FURIEI 


Furia poate proveni dintr-un schimb de cuvinte cu cineva sau 
din frustrarea cauzată de evenimente ori obiecte. De exem- 
plu, cineva pe care îl aștepți a uitat probabil de întâlnire sau 
cineva apropiat spune ceva supărător. Poate să erupă din se- 
nin, caz în care este un demon interior al furiei. Ne trezim pe 
neașteptate furioși, lovim câinele și ne răstim la copii. Furia 
este una dintre cele mai distructive emoţii. Câteva cuvinte 
furioase pot distruge o prietenie de durată sau pot reteza o 
relație de familie. 

Furia poate fi directionata si către propria persoană si 
poate deveni un critic interior tiranic sau un sabotor. În ase- 
menea cazuri, energia distructivă se poate manifesta în gân- 
duri suicidale, tentative de suicid sau în comportament 
auto-distructiv. Poate fi însă și mai subtilă și ne poate face să 

ne subminăm succesul, ajungând târziu la un interviu impor- 
tant, tărăgănând lucrurile sau distrugând o relație de dragoste 
promițătoare. 


O idee importantă care trebuie subliniată aici este că pu- 
tem manifesta furia cu un scop, fără să fim prinși în capcana 
urii. În acest caz, ne comportăm violent, dar demonul furiei 
nu ne prinde în capcană; nu ne controlează, îl folosim pentru 
a declanșa o schimbare. De exemplu, un activist politic ar pu- 
tea să își exprime furia față de o situaţie, fără să îi urască pe 
cei care ar putea fi responsabili. Furia poate fi rece sau fier- 
binte. Furia rece trântește ușa și închide inima; se menţine 
câteodată ani de zile si nu se lasă inmuiata. Furia fierbinte 
explodează, se împrăștie și arde în profunzime. Poate să vină 
și să treacă repede sau poate să fie un curent de adâncime 
neîntrerupt care din când în când erupe ca un vulcan. 
Înțelegerea și hrănirea demonilor furiei pot să ne vindece nu 
doar pe noi, ci si pe aceia din viata noastră care suferă conse- 
cintele furiei noastre. 


Barbara, consultant în afaceri, în vârstă de 50 de ani, a venit 
la o conferință despre hrănirea demonilor și a participat la 
exerciţiile pe care le-am condus în timpul prelegerii. În timp 
ce asculta, și-a dat seama că are un demon al furiei care i-a 
complicat toate relațiile. Am îndrumat grupul să practice cei cinci 
pași și, atunci când ea a căutat în corp locul unde ţinea furia, 
a găsit-o pe partea stângă deasupra inimii, întinzându-i-se în 
gât. Avea o culoare închisă, o combinaţie de maro și negru, și 
emitea căldură. Când a personificat-o, a devenit o fetiță, cu 
cioc si multe braţe, care scrasnea din dinţi. Pe fata ei s-a ros- 
togolit o lacrimă. În ochii ei era o tristeţe profundă. 


Când Barbara l-a întrebat pe demon ce vrea, el i-a spus că 
vrea să nu îl mai ignore. Când l-a întrebat de ce are nevoie, 

demonul a spus că are nevoie sa ii fie recunoscută existenţa și 
să îi fie constientizata esența; acest lucru l-ar face să se simtă 
iubit. Când Barbara s-a dizolvat într-un lichid alb și luminos 
făcut din iubire, fetița demon l-a asimilat și în jurul lui au tas- 
nit culorile curcubeului. 


‘Barbara a întrebat-o pe această fetiță cum poate să o aju- 
te și ea a spus: „Eu sunt inima ta blajină, capacitatea ta de a te 
trezi şi de a fi pe deplin prezentă. Iti voi reaminti că, atunci 
când te enervezi, mă înăbuși pe mine”. Barbara a lucrat în 
continuare cu acest demon și, după câteva luni, mi-a scris să 
îmi spună că nu se mai enervează aiurea. Încă se chinuia cu 
sentimente de vulnerabilitate, dar se străduia să le dea de cap 
folosind practica în cinci pași. 


DEMONII PERFECTIONISTI 


Demonul perfectionist este un critic neobosit care ne face sa 
ne simtim de parca nimic din ceea ce facem nu este destul de 
bine. În prezenţa unui demon perfectionist, avem tendința să 
ne învinovățim si să găsim defecte în tot ce facem si în modul 
în care arătăm. Chiar și atunci când suntem laudati, ne simțim 
atât de mult nelalocul nostru, încât nu ne putem bucura de 
acest lucru. Un demon perfectionist nu permite veselia și dis- 
tractia; el este un șef lipsit de umor. Devine cu ușurință un 
demon exterior al criticii, concentrându-se pe defectele ce- 
lorlalti și interpretând greșit comentariile altora ca fiind cri- 
tice. Se îndreaptă însă cel mai intens asupra propriei persoane. 
Un demon perfectionist întocmește o lista cu lucruri de făcut, 
lungă si exigentă, si, chiar și atunci când totul este terminat, 
nu este mulțumit. 

Fiona avea un demon perfectionist si a făcut o descoperire 
surprinzătoare când îl hrănea. Mama ei era o perfectionista, 
făcea în continuu liste și planuri, fapt pe care Fiona îl atribuia 
crizelor epileptice de lob temporal ale mamei sale. Ea suferi- 
se de crize incontrolabile de epilepsie gravă începând cu vâr- 
sta de 6 ani. Ca adult, Fiona știa că oamenii cu această boală 
sunt adesea foarte rigizi; totuși, în copilărie, Fiona nu putea 
să își vadă mama decât rece, exigentă și imprevizibilă. Fiona 
crezuse că nu va fi iubită dacă nu e o fetiță foarte cuminte și 
acest lucru a motivat-o să devină o perfectionista, cu o puter- 
nică ură de sine. 


Fiona s-a hotărât să lucreze cu acest demon venit pe linie 
maternă, utilizând cei cinci paşi. Și-a simțit în piept perfectio- 
nismul, ca un fel de senzaţie rece și intepatoare. Când a per- 
sonificat demonul, acesta a apărut ca o femeie bătrână și 
costelivă, cu păr cenușiu și îmbrăcată într-o rochie gri. Îi 
strângea inima Fionei, iar ochii îi erau amenintatori și întune- 
cati. Fiona știa că este mama ei. Apoi, a văzut că demonul tre- 
mura si a înţeles că bătrâna este speriată. Demonul i-a spus 
Fionei că isi dorește iubirea ei, dar că știe că ea nu își iubește 
decât bunica; demonul avea nevoie să se simtă mai demn de 
iubire. 

În acel moment al procesului, Fiona a ajuns să își dea seama 
de ceva. A văzut un triunghi de nevoi nesatisfăcute existent 
între ea, mama și bunica ei. Mama ei se simtise mereu banală 
și nedemnă de iubire din cauza bolii ei stânjenitoare în public 
și, pentru a compensa, încercase să fie perfectă. Avea nevoie 
de iubire din partea Fionei, fiica ei, pentru a umple golul și 
pentru a o face să se simtă demnă de iubire, dar perfectionis- 
mul a tinut-o la distanță pe Fiona. A intervenit bunica Fionei, 
dându-i acesteia iubirea ocrotitoare de care avea nevoie în 
copilărie, fapt care a exclus-o pe mama ei. 

Fiona a simțit o tristețe intensă pentru mama ei si pentru 
faptul că nu au putut să își ofere una alteia iubirea tandră de 
care aveau nevoie amândouă. Si nu mai puteau nici de aici 
înainte, căci mama ei era moartă. Fiona a hrănit apoi demo- 
nul cu un nectar auriu sclipitor, cu o lingură. Demonul s-a 
transformat treptat în mama Fionei când era ea fetiță, și 
această fetiță a devenit aliatul Fionei. Aliatul i-a spus Fionei 
că, dacă se poate vedea demnă de iubire, fără să fie perfectă, 
atunci poate să se elibereze de perfectionismul ei și totul va fi 
mai bine, nu mai rău. A jurat să o protejeze pe Fiona și să îi 
reamintească faptul că ea în sine e demnă de iubire, fără să fie 
nevoie să facă absolut nimic. 


Și Sonia avea un demon perfectionist, dar al ei îi afecta carie- 
ra. Soniei, o violonistă profesionistă în jur de 35 de ani, i se 
părea că interpretările ei în orchestră nu erau niciodată des- 
tul de bune. Își revizuia neîncetat greșelile mărunte, fiind obse- 
dată de ele. Exersa mai multe ore pe zi decât colegii ei muzicieni. 
Deși era un muzician extraordinar, nu se bucura foarte mult 
de acest lucru, din cauza demonului perfectionist. 


Perfectionismul Soniei provenea de la mama ei critică si 
obsedată de control, care a crescut-o pe Sonia fără prea multă 
veselie, generozitate a spiritului sau afecțiune fizică. Mama 
Soniei nu a tinut-o niciodată în braţe si nici nu a lăudat-o. 
Desi excela la majoritatea lucrurilor pe care le făcea, acasă i 
se transmitea mesajul că mereu e ceva în neregulă cu infatisa- 
rea sau cu interpretarea ei. 


Sonia s-a hotărât să hrănească acest demon perfectionist, 
care trăia în ea de când se știa. Când a căutat în corp locul în 
care tinea demonul, a descoperit că acesta era peste tot, ase- 
menea unor dinți mici ce îi rodeau fiecare parte a corpului. 
Comanda centrală părea însă să se afle în gât, acolo unde 

demonul arăta cenușiu, dens și urât, ca o tumoră cărnoasă. 
Era lipicios și îi împiedica vorbirea. 


Demonul a îmbrăcat în fata ei forma unei rozătoare oribile, 
un șobolan enorm care stătea pe labele din spate, uitându-se 
fix la Sonia. Era aproape de mărimea ei și, în spatele lui, se 
afla un grup de pui de sobolan, dar scena nu părea deloc ma- 
ternă. Sobolanul mare arăta mai degrabă ca un stăpân incon- 
jurat de sclavii lui. Când Sonia a privit șobolanul în ochi, a fost 
frapată de cruzimea pe care a simtit-o, desi nu a simţit deloc 
frică sau animozitate. Sobolanul avea dinţii iesiti în afară, ca 
niște ace, ochii negri, strălucitori, și ghearele lungi și ascuţite 
la toate cele patru picioare. Când Sonia a devenit demonul, a 
fost frapată de cât de diferit se simţea; în pielea șobolanului 
simţea că e nesigură și că are nevoie de încurajare, sentimen- 
te ce i-au apărut foarte clare. 


Sobolanul a spus: 


— Trebuie să fiu mai bună si mai deşteaptă decât tine. Nu 
poţi să ai mai mult decât am eu. Dacă as primi ce aș avea ne- 
voie, m-aș simți tare puternică și frumoasă! 

Așa că Sonia i-a dat șobolanului un nectar de culoare aurie 
făcut din putere și frumusețe, odată cu dorința ca șobolanul 
să fie pe deplin satisfăcut. S-a ghiftuit, și toţi puii de sobolan 
s-au adunat în jurul lui, la un ospăț frenetic. Au devenit mai 
grași și mai rozalii, apoi s-au rostogolit pe spate ca niște pur- 
celusi si, treptat, au dispărut. Sobolanul a devenit foarte leneș 
și letargic. Culoarea lui închisă se estompa putin câte putin, 
pe măsură ce blana i se transforma într-o piele groasă. Dintii 
și ghearele i-au căzut și au dispărut și s-a întins pe spate de 
parcă ar fi adormit. Era tot un şobolan mare și urât, dar nu 
chiar atât de amenintator ca înainte. 

Deoarece șobolanul nu dispăruse de tot, Sonia și-a dat 
seama că trebuie să petreacă mai mult timp cu acest demon. 
Lucrând ulterior cu el, a continuat procedeul până când șobo- 
lanul s-a transformat într-un bebeluș uman fericit, cu obraji 
roz, care s-a dizolvat în cele din urmă, iar ea s-a odihnit în 
spațiul apărut. 

Când Sonia a invitat aliatul să apară, a văzut o femeie pu- 
ternică care i-a spus că va veghea asupra ei să fie creativă fără 
să se streseze din cauza perfecțiunii. De-a lungul celor câteva 
luni în care Sonia a lucrat cu acest demon, a observat că per- 
fectionismul i s-a atenuat si că se bucură efectiv de interpre- 
tările ei, în loc să se concentreze pe greșeli mărunte. S-a 
hotărât să nu mai exerseze obsesiv și, ca urmare, execuţia ei 
s-a îmbunătăţit. Muzica ei era mai plină de viata si la fel a în- 
ceput să se simtă și ea. 


DEMONII DEPRESIEI 


Acesta este unul dintre acei demoni care pot fi atât de genera- 
lizati, încât sunt greu de localizat în corp. Găsirea motivatiei 
pentru a hrăni un demon al depresiei poate fi și ea dificilă, 
deoarece depresia te poate face de-a dreptul imobil. Un ase- 
menea demon cuprinde adesea diferite sentimente înghesui- 
te la un loc: mâhnire, furie, lipsă de speranţă, disperare și 
frică - toate acestea pot fi prezente. Depresia poate fi tempo- 
rară sau poate fi o boală cronică atât de bine fixată, încât func- 
tionarea noastră normală devine dificilă. Depresia aruncă o 
ceață mohorâtă peste tot. Ne putem petrece zile, săptămâni 
sau chiar ani întregi sub controlul acestui demon. 


Uneori, depresia este un demon exterior ce provine din 
opresiune, ceea ce înseamnă că este legată în mod special de 
circumstanţe exterioare, iar dacă aceste circumstanţe se 

schimba, depresia se atenueaza. In timpul regimului taliban 
din Afghanistan, cand femeile erau aspru oprimate si nu li se 
permitea educatia sau sa isi practice profesia, a aparut un val 
national de depresie si sinucideri printre femeile afghane. 
Dar atunci cand problema depresiei nu se schimba odata cu 
schimbarea situatiei care probabil a declansat-o, acest lucru 
înseamnă că este vorba de un demon interior. Un demon inte- 
rior este un demon pe care îl purtăm cu noi, indiferent care 
sunt circumstanţele exterioare. Am putea să ne aflăm într-un 
loc frumos împreună cu oameni minunati si să fim tot depri- 
mati, dacă avem acest demon interior al depresiei. În Statele 
Unite, unde medicamentele antidepresive sunt din ce în ce 
mai obișnuite, întrucât aproximativ 18,1 milioane de ameri- 
cani (6% din populaţie) suferă de depresie. 

Depresia răspunde bine la practica hrănirii demonilor, 
deoarece primii doi pași ne ajută să dăm o anumită formă 
problemei, care altfel s-ar putea să rămână în starea de con- 
fuzie și de letargie care însoțește atât de des acest demon. 
Când clarificăm amplasarea acestui demon, culoarea, textura 
și caracteristicile definitorii, îl aducem în sfera în care ne pu- 
tem ocupa de nevoile lui. 


Jason era director executiv al unei organizații pentru somerii 
tineri. Depresia lui cronică l-a făcut să se îndepărteze complet 
de soția si de cei doi copii ai lui. A devenit tăcut si se simțea 
detașat de toată lumea, până într-atât încât aproape că nu 
mai era capabil să isi practice profesia. I-a descris terapeutu- 
lui său această experienţă ca trăind cu sentimentul că nu are 
niciun gând, de parcă i-ar fi creierul gol. În circumstanţe socia- 
le de orice fel, nu a mai vorbit deloc. Terapeutul i-a sugerat să 
încerce să își hrănească demonii. 

Prima data, Jason a practicat hranirea demonului depre- 
siei a doua zi după ce el si soţia lui au dat o petrecere. El nu 
fusese capabil să participe la conversaţie și, spre sfârșitul se- 
rii, se simtise atât de singur si de izolat, încât nici nu a mai 
putut să asculte. Gândindu-se retrospectiv la evenimentele 
din acea seară, a simţit un nod în gât, mușchii din jurul gatu- 
lui și cefei i s-au contractat și nu a mai putut să vorbească. 
Culoarea pe care a asociat-o senzatiei era albastru. 


Demonul pe care l-a văzut în fața sa era mare cât camera. 
Avea o piele solzoasă, albastru-verzuie și irizată și 30-40 de 
membre îi ieșeau din corp, ca razele unei stele. Folosea aceste 
extremități pe post de braţe și picioare, dar, în loc de palme și 
labele picioarelor, avea ţepi duri. Capul său era așezat pe unul 
dintre aceste membre și ochii mici și iscoditori îl priveau pe 
Jason cu multă răceală. Când a cercetat mai îndeaproape de- 
monul, a descoperit că pulsa, extremităţile sale unduindu-se 
într-un ritm constant. Când a fost întrebat ce vrea de la Jason, 
demonul a spus că vrea compania lui și să se apropie foarte 
mult de el. Când a fost întrebat de ce are nevoie, a spus că nu 
are nevoie decât să fie prieteni, pentru a se simți vioi si 
mulțumit. 


Când s-a întors la locul său de la început, terapeutul l-a 
îndemnat să hrănească demonul, dar Jason a spus că acesta fi 
provoacă repulsie și că nu vrea să aibă de-a face cu el. Pentru 
a-l motiva, terapeutul i-a explicat că animozitatea dintre el și 
demon există de mult timp și că, dacă Jason nu îi dă ceva de- 
monului, nu se va schimba nimic niciodată. Jason a fost de 
acord după aceea să încerce să îi ofere demonului un pic de 
apropiere, dar fără tragere de inimă și fără să fie dispus să fi 
ofere vioiciune sau mulțumire. Din păcate, sesiunea s-a ter- 
minat, așa că s-au hotărât să continue data viitoare. Exemplul 
lui Jason ne arată că, dacă nu înţelegi că hrănirea demonilor 

nu îi face mai răi, ci îi eliberează, s-ar putea să iti fie teamă sau 
să opui rezistență. Fie trebuie să înţelegi teoria suficient de 
bine pentru a avea încredere în procedeu, fie măcar să fii dis- 
pus să încerci. 


În cursul următoarei sesiuni, Jason s-a arătat mai deschis 
la acest procedeu și, atunci când a vizualizat demonul, acesta 
arăta la fel, însă nu mai pulsa. Ochii lui reci îl priveau încă fix. 
Cu toate acestea, la fel ca înainte, Jason nu a vrut să aibă de-a 
face cu hrănirea acestui demon. Terapeutul l-a îndemnat să 
încerce să meargă mai departe, deoarece nimic din ce făcuse 
până în acel moment nu îi alinase depresia. Jason a fost de 
acord să încerce. De data aceasta, când s-a identificat cu de- 
monul, s-a dovedit că demonul avea nevoie de fericirea lui 
Jason pentru a se accepta așa cum era și pentru a-și dezvolta 
siguranța de sine. Dacă primea ce avea nevoie, avea să simtă 
bucurie. 


Când a făcut schimb de locuri cu demonul, Jason a refuzat 
să îi dea ceva, ca si cum tot nu ar fi avut încredere în proce- 
deu. Dar, după câteva minute de încurajare din partea terape- 
utului, a fost de acord să îl hrănească pe demon cu puţină 
bucurie. Jason a văzut fericirea ca pe o lumină fluorescentă de 
un albastru-închis, pe care a lăsat-o să curgă treptat către 
demon. Cu cât a lăsat-o mai mult să curgă, cu atât s-a simţit 
mai emoționat și, în cele din urmă, lacrimile sale reţinute 
mult timp au început să curgă. Putin cate putin, a văzut că si 
demonul era satisfăcut. 

La sfârşitul practicii, Jason s-a simţit împăcat, întreg și în 
armonie cu lumea. A luat în braţe perna albastră pe care vizu- 
alizase demonul, a strâns-o la piept și a plâns din nou. Apoi a 
invitat aliatul să apară. Aliatul era un elf albastru-verzui care 
a făgăduit să îl înveţe bucuria și să îl unească cu natura. La 
sfârșitul sesiunii, Jason s-a simțit foarte deschis și avea ochii 

strălucitori. Se simțea în același timp putin dezorientat, deoa- 
rece această experiență îi zguduise filozofia negativă de viata. 
Dar în săptămânile următoare nu a mai evitat să intre în con- 
tact cu oamenii și s-a simțit mai legat de soţia si familia lui. 
Depresia a dat înapoi după câteva sesiuni. 

Jason și-a dat seama că filozofia lui de viață fusese forma- 
tă de depresie, iar acum își dorea să scape de ea. A început 
să-și împărtășească mai mult sentimentele cu soţia și s-au 
apropiat unul de altul așa cum n-o făcuseră niciodată înainte. 
Când s-a simţit fericit, nu și-a mai reprimat această senzaţie, 
crezând că n-o merită. Depresia îl mai coplesea uneori, dar, 
de vreme ce învățase să practice singur hrănirea demonilor, a 
putut să apeleze la ea în acele ocazii. A fost uimit că acum i se 
părea ușor să se descurce cu depresia despre care crezuse că 
îl va controla întotdeauna. 


Experienţa lui Jason cu depresia este tipică. După cum am men- 
tionat mai înainte, atunci când avem de-a face cu un demon 
puternic, care ne-a făcut mult rău, pot exista resentimente pu- 
ternice împotriva lui, de felul celor care s-au manifestat în 
refuzurile iniţiale de a-l hrăni ale lui Jason. O metodă folosi- 
toare pentru a depăși îndărătnicia de a hrăni demonii poate fi 
aceea de a le oferi doar câte puţin din ceea ce au nevoie. 


Uneori depresia este transmisă din generaţie în generație. 
Angela, de 20 de ani, care lucra ca asistent de vânzări într-un 
magazin de îmbrăcăminte, avea o întreagă istorie familială a 
depresiei. Sora ei suferea de tulburare bipolară, iar mama și 
bunica erau amândouă extrem de depresive. Când Angela a 
întreprins primul pas în hrănirea demonului depresiei, aces- 
ta i s-a părut ceva greu și negru care o apăsa pe cap si pe 
umeri, strivind-o. A devenit un scorpion negru, care mergea 
pe gheaţă crăpată, rece si nesigur. Voia să le facă rău 

oamenilor, sa le sfasie carnea. Cand Angela a schimbat locuri- 
le sia devenit demonul, s-a simţit plină de ură și violentă și a 
realizat cât de multă furie stătea în spatele depresiei sale. 
Demonul a spus că are nevoie ca cineva să simtă compasiune 
pentru el și era furios pentru că nimeni nu o făcuse vreodată. 
Dacă i s-ar oferi compasiune, ar simți o alinare. 


Când Angela a început să îl hrănească cu nectar făcut 
din alinare, scorpionul s-a schimbat, carcasa lui tare desfă- 
cându-se si scoțând la iveală un corp moale si rozaliu. În cele 
din urmă, a devenit o anemonă marină care plutea liberă într-un 
ocean turcoaz, complet relaxată. Acest aliat i-a spus Angelei 
ca o va ajuta pe ea si familia ei, oferindu-le iubire, un ocean de 
iubire tuturor celor care suferă de depresie. 


După ce a lucrat o vreme cu acest demon, Angela mi-a 
spus că e posibil ca acest lucru să o fi ajutat să își vindece atât 
familia, cât și pe ea însăși. Sora ei, care și-a negat mereu pro- 
blema, s-a alăturat brusc unui grup de sprijin al persoanelor 
bipolare din zona ei și a început terapia. Nu se poate ști dacă 
activitatea Angelei a fost legată direct de progresul surorii 
sale, dar matricele familiale se schimbă adesea atunci când 
un membru al familiei se transformă, iar Angela a simţit că 
tocmai asta făcuse pentru sora ei. 


DEMONII RUSINII 


Daca simţi rusinea si o urmărești, vei da peste multi alti de- 
moni, inclusiv dependenta, putere, abuz si anxietate. Cand 
avem un demon al rusinii, tanjim sa fim invizibili, dar ne do- 
rim in secret aprobarea celorlalți. Oamenii ancorati în rușine 
se simt de parcă ar avea un secret murdar pe care trebuie să 
îl ascundă, chiar dacă nu știu care este acesta. Se tem că 

secretul le va fi descoperit si dezvaluit, asa ca au in plus si 
teama de intimitate. 


Rusinea familiala este adesea nerostita, dar foarte rapid 
preluată de mintea sensibilă a copiilor. De exemplu, Celeste, o 
tânără care a crescut în sărăcie, era rușinată de locul în care 
locuia familia ei. Când era copil, îl punea pe șoferul autobuzu- 
lui scolar să o lase in fata unei case frumoase și, după ce aces- 
ta pleca, ea alerga în spatele acelei case, la rulota în care 
locuia cu părinții și sora ei. Din păcate, acest lucru însemna că 
nu putea să-și invite niciodată prietenii la joacă și trăia cu 
teama că secretul ei va fi descoperit. 

Uneori e dificil să dăm un nume rușinii. Celeste nu a știut 
cum să își identifice demonul, dar cunoștea senzația dezgus- 
tătoare care se ridica din el. Când a pătruns în corpul ei, și-a 
găsit demonul în pântec și a avut senzaţia fizică de greață 
ușoară. A început să urmărească acest sentiment neplăcut și 
a văzut că o făcea să încerce să fie pe placul celorlalți. În sfâr- 
sit, și-a identificat problema principală ca fiind o senzaţie de 
rușine, sentimentul că nu este indreptatita să fie prezentă in 
corpul său și nu se simte bine acolo. 


Acest lucru s-a manifestat în viaţa lui Celeste ca o nevoie 
de aprobare și afecțiune din partea celorlalţi, nevoie ce i-a 
compromis integritatea personală. Îi era teamă să se confrun- 
te cu situaţii în care putea resimti respingerea sau senzația de 
incompetenta ori stinghereala. Se simțea adesea de parca tre- 
buia să se ascundă. Nu părea asa pentru ceilalți, care o vedeau 
ca pe o persoană încrezătoare și extrovertită. 


Demonul rusinii lui Celeste era roz și cleios și era centrat 
în gât. L-a văzut în faţa ei sub o formă asemănătoare unei sa- 
lamandre. Nu avea șira spinării și era prefăcut, cu niște ochi 
săgetători si evazivi. Voia s-o deruteze si s-o facă să se simtă 
nesigură. Când l-a întrebat de ce are nevoie, a spus că are 

nevoie sa îi fie acceptată vulnerabilitatea; atunci s-ar simți 
iubit. Așa că atunci când s-a întors la locul ei, și-a dizolvat 
corpul într-un nectar din acceptare plină de iubire. Când a 
hrănit creatura aceasta asemenea unui vierme, ea s-a topit 
treptat într-o băltoacă. Apoi Celeste s-a odihnit în acea stare 
de deschidere. 


De când a ajuns la acest demon principal, lucrurile au fost 
altfel pentru Celeste. Cand vine greata dezgustătoare, o recu- 
noaste si nu se mai lasă prinsă în ea. Se gândește în schimb: 
„O, bine, simt din nou rușinea aceea. Nu trebuie să mă împo- 
trivesc și nici nu va prelua controlul asupra mea. Am mai fost 
în situația asta; știu cum să mă ocup de ea”. Hrănește demo- 
nul și rușinea se retrage. A descoperit de-a lungul timpului că 
sentimentele acelea nu o mai asaltează la fel. 


Bethany, o profesoară de școală primară, în vârstă de 38 de 
ani, avea și ea un demon al rusinii. Suferea de o rușine atât de 
extremă legată de propria persoană, încât însăși existenţa ei 
părea rușinoasă. În copilărie, îi fusese dăruită o carte despre 
un boboc de gâscă numită Borka, a cărui familie își bătea joc 
de el și îl necăjea pentru că nu avea pene. Borka era atât de 
diferit, încât nu putea ascunde acest lucru. În cele din urmă, 
mama lui i-a crosetat un pulover aspru și gri ca să nu i se facă 
prea frig; dar nu a putut să zboare. Toamna, când familia a 
plecat în zbor spre sud, Borka a fost lăsat în urmă, îmbrăcat în 
puloverul lui, ascuns în iarbă și plângând. 


În familia ei, Bethany se simţea ca Borka, ca o străină ră- 
tăcită. Mama ei obișnuia să îi spună: „Te strdduiesti să arăţi 
cât mai urâtă posibil?” Ca femeie tânără, s-a temut mereu că 
nu arată bine, a fost rusinata de corpul ei și a vrut să îl tina 
departe de privirile altora. Când a crescut, era incapabilă să 
simtă că face parte din vreun grup. 

Atunci cand Bethany a lucrat cu demonul rusinii, a gasit 
în inimă o senzaţie aspră, cenușie si dura. Senzatia a devenit 
un demon în formă de sac închis în partea de sus, care voia 
s-o acopere și s-o facă să dispară. Era totalmente nemulțumit 
de ea și supărat. Când Bethany l-a întrebat de ce are nevoie, a 
spus că are nevoie să fie eliberat de vrajă pentru a se simţi iar 
liber. După ce a primit nectarul făcut din libertate, s-a dizolvat 
ca un om de zăpadă topit de o vrajă fierbinte neașteptată și a 
devenit o căprioară albă. Ca aliat al ei, căprioara a încurajat-o 
pe Bethany să continue să își ofere compasiune pentru a se 
elibera de vraja rusinii. 


DEMONII ANXIETATII 


“Anxietatea este teama că în viitor se va întâmpla ceva rău, 
poate ceva violent, un accident sau pierderea neașteptată a 
cuiva. Există multe forme de anxietate, ce includ atacurile de 
panică, comportamentele obsesiv-compulsive, anxietatea ge- 
neralizată și diferitele fobii. Anxietatea afectează chiar mai 
mulți oameni decât depresia; cam 40 de milioane de ameri- 
cani (sau aproximativ 13% din populaţie) au tulburări de an- 
xietate. Majoritatea oamenilor care suferă de un tip de 
anxietate vor avea și un altul, acestea apărând frecvent în 
asociere cu depresia și abuzul de substanţe. Tulburările de 
panică sunt legate adesea de agorafobie sau claustrofobie. 
Unele forme de anxietate se leagă de circumstanţele exterioare, 
dar adesea ele nu sunt asociate unor anumite circumstanţe; 
în acest caz, anxietatea este un demon interior. 


Anxietatea, la fel ca depresia, devine din ce în ce mai co- 
mună și medicamentele care o tratează sunt din ce în ce mai 
prezente. Simtim anxietate când apărarea noastră începe să 
se prăbușească și devenim vulnerabili. Acest lucru se poate 

întâmpla când pierdem un loc de munca sau o relație sau 
atunci cand apare un eveniment care ne da viata peste cap. 
Frica de terorism, încălzirea globală și distrugerea familiilor, 
comunităților și a relaţiilor, toate contribuie la anxietate. 


‘Monica, o femeie de 42 de ani, director al unei biblioteci, este 
căsătorită, fără copii. A crescut în Europa, înconjurată de artă, 
muzica si literatură, într-o familie care călătorea frecvent. 
Dar la 15 ani, tatăl ei a fost diagnosticat ca fiind schizofrenic 
paranoic. Când mama ei a plecat câteva săptămâni pentru a 
sta cu el într-un spital de boli mintale, Monica și sora ei au 
rămas singure. 


Paranoia tatălui ei se concentra pe presupusa infidelitate 
a mamei Monicăi. Mama ei a început să se teamă de el și, trei 
ani mai târziu, au divorțat. Monica a rămas cu mama ei și, la 
vârsta de 19 ani, a avut primul atac de epilepsie. La 20 de ani, 
a părăsit casa mamei și a obţinut o diplomă în bibliotecono- 
mie. Când avea 22 de ani, tatăl ei s-a sinucis. Deși Monica a 
continuat să muncească, s-a apucat de băutură și să facă sex 
la întâmplare în weekenduri. A început să se ardă singură cu 
țigări. La vârsta de 35 de ani, a început să practice yoga și 
meditaţia și a pus capăt comportamentelor distructive, dar 
resimțea încă multă anxietate si neîncredere. În această pe- 
rioadă a participat la o tabără de weekend pentru hrănirea 
demonilor. 

Monica își purta în piept demonul anxietatii, ca pe un 
sentiment bine închis, asemenea unui zid de cărămidă. 
Energia era densă, rece și cenușie, ca niște cioburi de sticlă. 
Când a personificat-o, a văzut-o în fata ei ca pe o ființă umană 
mică și închisă la culoare, lipsită de sex. Avea păr negru, era 
rece și acoperită de solzi, iar ochii îi erau neputincioşi si 
rugători. 

Demonul voia să o distrugă pe Monica, dar a spus că are 
nevoie de fapt de căldură; dacă ar primi căldură, ar simţi iubi- 
re. După ce Monica și-a dizolvat corpul într-un nectar făcut 
din iubire, demonul a devenit mai ușor, o ființă prietenoasă, 
radioasă și plină de iubire. S-a dizolvat apoi într-o lumină fără 
formă care avea un luciu sidefat. Când Monica a invitat aliatul 
să apară, acesta era o femeie-vraci, cu păr lung și argintiu, 
care stătea într-o pădure. Această femeie a promis să o prote- 
jeze pe Monica și să devină o figură la care să poată apela 
când se va simţi nesigură. 


Anxietatea poate fi copleșitoare atunci când evenimentele 
par să îngrămădească lucrurile dificile unele peste altele. 
Paul suferea deja de anxietate și de probleme cu controlul 
când și-a pierdut locul de munca. Divortat de curând, a trebu- 
it să găsească timp atât pentru a sta cu copiii săi, cât și pentru 
a-și căuta un alt loc de muncă. Avea o mulțime de cheltuieli si 
a crezut că s-ar putea să fie nevoit să isi vândă casa. Simtea ca 
viata îi scapă de sub control. Invatase practica hrănirii demo- 
nilor în timpul unei tabere de reculegere Chöd și s-a hotărât 
să o pună în aplicare în cazul anxietatii sale. 

Când a pătruns în corpul său, la primul pas, Paul a găsit 
anxietatea localizată chiar la ceafă, între umeri. O simţea ca 
pe o stare de încordare și electricitate, ca un cablu sub tensi- 
une. Era rece ca gheaţa și îl făcea să se înfioare. Dădea naștere 
unei luminozitati stanjenitoare, care îl făcea să se simtă deco- 
nectat chiar acolo unde capul i se unea cu gâtul. Când și-a 
scos demonul din corp și l-a personificat, era o masă contor- 
sionată de lame metalice - săbii, lame de ras, cuțite și de tot 
soiul - toate conectate la un punct central care se învârtea 
nebunește. Nu avea chip. Când Paul l-a întrebat pe demon de 

ce are nevoie, acesta a spus: „Libertate si aer mai mult sa res- 
pir”. Daca ar fi primit mai mult aer, s-ar fi simţit relaxat. 


Când Paul l-a hrănit cu relaxare, lamele demonului s-au 
topit, iar el s-a tot micșorat până s-a prefăcut într-o sferă mică 
de oțel, alcătuită din multe plăcuțe îmbinate cu grijă. Tot stra- 
lucitor era, dar un luciu frumos și luminos îi înlocuia suprafa- 
ta reflectorizantă respingătoare. A sărit jucaus în fata lui Paul, 
care a simţit o usurare în corp. Între umeri simţea o căldură 
nouă și o senzaţie de soliditate. Demonul nu a vrut să se în- 
toarcă în corp și a continuat să se joace în faţa lui. A devenit 
un aliat care l-a încurajat să se relaxeze. 


DEMONII LIPSEI DE AUTENTICITATE 


Când Carla, o scriitoare de 59 de ani, era copil, mama ei dorea 
ca toată lumea să se înțeleagă bine și să fie fericită, atât pen- 
tru a păstra aparențele, cât si pentru propria liniște interioa- 
ra. Din păcate, părinții ei au tratat necorespunzător rivalitatea 
dintre frați, astfel încât Carla, fratele si sora ei se certau tot 
timpul. La reuniunile de familie la care Carla a participat ca 
adult, cei trei frați simulau armonia familială de dragul ma- 
mei lor. Când Carla mergea la aceste evenimente, ajungea 
adesea să se simtă ca o impostoare, prinsă în capcana mesa- 
jului nerostit de a se purta ca și cum totul era minunat. A vor- 
bit cu fratele ei, dar el nu putea să înțeleagă de ce era așa de 
jenată „să se prefacă” atât de puţin timp. S-a simţit apoi și mai 
rău, având impresia că dificultăţile ei sunt neîntemeiate și că 
nu ar trebui să aibă o reacție atât de puternică. Deși a conti- 
nuat să participe la aceste evenimente, de fiecare dată când a 
făcut-o a simțit că se trădează pe ea însăși. Resimtea o singu- 
rătate profundă la reuniunile de familie și plângea seara până 

adormea. Si-a dat seama ca era vorba despre lipsa de autenti- 
citate pe care i s-a cerut mereu să o păstreze. 


Era dificil să aibă de-a face cu acest demon, deoarece nu 
era ceva important, ca dependenţa sau depresia, dar pe Carla 
o apăsa atât de tare, încât ajunsese să urască reuniunile de 
familie. S-a hotărât să hrănească acest demon. Senzatia rece 
și albăstruie din pieptul Carlei a ieșit la lumină ca o figură 
asemănătoare unei vrăjitoare, cu piele albăstruie, acoperită 
de negi. Demonul a amenintat-o cu degetul pe Carla și a privit-o 
acuzator. 


Vrăjitoarea i-a spus că are nevoie să fie sinceră și atunci 
se va simţi liberă. După ce a fost hrănită cu libertate, vrăjitoa- 
rea a luat forma unei fetițe nebunatice și puternice. Ca aliat al 
ei, această fetiță i-a spus Carlei că o va proteja să nu se mai 
trădeze și o va ajuta să spună nu. Când aliatul a fost încorpo- 
rat în ea însăși, Carla s-a simţit stăpână pe situaţie și data ur- 
mătoare când a vorbit cu sora ei a spus că nu mai vine la 
următorul eveniment în familie. A fost înspăimântător, dar 
eliberator. De atunci, Carla alege cu grijă la care reuniuni de 
familie să participe și nu se mai simte obligată să meargă 
doar pentru că se așteaptă acest lucru de la ea. 


Karen, un psihoterapeut de 38 de ani, avea un demon asemă- 
nător, pe care îl numea „Demonul Rază de Soare”. Părinţii ei 
au divorțat când ea avea 4 ani, după ce mama ei s-a hotărât să 
nu mai îndure bătăile tatălui. După divorţ, Karen a devenit 
copilul-rază de soare pentru mama ei: era singura sursă de 
bucurie în viaţa acesteia. Înlocuindu-l pe tatăl său, Karen a 
devenit foarte practică, a învăţat să repare lucruri și părea să 
nu se teamă de nimic. Numai după ce a crescut și a plecat de 
lângă mama ei, și-a permis să își analizeze latura întunecată. 

În copilărie, Karen a fost o elevă bună, de obicei cea mai 
bună din clasă, și a excelat în tot felul de sporturi. Mama și 
familia extinsă erau cu toţii foarte mândri de ea. Apoi a facut 
amigdalită și a trebuit să stea în spital câteva săptămâni. Pe 
parcursul recuperării, Karen a primit de la familia ei multă 
dragoste, grijă și cadouri. După aceea, a născocit un șablon 
care să imite boala, doar pentru a atrage atenţia și pentru a 
lua o pauză de la ce avea de făcut. Ca adult, Karen a încercat în 
continuare să exceleze în tot ceea ce făcea și era de un profe- 
sionalism remarcabil, dar se îmbolnăvea întotdeauna atunci 
când se afla sub presiune. 


Practica lui Karen în cinci pași cu acest demon a început 
când s-a trezit într-o dimineață cu durere în gât. Făcea un 
curs nou de pregătire și se simțea presată să termine un pro- 
iect. Știa că demonul apare întotdeauna la fel: o gâdilătură în 
gât, urmată de durere de cap și în gât. Apărea atunci când 
simţea presiunea de a duce la îndeplinire o sarcină, dar de 
fapt avea nevoie de iubire. 


Imediat ce s-a concentrat pe zona gâtului, tensiunea lui 
Karen a dispărut, fiind înlocuită de un sentiment cald și des- 
chis în inimă. A continuat și a dat o formă acestui sentiment la 
al doilea pas, descoperind o figură comică, al cărei cap era un 
soare cu fata zâmbitoare, ca în desenul unui copil. Râdea atât 
de tare, încât Karen nu îi putea vedea ochii și evita să îi întâl- 
nească privirea, în timp ce dansa și făcea spectacol. Era atât 
de vesel, încât a făcut-o să râdă. 


Când a făcut schimb de locuri și a întruchipat demonul 
vesel, Karen a fost surprinsă să descopere că, sub masca feri- 
cirii, simţea o tristețe incredibilă. Demonul rază de soare avea 
nevoie ca ea să fie văzută și iubită pentru ceea ce era, nu pen- 
tru aparenţa ei. În timp ce stătea pe scaunul demonului, Karen 
a început să plângă. A continuat să plângă și când s-a întors la 

locul ei initial, deoarece și-a recunoscut tiparul bine înrădăci- 
nat de a se preface că totul e bine. 


L-a hrănit pe demonul rază de soare cu iubire și acceptare, 
iar el a devenit o fetiță foarte dulce de patru ani, cu păr blond 
și panglici la codițe; însă nu ea era aliatul. Aliatul a apărut sub 
forma unei yoghine puternice, înconjurate de flăcări. După 
aceea, Karen a băgat de seamă că sentimentul cald din inimă 
i s-a împrăștiat în tot corpul. Durerea în gât și cea de cap dis- 
păruseră. După această experienţă, a recunoscut povara pe 
care o purta pentru familia ei si modul în care folosea boala 
ca să scape de ea. Acum, când simte gâdilătura aceea în gât, 
hrănește demonul, în loc să se îmbolnăvească. Când este po- 
sibil, face acest lucru cu un prieten; dacă nu, parcurge singură 
cei cinci pași. 


Când ne hrănim demonii interiori, s-ar putea să descope- 
rim că problemele despre care credeam că ne vor însoţi pre- 
tutindeni se estompează și se dezintegrează. Acest lucru se 
întâmplă uneori brusc, pe când alteori e nevoie de o serie de 
practici în cinci paşi. În viaţa mea a trebuit să lucrez o lună la 
demonul abandonului, înainte să observ că nu mai apărea. 
Mai regresez uneori, dar în cea mai mare parte a timpului s-a 
dus. Știu acum ce am de făcut când se întoarce. 

Demonii interiori prosperă în gândurile și amintirile 
noastre si, pe măsură ce învăţăm să îi eliberăm, se dezinte- 
grează ca niște valuri ce se întorc în ocean. Adevărata stare a 
minţii noastre este limpede și lucidă, asa că, treptat, după ce 
am hrănit acești demoni la pasul al cincilea, putem lăsa min- 
tea să se odihnească în starea ei proprie, care este la fel de 
vastă ca un ocean. Demonii minţii ne pot împinge la acțiuni 
nocive, ca de exemplu să ne rănim singuri sau să-i rănim pe 
alții, așa că este important să fim conștienți de ei. La fel ca 

Beretele Verzi, care au suferit mai mult din cauza demonilor 
interiori decat din cauza inamicilor exteriori, majoritatea 
dintre noi suferim mai mult din cauza a ceea ce erupe din in- 
teriorul nostru, decat din cauza necazurilor din afara. 

DEMONII ORGOLIULUI 


Umbra omului, am gandit, este vanitatea sa. 
- Friedrich Nietzsche 


DEMONII ORGOLIULUI, a treia categorie de demoni a lui 
Machig, au două aspecte: atașamentul față de prestigiul lu- 
mesc și infatuarea realizărilor de ordin spiritual. Este impor- 
tant să înțelegem că demonii orgoliului sunt la fel de 
distructivi ca și demonii interiori și exteriori, evident mai ne- 
gativi. Sunt, de asemenea, mai dificil de recunoscut, deoarece 
sunt legați de experiențe plăcute. După cum am văzut, fiecare 
dintre cele patru tipuri de demoni ale lui Machig ne poartă 
mai adânc în mintea noastră. Fiecare categorie este mai sub- 
tilă decât cea de dinainte, iar acest al treilea grup de demoni 
- demonii orgoliului - este într-adevăr subtil. 


Căutăm întotdeauna experienţe care să ne dea emoția 
supremă, fie că ea vine din droguri, alcool sau alte feluri de 
plăcere, cum ar fi mâncarea, sexul sau călătoriile. În mod iro- 
nic, dorința arzătoare de revelaţie este ea în sine un fel de 
obstacol spiritual. Îmi amintesc că am participat la un mono- 
log al lui Spalding Gray, cofondator al companiei teatrale 
Wooster Group din New York, care evolua într-un teatru mic. 
El descria o călătorie în Asia, pe care o făcuse în întregime 


Tipuri de demoni 


încercând să găsească un singur moment de revelație, care 
însă îl ocolea mereu. Ascultându-l, mi-am dat seama cât de 
puternic ne mână această dorință arzătoare pentru acel unic 
moment perfect, dând naștere zeilor și demonilor. 


DEMONII LUMESTI Al ORGOLIULUI 


Demonii lumești ai orgoliului sunt legaţi de un sentiment 
exagerat de mândrie privind succesul, munca, familia sau po- 
sesiunile. Gândește-te la momentele în care te-ai simțit mân- 
dru de hainele tale, de casă, de înfățișare, de mașină sau de 
avere. Acest demon este legat și de profesiile privite cu res- 
pect și în care ai putea avea putere asupra altora. Când mă 
gândesc la acest demon, văd imaginea unei persoane care se 
umflă la propriu, ca un balon. Șeful care are putere asupra 
vieții angajaţilor poate da naștere unui demon al orgoliului, 
exagerat de lauda sau poziţia socială pe care le primește în 
funcţia sa. Infatuarea mai poate apărea atunci când ajungi 
bogat, celebru - sau ambele -, căpătând un sentiment al im- 
portantei de sine si crezând că meriti un tratament special. 
Însă aceşti demoni pot fi şi o mândrie mai subtilă pentru co- 
piii sau abilităţile tale profesionale. 


"Vorbeam despre acest demon cu prietena mea Christine, 
care este medic. Ea a spus: „A, în rezidenţiat este o perioadă 
când apare acest demon. Medicii care îi pregătesc pe rezidenți 
îl numesc «perioada periculoasă», deoarece rezidenții devin 
prea încrezători în sine si aroganti cu privire la diagnosticele 
lor”. 

Mi-a povestit despre Jody, o rezidentă la radiologie, inte- 
ligentă, care absolvise medicina la Harvard. Era mândră de 
capacitatea ei de a citi radiografiile, așa că, atunci când a vă- 
zut două radiografii neobișnuite într-o singură tură, a tras o 

concluzie pripita. Dar, cand a revazut radiografiile cu doc- 
torul care o supraveghea, el i-a atras atentia ca trecuse cu 
vederea cateva indicii importante si, prin urmare, a gresit di- 
agnosticul cu totul. Privind în urmă, Jody și-a dat seama ca 
sentimentul ei de încredere enormă era un semnal de averti- 
zare pe care îl ignorase. 


DEMONII SPIRITUALI Al ORGOLIULUI 


Discutând despre demonii orgoliului, Machig a pus ac- 
centul pe demonii spirituali ai orgoliului, care ies la iveală 
atunci când ne atașăm de poziţia noastră socială și de semne- 
le favorabile ce se ivesc de-a lungul căii noastre spirituale. La 
fel ca demonii lumești ai orgoliului, aceștia sunt consideraţi 
complicati, deoarece sunt legați de experienţe pozitive. 
Demonii spirituali ai orgoliului pot duce la folosirea eronată a 
autorităţii spirituale, prin intermediul manipulării altor oa- 
meni în folosul propriu. 


În epoca prezentă a instabilității şi a cercetării sufletului, 
predicatorii și guru au marea oportunitate de a se folosi de 
poziția lor pentru a crea culte sau pentru a controla mințile 
altor oameni. Dacă ești maestru spiritual sau mentor, este 
posibil să fii copleșit de laude din partea discipolilor și adep- 
tilor, care sunt impresionați de calităţile tale spirituale. S-ar 
putea să ti se ofere sume mari de bani sau poziţie socială. 
Aceste lucruri iti pot răpi smerenia și pot duce la creșterea 
egoului. 


Un exemplu extrem al demonului spiritual al orgoliului a 
fost Jim Jones, un american care a fondat un cult ce s-a mutat 
din Statele Unite în Guyana. Jones se considera o reîncarnare 
atât a lui Hristos, cât și a lui Lenin. În 1987, pe când era vizitat 
de un membru al Congresului SUA care investiga posibile 

incalcari ale drepturilor omului, Jones a ordonat uciderea 
acestuia și a câtorva persoane din grupul său, apoi a impus o 
sinucidere în masă, în care au murit mai mult de 900 dintre 
adepții săi. 

Aceşti demoni spirituali ai infatuării egoului devin puter- 


‘nici la liderii cultelor care se pricep să manipuleze oamenii 
prin speranţă și frică. O modalitate prin care poţi recunoaște 


maeștrii sau preoții prinși în capcană de acest demon este 
faptul că se descriu pe ei și misiunea lor ca fiind bună, în timp 
ce restul lumii este rea sau coruptă. Acești lideri sunt adesea 
sectanti si paranoici. Asemenea lideri pot încerca să își impie- 
dice adepţii să aibă relaţii cu lumea „din afară” și susțin că 
numai ei le pot aprecia valoarea. De asemenea, s-ar putea să 
considere că violența poate fi justificată pentru a-și duce mi- 
siunea la îndeplinire. 


În viata noastră, acest lucru se poate manifesta mai putin 
dramatic, sub forma mândriei spirituale, a dorinței de a-i face 
pe ceilalți să creadă că suntem pe deplin realizați din punct 
de vedere spiritual. Dacă mergem într-o tabără de reculegere 
mai lungă, vrem ca toată lumea să creadă că la sfârșit ne-am 
iluminat. Dacă într-adevăr ajung să creadă acest lucru, ne 
aflăm în pericol să îi lăsăm să creadă astab în continuare și să 
îi inducem în eroare. Este important să fim atenţi la această 
tendință, să menţinem relaţii sincere cu maeștrii noștri și sa 
continuăm să exersăm cu sarguinta. 

Deși este important să recunoaștem pericolele pe care le 
reprezintă liderii spirituali ce se folosesc în mod greșit de 
putere, este util totodată să ne amintim ca multi maeștri 
demni de încredere nu se află în gheara demonului orgoliului. 
Cei mai extraordinari maeștri sunt si cei mai smeriti și mai 
lipsiţi de pretenţii. De exemplu, Dalai Lama este considerat 
un Buddha în viata de către poporul tibetan și, cu siguranță, 

s-ar putea afla în pericolul de a fi prins în capcană de acest 
demon, dar cu toate acestea este smerit și plin de compasiune 
fata de toată lumea. 


Dacă descoperim că am dobândit un aer de suficienta sau 
începem să îi etichetăm pe cei care gândesc diferit de noi ca 
neavând dreptate, avem de-a face cu demonul orgoliului la 
lucru. Dacă ne aflăm în gheara acestui demon, nu ne mai ana- 
lizăm motivele și acțiunile. Comportamentul nostru poate de- 
veni neglijent sau nepăsător. Dacă apar demoni de acest gen 
si noi nu reusim să îi recunoaștem, vor prelua controlul asupra 
noastră. 


Una dintre modalităţile prin care putem evita să ne prin- 
dă în capcană un demon al orgoliului este să fim avertizați în 
legătură cu el. Ayu Khandro, o mare yoghină din secolul XX, a 
cărei biografie se află în cartea mea Women of Wisdom, se afla 
într-o perioadă de reculegere atunci când au venit niște no- 
mazi să îi ceară ajutorul. Ea spune în biografia ei: „Toamna 
târziu, a izbucnit o epidemie printre animalele nomazilor. Mi 
s-a cerut să intervin, ceea ce am și făcut, cu ajutorul tehnicii 
Chd. Epidemia s-a oprit si toată lumea a început să spună ca 
sunt o vindecătoare extraordinară. Când au început să mă 
încarce cu onoruri, m-am îngrijorat, amintindu-mi că Trulzhi 
Rinpoche spusese că aceasta e o perturbare demonică. Așa că 
am început o reculegere și mai strictă”. Ea fusese avertizată 
despre demonul orgoliului, a recunoscut posibilitatea acestu- 
ia și s-a protejat de el în acest fel. 


Într-un cadru mai apropiat de zilele noastre, demonul ar 
putea să apară la profesori sau preoţi. Chris este un profesor 
simpatizat, de religii orientale, la colegiul East Coast, cunos- 
cut pentru că predă cursuri inovatoare. La una dintre prele- 
gerile mele, când am descris demonul orgoliului, i s-a aprins 
un beculet. A participat ulterior la o tabără de reculegere și a 

marturisit ca simte ca are acest demon. Nu profitase inca de 
pe urma pozitiei sale de profesor simpatizat, dar recunostea 
in el tendinta de a se bucura de admiratia studentilor. Vedea 
potentialul abuzului de putere. A hranit demonul in timpul 
taberei de reculegere si mi-a scris mai târziu că, desi i-a fost 
greu să recunoască acest demon, simțea că însuși faptul că 
știe de el l-a ajutat să evite să abuzeze de stima pe care i-o 
ofereau studenții lui. 


Ayu Khandro, recunoscând riscurile pe care le presupune 
acest demon, a pus în aplicare unul dintre antidoturile tradi- 
tionale: acela de a intra într-o perioadă de reculegere strictă, 
deoarece într-o astfel de reculegere nu e nimeni care să te 
aplaude! Nu ne bucurăm toți de acest lux, așa că este înțelept 
să fim conștienți de capcanele potenţiale ale demonului orgo- 
liului. Cu toate acestea, doar faptul că ești lăudat nu este un 
semn că demonul te-a prins în capcană. Dacă ești respectat, 
dar recunosti că lauda este asemenea unui ecou lipsit de sub- 
stanta, atunci nu te afli în gheara demonului orgoliului. Dar, 
dacă esti lăudat de studenți, de colegi sau atragi un anturaj 
mare, te afli în pericol să cazi sub stăpânirea lui. 

Preoţii, profesorii, pastorii, profesorii de yoga, guru, şeicii, 
rabinii sau liderii oricărei religii se expun riscului de a fi aso- 
ciati cu divinitatea sau cu iluminarea, ceea ce le dă o putere 
specială si autoritate asupra celorlalți. Această poziţie de re- 
prezentant pe pământ al divinității sau de intermediar al ei se 
pretează la demonul orgoliului. Atunci când gânditorii bu- 
diști tradiționali dau învățături despre demonul orgoliului, 
subliniază mereu pericolul pentru căutătorii spirituali. 

Un alt aspect interesant al acestui demon îl constituie 
modul în care se manifestă intern. La nivel interior, el este 
mândria spirituală ce provine din atașamentul fata de vise 
spirituale, viziuni, meditaţie, experienţe sau puteri spirituale. 

E posibil sa ai un vis deosebit si sa te lauzi in toate partile, 
oricui te ascultă, sau e posibil să ai o sesiune de meditaţie 
deosebit de favorabilă și să te gândești: „Uau, trebuie să le 
povestesc prietenilor. Probabil că sunt destul de avansat, 
dacă mi s-a întâmplat asta”. 

Dacă ajungi să te atașezi de aceste experienţe, progresul 
meditatiei se blochează, iar binecuvântările ei degenerează. 
În tradiţia tibetană, una dintre măsurile de siguranță împotri- 
va acestui fel de demon este să împărtășești experienţele spi- 
rituale doar maestrului. Aceste experiențe pot fi emotionante, 
dar este important să le tii pentru tine. 


De exemplu, Tamara a avut un vis uimitor în care se făcea 
că se află într-o peșteră, înconjurată de ființe luminoase, și că 
e inițiată. După aceea a povestit despre vis tuturor celor dis- 
puși să asculte și, în timp ce făcea acest lucru, avea un senti- 
ment de orgoliu și mândrie, crezând că visul arăta ce persoană 
elevată spiritual era ea. În loc să continue să exerseze intens 
pe calea ei spirituală, a considerat că acesta este un semn că 
și-a atins scopul, așa că a lăsat-o mai moale cu practica spiri- 
tuală. Treptat, s-a lăsat distrasă și a pierdut ocazia de a înain- 
ta efectiv pe calea ei. 


Oamenii pot fi prinși în capcană de demonul orgoliului și 
atunci când folosesc droguri pentru a încerca să aibă o reve- 
latie spirituală. Whitney a aflat în colegiu despre drogurile 
psihedelice și a început să le utilizeze cu speranţa că o vor 
duce la experienţa supremă. A avut într-adevăr niște experi- 
ente uimitoare care i-au deschis mintea, dar efectul lor trecea 
întotdeauna și ea avea nevoie de încă o perioadă de euforie, 
pentru a încerca să revină la experiența supremă. Nu a avut 
niciodată revelații care să îi schimbe viata în mod semnifica- 
tiv și a tot încercat să se întoarcă la starea în care se aflase 
odată, căutând o cale de întoarcere la poarta raiului. Şi-a dat 

seama treptat că trebuie să găsească o cale adevărată și sa nu 
mai încerce să obțină revelația pe cale chimică. Așa că s-a 
apucat să practice yoga, curatindu-si încet organismul și, în 
cele din urmă, a început să meargă în tabere de meditație. A 
ajuns să înveţe despre hrănirea demonilor si, atunci când a 
auzit despre demonul orgoliului, a recunoscut rolul acestuia 
în experiențele ei cu drogurile. 
x k * 


Demonul orgoliului se poate atașa atât situațiilor lumești, 
cât și celor spirituale și ne avertizează cu privire la prezența 
sa prin grandoare, încredere în sine exagerată, abuz de putere, 
atașament și infatuarea egoului. Oricine se află într-o căutare 
spirituală ar trebui să știe că aceste momente vor veni și că 
ele constituie de fapt ocazii pentru a merge mai departe pe 
această cale. Să ajungi prins în capcană de demonii orgoliului 
este ca și cum ai vedea un indicator pentru Paris și ai crede că 
ai ajuns la Paris. Experiențele spirituale și visele sunt un indi- 
cator că mergi în direcția cea bună, dar nu constituie în niciun 
caz capătul drumului. Pentru noi cei aflați pe calea spirituală, 
demonii orgoliului, sub orice forma, sunt un lucru de care să 
fim conștienți si de care să ne pazim, așa cum am văzut că a 
făcut Buddha, atunci când Mara a încercat să îl seducă. 

În același timp, trebuie să ne păzim de mândria și infatu- 
area care vin ca urmare a succesului lumesc și care ne pot 
face să ne purtăm urât cu ceilalți și să pierdem din vedere 
valorile adevărate. 

Armata celor patru demoni nu iti poate face rău, 
Dacă nu nutrești o gândire bazată pe dihotomia subiect-obiect, 
Niciun demon nu iti poate face vreodată rău. 

- Milarepa 


POVESTEA SPUNE că, atunci când marele yoghin tibetan 
Milarepa trăia într-o peșteră pentru o reculegere îndelungată, 
un demon de gen feminin s-a hotărât să îi pună la încercare 
conştientizarea. A obținut sprijinul altor demoni și, într-o 
noapte, l-au atacat pe Milarepa cu toate forțele, la miezul nop- 
tii. El s-a speriat la început și i-a invocat pe guru, zeitățile și 
protectorii săi ca să îl apere. Acest lucru l-a mulțumit pe de- 
monul feminin, deoarece i s-a părut că a dovedit că el nu este 
împlinit, iar demonii și-au sporit intensitatea atacului. 


Dintr-odată, Milarepa și-a amintit de povetele despre na- 
tura minţii pe care le primise de la maestrul său Marpa, învă- 
taturi despre deșertăciunea proprie sinelui si a formei 
exterioare a lucrurilor. Şi-a reamintit că puterea demonilor 
depinde exclusiv de cât se agata el de egoul lui. De cum și-a 
adus aminte acest lucru, și-a schimbat complet atitudinea și 
și-a oferit corpul demonilor, la fel cum făcuse Machig cu naga 
care o atacau. Demonul feminin și suita lui și-au schimbat 
imediat atitudinea, făgăduind să îl protejeze pe el și pe 

adepţii lui. Ea l-a sfătuit, de asemenea, că, de fiecare data cand 
gândurile îi rătăcesc, ar trebui să mediteze la esența minții și să 
nu se mai agate de ego-ul lui. Faptul că s-a agăţat de sine a fost 
ceea ce l-a făcut să se teamă și, în acest fel, demonul feminin i-a 
arătat că înțelegerea demonului atasamentului fata de sine este 
esenţială pentru a pătrunde cu adevărat natura demonilor. 


Întâlnind demonul egocentrismului, ajungem în cele din 
urmă la demonul cel mai adânc si fundamental dintre toți. 
Când am auzit prima oară despre modalitatea lui Machig de a 
clasifica cei patru demoni, mi s-a părut că nu sunt în ordinea 
potrivită, că demonul egocentrismului ar trebui să fie primul, 
nu ultimul. Apoi am realizat însă că procesul de înțelegere a 
celorlalți trei demoni în sine este cel care ne permite să ve- 
dem al patrulea demon. 


Vei observa că nu am inclus exemple separate pentru de- 
monul egocentrismului în acest capitol, deoarece el nu este 
într-adevăr un demon diferit; de vreme ce el constituie izvo- 
rul celorlalte trei tipuri de demoni, toți demonii exteriori, in- 
teriori și cei ai orgoliului servesc de fapt ca exemplu pentru 
demonul egocentrismului aflat în acțiune. 


Traducerea ad litteram pentru demonul egocentrismului 
este demonul arogantei. Este o metodă bună de a descrie ego- 
centrismul, deoarece el se manifestă ca un sentiment de im- 
portanță crucială a sinelui, sentimentul că ne aflăm în centrul 
universului și totul gravitează în jurul nostru. Ceea ce își do- 
reste ego-ul este enunțat limpede în principiile cunoscute 
sub numele de cele opt dharme lumești: 


Să obţii ceea ce iti dorești și să nu obţii ceea ce nu iti dorești 
Să iti dorești fericirea imediată si să nu iti dorești nefericirea 
Să iti dorești faima si să nu iti dorești să fii necunoscut 

Să iti dorești lauda și să nu iti dorești reprosul. 

Daca ne agatam de ego-ul nostru, mintea ne este afectata de 
tot felul de suisuri și coborâșuri emoționale, gândurile ne 
sunt sechestrate și karma se creează prin acţiunile ce rezultă 
de aici. Adevărata problemă fundamentală este că ne agatam 
de noţiunea de sine în opoziție cu noţiunea de celălalt, că nu 
ne dăm seama cât proiectăm noi înșine din ceea ce conside- 
răm a fi realitatea exterioară. Un mod simplu de a o afirma 
este acesta: acolo unde există egocentrism, există și demoni 
și zei; unde nu există egocentrism, nu există nici demoni, nici 
zei. Putem vedea demonul ego-ului în modul în care reactio- 
năm, dacă critica ne irită și lauda ne face să ne umflăm în 
pene, dacă ne dorim să acumulăm lucruri materiale și dacă 
suntem supăraţi când pierdem avere, bunuri sau poziția 
socială. 


Poate că cel mai clar vedem acest lucru la copiii de doi 
ani, atunci când apucă o jucărie și tipa cât îi tine gura: „E a 
mea!”, pocnindu-i nemilos pe ceilalţi în cap. Desi învăţăm sa 
ne amelioram fixatia pentru noi înșine si pentru ceea ce ne 
dorim si ce nu, același „eu, eu, eu” apare totuși in noi, uneori 
bine mascat, alteori nu. Calea spirituală constituie călătoria 
spre renunțarea la fixatia pentru „eu” și „al meu”, spre deschi- 
derea către compasiunea fără margini și oferirea ei tuturor 
ființelor. Făcând astfel, trecem dincolo de fixatia ego-ului pen- 


tru sine însuși. 


Care este cauza demonului egocentrismului? De ce nu 
suntem toți ființele pline de compasiune care știm că putem 
fi? În unul dintre cântecele sale, Bob Dylan spune: „Fiindcă 
aici se întâmplă ceva și tu nu știi ce, nu-i așa, d-le Jones?” 
Sentimentul că se întâmplă ceva necunoscut este cel care se 
află la baza demonului egocentrismului. De unde vine însă 


* În orig. - Because something is happening here/ But you don't know what 
it is,/ Do you, Mr. Jones?; versuri din The Ballad ofa Thin Man (n.ed.) 

acest sentiment de necunoastere? In budism, el este numit 
scindarea fundamentala. Scindarea apare intre sine si restul lu- 
mii, între „eu” si „celălalt”. Ea apare atunci cand spatialitatea 
adevăratei noastre naturi este atât de încăpătoare, atât de 
generoasă, încât avem dorința de a o explora și de a ne delec- 
ta cu ea. O modalitate de a vorbi despre formarea ego-ului 
este să spunem despre conștiința noastră că începe să danseze 
în imensitate și, în curând, dansăm cu toţii atât de tare, încât 
pierdem din vedere relaţia cu acel spaţiu și ne lăsăm absor- 
biti într-o experienţă a „ego”-ului. Atunci când acest „eu” în- 
cepe să se simtă pe el însuși ca fiind separat și real, tapiseria 
infinită a conștiinței începe și ea să pară reală. Astfel ne formăm 
ego-ul și starea de a ne fixa pe dualitate. Lipsa recunoașterii 
adevăratei noastre naturi enorme și nemărginite se numește 
necunoastere sau ignoranță. 


În această stare de separare apare pierderea conştiinţei, 
un fel de stare pustie și, ca urmare a acesteia, vine neliniștea 
și răsare sentimentul că „aici se întâmplă ceva și tu nu știi ce”. 
Acesta dă naștere la rândul lui modelelor ego-ului de a face 
fata anxietatii. Noi înșine am creat realitatea și, odată ce ne 
lăsăm prinși de neliniște, devenim incapabili să trăim starea 
de deschidere fundamentală, originară. Nu ne dăm seama că 
noi ne creăm această experienţă, clipă de clipă; ne imaginăm 
că ea vine din afară. 

Cum arată acestea în experiența de zi cu zi? Când perce- 
pem prima dată un obiect, cum ar fi un câine care aleargă 
spre noi, îl vedem într-un mod deschis, neconceptual. 
Intervine apoi ego-ul și începem să adăugăm ceva le percep- 
tie. Poate intrăm în panică, gândindu-ne că ne va ataca; poate 
căutăm să îl evităm, gândindu-ne că va sări pe noi și ne va 
murdări; sau poate îl strigăm, încercând să ne împrietenim. 
Ego-ul reacționează și dispare spatialitatea. Acesta este rolul 

demonului egocentrismului. Ne simtim separati unii de altii 
si de orice altceva. Simtim ca ceva nu e în regulă și încercăm 
să răspundem acestui sentiment, dar ne ocupăm de el într-un 
mod care nu face decât să creeze și mai multă anxietate. 
Judecăm și etichetăm greșit pe toată lumea și orice expe- 
rienta, fără să ne permitem să existăm pur și simplu în 
prezent. 

Hai să folosim ca metaforă pentru relația noastră cu spa- 
tialitatea originară înotul in ocean. Putem avea multiple relații 
cu oceanul: putem să ne luptăm panicati cu el, putem să ne 
folosim de el pentru comerț sau putem să ne relaxăm și să ne 
jucăm în el. Oceanul este enorm și spaţios, așa că este posibil 
să nu avem încredere în el. Dar, dacă putem să ne atenuăm 
sentimentul că suntem separați de ocean si să ne odihnim în 
el, descoperim vastitatea care a fost mereu acolo. Acum pu- 
tem pluti în el ușor și liniștit și toată anxietatea dispare. 
Aceasta este eliberarea de ego. Există multe practici de medi- 
tatie pentru a ajunge aici, iar hrănirea demonilor este una 
dintre ele. 

Din păcate, strategiile de a face fata anxietatii ne inde- 
părtează de obicei de a recunoaște uniunea noastră esentia- 
la cu vastitatea. Ne luptăm cu ea si nu avem încredere în ea. 
Ego-ul își creează ca strategii dorințele, agresivitatea și iluzia. 
Aceste abordări greșite se manifestă sub forma demonilor 
noștri, dar liderul lor este demonul egocentrismului. Demonul 
egocentrismului este strategul. Ceilalți demoni sunt 
strategiile. 


Deoarece ego-ul stabilește și operează pe principiul sine- 
lui în opoziție cu celălalt, ego-ul vede totul în mod dualist, 
ceea ce ne plasează într-o luptă continuă pentru a ne menţine 
viabili; chiar si plăcerea se îmbină cu tensiunea. Ego-ul nece- 
sită vigilenta constantă și, deoarece sarcina de control 

complet a ego-ului este imposibilă, întotdeauna avem senti- 
mentul ca lucrurile ne scapa de sub control. Atunci cand me- 
dităm, invatam să ne eliberăm de sub stăpânirea ego-ului. 

Atunci când Machig a fost atacată de armata de naga, ea 
se afla în copac odihnindu-se în conștientizare, o stare de me- 
ditatie profundă. În loc să folosească strategia obișnuită a 
ego-ului, și anume aceea de a riposta îngrozită, ea a subminat 
ego-ul, continuând să rămână în starea de meditaţie și oferin- 
du-și trupul ca hrană. În această stare, naga nu aveau de ce să 
se agate; într-un fel, nu exista nimeni pe care să-l atace. 
Văzând acest lucru, naga s-au predat și au devenit aliaţii ei, 
făgăduind să o protejeze. Dacă privim simbolic această po- 
veste, naga sunt forţele din mintea lui Machig, care se ivesc 
din inconștientul ei. Dar ea alege să nu intre în luptă cu acești 
demoni și se oferă în schimb să îi hrănească. Făcând acest lu- 
cru, se eliberează și devine chiar mai împlinită decât a fost 
înainte. 


La nivel fundamental, toți demonii pe care i-am analizat 
sunt procese de gândire care blochează o stare de conștienti- 
zare limpede și ei apar din acest demon al fixatiei pentru ego. 
Practica hrănirii demonilor caută să elibereze toți acești de- 
moni și să transforme energia blocată în ei în energie poziti- 
vă, pe care am numit-o până acum „aliatul”. Toate aceste 
energii - demonii și aliaţii - izvorăsc din interiorul nostru. La 
al cincilea pas, când ne odihnim și ne relaxăm ca urmare a 
hrănirii demonilor și a găsirii aliatului, renuntam la demonul 
de bază, egocentrismul. 


Cei mai multi dintre noi nu recunosc vastitatea conștiin- 
tei noastre, desi ea este prezentă chiar acum, în spatele gân- 
durilor pe care le avem în timp ce ascultăm aceste cuvinte. 
lar aceasta se întâmplă din cauză că e pusă masiv în umbră 
de drama creată de ego. Calea spirituală descoperă treptat 

acest spatiu, oferindu-ne cate o privire fugara asupra lui, dar 
experienta nu este stabilizata pana cand nu ne desteptam 
complet. 


— Ce înseamnă că vastitatea mea fundamentală și fructul 
iluminării sunt unul și același lucru? 


El și-a ridicat ceasca de ceai și a spus: 


— Hai să zicem că aceasta este vastitatea fundamentală a 
minţii, cunoscută și sub numele de baza ființei. 

Apoi a luat o foaie de hârtie și și-a acoperit ceașca: 

— Hârtia reprezintă pierderea conștientizării bazei fiin- 
tei si confuzia ego-ului care vine din această pierdere. A făcut 
semn cu mâna spre hârtie și a spus: Drama vieților noastre se 
desfășoară deasupra acestei hârtii, cu baza ființei ascunsă 
sub ea. Baza ființei se află chiar acolo, dar noi nu o vedem, așa 
că simțim anxietatea și rătăcim, încercând să o risipim prin 
dorinţe, aversiuni şi dezorientare. Însă bineînţeles că nu 
funcționează, deoarece acestea ne îndepărtează din ce în ce 
mai mult de baza ființei si ne încurcăm din ce în ce mai mult, 
de-a lungul a nenumărate vieți. 


Apoi a tras foaia de hârtie, dezvăluind putin ceasca: 


— Aceasta este calea spirituală. Experimentăm treptat 
baza ființei, doar puţin la început, apoi din ce în ce mai mult. 


A tras de tot hârtia: 


— Aceasta este deșteptarea totală sau iluminarea, obiec- 
tivul suprem. 


Apoi mi-a oferit ceașca descoperită: 

— Vezi tu, vastitatea adevaratei noastre naturi si fructul 
desteptarii totale sunt acelasi lucru. Baza fiintei a fost mereu 
acolo, dar nevazuta. 

Toate fiintele vii s-au ratacit in confuzie si isi traiesc pro- 
priile halucinatii, de la cel mai mic tantar, pana la cea mai 
complexă ființă umană. După ce se stabilește sciziunea dua- 
listă, ego-ul ia forma unui fel de cartier general care trimite în 
mediu analizatorii, testând fiecare situație pentru a vedea 
dacă este amenințătoare, benefică sau neutră. Ego-ul vrea să 
își extindă teritoriul și să se consolideze prin putere, obiecte, 
laudă și reputație. Critica, agresiunea și rușinea îl înspăimân- 
tă si el va încerca să se protejeze. Primele niveluri primitive 
ale dorinţei, aversiunii și dezorientării se dezvoltă într-o re- 
tea complexă de răspunsuri, pe măsură ce un lucru duce la 
altul, toate într-o încercare lipsită de succes de a ne risipi sta- 
rea fundamentală de anxietate. 


Acţiunile ego-ului creează o reacţie în lant. Din strategiile 
fundamentale ale ego-ului se dezvoltă intrigi și intrigi secun- 
dare și totul devine la fel de complicat ca un fir încâlcit. Dacă 
te gândești la viata ta, la toate relaţiile cu familia, cu iubitul 
actual, cu foștii iubiți sau parteneri, cu șefii sau angajaţii, cu 
copiii, animalele de companie și așa mai departe și la modul 
în care ego-ul operează în aceste relații, începi să înţelegi 
acest demon și cum generează el demoni exteriori, demoni ai 
minții și demoni ai orgoliului. 

Ego-ul crede că trebuie să își controleze teritoriul și să se 
protejeze în fata amenințărilor, dar acest lucru nu ne risipeș- 
te anxietatea fundamentală. Complexitatea dramei devine câ- 
teodată copleșitoare. Câteodată este plictisitoare, câteodată 
tulburătoare, câteodată deprimantă și câteodată infricosa- 
toare; este un carusel al emoţiilor ce se derulează din cauza 
angoasei primare și a strategiilor ego-ului. 

Convingerea ca ego-ul trebuie sa se protejeze poate fi 
subminata prin hranirea demonilor, nu prin lupta impotriva 
lor. Machig si Milarepa nu au facut jocul ego-ului, aparandu-si 
teritoriul atunci cand au atacat naga; oferindu-si trupul, ei au 
solutionat sciziunea dualistă și s-au eliberat de dramele ego-ului, 
transformând demonii în aliați. Experiența nondualismului 
se ivește atunci când se dezintegrează demonul egocentris- 
mului, cel care se agaţă de sine. Acesta este de obicei un pro- 
ces îndelungat și anevoios. Ego-ul se teme să dispară și evită 
cu viclenie să fie detectat; demonii noștri sunt albinele lucră- 
toare ale ego-ului. 


Pe măsură ce calea noastră spirituală evoluează, demo- 
nul ego-ului atacă mai tare. Apar mai multe obstacole și în- 
cercări atunci când ego-ul este amenințat cu desființarea. În 
noaptea iluminării lui Buddha, Mara - care reprezintă ego-ul 
în viata lui Buddha - îl atacă violent, încercând să îl întoarcă 
din drum și să îl atragă prin seducţie, agresivitate și lene. În 
povestea lui Buddha, acestea sunt descrise ca și când ar fi fi- 
inte externe. Femeile seducătoare, fiicele lui Mara, reprezintă 
dorința. Armatele atacatoare care încearcă să îi atate furia 
reprezintă agresivitatea ego-ului, dar aceștia sunt demoni 
care s-au ivit în mintea lui Buddha. Buddha a fost capabil să 
rămână neclintit în meditaţia sa și să nu reacționeze. Nu a fost 
distras; a rămas ferm și imperturbabil. În cele din urmă, Mara 
s-a dat bătut și s-a retras. Apoi au venit zorile revelatiei lui 
Buddha referitoare la ego și la ataşamente, ca fiind cauza sufe- 
rintei, care a constituit esența experienţei sale de iluminare. 


Din această poveste putem vedea că atașamentul fata de 
percepţia dualistă a lumii noastre este cel care ne generează 
demonii, nu experienţele exterioare sau interioare în sine. 
Odată ce ne intrerupem fixatia pentru „eu” si „al meu”, invin- 
gem acest demon al egocentrismului. 

Să le dăm o formă demonilor și să îi hranim prin procedeul 
în cinci pași ne conduce la o stare de deschidere și conștienti- 
zare care ne oferă mai mult decât o alinare temporară pentru 
problemele noastre psihologice. Bineînţeles că acest benefi- 
ciu relativ poate duce la vindecare, eliberarea de dependențe 
și aşa mai departe, dar beneficiul său suprem este modul în 
care o asemenea conștientizare subminează demonul 
egocentrismului. 

ELIBERAREA DIRECTA 


Văzând transformarea înspăimântătoare a armatei lui Mara, 
Fiinţa Pura îi recunoaște pe toți ca produs al iluziei. 
Demonii, armatele și ființa nu există; 
Nici măcar sinele nu există. 
La fel ca imaginea lunii în apă, 
Ciclul celor trei lumi este înșelător. 
- Buddha 


ÎN CAPITOLELE ANTERIOARE am tratat sumar subiectul de- 
monului central al egocentrismului și al vastitatii conștiinței, 
idei ce creează cadrul de lucru pentru a înțelege concep- 
tul-cheie al acestui capitol: eliberarea directă. După ce am 
practicat hrănirea demonilor o vreme, începem să devenim 
conștienți de ei atunci când se formează. Învățăm să îi vedem 
când apar și îi recunoaștem când preiau controlul asupra 
noastră. Acest lucru face posibil ca - prin experiență - să eli- 
berăm demonii atunci când se ivesc, fără să mai trecem prin 
cei cinci pași, folosind ceea ce numim eliberarea directă. 
Parcursul cel mai apropiat și mai simplu pentru eliberarea 
demonilor te duce direct la pasul al cincilea. 

Eliberarea directă este mai dificilă decât pare. Presupune 
să devii conștient de un demon și apoi să-ţi indrepti constiin- 
ta direct către el. Acest lucru este identic, din punct de vedere 

al energiei, cu întoarcerea unei bărci în direcția vântului, 
atunci când navighezi; barca se oprește, deoarece sursa ei de 
energie a fost neutralizată. În mod asemănător, dacă iti în- 
torci conștiința direct către o emoție, aceasta se oprește din 
dezvoltare. Acest lucru nu înseamnă să o analizezi sau să te 
gândeşti la ea, ci să iti întorci conștiința clară spre ea. În acest 
moment, dacă ești capabil să o faci corect, demonul va fi eli- 
berat instantaneu și se va risipi imediat. Tehnica eliberării 
directe este comparabilă cu situaţia în care ţi-e frică de un 
monstru pe întuneric și aprinzi brusc lumina. Când se aprin- 
de lumina, vezi că nu este niciun monstru. Punem lumina 
conștiinței pe un demon și el dispare. 


Hai să luăm exemplul unui demon al geloziei. Dacă observ: 
„A, devin gelos. Îmi creşte pulsul. Mi se încordează corpul” și 
apoi, în acel moment, mă întorc către energia geloziei cu toa- 
tă conștiința, gelozia va pocni ca un balon. Când hrănim un 
demon folosind cei cinci pași, în momentul în care ai ajuns la 
al cincilea pas, atât tu, cât și demonul v-aţi dizolvat în neant și 
vă odihniti în acel spaţiu. Aici scurtcircuităm demonul atunci 
când se ivește, înfruntându-i energia de cum iese la suprafață 
prin conștientizare și trecând direct la pasul al cincilea. 


Antrenându-ne mintea, vom ajunge să fim din ce în ce 
mai capabili să facem acest lucru atunci când se ivesc demo- 
nii. S-ar putea să mergi cu mașina în oraș, gândindu-te la ceva 
legat de copiii tăi, moment în care începi să te îngrijorezi și să 
te superi. În acel moment este posibil să te opresti si să recu- 
nosti: „A, mă las cuprins de această emoție”. Poti privi apoi 
direct spre acea energie a neliniștii, întorcându-te către ea, în 
loc să te lași purtat de ea. În acel moment, ea se va dizolva, 
lăsându-te să te odihnesti în conștiința spațioasă ce se des- 
chide natural în locul ei. 

O alta situatie in care ai putea practica eliberarea directa 
este în timpul interacțiunilor cu alti oameni. S-ar putea, de 
exemplu, să te afli într-o ședință, când descoperi că o sarcină 
despre care credeai că a fost îndeplinită nu a fost nici măcar 
începută. Simti cum începi să te enervezi. Dar atunci când iti 
întorci conștiința către această senzaţie de enervare, dacă o 
privesti direct, ea o să dispară, ca zăpada ce se topește într-un 
lac de munte. 


"Deoarece eliberarea directă a demonilor este mai dificilă 
decât pare, este deosebit de important să nu te lași păcălit și 
să crezi că ai eliberat demonul, când de fapt nu ai făcut-o. 
Dacă este vorba despre o emoție puternică, se poate să fie 
nevoie să o eliberezi direct de câteva ori sau este posibil să te 
descurci mai bine utilizând cei cinci paşi. 


O modalitate de a explica eliberarea directă, în taberele 
mele de reculegere, este prin intermediul unui experiment. 
Le cer oamenilor să genereze conștient o emoție puternică - 
un moment de furie, tristețe, gelozie sau dorință. Atunci cand 
au acest sentiment, le cer să îl intensifice și apoi să își întoarcă 
conștiința direct către respectiva emoție și să se odihnească 
în experienţa ce urmează. Ai putea încerca acest lucru pentru 
a-ți face o idee în legătură cu modul în care funcționează eli- 
berarea directă. Poate fi atât de simplă și instantanee, încât 
nu vei avea încredere în rezultat, dar examinează-te încă o 
dată si, dacă ai făcut-o corect, emoția se va fi dizolvat. 


Mai poţi practica această metodă și cu un lucru care nu 
stârnește o emoție foarte intensă, dar iti acaparează totuși 
mintea. Poti să-ți creezi chiar si propria fixatie conceptuală si 
apoi să o eliberezi. Pentru a face acest lucru, uită-te la ce se 
află în fata ta în acest moment. Încearcă să generezi mai mul- 
te judecăți și emoții legate de acest lucru. De exemplu, dacă te 
uiţi la un covor, te-ai putea gândi: „Acest covor este oribil, 

cum a putut cineva să aleagă o culoare atât de urâtă?” Ai pu- 
tea crea și o fixatie pozitivă. „Îmi place mult acest covor”. Sau 
să creezi o teamă: „Chiar îmi place acest covor, e frumos, mi 
l-a dat bunica mea și sper să nu verse nimeni vin pe el”. Nu 
contează ce alegi, încearcă doar să te lași prins de gânduri 
care au dincolo de ele o formă de atașament. 


Odată ce ai generat aceste gânduri, fii atent la cât de mult 
din energia ta se scurge odată cu ele; verifica-ti corpul si ob- 
servă cât de apăsat te simţi. Întoarce-te apoi la acea energie 
care iese, inversează-i cursul și privește direct la sentimentul 
generat de acele gânduri. Întoarce apoi energia pentru a-i 
privi izvorul. Acest lucru o neutralizează, astfel încât nu mai 
rămâne decât conștiința. Odihneste-te acolo! 


Când începem să lucrăm cu demonii, încă suntem prinși 
în dramele și poveștile noastre, ale căror cauze nu le putem 
vedea. Continuând, „noroiul” confuziei începe să se depună, 
și ajungem să fim capabili să ne privim direct emoțiile și ata- 
samentele, eliberându-ne pe noi înșine prin eliberarea demo- 
nilor noștri. Printr-o practică susținută, este posibil să 
ajungem la următoarea etapă: atunci, se instalează o conști- 
entizare imediată, clară și stabilă, și nu doar întrezărirea ei, 
din când în când. 


În această etapă nu „trebuie” să faci nimic. Conștientizarea 
nu face decât să întâlnească emoţiile când acestea se ivesc, 
astfel încât să fie eliberate natural; nici măcar nu trebuie să te 
gândeşti. Neantul, claritatea și conştientizarea sunt experi- 
mentate ca fiind spontan prezente. Acum, chiar de la început, 
emoțiile nu pun stăpânire pe tine, ele trec ca și cum nu s-ar fi 
întâmplat nimic. Acest lucru se numește eliberare instanta- 
nee. O emoție erupe, dar nu găsește niciun punct de sprijin si 
se dizolvă. În acest moment nu trebuie să hrănim demonii, 
deoarece suntem guvernati de conștiință, nu de emoţii. Din 

pacate, cei mai multi dintre noi nu am ajuns inca la acest 
nivel! 


‘Cand dualismul sperantelor si temerilor ne preocupa ob- 
sesiv, atribuim o existenta reala unui lucru iluzoriu, la fel cain 
cazul monstrului pe care ni-l imaginăm in camera întunecată. 
Ar trebui să ne amintim că adevărata natură a minţii nu are 
volum; ea este conștiință fără fundament, limpede și radioa- 
să. Cunoscând acest lucru, nu încerca să blochezi emoţiile si 
senzațiile care ti se ivesc în minte. Nu încerca să le analizezi. 
De câte ori apar gânduri sau amintiri, nu te agăța de ele re- 
flectând asupra lor. Mintea în sine este luminoasă și limpede, 
ca un spațiu infinit, si orice sentiment, gând sau amintire este 
ca un nor pe un cer senin. Norii au multe forme și caracteris- 
tici, asemeni gândurilor și emoţiilor noastre. Norii nu schim- 
bă însă cerul și, dacă iti lași mintea să aibă gândurile 
trecătoare, fără intervenţie, demonii vor fi învinși fără efort. 

Eliberarea directă apare și atunci când te percepi pe tine 
însuți și lumea înconjurătoare ca si cum ai trăi într-un vis lu- 
cid - visezi si, în același timp, iti dai seama că visezi. Când 
recunoști natura iluzorie, asemănătoare visului în care expe- 
rimentezi lumea, demonii vor fi eliberaţi pe loc. Nu înseamnă 
că ar trebui să fii rupt de realitate sau distras, ci doar să pri- 
vești lucrurile mai relaxat, văzându-le în contextul spatialita- 
tii. Când iti dai seama că majoritatea experienţelor tale sunt o 
născocire a minţii, nu mai ai niciun demon de hrănit. Deja a 
dispărut. Analogia tradițională pentru aceasta este cea cu 
„hoţul care intră într-o casă goală”. Cu toate acestea, cei mai 
mulți dintre noi nu ne aflăm în acest stadiu; semănăm mai 
mult cu niște hoți care intră într-o casă plină și încearcă să 
indese totul într-o geantă și s-o ia cu sine. Așa că, deși elibera- 
rea directă sau cea instantanee este ceva pentru care putem 


251 


Aprofundarea lucrului cu demonii 


lucra și la care putem aspira, aminteste-ti mereu că cei cinci 
pași ne oferă o metodă de a lucra cu ceea ce avem în geantă. 


În mod normal le oferim putere demonilor crezând că 
sunt reali și puternici prin ei înșiși și că au puterea de a ne 
distruge. Devin mai puternici pe măsură ce noi luptăm împo- 
triva lor. Dar atunci când îi acceptăm, descoperind de ce au cu 
adevărat nevoie și îi alimentăm, demonii eliberează strânsoa- 
rea și constatăm că de fapt nu au putere asupra noastră. 
Alimentând elementele întunecate ale fiinţei noastre cu ge- 
nerozitate infinită, putem accede la conștientizare luminoasă 
și putem submina ego-ul. Hrănind demonii, solutionam con- 
flictul și dualitatea, găsindu-ne calea către unitate. 


Este posibil să înveţi practica eliberării directe, dar este 
important sa nu renunti prea devreme la practica în cinci pași 
a hrănirii demonilor. În înțelegerea si eliberarea demonilor 
este foarte important să treci prin cei cinci pași. Eliberarea 
directă necesită o conștientizare experimentată și o practică 
a meditatiei profunde. 

Ia un demon drept demon, si el iti va face rau; 
Da-ti seama că un demon se află în mintea ta si te vei elibera de el. 
- Milarepa 


RECENT, CÂND am fost întrebată de una dintre fiicele mele: 
„Ce iti dorești de fapt prin publicarea acestei cărți?”, m-am 
oprit și în minte mi-a răsărit imaginea acelei nopți întunecate 
și ploioase când am auzit prima oară Chd, cântat la mânăsti- 
rea lui Apho Rinpoche din Manali. Apoi m-am gândit la ceea 
ce a urmat: am învăţat practica, am renunțat la jurămintele 
monastice, căsătoria, copiii, moartea Chiarei, divorțul și inte- 
legerea treptată a modului în care învățăturile lui Machig pri- 
vind hrănirea demonilor se aplicau în viata mea. 


Am aruncat o privire şi la situația mondială de azi, în care 
statele și religiile se demonizează unele pe altele. Natura în- 
sasi devine demonică prin numărul din ce în ce mai mare de 
uragane, inundații, cutremure, secete și tsunami-uri. M-am 
gândit la cum suntem torturați de polarizare, în interior și în 
exterior, si m-am trezit spunând: „Simt că avem disperată ne- 
voie de o paradigmă nouă care să ne inspire să nu mai luptăm 
împotriva noastră și a celorlalți. Aș vrea să văd o lume în care 
oamenii să nu mai creadă că cea mai bună alternativă este să 

distrugă ceea ce li se opune. Cred că învățăturile lui Machig au 
ceva profund să ne ofere și vreau să le fac accesibile atât la 
nivel personal, cât și colectiv”. 


Sper că această carte contribuie măcar într-o mică măsură 
la identificarea modului în care ne creăm dușmanii, ceea ce s-ar 
putea să ne ofere capacitatea de a ne abtine sa îi demonizăm 
pe alții. Dacă persistăm în credința că alti oameni, grupuri 
sau rase sunt rele, vom fi prinși într-o luptă nesfârșită cu ei. 
Dar, dacă putem face o schimbare revoluționară, trecând de la 
lupta contra acelor forte care par cele mai amenințătoare la 
hrănirea lor, vom avea un impact major asupra lumii. 


Pe parcursul acestei cărți m-am concentrat în principal 
pe demonii personali, în ideea că influenţa pe care o avem 
asupra lumii începe din noi înșine. Am văzut că ceea ce noi 
percepem ca demon exterior este adesea ceva existent în noi 
înșine. Am învăţat, de asemenea, să ne concentrăm pe reacția 
noastră la evenimentele exterioare, în loc să percepem situa- 
tia sau persoana ca pe un demon. Înțelegerea demonilor noș- 
tri interiori ne poate ajuta să ne descurcăm cu torentul de 
gânduri și emoții care ne curge prin minte, indiferent de eve- 
nimentele exterioare. 


În acest moment suntem pregătiţi să extindem dincolo de 
noi analogia hrănirii demonilor, să luăm în considerare de- 
monii din familii, comunităţi, de la locul de muncă, din orga- 
nizatii şi naţiuni. În acest capitol, vom analiza modul în care 
lucrează demonii în lume, ca extindere a noastră în afară, 
asemeni undelor unei pietre aruncate în iaz. 


Procesul de acceptare a demonilor colectivi începe cu de- 
monii nostri personali - temeri, paranoia, prejudecăţi, aro- 
ganta si alte slăbiciuni. Familiile, grupurile, naţiunile si chiar 
societatea ca întreg pot crea demoni, care sunt suma demoni- 
lor noștri individuali nesolutionati. Dacă nu ne acceptăm 

demonii personali, slăbiciunile și temerile noastre se pot uni 
cu cele ale altora și pot deveni monstruoase. 

Grupurile își pot proiecta și ele demonii asupra indivizi- 
lor sau minorităților din cadrul lor. Dacă o persoană din grup 
adoptă un comportament diferit, grupul poate arunca vina 
asupra acelei persoane, chiar dacă acel individ exprimă poate 
ceva nerostit, dar prezent în grup. Când un grup încearcă să 
se infatiseze ca fiind bun, are nevoie să găsească pe cineva 
asupra căruia să își arunce partea întunecată. 


Din vremuri străvechi, tapul ispăşitor a servit ca mod de 
proiectare a demonilor grupului asupra unui individ. Era ales 
cineva care să poarte latura reprimată, întunecată și lipsită 
de viata a grupului, iar în vremurile de odinioară acest tap 
ispășitor ar fi fost sacrificat de grup. Mai târziu, tapul ispăși- 
tor a îmbrăcat o formă mai simbolică, fiindu-i distrusă doar 
efigia. Mai vedem încă rămășițe ale acestui ritual la carnava- 
luri sau în variante moderne. Festivalul Omului Ars din 
Nevada este un asemenea exemplu, la care se adună nu mai 
putin de 25.000 de oameni în fiecare an pentru a se exprima 
artistic, iar la sfârșitul adunării este arsă o efigie. Acestea con- 
stituie modalități simbolice, colective, de rezolvare a problemei 
ţapului ispăşitor. 

Uneori, demonii colectivi sunt incluși în ritualurile cultu- 
rale, care fac grupul conștient de demonul colectiv, scotandu-l 
„la lumină”. În multe culturi locale, măscăricii se poartă con- 
trar normelor sociale, spărgând tabuurile culturale, expri- 
mând ceea ce este interzis. În Bhutan, la festivalurile religioase 
numite tsechu, un clovn cu un penis uriaș își bate joc de oa- 
meni, dând o expresie aspectului sexual reprimat din cultură. 
De asemenea, în timpul carnavalului și la unele reuniuni tri- 
bale nord-americane, figuri de clovni fac lucruri şocante și 
interzise. În acest fel, demonii colectivi sunt eliberați într-un 

mod acceptat din punct de vedere cultural, îndepărtând pre- 
siunea din grup. 

Când ne proiectăm fără să știm demonii asupra unui grup 
sau asupra unui tap ispășitor individual, acest lucru poate 
avea consecințe tragice. Pentru a evita consecinţele aruncării 
vinei asupra unui tap ispăşitor, trebuie să devenim conștienți 
de momentul în care îl creăm pe acesta. De exemplu, dacă o 
familie are un membru care o supără și toată lumea începe să 
fie de acord că respectiva persoană constituie problema, 
atunci s-a creat un tap ispășitor în familie. 

De-a lungul istoriei, ființele umane au avut tendinţa de a 
demoniza alte grupuri, care sunt diferite de ele într-un fel sau 
altul. Demonizarea unor grupuri mari este esențială pentru 
mașina de război, de exemplu. Dacă ne gândim la dușman ca 
fiind demonic, nu ca la indivizi cu mame, soții si copii, putem 
ucide mai ușor, fără ezitări si remuscare. 

Când un demon colectiv poate să pună stăpânire pe noi, 
înseamnă că avem într-o oarecare măsură chiar în noi înșine 
aspectul fata de care reactionam. Heterosexualilor care atacă 
homosexualii le este teamă de tendinţe homosexuale în ei 
înșiși. Fără această teamă, nu ar avea o reacţie atât de încăr- 
cata emotional. Antidotul este conștientizarea; când nu ne 
dăm seama de demonii personali, demonii colectivi au o posi- 
bilitate mai mare de a dobândi controlul. 


DEMONII COLECTIVI ÎN FAMILIE 


E posibil ca într-o familie tapul ispășitor să fie un adolescent 
care se poartă diferit și respinge valorile familiei. Acest ado- 
lescent poate fi îndepărtat sau pus la punct, dar, până când 

membrii familiei nu își dau seama că trebuie să își înfrunte 
propriii demoni, matricea familială nu se poate vindeca. 

Bill, Karen și copiii lor, Jesse și Ariana, aveau „tot ce-și 
puteau dori” din punct de vedere material, dar nu-i ocoleau 
necazurile. Jesse fusese un copil-problemă din copilărie. 
Fusese trimis la psihiatri, trecut pe medicamente și trimis 
la o scoala specială. Ajunsese adolescent, si tot era de nesta- 
pânit. A fost trimis la o școală militară cu internat, dar a fugit 
de acolo și, până la 18 ani, a intrat în probleme din ce în ce 
mai mari. Sora lui, Ariana, locuia cu prietenul ei, lucra în- 
tr-un oraș din apropiere si nu voia să aibă de-a face cu familia 
ei, asa că Jesse nu prea avea la cine să apeleze pentru ajutor. 


Karen era disperată să găsească o soluţie, deoarece sim- 
tea că Jesse îi distruge familia. Când Bill și Karen au început 
terapia de cuplu cu un psiholog pregătit în hrănirea demoni- 
lor, acesta a lucrat cu ei pentru a-și dezvălui demonii funda- 
mentali. Graţie terapiei, a reieșit că, pentru Karen, Jesse era 
fiul pe care și-l dorise și îl adora. Pentru Bill, el era o amenin- 
tare la adresa legăturii lui cu Karen; Bill era gelos pe modul in 
care Karen tinea nebunește la Jesse și simțea că îl neglijează. 
Ariana simţea că și-a pierdut mama din cauza fratelui ei, asa 
că îl ura pe Jesse. Karen era prinsă la mijloc, derutată de situ- 
atie, și le-a permis soțului și fiicei ei să isi exprime negativita- 
tea la adresa lui Jesse. 

În consecinţă, Jesse a devenit dificil, aşa că a ajuns tapul 
ispăşitor pentru întreaga dinamică emoțională nesolutionata 
a familiei. Jesse reprezenta „problema”, fapt care le permitea 
celorlalţi să fie bine. Cu cât devenea mai dificil, cu atât părea 
mai justificată furia Arianei și a lui Bill. Era un adevărat cerc 
vicios. 

Stigmatul „oii negre” i-a fost retras lui Jesse atunci când 
părinţii au început să practice hrănirea demonilor. Karen a 

lucrat cu demonul vinovatiei și Bill cu demonii furiei si ai fri- 
cii de abandon. Prin această practică, au ajuns să înțeleagă că 
l-au transformat pe Jesse într-un tap ispăşitor si și-au rezol- 
vat împreună cu terapeutul propriile probleme și dinamica 
de cuplu. Comportamentul lui Jesse s-a potolit atunci când nu 
a mai purtat singur demonii familiei și, treptat, familia a înce- 
put să comunice mai bine și s-a reunit. 

Ca tap ispășitor, Jesse purta cu sine demonii întregii familii. 
Pentru a îndrepta acest lucru, a fost nevoie ca membrii fami- 
liei să înceapă atât să lucreze cu demonii pe care adolescentul 
îi scotea din ei, cât și să încerce să îl înțeleagă pe Jesse. Acestea 
au permis apariția unei schimbări. Același lucru este valabil 
pentru orice familie în care a fost identificat un „demon”. 


DEMONII DIN ORGANIZAȚII 


Firmele și organizaţiile generează adesea anumiți demoni 
atunci când sunt fondate și, 15 ani mai târziu, au încă aceeași 
problemă. De exemplu, o companie cu un demon al fricii cre- 
ează un sistem închis, în care oamenii se tem să ia decizii. 
Angajaţii se tem să ofere feedback managerilor și să nu fie 
raportați pentru infracțiuni minore. Un mod util prin care 
angajații și conducerea pot aplana tensiunile este să se gân- 
dească împreună la demonii organizaţiei. 


Adesea, demonii directorului executiv sau ai fondatorului 
organizației sunt insuflati organizaţiei și angajaţilor săi. Este 
foarte dificil să elimini acești demoni, motiv pentru care este 
extrem de important pentru proprietari, manageri și direc- 
tori atât să lucreze singuri cu demonii lor, cât și să recurgă la 
practica de grup. 

Sherry lucra pentru un spa care oferea clienţilor terapii 
de înaltă calitate pentru a le ameliora stresul. În mod ironic, 
spa-ul era un loc de muncă foarte stresant, deoarece proprie- 
tarii se aflau mereu în criză. În timpul unei şedinţe cu perso- 
nalul, Sherry a sugerat să fie analizati demonii companiei si 
proprietarii au fost de acord să aducă un consultant pregătit 
în lucrul cu demonii din organizații, într-o tabără de recule- 
gere de o zi pentru personal. Proprietarii erau conștienți că 
stresul fusese prezent în companie încă de la întemeierea ei 
si erau motivaţi să facă o schimbare. În timpul reculegerii, fi- 
ecare angajat și proprietarii au lucrat separat cu demonii lor 
exteriori, legați de companie, conduși de un mediator care i-a 
trecut prin cei cinci pași ai hrănirii demonilor. Când s-au reu- 
nit în grup, și-au comparat demonii și aliaţii. 

S-a râs mult si toată lumea a reușit să își folosească de- 
monii pentru a vorbi despre lucrurile dificile. Grupul a aflat 
de la fiecare în parte ce doreau demonii lor și ce le sugeraseră 
aliații. Apoi, pe un flip-chart mare, întregul grup a notat su- 
gestii pentru îmbunătățirea organizației. La sfârșitul taberei, 
mediatorul a folosit observaţiile pentru a-i ajuta pe proprie- 
tari să creeze un plan de acțiune pentru hrănirea demonilor 
organizației din companie. 

Trei luni mai târziu, compania s-a adunat pentru a discuta 
dacă demonii s-au schimbat și cum au făcut-o și dacă erau 
urmate sugestiile aliaților sau nu. Pentru prima oară în cei 15 ani 
ai companiei, proprietarii au putut spune că nu se simt stre- 
sati, iar angajații au simţit și ei o diferență semnificativă. 

Faptul că ne analizăm demonii colectivi din organizaţiile 
cu care avem relaţii și suntem conștienți de existența tapilor 
ispasitori, pot fi căi de a dobândi informaţii cu privire la dina- 
mica fundamentală ce creează conflicte în aceste grupuri. 

DEMONII POLITICI 


Analizând problema demonilor colectivi la scară mai largă, 
observăm că puterea mitului occidental al eroului este foarte 
evidentă în politica din ziua de azi. În actuala situaţie mondi- 
ală, metoda de a declara război teroriștilor și de a-i ucide s-a 
dovedit fără rezultat. Când ucidem un terorist, mai creăm 
încă zece. Astăzi, americanii se află într-un pericol mult mai 
mare de atac terorist decât erau înainte de începerea războ- 
iului din Irak, care trebuia să aducă mai multă siguranță. 
Suntem asemenea lui Hercule, care a tăiat unul dintre capete- 
le Hidrei, numai ca să descopere că în locul lui răsar și mai 
multe. 


Numai atunci când vom găsi o cale eficientă de a face fata 
conflictului, vom îndeplini ceea ce noi, ca națiune, spunem că 
ne dorim: să îi ajutăm pe alţii să devină liberi și să facem din 
lume un loc mai sigur. Știm că ne dorim, personal și la nivel 
colectiv, pace, dar nu știm cum să realizăm acest lucru. 
Învățăturile lui Machig Labdrén ne oferă o cale de a face o 
schimbare fundamentală în strategie. 


Un demon colectiv poate deveni o forță cumplită, în care 
indivizii funcționează precum celulele din corpul demonului. 
Monstrul capătă o viata proprie și indivizii se lasă purtaţi de 
el. Probabil că ei nici nu își dau seama cum au contribuit la 
crearea lui. După cum subliniază așa de tragic atât istoria, cât 
și viața contemporană, demonii colectivi pot duce la genocid 
și alte orori, lucruri de neimaginat în mod obișnuit. Dacă fie- 
care persoană și-ar asuma responsabilitatea pentru demonii 
proprii, sursele demonilor mulțimilor si ticăloşiile precum 
Holocaustul și genocidele din Rwanda, Serbia și Darfur ar fi 
eliminate de la rădăcină. Atunci când sunt hraniti demonii 
diverselor situaţii politice, efectele pot fi ample. 

Un exemplu interesant poate fi văzut în povestea lui 
Amilcar Cabral, un lider african al mișcării de independenţă 
din Guineea-Bissau, din anii '70. Prizonierii portughezi cap- 
turati de el nu au fost torturați; în schimb, i-a hrănit bine, i-a 
tratat cu omenie și a discutat mult cu ei despre necesitatea 
independenței Guineei față de Portugalia. Nu a demonizat 
opoziția, ci a încercat să comunice cu coloniștii portughezi și, 
prin intermediul radioului, cu portughezii de acasă. A acționat 
cam în aceeași manieră în care a răspuns Gandhi ofițerului 
britanic care venise să îl amenințe cu arestarea. 


Odată eliberați, prizonierii portughezi ai lui Cabral au de- 
venit aliați ai cauzei sale și l-au ajutat în timpul revoluției. 
Deși revoluția nu a fost pașnică, tacticile lui Cabral au inspirat 
tratamentul plin de omenie al prizonierilor în timpul conflic- 
tului, atitudine din care am putea învăţa și azi. De fapt, unii 
dintre soldații portughezi care au fost astfel tratați de Cabral 
s-au întors mai târziu în Portugalia și, în 1974, au recurs la 
aceeași manieră de abordare în timpul revoluţiei pașnice din 
Portugalia, numită Revoluţia Garoafelor. 


După sfârșitul apartheid-ului în Africa de Sud, Consiliul 
pentru Adevăr și Reconciliere a folosit și el elemente specifice 
metodei de hrănire a demonilor. Făptașii ambelor tabere au 
fost îndemnați să facă cerere pentru amnistie către un consi- 
liu format din profesioniști în drept, care i-au chestionat în 
legătură cu crimele lor. Cerinta esențială era ca acești solici- 
tanti ai amnistiei să fie obligați să împărtășească fiecare deta- 
liu al actelor lor criminale și mărturiile lor să fie prezentate la 
televiziune. Dacă se aprecia că au făcut o confesiune completă 
și că aveau remușcări sincere, li se putea acorda amnistia. 

După aceea, unii dintre acești făptași, la cerere, s-au întâl- 
nit cu victimele sau cu familiile acestora, pentru a căuta să își 
repare greșeala și să recunoască suferința pe care au 

provocat-o. Această abordare a lucrurilor a constituit o meto- 
dă revoluționară de a evita obișnuita baie de sânge care ur- 
mează schimbărilor politice după generaţii de opresiune 
violentă. În loc să îi demonizeze pe faptasi si să continue ci- 
clul violenței, Consiliul pentru Adevăr si Reconciliere a oferit 
mărturii pline de compasiune, o alternativă revoluționară la 
răzbunare. 


Când luăm în considerare provocarea de a înțelege demo- 
nii colectivi și felul în care funcționează ei, este important să 
ne amintim că singurul mod de a-i opri este să devenim con- 
stienti de propriii noștri demoni. Lucrând cu ai nostri, în pri- 
mul rând avem mai puține șanse să ne lăsăm purtaţi de un 
demn colectiv. Chestiunile personale devin globale. 


Majoritatea tradițiilor culturale și spirituale gestionează 
forțele demonice sau dușmanii prin recunoașterea nevoii de 
protecție. În aceste pagini am sugerat că, dirijandu-ti atenţia 
către interior, către adevăratul vinovat - egocentrismul -, nu 
mai este chiar atâta nevoie să te protejezi de rău. În loc să te 
rogi să fii protejat, oferă compasiune, și chiar și cel mai cum- 
plit demon iti poate deveni cel mai mare aliat. Este o schimbare 
pozitivă fundamentală care ar putea duce la pacea mondială. 


Nu te lăsa păcălit de ideea că demonii se află în exterior. 
Noi ne vedem propria minte proiectată în culori vii peste tot 
în jur. Educă-te să vezi astfel lucrurile. Transmite iubire și 
compasiune oricărui demon care apare - în afară sau în inte- 
rior. Atunci când vei înţelege în sfârșit din proprie experiență 
că nu e nevoie să satisfaci neliniștile ego-ului, nu te vei mai 
agăța de speranţe și temeri, de zei și demoni. Vei vedea că iz- 
vorul durerii tale este faptul că te agati de eul tau. Te vei relaxa 
în întinderea nelimitată a conștiinței - adevăratul tău cămin. 
Și vei fi liber. 

Schimbându-ne viziunea asupra lumii, de la cea în care 
trebuie să ne atacăm dușmanii și să ne apărăm teritoriul, așa 
cum a procedat Hercule, la cea în care ne hrănim demonii, 
putem învăța să rămânem în dialog cu dușmanul și să găsim 
soluții pașnice. Aceasta a fost calea lui Machig, Gandhi și 
Cabral. Începem astfel o revoluţie tăcută. Putem schimba lumea, 
apelând la inspirația existentă în învățăturile unei yoghine din 
secolul al XI-lea. Este un mare privilegiu și o bucurie să păs- 
tram si să dezvoltăm învățăturile lui Machig Labdrân în 
Occident. Mă rog ca ceva din înțelepciunea ei să se strecoare 
în aceste pagini și să vă inspire să vă transformați demonii în 
aliați, prin intermediul actului de generozitate supremă. 


Fie să aducă folos tuturor ființelor! 

DIN ULTIMELE INVATAMINTE 
ALE LUI MACHIG 


„„ Mintea în sine [naturală și co-emergentă] 

Nu are niciun suport, nu are obiect: 

Ldsati-o să se odihnească în întinderea ei naturală, fără nicio 
născocire. 

Când legăturile [gândurilor negative] sunt eliberate, 

Veţi fi liberi, fără îndoială. 


Asa cum, atunci când priveşti în gol, 
Toate celelalte obiecte vizuale dispar, 
La fel e și cu mintea. 

Când mintea se privește pe ea însăși, 
Toate gândurile hoinare încetează 

Și se obține iluminarea. 


La fel cum toți norii de pe cer 

Pier tot pe cer: 

Oriunde s-ar duce, nu ajung nicăieri 
Oriunde ar fi, nu sunt nicăieri. 

La fel e și cu gândurile din minte: 
Când mintea se privește pe sine însăși, 
Valurile de gânduri conceptuale pier. 


La fel cum spaţiul gol 
Este lipsit de formă, culoare sau imagine, 


Postfată 


La fel și mintea în sine 

Este fără formă, culoare sau imagine. 

La fel cum inima soarelui 

Nu poate fi ascunsă de un întuneric etern 
Nici înțelegerea naturii supreme a minţii 
Nu poate fi ascunsă de samsara’ eternă. 


Deși spaţiul gol 

Poate fi numit sau definit în mod convențional, 
Este imposibil să fie indicat prin „acesta“ 

La fel este si cu limpezimea minții: 

Deși trăsăturile ei pot fi exprimate, 

Nu poate fi indicată prin „aceasta'” 


Trăsătura definitorie a minţii 

Este să fie primordial goală, la fel ca spaţiul; 
Constatarea naturii minţii 

Include toate fenomenele, fără excepție. 
Abandonând toate activităţile fizice, 

Rămâneţi ca un snop de paie tăiate. 
Abandonând toate expresiile verbale ale vorbirii, 
Rămâneți ca o lăută cu toate coardele tăiate. 

Să abandonezi orice activitate mentală, 

Aceasta este Mahâmudră”. 


În tradiţia Dharma a acestei bătrâne doamne 
Nu ai ce să faci în afară de asta. 


* Samsara - se referă la ciclul de reîncarnări sau renasteri din hinduism, 
budism, jainism, sikhism si alte religii inrudite cu acestea. (n.ed.) 


** Mahamudra - literalmente, înseamnă „marele sigiliu” sau „marele 
simbol”; se referă la un compendiu de învățături ce reprezintă apogeul 
tuturor practicilor școlilor Sama ale budismului tibetan, considerate o 
chintesenta a mesajului transmis prin toate textele lor sacre. (n.ed.) 

Din ultimele învățăminte ale lui Machig 


Oh, mostenitori si discipoli norocosi adunati aici, 
Corpul acesta al nostru este trecător ca o pană pe o cărare înaltă 
de munte, 


Mintea aceasta a noastră este goală și limpede ca adâncimea 
spațiului. 

Relaxaţi-vă în acea stare naturală, fără născociri. 

Când mintea nu are niciun suport, aceasta este Mahamudra. 

Contopiti-vd mintea cu ea, ajungând să o cunoaşteţi - 

Aceasta înseamnă să fiţi Buddha. 

Aveţi chiar acum ocazia. 

Căutaţi esența minții - asta are însemnătate. 

Când priviţi la minte, nu aveți ce vedea. 

În însuşi faptul că nu vedeţi, vedeţi însemnătatea decisivă. 


Această bătrână doamnă nu are să vă dea invataminte mai profunde. 


— Din Jérôme Edou, Machig Labdrân and the Foundations of 
Châd („Machig Labdrân și fundamentele Chd”) 

ANEXA 


VARIANTA PRESCURTATA 
A CELOR CINCI PASI DE 
HRANIRE A DEMONILOR 


PREGATIREA CADRULUI 


Nouă respiratii pentru relaxare 


Închide ochii şi tine-i închişi până la sfârşitul celui de-al 
cincilea pas. Respiră adânc si relaxat de nouă ori, cu expiratii 
lungi. La primele trei respiratii, inspiră si imagineaza-ti că 
respirația călătorește până la fiecare tensiune din corp, apoi 
elibereaz-o odată cu expiratia. La următoarele trei respiratii, 
inspiră pentru fiecare tensiune emoțională, simte locul în 
care o ai în corp și elibereaz-o odată cu expiratia. La următoa- 
rele trei respiratii, inspiră pentru fiecare tensiune mentală, 
simte locul din corp în care ai nervozitate, griji sau blocaje 
mentale și eliberează-le odată cu expiratia. 


Motivația 


Stabileşte din toată inima motivaţia de a practica pentru 
binele tău și al tuturor ființelor. 


Anexă 


PASUL 1: GĂSEȘTE DEMONUL 


e Hotărăște-te cu ce demon, zeu sau zeu-demon vei lucra. 


e Identifica locul din corp în care îl simţi în mod pregnant 
și intensifică această senzație. 


e Fii conştient de caracteristicile senzatiilor din corp, in- 
clusiv: culoare, textură și temperatură. 


PASUL 2: PERSONIFICĂ DEMONUL 
ȘI ÎNTREABĂ-L DE CE ARE NEVOIE 


e Personifică această senzație într-o figura cu brațe, pi- 
cioare și ochi si imagineaza-ti ca stă cu fata la tine. Dacă iti 
apare un obiect lipsit de viata, imagineaza-ti cum ar arăta 
daca ar fi personificat sub forma unei fiinţe vii. Observă-i cu- 
loarea, suprafaţa pielii, sexul, mărimea, caracterul, starea 
emoțională, privirea și orice alt lucru pe care nu l-ai mai văzut 
până atunci la demon. 


e Intreaba-l pe demon: 
Ce vrei de la mine? 
De ce ai nevoie de la mine? 


Cum te vei simti daca primesti ce ai nevoie? 


e După ce ai pus aceste întrebări, fă imediat schimb de 
locuri cu demonul. 

PASUL 3: DEVINO TU DEMONUL 


e Stai cu fata la scaunul sau perna pe care ai fost initial 
așezat și devino tu demonul, facandu-ti putin timp pentru a 
„te afla în pielea lui”. 


e Observă cum arată sinele tau normal din punctul de 
vedere al demonului. 


e Acum răspunde la cele trei întrebări: 


Ceea ce vreau de la tine este... 
Am nevoie de la tine de... 
Atunci când nevoia imi va fi satisfăcută, mă voi simți... 


PASUL 4: HRĂNEȘTE DEMONUL 
ȘI FĂ CUNOȘTINȚĂ CU ALIATUL 


Hrănirea demonului 
e Întoarce-te la locul initial. Stai putin pentru a te reaco- 
moda si uită-te la demonul din fata ta. 


e Dizolva-ti corpul într-un nectar care are calitatea senti- 
mentului pe care l-ar avea demonul dacă nevoia sa ar fi satis- 
făcută (răspunsul la a treia întrebare de la pasul trei). 


e Hrănește demonul pana când este pe deplin satisfăcut, 
imaginandu-ti în orice fel dorești cum intră nectarul în de- 
mon. Hrănește-l în continuare, până când ajunge la satisfacția 
deplină (dacă demonul pare nesătul, imagineaza-ti atunci 
cum ar arăta dacă ar fi satisfăcut pe deplin). În acest moment, 
poți trece direct la pasul cinci sau poţi face cunoștință cu 
aliatul. 

Anexă 


Fă cunoștință cu aliatul 


e Dacă, atunci când termini al patrulea pas, în locul demo- 
nului este prezentă o ființă, întreab-o dacă ea este aliatul. 
Dacă nu, invită un aliat să apară. În cazul în care demonul s-a 
risipit cu totul, atunci invită pur și simplu un aliat să apară. 

e Observa toate detaliile aliatului: culoarea, mărimea si 
privirea. 


Pune-i una sau toate aceste întrebări: 


Cum mă vei ajuta? 

Cum mă vei proteja? 

Ce îmi făgăduiești sau ce angajament iti iei fata de mine? 
Cum pot avea acces la tine? 


e Faceţi schimb de locuri, devino tu aliatul și răspunde la 
întrebarea sau întrebările de mai sus, vorbind cu vocea 
aliatului. 


Te voi ajuta... 

Te voi proteja... 
Făgăduiesc să... 

Poţi avea acces la mine... 


e Întorcându-te la locul initial, opreşte-te putin şi simte 
ajutorul și protecţia care vin către tine de la aliat și imaginea- 
za-ti apoi că aliatul se dizolvă în tine. Tu și aliatul va dizolvati 
în neant, ceea ce vă duce în mod firesc la al cincilea pas. 

Varianta prescurtatd a celor cinci pasi de hrdnire a demonilor 


PASUL 5: ODIHNEȘTE-TE ÎN STAREA DE 
CONSTIENTA 


e Odihneste-te in starea prezenta atunci cand aliatul se 
dizolva in tine, iar tu te dizolvi in neant. Permite-i mintii sa se 
relaxeze, fara sa iti creezi o experienta anume. Odihneste-te 
cât dorești, fără a umple spatiul, fără a încerca să faci să se 
întâmple ceva sau să te grăbești să termini. 

LECTURA SUPLIMENTARA 


CEI CARE doresc sa cerceteze mai departe viata si invataturi- 
le lui Machig Labdrân pot găsi materiale interesante în cartea 
mea Women of Wisdom (Femei înțelepte) (editura Routledge 
and Kegan Paul, 1984; reeditată în 2000 de Snow Lion 
Publications), care include biografia lui Machig și a constituit 
prima traducere a poveștii vieţii sale. Aceasta cuprinde o pre- 
față personală de mare întindere, o introducere despre femeile 
din budism, câteva materiale introductive în Chd și despre 
cei patru demoni și biografiile a încă cinci femei-maestru din 
Tibet. 


Machig Labdrân and the Foundations of Châd (Machig 
Labdrân si fundamentele Chéd) de Jérôme Edou (editura 
Snow Lion, 1995) prezintă atât o altă traducere a biografiei 
lui Machig, cât și un material substanțial legat de tradiția 
Chöd si de originile sale. 


Machik's Complete Explanation: Clarifying the Meaning of 
Chéd (O interpretare completă a lui Machik: clarificarea sem- 
nificatiei tradiţiei Chd), traducerea unui text tibetan cu acest 
titlu, împreună cu o prefață științifică excelentă și comentarii 
ale traducătoarei și editorului Sarah Harding, a fost publicată 
în 2003 (editura Snow Lion). Această carte include viaţa lui 
Machig, mai multe dintre învățăturile ei și discuții precise, cu 
întrebări și răspunsuri, cu principalii săi elevi. 

Primele relatări occidentale despre tradiția Châd provin 
de la o aventurieră franceză care a trăit în Tibet, Alexandra 
David-Neel, în cartea ei despre călătoriile din Tibet intitulată 

Magic and Mystery in Tibet (Magie și mister în Tibet -, 1932; 
retipărită în 1971 de Dover Publications). Această istorisire 
ne furnizează o impresie oarecum dramatică a practicii. 


WY. Evans-Wentz a publicat prima traducere a unei sluj- 
be religioase Chéd în cartea sa din 1935, Tibetan Yoga and 
Secret Doctrines (Yoga tibetană și doctrinele secrete), (editura 
Oxford University Press, 1967). Cartea ne furnizează o accep- 
tiune interesantă a modului în care Occidentul a perceput 
budismul tibetan în prima parte a secolului XX. Datorită lui 
Evans-Wentz avem unele dintre cele mai semnificative tradu- 
ceri ale unor texte tibetane. 


Anila Rinchen Palmo a tradus câteva eseuri despre Châd 
în Cutting Through Ego-Clinging (Cum să ne depdsim atașa- 
mentul față de ego), (editura Dzambala, Montignac, Franța, 
1987). 


Articolul de Giacomella Orofino, intitulat „Marea Mamă a 
înțelepciunii”, a fost inclus în cartea Tantra in Practice (Tantra 
în practică), (editura Princeton University Press, 2000), edi- 
tată de David Gordon White. În afară de acesta, ea a publicat 
articole despre Machig Labdrân în italiană. 

RESURSE 


PENTRU MAI MULTE INFORMATII referitoare atat la cum sa 
iti hranesti demonii, cat si la taberele de reculegere in care 
este predata aceasta practica, te rog sa vizitezi www.kapa- 
latraining.com sau sa trimiti e-mail la info@kapalatraining. 
com. Site-ul ofera o diversitate de resurse legate de pregati- 
rea in Kapala, hranirea demonilor si invataturile lui Tsultrim 
Allione si Machig Labdrân. Site-ul include, de asemenea, arti- 
cole suplimentare, materiale gratuite, liste cu grupurile de 
practică locale, un program al evenimentelor viitoare, răs- 
punsuri la întrebări frecvente și alte informații. Vei găsi infor- 
matii despre toate evenimentele internationale și taberele de 
reculegere ale lui Tsultrim Allione, care oferă credite pentru 
educaţia continuă a profesorilor, asistentilor sociali și cadre- 
lor medicale. Librăria Tara Mandala oferă programe audio și 
pe DVD despre hrănirea demonilor. Vizitează site-ul nostru 
sau sună la 970-731-3713, extensie 1. 


În 1993, Tsultrim Allione a fondat Tara Mandala, un cen- 
tru de reculegere de 283 ha în sud-vestul statului Colorado, 
pentru a transmite mai departe practicile budiste în lumea 
occidentală. Centrul oferă atât tabere de reculegere pe ter- 
men lung și scurt, cât și alte programe specifice unor tradiţii 
și discipline diversele. Pentru programe și alte informații, te 
rog să ne contactezi la: 

Tara Mandala 
P.O. Box 3040 
Pagosa Springs, CO 81147 


Telefon: 970-731-3711 

Fax: 970-731-4441 

E-mail: info@taramandala.org 
Site: www.taramandala.org 


MULTUMIRI 


În primul si in primul rând, recunostinta mea merge către 
Machig Labdrân, ale cărei învățături formează baza ideilor 
exprimate în această carte și a cărei poveste de viață este în- 
tretesuta în ea. Într-o lume în care modelele femeilor ilumi- 
nate sunt rare, Machig stă ca exemplu al femeii pe deplin 
împlinite, iar influența ei se simte încă, la aproape o mie de 
ani de la nașterea ei. Machig este singura femeie despre care 
se crede că a fondat o genealogie spirituală în Tibet, genealo- 
gie ce a fost transmisă de la maestru la elev, din generație în 
generație, până astăzi. 

Când mi-am asumat sarcina de a prezenta autentic învă- 
taturile budismului tibetan, însă într-un mod de care spiritul 
contemporan să beneficieze în contextul unei realități globa- 
le moderne, am fost inspirată mereu de al paisprezecelea 
Dalai Lama. El este un adevărat dar pentru întreaga omenire; 
fie ca picioarele sale de lotus să calce mereu pământul. 
Plecăciuni adânci de recunoștință atât primilor mei maeștri 
în practica Chéd, Apho Rinpoche și Gegyen Khyentse, cât si 
sotiei lui Rinpoche, prietena mea draga Amala Urgyen 
Chédr6n, pentru că mi-a fost exemplu de mamă, fiind si o 
practicantă budistă serioasă, și pentru că mi-a dăruit prima 
mea tobă Châd. 


Îi mulțumesc lui Chögyal Namkhai Norbu Rinpoche pen- 
tru că m-a învăţat adevărata semnificație a practicii Chd sia 
celor patru demoni și pentru viziunea sa de a transmite învă- 
taturile profunde Dzog Chen în Occident. M-a ajutat să înțeleg 

Châd-ul ca practică pe care s-o pot aplica direct problemelor 
din viata mea. Mulţumiri, de asemenea, lui Lodrö Rinpoche 
din Zurich, pentru discuţiile referitoare la aplicabilitatea ce- 
lor patru demoni în viața occidentală și pentru că mi-a dat 
putere suplimentară în Chéd. 


Adzom Rinpoche mi-a dat învățături incredibile despre 
Chd, mi-a deschis poarta către Troma, Mama Extraordinara, 
și m-a făcut să înțeleg dulzhug, o metodă de confruntare a 
demonilor care ne poartă către mai mari adâncimi. A fost o 
prezență luminoasă în viaţa mea și o binecuvântare pentru 
Tara Mandala. Recunostinta, de asemenea, și fata de Karma 
Dorje Rinpoche din Zangri Kangmar, in Tibet, pentru darurile 
sale profunde, si fata de Lama Wangdu Rinpoche, intruchiparea 
generozitatii și a bucuriei si păstrător al liniei de descendență 
a lui Machig. 

Agentul meu, Anne Edelstein, a avut instantaneu încrede- 
re în carte și a fost puternic devotată muncii mele. Tracy 
Behar, editorul meu de la Little, Brown and Company, a inte- 
les imediat importanţa ideilor exprimate aici. Mulţumiri lui 
Jennifer Lauck, care mi-a făcut cunoștință cu amândouă. Peter 
Guzzardi și-a adus contribuţia prin talentul său editorial si 
prin credința în schimbarea revoluționară de paradigmă pro- 
pusă în carte. Kimberly Snow și-a petrecut câteva săptămâni, 
într-o iarnă, lucrând cu mine la propunerea pentru carte și 
pregătind în același timp adevărate festinuri gastronomice. 
Mulţumiri celor care au transcris, au editat, au citit sau au 
ajutat în vreun fel, în diversele etape ale publicării cărții. 
Pentru a numi doar câţiva: Julia Jean, Brian Hodel, Karen 
Meador, Claudia Webinger, Barbara Staemmler, Leslie Barnett, 
Diane Hyde, Peter Weinstein, Mary O’Beirne, Belinda 
Griswold, Rachel Nave, Ravenna Michalsen si Yamuna Becker. 
Ginerele meu, regizorul si scenaristul Trevor Sands, a citit cu 

Multumiri 


atentie manuscrisul si mi-a oferit comentariile intr-un mo- 
ment esential. Multumiri echipei de la Camino Militar - 
Andrew Ungerleider, Gay Dillingham si Donna Boner - pentru 
cateva frumoase apusuri de soare, refugiu, dragoste si odihna 
în Santa Fe. Mulţumiri lui Jim Gollin si Van Jones pentru po- 
vestea lui Amilcar Cabral. 


Vreau sa le adresez multumiri si profesorilor doctori 
Anne Klein si Harvey Aronson pentru discutii in momen- 
te-cheie cu privire la relatia dintre înțelepciunea orientală si 
cea occidentală. Multe mulțumiri tuturor prietenilor mei care 
și-au adus contribuţia prin relatările lor despre demoni (am 
schimbat numele și detaliile pentru confidentialitate); fara 
ajutorul și generozitatea voastră, exemplele vii ale experienţei 
oamenilor cu această practică nu s-ar afla în aceste pagini. 
Multumirile mele personalului rezident de la Tara Mandala 
pentru că au contribuit cu toţii cu poveștile lor despre de- 
moni și pentru că m-au sprijinit în toate felurile, iar prin iubi- 
rea, priceperea si eficienţa lor mi-au dat libertatea de a scrie. 

Copiii mei, Sherab, Aloka și Cos, mi-au oferit perspectiva 
generației lor și au insistat că e nevoie de această carte în lu- 
mea noastră. Cele mai profunde mulțumiri din inimă soţului 
meu, David Petit, pentru nemărginita lui iubire, sfaturi inte- 
lepte și sprijin constant pe parcursul scrierii acestei cărți. 

DESPRE AUTOARE 


TSULTRIM ALLIONE, masterand in stiinte umaniste, a crescut 
in New England si studiaza budismul tibetan din 1967. A fost 
una dintre primele americance primite în rândul calugarite- 
lor budiste. Ceremonia a avut loc în 1970 și a fost făcută de al 
șaisprezecelea Karmapa, Rangjung Rigpe Dorje, care a recu- 
noscut-o într-o mulțime, pe când avea 22 de ani. După cea 
făcut-o călugăriță, în Bodhgaya, India, a prezis că va face bine 
multor ființe. 

După patru ani în care a fost călugăriță, a renunțat la ju- 
rămintele monahale, s-a căsătorit și a născut trei copii, timp 
în care a obţinut o diplomă de master în studii budiste și fe- 
ministe de la Universitatea Antioch. În această perioadă, a 
scris Women of Wisdom (Femei înțelepte), o carte revolutiona- 
ra despre viata unor mari practicante budiste din Tibet. A 
continuat de-a lungul vietii atat sa practice religia, sa studie- 
ze si să predea - călătorind prin toată lumea pentru a preda si 
a conduce pelerinaje -, cât și să petreacă perioade îndelunga- 
te de reculegere personală ori de câte ori a fost posibil. 


Inspirată de o viziune pe care a avut-o în tinereţe, în timp 
ce trăia în munţii Himalaya, aceea a unui centru de reculegere 
în care să fie posibile profunzimile meditatiei experimentate 
în Tibet, Tsultrim a fondat, în 1993, împreună cu soţul său, 
David Petit, Tara Mandala, un centru de reculegere de 283 ha, 
la care este acum director spiritual și maestru rezident. Un 
templu cu trei etaje în formă de mandală, o clădire de locuit, 
o clădire comunitară, numeroase cabane pentru reculegere și 

mici locuinţe au fost construite pe acest teren deosebit, pen- 
tru a oferi ocazii de reculegere pe termen lung și scurt. 
Biblioteca de aici este un depozitar al literaturii sapientiale. 
Chiar si pământul acestui loc a fost desemnat ca fiind ney, 
adică având energie, de mulți lama tibetani care l-au vizitat, 
sau ca pământ tersa, în care se dezvăluie termas (comori se- 
crete). La Tara Mandala au loc atât tabere de reculegere pen- 
tru pregătire în Kapala, Châd si Tara Verde, cât și alte tabere 
de reculegere și prelegeri. 


Liniile de descendență spirituală de la Tara Mandala sunt 
cele ale lui Machig Labdrân, Nyingtig si Ösel Dorje Sang Dză, 
ciclul comorii secrete a lui Adzom Drukpa, Pawo Dorje, prin 
maestrul ei Adzom Rinpoche. Una dintre preocupările sale 
principale este acum găsirea și restabilirea învățăturilor lui 
Machig Labdrân. 

